
Cum  videam,  Rex  maxime,  omnium  gentium 
oculos  in  Te  versos,  qui  res  Britannicas  diffi- 
cillimis  temporibus  armis  defendisti,  legibus 
sustinuisti,  virtu tibns  ornasti ; qui  non  modo 
rempublicam  nostrum,  sed  quod  ultra  fines 
Europae  situm  est,  maximis  periculis  libe- 
rasti ; pene  me  pudet  huic  operi  tantum  in- 
vocasse  Patronum. 

Sed  me  impulit  cum  defuncti  Patris  memo- 
ria,  turn  consueta  tua  benignitas,  ut  expete- 
rem  Te,  qui  summa  semper  benevolentia  vi- 
vum  exceperas,  qui  favore  affeceras,  benefi- 
ciis  auxeras,  mortui  quoque  famse  fore  defen- 
sorem.  Quod  equidem  confidi  Te  eo  liben- 
tius  esse  facturum,  quia  cognovisti  eum  doc- 
trina  liberali  et  virtu  te  fuisse  ornatissimum. 

QuippeTu  optimi  cuj  usque  habeberis  praesi- 
dium,  qui  optimi  partes  ipse  vita  exprimis; 
Tu  Pater  Patriae  recte  vocaberis,  qui  quic- 
quid  honestum  est,  quicquid  ad  utilitatem 
publiicam  a c c om  mo  datum,  in  fidem  tuam 
capis. 

Neque  vero  is  es,  qui  cuicunque  medicum 
seju’pfesso  statim  credas;  sed  naturae  contem- 
plationem,  etstudiumhumanitatis  sapientiae- 
que  requiris.  Quidenim?  Artes  alia4  omnes 
longam  disciplinam,  magnumque  exigunfla- 
borem;  una  Medicina  sine  ulla  eruditione  in- 
telligi  potest  ? Si  qui  sic  sentiant;  si  qui  pu- 
tent,  quod  ad  salutem  suam  pertinet,  vel  nul- 
la ratione  comprehendi  posse,  vel  omnibus 
pari  ter  apertum  esse  ac  manifestum ; nae  ego 
illis  liunc  librum  non  commendo:  ad  quern 
conficiendum,  varia  genera  doctrinae,  et  assi- 
duus  labor,  et  lna^'na  consuetudoexercitatio- 
que  medendi,  et  longa  annorum  series  con- 
spiraverunt;  dum  materia  undique  paulatim 
conquisita,  singulari  deinde  industria  electa 
et  disposita  est. 

Absolutum  tandem  Commentariorum  vo- 
lumen  cum  autor  jam  senex  factus  edere  no- 
iuisset,  illius  partes  ad  me  delatas  suscepi,  et 
opus,  qua  fide  potui,  publici  juris  facere  pro- 
peravi.  In  quo  quidem  testimando,  si  me 

ultra  modum  extulerit  optimi  Patris  reveren- 
tia,  et  amoris  magnitude) ; si  id  majoris  fe- 
cero,  quam  oportebat,  tuoque  nomine  dig- 
nius  existimavero : Tu-tamen,  Rex  clemen- 
tissime,  virtutis  domesticee,  sicut  publico?, 
candide  interpres,  pro  tuahumanitateprecor, 
ut  filii  pietati  saltern  condones. 

Deum  oro  atque  obsecro,  ut  populo  tuo 
diu  intersis,  ac  valeas. 

Qulielmus  Heberden  natus  est  Londini 
A.  D.  1710,  in  qua  urbe  usitatis  pueritiae  lite- 
ris  institutus  est.  Exeunte  anno  1724  missus 
est  Cantabrigiam,  et  in  Collegio  S.  Johannis 
studiis  academicis  imbutus,  post  sex  atinos 
ejusdem  collegii  socius  electus  est.  Ex  illo 
partim  Cantabrigiae,  partim  Londini,  medi- 
cine discendae  operam  dedit.  Eactus  M.  D. 
armos  circiter  decern  artem  suarn  Cantabri- 
giae exercuit,  et  simul  Materiae  Medicae  his- 
torian) etususjuventutem  academicam  quot- 
annis  docuit.  Anno  1746  cooptatus  est  in 
Collegium  Regale  Medicorum  Londinense. 
Biennio  post  relicta  Cantabrigia  Londinum  se 
contulit,etinSocietatemRegiam  adscitusest. 
In  hac  denique  urbe  triginta  amplius  annos 
inter  aegrotos  oceupatissimus  vixit;  nimirum 
donee  aetas  jam  grandior,  ut  a tantis  labori- 
bus  paulatim  se  subdueeret,  monebat.  Coe- 
pit  itaque  otio  indulgere  per  aestivos  menses 
in  domo  quam  habuit  Vindesoriae  ad  vigesi- 
mum  ab  urbe  lapidem : hieme  interea  in  ur- 

bem  redux  aegrotantium  domos  obire  plurcs 
annos  non  dcstitit.  Anno  1766  autor  fuit 
Collegio  Medicorum  ut  commentaries  vul pa- 
rent earum  rerum,  quas  fors  aut  ratio  cuique 
objecisset,  unde  ars  sua  amplificaretur  : quod 
consilium  cum  sociorum  consensu  comproba- 
tum  esset,  duo  volumina,  et  postea  tertium, 
edita  sunt.  Anno  1778  Societas  Regia  Me- 

dicinae  Parisiis  eum  quoque  in  suorum  nu- 

• ' * » • * 

merum  cooptavit. 

Nonnullae  ejus  observationes  in  Actis  Phi- 
losophies RegiaeSocietatis,  aliae  in  Actis  Me- 
dicis  Collegii  Medicorum  LondineiiwSis,  repe- 
riuntur. 

Mos  ill i fuit  in  aegrorum  cubiculis  pauca 
quaedam  annotare,  quae  vel  ex  ipsorum,  vel 
ex  assistentium  ore  audierat,  vel  quorum  ipse 
testis  fuerat.  Haec  ibi  raptim  scripsit,  ut  po- 
tuit.  Quicquid  autem  in  codicillum  sic  retu- 

lerat,  singulis  mensibus  perlegit,  ut  excerpe- 

• - 

ret  ea,  quae  videbantur  aut  morbi  alicujus  na- 
turam,  aut  remedii  vires  illustrare.  Haec  in 
alium  librum  transtulit  sub  titulis  morborum 
ad  quos  pertinebant.  Denique  ex  hoc  libro, 
secundum  et  septuagcsimum  annum  agens, 
Commentariorum  volumen  de  Historia  et 
Curatione  Morborum  confecit.  In  quoador- 
nando  religio  illi  fuit  quicquam  literis  man- 

dare  praeterquam  quod  in  cliartis  annotatum 
inveniret.  Maluit  enim  lianc  morborum  doc* 
trinam  mancam  et  inchoatam  relinquere, 
quam  aliorum  libros  exscribere,  vel  etiam 
quam  ex  memoria,  quod  deesset,  supplere, 
nisi  rarissime,  et  ubi  posset  memoriae  certain 
fid  . adhibere. 


2C  de  se  autor  scripsit.  Commentaries 
filiorum  alteri  medicinam  profitenti  in  .manus 
tradidit ; noluit  tamen  ut  se  vivo  ederentur. 
A.  D.  1801,  cum  jam  annos  plus  nonaginta 
complevisset,  quaanimi.tranquillitate  vitam 
semper  egerat,  eadem  mortem  obiit.  Vir  fait 
sirigularis  virtutis,  modestiaeque  ; non  modo 
studiis  humanitatis  ac literarum ornatus;  sed 
integritate  vitae,,  suavitate  morum,  pietate 
erga  Deum,  amore  erga  omnes  bonos,  prae- 
stans. 

COMMENTARIORUM 


DE 

MORBORUM 

HISTORIA  et  CURATIONE 

CAPUT  PRIMUM. 

De  Viet u. 

Quomodo  sanis,  quomodo  aegris  vivendum 
sit,  medici  saepenumero  videntur  nimis  curiose 
et  subtiliter  disputare.  Quorum  praeceptorum 
solicita  atque  anxia  observatio  secundae  valetu- 
dini  non  raro  nocuit,  et  adversae  incommoda 
auxit.  Usus  jamdudum  docuit  humanum  ge- 
nus, qualis  victus,  et  quae  vivendi  ratio  pleris- 
que  omnibus  hominibus  conveniat ; et  inter  ea 
quae  vulgo  sunt  salubria,  nullum  cibi  genus  fu- 
giendum  est.  Illud  autem  vix  admonendi  sunt 
qui  student  se  praestare  liberos  a morbis,  eo 
vero  minus  qui  iis  tentari  coeperunt,  cavendum 
esse  a varietate  fercuiorum  et  condimentis  ex- 
quisitioribus,  quibus,  cum  cibi  cupiditatem  ni- 
miam  faciant,  praegravatur  stomachus,  et  cor- 
pus omnigenis  morbis  fit  opportunum.  Assa 
vero,  an  elixa  eligenda  sint,  olerumve  utrum 

B 


2 


\itro  sit  utilius,  sibi  quisque,  modo  communi 
judicio  non  caret,  quam  alius  quilibet,  tutius 
meliusque  deprehendet. 

Potui  aptissimae  sunt  cerevisia  tenuis,  et  aqua 
pura.  Spiritus,  qui  vocatur  vini,  et  vinum  aqua 
mixtum,  cane  pejus  et  angue  sunt  vitanda. 
Etenim  plures  cognovi,  qui  horum  usu  sensim 
sese  assuefecerunt  liquoribus  vinolentis,  quibus 
indies  meracioribus  sumptis  brevi  omnino  care- 
re  non  potuerunt,  donee  ex  sobriis  et  sanis  facti 
sunt  ebriosi  et  valetudinarii  ; tam  animorum, 
quam  corporum  debilitate,  gravissimas  hujus 
erroris  poenas  luentes. 

Febrientibus  profecto  cautio  qusedam  major 
est  adhibenda  ; attamen  vix  tanta,  quanta  ssepe 
imperatur.  Nam  sponte  illi  sua  cibum  ex  ani- 
mali  materie,  maxime  robustiorem  et  acriorem, 
fastidiunt,  et  comedere  non  possunt  sine  gravi 
offensa  ventriculi,  et  morbi  incremento,  quam- 
diu  febris  intendatur  ; inclinata  vero  ea  et  de- 
cedente,  aegri  saepe  expetunt  carnes  leniores,  et 
impune  iis  utuntur. 

Britanni,  dum  valent,  cibum  ex  animali  ma- 
terie copiosius,  quam  plerasque  aliae  gentes, 
assumere  dicuntur  ; quern  tamen  iidem  morbo 
occupati  maxime  omnium  fugiunt.  Hunc  nos- 
trum morem  sua  etiam  state  obtinuisse  scribit 
Erasmus.  Sed,  ut  maxime  febris  saevierit,  tuta 

eruntjuscula  tenuiora,  et  gelatin x ex  carne,  et 
quicquid  in  hortis  et  in  agris  colitur,  si  excipi- 
amus  ea  quae  sunt  acria  aut  aromatica.  Lac, 
et  ova,  nescio  qua  de  causa,  a nonnullis  inter*- 
dicuntur  in  omni  febre  ; quae  tamen  vel  in  pes- 
sima,  ut  mihi  videtur,  tuto  assumuntur,  modo 
aegris  ipsis  fuerint  jucunda. 

Sitis  febrilis  optime  restinguitur  aqua  pura  ; 
neque  referre  puto,  tepida,  an  frigida  bibatur. 
Tantum  etiam  utriusvis  dari  debet,  quantum 
ipsi  oegro  libeat.  Neutiquam  vero  autor  es- 
sem  ut  plus  liquoris  ingeratur,  quam  aut  cu- 
piat,  aut  ventriculus  facile  ferat.  Sin  aqua  ni- 
mis  fatua  videatur,  licebit  in  ea  dissolvere  con- 
servam  ribesiorum,  et  varios  syrupos,  vel  in 
earn  immittere  poma  assa  vel  cruda  concisa,  vel 
tamarindos,  salviam,  melissam,  aut  panem  tos- 
turn.  Eodem  valet  aqua  in  qua  semen  farina- 
ceum  decoctum  est,  vel  cum  qua  contrita  sunt 
semina  oleosa,  item  lac  aqua  mixtum.  Quae 
omnia,  et  alia  hujus  generis  multa,  vix  mutant 
aquam,  nisi  quod  saporem  illi  jucundiorem 
conciliant. 

In  omnibus  morbis,  et  per  totum  eorum  spa- 
tium,  ipsi  aegro  permittendum  est,  modo  neque 
deliret,  neque  insaniat,  tenebitne  se  in  lecto, 
an  ab  eo  abstinebit.  In  hac  re  vires  et  volun- 
tas aegroti  unice  sunt  respiciendae  : et  quis  illo 

melius  noverit  quid  ferant  vires,  aut  unde  so- 
latii  plurimum  percipiendum  sit  ? 

Dubium  multis  fuit,  nescio  quid  timentibus, 
de  mutandis  aegrorum  linteis  ; pari  quidem  jure 
ac  alii  timuerunt  aerem  cubiculi  foedum  noxi- 
umque  puriori  ac  salubri  mutare.  Nullum 
certe  periculum  instare  debet,  ne  frigus  aegrum 
laedat : nam  famula,  nisi  prorsus  inexperta  sit, 
lintea  nova  aegrotanti  ita  inducet,  ut  frigido  di- 
utius  non  objiciatur,  quam  tuto  fieri  novimus 
in  multis  aliis  necessariis  ministeriis.  Nonnulli 
etiam  mira  narrant  de  odore  saponis  pernicioso, 
quern  lintea  recens  lota  spirant  ; quapropter 
monent  infirmos  si  lintea  sint  mutanda,  iis  solis 
uti,  quae  alii  prius  induerunt  *.  Quo  quidem 
pacto  odor  saponis  tolli  potest ; nemo  tamen, 
cui  munditia  cordi  est,  hoc  pretio  incolumita- 
tern  sibi  emere  non  gravaretur.  Quod  si  sapo- 
nis vapor  adeo  esset  corpori  inimicus,  quicun- 
que  in  sapone  conficiendo,  vel  in  linteis  lavan- 
dis  occupantur,  incommoda  valetudine  conflic- 
tari  necessarium  esset.  Verum  longo  usu  di- 
dicimus  aegros,  dum  lintea  foeda  mundis  corn- 
mutant,  adeo  non  laedi,  ut  summo  inde  perfun- 
dantur  solatio,  in  somnum  blandum  et  recre- 
antem  non  raro  desinente. 


* Diemerbroeck  de  Feste,  1.  ii.  c.  S. 

Cap.  2. 

De  Txcitione  Medendi. 

In  morbis  levandis  principio  considerare 
oportet,  locusne  sit  exinanientibus  ; id  est,  num 
consenserint  plurimi  medici  in  similibus  ca- 
sibus  ntilia  esse  quae  vomere  faciunt,  quseve 
movent  alvum,  urinam,  sudorem,  salivam,  aut 
sternutamenta,  sanguinis  missionem(per  hiru- 
dines,  cucurbitulas,  vel  lanceolam),  denique 
exurentia,  aut  exulcerantia. 

2.  Deinde,  an  dentur  specifica  qua:  vocantur, 
sive  ilia  quae  propriain  vim  habent  ad  versus 
morbum  quo  seger  laborat.  Multa  hujus  gene- 
ris ubique  venditata  sunt,  quorum  paucissima 
fautorum  promissis,et  medicorum  votis  respon- 
derunt.  Nusquam  magis  convenit  vetus  illud, 
vcc(pz  xui  uttlssiv.  Hujus  tamen  nominis 

honor  merito  tribui  potest  argento  vivo  ad 
morbos  Veneris,  cortici  Peruviano  ad  febres  in- 
termittentes,  sulphuri  ad  scabiem,  opio  ad  quas- 
dam  distentiones,  et  aquis  Batht>nise  ad  ebrio- 
sorum  fastidium. 

Praster  haec  pauca,  dubito  an  medicamenta 
decern  alia  possint  reperiri,  quse  ab  idoneis  au- 
toribus  in  specificorum,  id  est,  certorum  reme- 
diorum  classem  relata  fuerunt,  quorumque 

fama  postea  usu  comprobata  est.  Non  sum 
nescius  quanto  studio  decantata  fuerunt  borax 
ad  aphthas,  pulvis  Portlandicus  ad  arthritidem, 
scilla  et  gummi  foetida  ad  asthma,  aqua  kali 
puri  ad  calculum  urinae,  cicuta  ad  carcinoma, 
electrificatio  ad  caecitatem,  antimonium  ad  fe- 
bres  continuas,  cerussa  acetata  ad  sanguinis 
profusionem,  et  nonnulla  forsitan  alia  adversus 
alios  morbos.  Ex  quorum  medicamentorum 
numero  si  exemeris  quae  vel  nullas  habent  vires, 
vel  exiguas,  vel  inconstantes,  vel  etiam  peri- 
culosas,  vix  unum  et  alterum  relictum  iri  cre- 
diderim. 

Fieri  tamen  potest,  ut  quorum  facultates  du- 
biae  sunt,  aut  inconstantes,  ea,  modo  tuta  sint, 

medicus  interdum  non  invitus  experiatur. 

/ 

3.  Turn  saepe  vomitum,  aut  alvum  fusam, 
aut  dolorem,  et  alia  signa  adversa,  ubi  majo- 
rem  in  modum  asgros  exercent,  remediis  ido- 
neis  lenire  oportebit.  Quern  ad  finem  opium 
saepenumero  optimum  auxilium  est. 

4.  Turn,  in  morbis  longis,  qui  diu  traxe- 
runt,  interdum  non  abs  re  erit  confugere  ad  ea 
quae  vim  habent  corpus  vehementer  afficiendi; 
si  forte  per  hoc  malus  ejus  habitus  in  saniorem 
mutari  possit.  Hujus  generis  sunt  argentum 
vivum,  antimonium,  cicuta,  electrificatio. 

5.  Postremo,  ubi  nullus  praedictis  locus  fu- 

erit,  ibi  illud  solum  moliri  oportebit,  ut  vires, 
quantum  fieri  potest,  conserventur,  utque  om- 
nes  naturales  actiones  quam  minime  laborentj 
verum  ut  ciborum  cupiditas,  et  concoctio,  ut 
alvus,  et  somnus,  et  quae  sunt  hujusmodi,  quam 
maxime  fiant,  quemadmodum  naturaliter  esse 
debent. 

Hoc,  quod  interdum  unicum  auxilium  su- 
perest,  nequaquam  ita  accipi  velim,  tanquam 
quod  non  imprimis  necessarium  est  in  omnium 
morborum  curatione.  De  quo  quidem  prae- 
cepto,  cum  permagni  refert  ad  segrotantium  sa- 
lutem,  paulo  fusius  disserere  libet. 

To  Zvogpcov — ipvxi — Archasus — spiritus  anima- 

les — Natura His,  et  aliis  quibusdam  voca- 

bulis,  usi  sunt  medici  ad  designandum  princi- 
pium  illud  vitas,  sive  incognitam  s/s^yscav^  qua 
animantia  ab  inanimatis  distant. 

In  physiologia,  et  in  pathologia  humani  cor- 
poris explicanda,  modo  haud  satis,  modo  ni- 
mium  tributum  est  principio  et  fonti  vitae  ani- 
malis.  Quippe  alii  de  facilitate  hac  obscura 
loquuntur,  tanquam  de  re  bene  cognita  et  per- 
specta,  cujus  administratione  contendunt  se 
omnium  corporis  actionum,  et  remediorum,  ra- 
tionem  reddituros  ; ingeniis  suis  multo  magis 
confisi,  quam  experientia  et  rerum  usu  docti. 
Alii  contrarium  errorem  errantes,  praetermissis 

facultatibus,  quae  vitae  propria!  sunt,  nodos 
omnes  per  rerum  inanimatarum  leges  student 
expedire. 

Quicquid  demum  sit  illud,  quo  vita  animalis 
eontinetur ; usu  instructi  sumus  variis  rebus, 
quae  vires  ejus  vel  augere  possunt,  vel  minuere. 
Nempe  enervant  omnia  quae  dicuntur  narco- 
tica,  turn  maxime  herba  digitalis.  Contrarios 
edunt  efFectus  vinum,  et  potiones  meraciores,  et 
quicquid  ventriculum  reficiat,  aut  fortiter  sen- 
sus  irritet.  Illud  tamen  tenendum  est,  nimio 
vino  obrui  vires,  quae  a quibusdam  narcoticis 
parce  adhibitis  haud  mediocriter  recreantur. 

Ex  narcoticis  quaedam  vulneri  infusa  nocent; 
plura,  ac  fere  omnia  quae  erigunt  animum, 
nihil  agunt  nisi  in  ventriculum  demissa  : quae 
quidem  pars  tantam  habet  dominationem  in 
universum  corpus,  ut  res  quaedam  jucundae, 
aut  noxiae,  quamprimum  stomachum  contin- 
gant,  recreant  nos  penitus,  et  reficiunt,  vel  affli- 
gunt,  aut  etiam  occidunt. 

Medici  profecto  est,  signa  morbi  quaecunque 
adversa  depellere,  vel  levare,  quantum  id  tuto 
fieri  potest ; attamen  primum  omnium  studere 
oportet,  ut  vita  ipsa,  quae  in  omni  aegrotatione 
aliquid  detrimenti  capit,  sustentari,  et  incolu-. 
mis  adversus’impetum  morbi  praestari  possit. 

In  iis  rebus,  quae  vitam  jacentem  erigunt  ex- 

citantque,  numerantur  quaecunque  sensus  irri- 
tant; quae  qnidem  praesenti,  at  brevi  auxilio 
sunt  ad  defectionem  animae,  et  debilitatem  re- 
pentinam.  Diutius  movent  vinum,  et  aromata 
et  proinde  utiliter  adhibentur  in  multis  morbis, 
ubi  vires  jacent:  sed  videndum  neusus  libera- 
lior  nimium  faciat  calorem,  aut  etiam  ebrieta- 
tem.  Mortonus  centum  fere  abhinc  annos  in 
non  levem  reprehensionem  incurrit,  propterea 
quod  aromatibus  praeter  modum  usus  est  ad  re- 
focillandos,  ut  ait  ipse,  exsuscitandos,  erigendos, 
instaurandos,  et  stimulandos  spiritus  animales. 
Tutius  simul  et  efficacius  praesidium  ventriculo 
vitaeque  petitur  ex  medicamentis  amaris,  aut  le- 
niter  astringentibus.  Flos  chamaemeli  in  pulve- 
rem  tritus  plerisque  satis  jucundus  est,  aut  certe 
tolerabilis.  Cortices,  ligna,  et  radices,  in  aquam 
immittere  praestat,  vel  ex  aqua  decoquere  ; qui 
humor  colatus  ipsis  medicamentis  contritis  saepe 
anteferendus  est.  Bene  est,  quod  inter  ea  quae 
terra  gignit,  hujus  generis  multa  sunt.  Nulli 
vero  cedit  cortex  Peruvianus.  Hujus  corticis 
unciae,  et  radicis  gentianae  drachmae,  si  aquae 
ferventis  libra  superinfundatur,  fiet  liquor,  cu- 
jus  sesquiuncia,  vel  unciae  binae,  in  quolibet  fere 
morbo  tuto  et  utiliter  dari  possunt.  Sed  cortici 
Peruviano  a quibusdam  objecta  sunt  crimina, 
nescio  qua:,  inflammationem  augendi,  et  repri* 

mendi  pituitam : aiunt  enim  vim  astringendi  in 
hoc  cortice  tantam  esse,  ut  fibras,  quae  in  omni 
inflammatione  nimis  tenduntur,  adhuc  magis 
intendat,  impediatque  ne  faucium  et  pulmonis 
membrane  pituitam  expellant.  Cui  quidem 
doctrinae,  satis  speciosae,  in  scholis  medicinae 
forsitan  assentimur ; cum  autem  ad  usum  et  ex- 
perientiam  ventum  fuerit,  assentio  ilia  omnis, 
nisi  fallor,  elabitur.  Jamdiu  enim  est,  quod 
cortex  in  pessimo  inflammationis  gradu,  cum 
prope  abest  a gangraena,  tutissime  datus  fuit,  ita 
ut  huic  malo  multi  putant  nullo  modo  melius 
succurri  posse;  turn  quoque  interdum  vidi  il- 
ium non  parca  manu  adhibitum  ad  variolas,  sine 
ulla  pituitae  remissione;  quinetiam  in  quodam 
asthma  fere  deploratum  per  annos  aliquot  multo 
mitius  factum  est,  dum  sumeret  quotidie  hujus 
medicamenti  scrupulos  duos  mane  et  vespere. 
Ubi  diligentia  adhibita  est,  ne  ventriculum  prae- 
gravet,  opprimatque,  nullus  dubito  quin  in  quo- 
cunque  fere  morbo  tutum  saltern,  si  non  effi- 
cax  remedium  sit. 

Quod  attinet  ad  facultatem  confirmandi  sto- 
machum  viresque,  crediderim  hunc  corticem 
idem  valere,  ac  plurimas  alias  herbas  amaras. 
Hoc  tantum  nomine  cseteris  anteferendus  est, 
quia  corpori,  sub  febre  intermittente,  proprie 
amicus  esse  cernitur.  Tamen  si  quis  medicus 

vel  eegrorum,  vel  suas  ipsius  suspiciones  penitus 
tollere  non  potest  de  veneno  nescio  quo  in  hoc 
cortice  latente,  illi  non  deerunt  multa  alia  me- 
dicamenta  amara  huic  cognata,  qu3e,  cum  pari- 
ter  stomachum  excitant,  corpus  universum  con- 
firmabunt,  facientque  ut  cum  morbo  feliciter 
contendat. 

Quod  modo  praeceptum  est,  mihi  videtur  * 
principem  locum  tenere  in  ratione  medendi. 
Ad  hoc  medici  animus  in  omnium  morborum 
curatione  attendendus  est ; in  multis  nihil  po- 
test moliri  praeterea. 

Maximum  instat  periculum  in  omni  aegro- 
tatione,  ubi  stomachi  vires  adeo  debilitantur 
frangunturque,  ut  res  omnes  respuat,  et  aver- 
setur  ; tanquam  conscia  foret  natura  vitam  ad 
finem  properare,  et  nulla  ope  revocari  posse,  et 
proinde  omnem  rejiceret.  Hanc,  ut  ita  dicam, 
mortem  ventriculi,  totius  vitas  interitus  brevi 
subsequi  consuevit. 


Cap.  3. 

De  Abdominis  Malis. 

Hydrops,  graviditas,  scirrhi,  et  inflatio  ki- 
tes tinorum,  sunt  quidem  praecipuae  tumentis 
abdominis  causae;  aliae  tamen  interdum  inch 
dunt.  Venter  puerorum  durus  et  intentus  dii> 

this  perseverat,  quam  qui inflation!;  et  medica- 
ment s purgantibus  citius  eedit,  quam  qui  scir- 
rhis  tribui  possit.  Menstrua  in  vetulis  penitus 
finita,  vel  in  junioribus  diutius  suppressa,  non 
raroexcipiuntur  tumore  ventris  menses  aliquot 
manente.  Post  gravem  capitis  dolorem  venter 
tumuit  horse  spatium;  item  complures  dies  post 
abortum,  atque  post  puerperium. 

Credibile  est  has  ventris  intentiones  similes 
esse  earum  quas  multa  venena  in  corpore  exci- 
tant, perturbatis,  uti  conjicio,  nervorum  ofliciis. 
Utcunque  hoc  fuerit,  in  quibusdam  hujusmodi 
tumor  triennium  perduravit. 

Abdomen  in  quadam  turgid  um  semel  atque 
iterum  subsidit  die  secundo  vel  tertio  ab  exactis 
menstruis,  protinus  ut  aquse  libra  ex  utero  ef- 
fluxisset.  In  alia,  cujus  abdomen  ultra  bien-  , 
nium  tumuerat,  tumor  saepe  repentinus  exo- 
riebatur  etiam  in  aliis  corporis  partibus,  nempe 
femoribus,  dorso,  pectore,  et  collo,  ad  dimidii 
capitis  infantis  magnitudinem;  et  quanquam 
ventris  moles  semper  foret  justo  major,  mane 
interdum  naturalem  modum  haud  multum  su- 
peraret;  mox  tamen  momento  temporis  in  tan- 
tum  assurgebat,  ut  segrse  persuasum  esset  cutem 
disruptum  iri.  Eadem  saepe  percipiebat  mo- 
tum  quendam  propagari  a ventriculo  ad  artus, 
qui  protinus  convellebantur. 

Abdomen  saepe  patitur  dolores  similes  eorum 
qui  solent  molesti  esse  in  variis  partibus  pecto- 
ris ; scilicet  non  pertinentes  ad  viscera,  sed  prox- 
ime  accedentes  ad  rheumatismum.  Hi  dolores 
din  aggros  trahunt.  Remedia  sunt  linimentum 
ammonise*,  cum,  vel  sine,  tinctura  opii,  em- 
plastrum  cymini,  vel  cantharidis,  et  ulceratio 
diutius  servata : haec  sunt  extrinsecus  admo- 
venda.  Intus  convenit  medicamentum  ex  oleo, 
cui  tantum  salis  volatilis  adjectum  sit,  quantum 
os  et  fauces  facile  tulerint ; postremo  opium. 

Cap.  4. 

i ‘ , 

Dc  Abort u. 

Mulier  qusedam  quinquies  et  trigesies  abor- 
tum  fecerat.  Abortus  tertio  plerumque  mense 
contingit;  quibusdam  tamen  foeminis  perpe- 
tuum  est  ut  quinto  vel  sexto  mense  partus  eli- 
datur;  et  in  his  lac  stillans  ex  uberibus  abortum 
jamjam  adfuturum  indicat.  Ousedam,  gravida 
gemellis,  alterius  abortum  fecit,  alterum  reser- 
vavit,  qui  justo  tempore  in  lucem  editus  ad 
setatem  adultam  pervenit. 

Corporibus  gravidarum  collisis,  aut  vitiatis, 
aut  debilitatis,  saepe  incidunt  abortus.  Qui  si 

* Medicamentorum  compositiones  explicabit  Pharmacopaaia 
Londinensis. 

crebrius  fiant,  profluvium  album  fere  semper 
inferunt:  quin  etiam  valetudinem  conquassant, 
atque  totam  illam  malorum  cohortem  invitant, 
quibus  affectus  continetur  hystericus. 

Fcemina  crebros  passa  abortus,  postquam  ite- 
rum  gravida  esset,  coepit  uti  cortice  Peruviano, 
cujus  tres  drachmas  quotidie  sumsit  diutius,  et 
justo  tempore  enixa  est  infantem  omnibus,  quos 
antea  pepererat,  valentiorem. 


Cap.  5. 

De  Alvo. 

Homines  frequentia  alvum  exonerandi  plu- 
rimum  inter  se  differunt.  Alteri  semel  tantum 
singulis  mensibus  venter  solutus  est;  alteri  duo- 
decies  quotidie  descendit  per  triginta  annos,  uti 
ipse  mihi  narravit,  et  dein  septies  quotidie  per 
septem  annos ; neque  vir  hie  interea  macuerat, 
quin  potius  aliquanto  habitior  factus  erat. 

Tam  foeminis  quam  viris  contigisse  novi,  ut 
stercora  multos  menses  restarent  coacervata  in 
intestino  recto,  ubi  coacta  sunt  in  molem  duram, 
majorem  quam  quas  corporis  viribus  expelli 
posset  sine  auxilio  chirurgi.  Signa  hujus  mali 
sunt  dolores  ventris,  et  perpetua  desidendi  vo- 
luntas etiam  statim  post  dejectiones  ; turn  vero 

stercora  non  nisi  liquida  redduntur,  et  simul 
est  difficultas  urinae. 

Interior  intestini  recti  tunica  adeo  interdum 
laxatur,  ut  cum  stercore  semper  descendat,  aut 
etiam  inter  equitandum ; nec  redeat,  donee 
manu  fuerit  reposita.  Fomentum  astringens 
post  singulas  dejectiones  utiliter  adhibetur. 

A taenia,  et  ascaridibus,  fit  prurigo  ani  ves- 
pere  molestissima. 

Nonnullos  tentant  sine  causa  manifesta  haud 
mediocres  ani  dolores,  qui  interdum  mulcentur, 
saepius  exasperantur  dejectionibus ; non  raro  sae- 
viunt  magis  in  lecto,  et  noctu,  quam  aut  inter- 
diu,  aut  inter  ambulandum,  aut  equitandum. 
Per  multos  annos  non  cessarunt  aegros  fatigare. 

Exulceratio  facta  per  exiguum  emplastrum 
cantharidis  imo  femori  admotum,  et  tres  menses 
servata,  profuit  adversus  hoc  malum. 

Similes  his  dolores  oriuntur  ex  inflammations 
ani,  aut  vicinarum  partium,  solentque  sedendo, 
stando,  tussiendo,  sternuendo,  meiendo,  majo- 
rem  in  modum  intendi.  Si  hujusmodi  inflam- 
matio  solvi  nequeat,  verum  suppuret,  et  fiat  abs- 
cessus,  sanato  demum  ulcere  saepe  eveniet  ut 
valetudo,  ubi  fuerit  tenuior,  intra  breve  spatium 
prorsus  perdita  sit,  vel  aliis  de  causis,  vel  a tabe 
pulmonali  ingruente ; sive  quod  morbus  initio 
fuerit  totius  corporis,  seu  quod  habitus  longa 

suppuratione  fuerit  vitiatus,  priusquam  per  se, 
vel  ferro,  pus  emitteretur.  Ut  praecaveatur  exi- 
tus  hujusmodiinfaustus,  utile  fuit  ulcus  excita- 
re  prope  genu  in  femoris  parte  interiore  quam- 
primum  anus  spectaverit  ad  sanationem*. 


Cap.  6^ 

De  Aneurysmate . 

Tumores  colli  aneurysmatici  duraruntmul- 
tos  annos  sine  aliis  incommodis  praeter  turnon 
rem  et  spirandi  difficultatem ; tandem  vero  in 
mortem  repentinam  desierunt.  Haud  pauci  tu- 
mores vel  aneurysmatici,  vel  certe  manifesta 
pulsatione  aneurysmatum  aemuli,  post  multos 
tandem  annos  sponte  sua  coeperunt  imminui, 
et  fere  finiti  sunt. 


Cap.  7. 

De  Angina , et  Febre  rubra. 

Consueta  aliarum  febrium  signa  in  febre 
etiam  rubra  incipiente  nascuntur ; porro  die 
primo  vel  secundo  cutis  praeter  solitum  rubet, 
et  fauces  plerumque  leviter  dolent ; simul  in 
nonnullis  fiunt  tumores  glandularum,  cum  in 

* Vide  quae  de  fistula  ani  infra  praecepta  sunt. 

aliis  locis,  turn  maxime  post  aures,  et  modo 
discutiuntur}  modo  matureseunt.  In  aliis  vero 
brachia,  et  praecipue  digiti,  tumuerunt ; id  quod 
nullo  discrimine  experti  sunt  et  illi  quos  levis- 
sime  attigit  hie  morbus,  et  quos  occidit. 

Tertro  vel  quarto  die  faucium  dolor  fere 
conquiescit;  sexto  autem  rubor  cutis  incipit  se 
subducere  ; et  ubi  omnia  rite  pro'cedunt,  mor- 
bus post  septimum  diem  festinanter  recedit. 

Interdum  rubor  per  universam  eutem  dif- 
funditur ; interdum  pectus  et  brachia  solum- 
modo  rubent ; et  non  raro  vidi  exteriorem 
carpi  partem  levi  rubore  suffusam,  cujus  nus- 
quam  alibi  reperiri  vestigium  potuit.  Cutis 
nunc  rubet  sine  ullis  maculis,  aut  aspredine ; 
nunc  in  moleculas  attollitur,  similes  iis  quae  ex 
urtica  nascuntur ; interdum  quoque  color  in 
aliis  locis  saturior,  in  aliis  dilutior  est ; vidi 
etiam  pustulas  exiguas  hie  illic  sparsas,  morbil- 
lorum  speciem  satis  accurate  repraesentantes. 

Morbo  finito  tota  cuticula  solet  renovari ; 
nam  vetus  vel  in  squamas  furfureas  abiens 
deteritur,  vel  ejus  jam  mortuae,  et  cuti  subjects 
male  h^rentis,  majores  laminae  decidunt.  Color 
parum  refert  ad  aegrotantis  salutem.  Vidi  eum 
insigniter  auctum  sine  fructu,  et  imminutum 
sine  detrimento.  Lecti  tepor  non  semper  uti- 
lis  est  ad  eliciendum  hunc  ruborem ; memini 

enim  ilium  in  quadam  languidiorem  fuisse 
dum  in  lecto  jaceret,  et  postquam  surrexisset 
semper  magis  viguisse.  Huic  colori  saspe  ac- 
cedit  cutis  pruritus  satis  molestus. 

Hie  morbus  haud  multum  dissimilis  est 
morbillorum;  a quibus  tamen  solicite  discer- 
nendus  est,  cum  medendi  rationem  longe  di- 
versam  postulet.  Sub  hac  febre  rubor  late  in- 
ficit  cutem  ; qui  in  morbillis  dividitur  in  mul- 
tas  distinctas  maculas,  inter  quas  naturalis  co- 
lor conspicitur.  Turn  vero  in  morbillis  ma- 
culas illas  rubrae  paululum  eminent  supra  reli- 
quam  cutem,  sic  ut  digito  super  eas  leniter 
moto  quasdam  scabritia  deprehendatur;  quae 
maximam  partem  nulla  est  in  febre  rubra,  nisi 
forte  exigua  aspretudo  in  brachiis.  Deinde 
tussis,  sternutamenta,  oculorum  mador,  et  pal- 
pebrarum tumor,  quae  signa  sunt  morbillorum 
propria,  in  hac  febre  desiderantur.  Postremo, 
morbilli  tertio  fere  die  in  facie  oriuntur,  et 
quinto  vel  sexto  in  brachiis  ; quod  in  febre 
rubra  contra  fit,  ut  modo  dictum  est. 

Languor  et  solicitudo  sunt  quidem  plerorum- 
que  omnium  febrientium  communia ; hos  ta- 
men, de  quibus  sermo  est,  majorem  in  modum 
fatigant.  Ouinetiam  acer  humor  copiosus  in 
fauces  et  nares  interdum  depluit,  partim  salivae 
specie  exspuendus,  partim  e naribus  distillans, 


19 

unde  aegri  fiunt  surdastri,  rauci,  vel  fere  muti, 
et  interea  sapor  omnium  rerum,  et  odor,  illis 
perit.  Hoc  profluvium  acre  interdum  exulce- 
rat  intus  nares,  et  totum  labrum  superius,  sic 
ut  crusta  obducta  multos  dies  perseveret  post 
morbi  fugamu 

Febris  modo  descripta  saepe  quidem  morti- 
fera  est;  saepius  vacat  periculo;  et  interdum  adeo 
mitis  est,  ut  haud  ultra  paucas  horas  duret,  et 
forsitan  inobservata  praeteriret,  nisi  brevis  qui- 
dam  languor,  et  nonnullus  cutis  rubor,  et  alii 
in  eadem  domo  hoc  morbo  impliciti,  de  natura 
languoris  dubitare  nos  non  sinerent,  etiam  in 
iis  qui  tarn  leviter  laborant. 

Haud  temere  alium  morbum  repereris,  in  quo 
aegri  saepius  desipiunt,  et  cum  minore  periculo. 
In  caeteris  febribus  mens  raro  turbatur  donee 
aegri  jam  in  malis  sunt ; ideoque  hoc  signum 
non  injuste  terret : sed  in  febre  rubra  aegri  vel 
ipso  primo  die  delirant;  atque  interdum,  licet 
omni  alio  periculi  indicio  vacent,  tamen  non 
cessant  aliena  loqui  singulis  noctibus  ab  initio 
morbi  usque  ad  finem. 

Inter  impuberes  utriusque  sexus  contagione 
facillime  propagatur  haec  febris.  Mares  vigesi- 
mum  annum  egressi  parum  illi  sunt  oppor- 
tuni;  quanquam  unum  atque  alterum  vidi,  qui 
post  trigesimum  annum  in  earn  inciderant. 

c 2 

Foeminas  autem  non  modo  adultas,  sed  etiam 
vetulas  non  paucas,  eadem  tentatas  curavi ; quo 
tamen  aetate  fuerint  provectiores,  eo  securiores 
erunt  ab  hoc  malo. 

Nondum  satis  exploratum  habeo,  quamdiu 
semen  hujus  afFectus  in  corpore  delitescat,  pri- 
usquam  accendat  febrem,  et  alia  sui  indicia 
prodat:  memini  tamen  sanam  puellam  acces- 
sisse  ad  puerum  hoc  morbo  implicitum,  quae 
quinto  post  die  coepit  ipsa  a^grotare;  et  fieri  po- 
test ut  idem  ubique  spatium  intercedat  inter 
contagionem  et  febris  initium.  Nam  in  vario- 
lis  novimus  certain  hujus  intervalli  legem  in 
omnibus  fere  aegrotis  servari. 

In  iis,  qui  hoc  morbo  perituri  sunt,  fieri  solet 
circa  quintum  vel  sextum  diem,  torpor,  aut 
spirandi  difficultas,  et  cum  liac  interdum  sputa 
cruenta,  licet  pulmones  antea  integri  fuerint. 
Nonnullis  quidem,  sed  perpaucis,  contigit  esse 
tarn  infelicibus,  ut  signis  periculosis  omnigenis 
fatigati  intra  triduum  succumbant. 

Oui  ex  hoc  morbo  convalescunt,  iis,  febre  jam 
inclinata  et  pene  victa,  glandulae  sub  auribus 
nonnunquam  tument,  et  non  leviter  dolent ; 
interdum  quoque  in  pus  abeunt.  Neque  vero 
testiculi  semper  fuerunt  liberi  a tumoribus  ; 
artusque  diutius  vexati  sunt  doloribus,  quales 
sunt  rheumaticorum,  et  aqua  inter  cutem. 

In  febre  quae  modo  descripta  est,  aliquis 
semper  est  cutis  rubor,  et  plerumque  nonnul- 
lus,  sed  obscurus  faucium  dolor.  Ouod  si  fau- 
ces exiguis  ulceribus  obsessoe  paulo  vehemen- 
tius  doluerint,  turn,  utcunque  cutis  colorata  sit, 
morbus  non  ab  hoc  colore,  sed  a faucium  af- 
fectu  nomen  habet,  et  angina  maligna  vulgo 
dicitur.  Ouinetiam  multi  existimant  cum  no- 
mine naturam  quoque  febris  mutari.  Qua  de 
re  judicet  lector,  postquam  morbi  utriusque 
historias  secum  animo  perpend  erit. 

Saspe  equidem  dubitavi,  febrisne  in  quibus- 
dam  antecessisset  faucium  crustas  et  ulcuscula, 
an  ea  secuta  esset.  Eternal  vel  primo  febris 
die  interdum  vidi  fauces  istiusmodi  ulceribus 
occupatas,  quae  vix  credibile  erat  intra  dieculae 
spatium  in  tantum  crescere  potuisse.  Ortus 
autem  harum  crustarum  aegros  facile  latet,  cum 
dolor  initio  est  satis  modicus,  neque  comparan- 
dus  cum  illo  qui  fit  ex  faucium  infiammatione. 
Devorandi  etiam  labor  vix  est  ullus,  aut  saltern 
opinione  multo  minor,  si  quis  ex  faucium  con- 
ditione  ilium  aestimaret. 

In  locis  mox  ulcerandis  cuticula  videtur  so- 
lito  pallidior,  et  brevi  postea  fit  alba,  aut  cine- 

ritia,  quae  avulsa,  vel  sponte  sua  rimas  agens, 
sordidum  exhibet  ulcus  sine  ullo  pure.  Ha* 
crustse  solent  occupare  tonsillas,  velum  pendu- 
lum palati,  uvulam,  oesophagum,  tracheam,  et 
totas  intus  nares  ; ex  quarum  partium  tumore, 
ubi  ulcera  fuerint  alta  et  numerosa,  asger  fit 
raucus,  vel  vox  illi  fere  supprimitur.  Aliquando 
etiam  guttur  extrinsecus,  et  tota  facies,  tument. 

Vidi  ego  primo  morbi  die  cutem  universam 
rubore  suffusam.  Interdum  brachia  tantum  ru- 
buerunt,  et  pectus.  In  aliis  hie  color  non  nisi 
quarto  morbi  die  in  conspectum  venit:  denique 
in  quibusdam  nullus  omnino  rubor  fuit  per  to- 
turn  morbum.  Colore  vigente  aeger  non  rele- 
vatus  est,  et  decedente  non  pejus  habuit. 

Inspectis  faucium  crustis  conjectura  quidem 
fieri  potest  de  periculo  aegri,  quod  eo  majus 
erit,  quo  latius  illae  manent,  quo  altius  carnibus 
insideant,  quo  hsereant  pertinacius,  quo  ssepius 
renascantur,  et  magis  ad  gangraenam  spectent. 
Conditio  tamen  harum  crustarum  index  est,  non 
autem  causa  periculi.  Febris  enim  istiusmodi 
est,  et  in  tantum  affliguntur  vires,  ut  liceat  prae- 
clare  intelligere  gravius  multo  subesse  malum, 
quam  uvulae,  aut  tonsillarum  affectum,  quas  in 
aliis  morbis  saepe  videmus  sine  vitae  discrimine 
erodi,  quas  etiam  novimus  tuto  posse  excidi. 

Hsec  itaque  ulcera,  non  secus  ac  in  peste  bu- 
bones  et  carbunculi,  morbum  quidem  indi- 
cant, sed  periculum  a febre  sola  pendet. 

Morbus  hie  modo  tam  mitis  est,  ut  nulla 
remedia  postulet ; modo  tam  gravis,  ut  omnia 
vincat.  Nonnulli  secundo  die  torpent,  et  diffi- 
culter  spiritum  trahunt,  refiexo,  quantum  max- 
ime  fieri  potest,  capite  ; atque  ita,  muco  sordido 
et  graveolente  e naribus  fluente,  faucibusque 
fere  putribus,  perierunt.  Contra  alii,  postquam 
levissima  hujus  morbi  signa  per  biduum  experti 
sunt,  nullo  negotio  convaluerunt.  At  plerisque 
febris  accenditur  non  mediocris,  quae  vix  sep- 
timo  vel  octavo  demum  die  in  melius  mutari 
coepit.  Simul  in  quibusdam  salivae  cursus  no- 
tabilis  ex  ore  fertur. 

Languor  his  aegrotis,  et  debilitas,  et  jactatio, 
sunt  majora  quam  pro  ratione  febris.  Morbo 
in  pejus  verso  intenditur  solicitudo,  et  non  raro 
accedit  torpor ; turn  quoque  mucus  sordidus  e 
naribus  distillat,  spiritus  olet,  et  resupinato  collo 
aegre  ducitur ; cibi  etiam  et  medicamenta  re- 
spuuntur,  neque  tamen  ideo  quia  devoratio  mo- 
lesta  est,  quae  saepe  ad  mortem  usque,  quod  mi- 
ratus  sum,  satis  facilis  manet,  quamvis  fauces 
sordidissimis  ulceribus  fuerint  undique  circum- 
tectae,  et  spiritus  pene  interclusus.  Tracheam 


i 


24 

/ , > ' * 

forsitan  magis,  quam  cesophagum,  occupant 

haec  ulcera. 

Inter  signa  rariora  numerari  potest  sanguis  e 
naribus  ubertim  profluens.  Finito  morbo,  non- 
nullos  adoriuntur  dolores  et  tumores  rheuma- 
tici.  Novi  quos  hie  morbus  bis  tentaverit ; quod  A 
tamen  perpaucis  accidit.  */-t  / 

Anginam  in  morbis  ineuntis  aetatis  recte  nu- 
meraveris.  Mares  certe,  qui  jam  adulti  sunt, 
raro  cum  ea  conflictantur.  Duos  curavi  juvenes, 
qui  annum  vigesimum  attigerant ; item  virum 
unum  robustum,  qui  trigesimum  annum  exces- 
serat.  Prseter  hos  autem  neminem  marem 
adolescentia  egressum  in  hoc  morbo  me  vidisse 
memini.  At  usu  didici  foeminas  nunquam  pror- 
sus  securas  esse  ab  hac  valetudine  ; quanquam 
vetulae  sint  ill!  minus  opportune,  quam  ju- 
niores.  Ouse  autem  huic  febri  maxime  subjecta 
est,  eadem  aetas  tenera  gravissime  periclitatur  ; 
contra  ac  fit  in  variolis  et  morbillis. 

Inciso  pueri  cadavere  sexto  morbi  die  ex- 
tincti,  velum  pendulum  palati  plane  putre  erat, 
tonsillse  vero  extrinsecus  fuscse,  sordidissimse, 
intus  lividse  ; uvula  muco  crasso,  membranam 
dixisses,  contegebatur;  epiglottis  et  oesophagus 
integra  erant.  Mucus  autem  ille  tracheam  quo- 
que  velabat  usque  adejus  divisionem,  in  cujus 

superiore  parte  fere  in  membranam  coierat,  in 
inferiore  muco  similior  erat. 

Ex  iis  quas  de  febre  rubra,  et  angina,  memo- 
rata  sunt,  longe  vero  simillimum  videtur,  unum 
eundemque  morbum,  hoc,  vel  illo  nomine  ap- 
pellatum  fuisse,  prout  indicia  alterutra  gravius 
incubuerint.  De  quo  etiam  id  nos  facit  cer- 
tiores,  quod  ambo  una  semper  hunt  vulgares. 
Atque  haec  procul  dubio  vincet  sententia,  modo 
illud  concedatur,  cujus,  ni  fallor,  ipse  testis  fui, 
nimirum  inter  plures  pueros  et  puellas,  qui,  ut 
saspe  fit,  in  unis  asdibus  simul  correpti  sunt,  hos 
febrem  rubram,  illos  vero  anginam  fuisse  ex- 
pertos.  Verum,  ut  maxime  fuerint  hi  morbi  di- 
versi,  meo  quidem  judicio,  utriusque  curatio 
eadem  esse  debet ; si  exceperis  ilia  remedia, 
quae,  ut  quibusdam  visum  est,  faucibus  sunt 
admovenda. 

Paulo  magis  interest,  hie  affectus,  tanquam 
variolas,  nunquamne  repetat.  Equidem  null  us  y. 
dubito  quin  nonnulli  bis  illo  fuerint  impliciti. 
Patet  tamen  hoc  raro  fieri,  cum  aliter  in  tarn 
vulgari  morbo  secunda  contagio  non  minus 
certa  esset,  quam  in  scabie,  aut  morbis  Venereis. 

Aliquos  curavi  adultos,  qui  saspe  vexati  fue- 
runt  dolorefaucium,  et  ulcusculis  prorsus  simi- 
libus  illis  quas  in  angina  nascuntur.  Tamen  fe- 
bris  vel  nulla,  vel  levissima  fuit,  et  color  cutis 

naturalis.  Et  siquidem  incommodi  aliquid  ha- 
buerit  hie  affectus,  tamen  adeo  vacavit  periculo, 
ut  haud  sciam  an  quoquo  modo  pertineat  ad 
anginam. 

Quod  attinet  ad  curationem  febris  rubrae,  et 
anginae ; levis  iste  faucium  dolor,  longe  alius 
quam  qui  fit  ex  inflammatione,  sanguinis  mis- 
sionem  certe  non  postulat ; quam  etiam  horum 
aegrorum  tenera  plerumque  aetas,  et  habitus 
corporis  infirmus,  non  obscure  prohibent.  Ta- 
men initio  morbi  interdum  juvit  modica  san- 
guinis missio,  cum  ardor  et  dolor  capitis  vehe- 
mentius  fatigarint  segrum  cibis  lautioribus  as- 
suetum.  Sed  earn  in  plerisque  tutius  omitti  pu- 
taverim,  et  in  paucissimis  utiliter  iterari  posse  j 
quanquam  non  negaverim  me  adfuisse  nonnul- 
lis,  quibus  sanguis  bis  detractus  fuerit  impune, 
Alvus  semel  quotidie  soluta  nemini,  quantum 
scio,  nocuit ; at  nunquam  autor  essem  ut  sae- 
pius  moveatur.  Quod  si  sua  sponte  fuerit  solu- 
tior,  quantocyus  erit  cohibenda.  Morbo  tamen 
mitigato,  praesertim  in  pueris,  utiliter  adhibentur 
ea,  quae  alvum  leniter  movent.  Emplastra  can- 
tharidis  non  mediocriter  prosunt : ideoque  illis 
carere  aeger  non  debet,  donee  morbus  inclina- 
tus  sit. 

Aqua  in  qua  decoctus  est  cortex  Peruvia- 
nus,  utilis  est  in  hoc  morbo;  cui  adjici  possunt 

pauca  grana  cujusvis  jucundi  pulveris  aromatic!, 
ubi  aeger  fuerit  languidior.  Ex  decocti  hujus, 
et  decocti  hordei  compositi,  singulorum  pari 
mensura,  fit  quoque  gargarisma,  quo  saepe  est 
gargarizandum ; quod  etiam  in  fauces  infantum 
per  fistulam  infundi  debet.  Nec  tamen  hoc  mo- 
leste  repetendum  est,  ultra  quam  aegri  libenter 
ferant;  etenim  auxilium  inde  sperandum  non 
multo  majus  est,  quam  ex  crebra  sorbillatione 
hujus  vel  jucundioris  cujuslibet  sued,  qui,  dum 
per  fauces  transit,  abluat  illas,  abstergatque. 
Adulti  quidem  sordibus  ablutis  gargarismata 
reddunt:  infantibus  autem  quicquid  sic  sorbea- 
tur,  sive  infundatur,  in  stomachum  pariter  de- 
scendit.  Idem  fit,  ubi  aliquid  in  nares  infusum 
est;  quod  igitur  vix  tuto  facere  licebit,  ne  scilicet 
sordes  ablutae  plus  noceant  in  ventriculum  de- 
missae,  quam  si  in  naribus  restitissent. 

Omnis  alia  faucium  curatio  prseter  gargaris- 
mata, ut  mihi  videtur,  est  repudianda,  utpote 
tsedii  multum,  auxilii  parum  aut  nihil  allatura. 
Multi  tamen  docti  expertique  medici  aliter  de 
hac  re  sentiunt,  et  multum  ad  aegri  salutem 
conferre  putant  ea  remedia  quae  faucium  pro- 
pria sunt.  Ouapropter  non  cessant  incidere 
satis  altis  plagis  crustas  illas  circa  tonsillas,  et 
warn,  ubicunque  ferrum  admovere  licet ; quo 
facto  palatum  unguunt  medicamento  quod  ha- 

bet  mellis  rosae  unciam,  oxymellis  aeruginis 
drachmam;  atque  hoc  etiam  fauces  saepe  quo- 
tidie  illinunt.  Postremo,  etiam  vi  quadam  non 
dubitant  carnem  fungosam  sordidamque  a par- 
tibus  ulcer atis  avellere  ; quae  tamen  usque  re- 
nascetur,  donee  febris  constiterit.  Dolendum 
interea  est  iis,  qui  hanc  viam  insistunt,  vix 
locum  esse  hujusmodi  medicinae  in  aetate  pue- 
rili,  ubi  morbus  hie  praecipue  acutus  esse  con- 
suevit ; nec  in  qualibet  aetate,  modo  crustae  illae 
nares,  tracheamve  occupent,  quibus  maxime 
opus  est  remedio. 


Cap.  8, 

De  Aphthis. 

Aphth.s  praecipue  nascuntur  in  pueris,  et  se- 
nioribus,  et  iis  qui  febribus  longis  fuerint  debi- 
litati.  Accedunt  dolor  faucium,  difficultas  devo- 
randi,  raucitas,  tussis,  singultus,  et  cupiditas  ex- 
spuendi  pituitam,  ut  aegris  videtur,  quam  aph- 
thae mentiuntur.  Adversus  hunc  morbum  cor- 
tex Peruvianus  tuto  adhibetur,  etfortasse  utiliter. 

Ulcuscula  aphtharum  vulgo  existimantur  non 
solum  os  et  fauces  occupare,  verum  etiam  in 
stomachum  descendere,  et  totum  intestinorum 
canalem  obsidere.  Hoc  non  semper  ita  fieri 
constitit  incisis  cadaveribus  duorum  lends  fe- 

bribus  peremptorum,  quorum  ora  diu  contecta 
fuerant  aphtbis,  licet  nullum  earum  vestigium 
infra  fauces  deprehendi  posset. 

Prater  aphthas  illas,  quse  in  morbis  acutis  ori- 
untur,  ubi  corporis  habitus  est  infirmior;  dan- 
tur  etiam  aliae,  longas  vocaveris,  quae  os  inter- 
dum  male  habent  multos  non  solum  menses, 
sed  etiam  annos,  sine  febre,  aut  alio  graviore 
malo.  Hujusmodi  aphthae  consecutae  sunt  pa- 
ralysin  faciei,  et  triennium  manserunt.  Indiae 
occidentalis  incolae  interdum  secum  reportant 
hoc  vitium  in  Angliam,  ex  quibus  didici  illud 
in  istis  insulis  aliquando  fieri  frequentissimum, 
et  non  raro  desinere  in  alvum  fusam,  aut  dysen- 
teriam,  mortiferam. 


Cap.  9. 

De  Arthritidc. 

Arthritis  incipit  a dolor e primi  articuli 
pollicis  pedis,  qui  brevi  saturrime  rubet,  et 
paulo  post  tumet.  Vehementia  primi  doloris 
raro  perseverat  ultra  quatuor  et  viginti  horas  : 
at  cruciatu  nondum  penitus  finito,  dolor  similis 
vel  eandem  vel  aliam  partem  pedis  occupat, 
totidem  circiter  horas  duraturus.  Hujusmodi 
accessiones  redeunt  vel  quotidie,  vel  post  duos, 
tres,  quatuorve  dies,  modo  per  mensem  unum 

aut  alterum,  modo  vix  dimidium  mensem* 
Ouinetiam  interdum  post  longiores  inducias, 
cum  tumores  in  artubus  fere  subsederint,  et 
vires  multum  restitute  fuerint,  dolores  reversi 
sunt,  et  pristinas  sedes  occupavel'unt,  claudi- 
catione  et  tumore  iterum  infesti,  deluso  interea 
aegro,  qui  speraverat  morbum  fuisse  finitum. 
Fit  etiam  interdum,  ut  dolor  initio  levis,  per 
aliquot  dies  quotidiana  capiat  incrementa. 

Arthritidis  prima  accessio  raro  perseverat 
plus  octo  vel  decern  diebus,  et  toto  hoc  tempore 
* vix  vagatur  extra  locum,  quern  principio  tenu- 
erat.  Idem  quoque  plerumque  obtinet  in  se- 
cunda  et  tertia  accessione.  Postea  vero  ubique 
et  pedes,  et  manus,  et  genua  pererrabit,  prius- 
quam  hominem  valere  jubeat.  Postremo  nullus 
erit  corporis  locus  a vi  morbi  securus. 

Noctu  post  primum  somnum  dolor  maxime 
SJEvit.  Nunquid  igitur  arthritidi  commune 
est  cum  iis  malis,  quae  nervorum  propria  ex- 
istimantur ; quae  fere  omnia  hoc  ipso  tempore 
exasperantur  ? Verum  hoc  non  est  perpetuum  $ 
nam  in  aliquibus  dolor  interdiu,  quam  noctu, 
major  est. 

Principio  arthriticus  non  raro  duorum,  aut 
plunum  annorum  intermissionibus  fiuitur. 
Postquam  malum  mveteravit,  semel  quotannis, 
vel  saepius  revertetur.  vetustior  est  ar- 

thritis,  eo  minus  doloris  secum  ferre  consuevit ; 
trahit  tamen  longius,  et  artus  quoque  magis, 
diutiusque  debilitat.  Ubi  semel  accesserit,  per- 
git  plerumque  segrum  revisere  per  reliquam 
vitam.  Nondum  mihi  contigit  videre  quen- 
quam,  quem  sine  dubitatione  pronunciare  pos- 
sim  podagram  expertum  esse  ante  pubertatem. 

Quanquam  vera  podagra  fere  semper  prima 
sua  accessione  pollicem  pedis  occupet,  fit  tamen 
aliquando  ut  oriatur  in  calce,  vel  in  superiore 
parte  pedis,  vel  in  malleolo;  quod  si  prima  sedes 
in  quovis  alio  loco  fuerit  prasterquam  in  pede, 
duratio  doloris,  et  reditus  ejus,  et  quse  conse- 

quuntur,  adeo  divers  a erunt  ab  iis  quae  arthriti- 

dis  propria  sunt,  ut  hujusmodi  affectus,  si  dici 
nequeat  rheumatismus,  alio  novo  nomine  notari 
debet,  quo  ab  arthritide  pariter  ac  rheumatismo 
distinguatur.  Hi  quidem  dolores  non  solum, 
tanquam  rheumatismus,  primo  suoadventuuni- 
versum  corpus  pervagati  sunt,  et  duos  tresve 
menses  permanserunt ; sed,  quod  vix  unquam 
cernitur  in  rheumatismo,  redierunt  bis  vel  ter 
eodem  primo  anno,  et  deinde  toties  per  aliquot 
annos.  Et  quanquam  multo  mitiores  sint,  quam 
quos  infert  arthritis,  tumor  tamen  major  est,  et, 
quod  in  hoc  morbo  prascipue  notatu  dignum 
est,  artus  inde  magis  debilitati  fuerunt  intra 
biennium,  quam  aliorum,  qui  cum  justa  atque 

gravi  podagra  viginti  annos  conflictati  sunt.- 
Haud  inepte  dixeris  hunc  affectum  naturam 
obtinere  inter  rheumatismum  et  paralysin  me- 
diam.  Mihi  visi  sunt  sexagenarii  saspius  eo  la- 
borare  quam  juniores  ; licet  non  defuerint  ex- 
empla  segrorum,  quorum  artus  ante  annum  tri- 
gesimum  hoc  vitio  facti  sunt  pene  inutiles*. 

Podagra  cum  ortum  suum  a parentibus  ar- 
thriticis,  et  ab  intemperantia  ssepe  ducit,  turn 
quoque  ab  aliis  causis  incognitis,  a quibus  non 
tuti  sunt  sobrii,  et  temperati,  a sanis  majoribus 
oriundi.  Foeminas  multo  minus  opportune  sunt 
huic  morbo,  quam  viri;  neque  tamen  ramm  est 
ut  foeminae  quoque  podagra  tententur.  Memini 
arthriticorum  parentum  liberos  omnes  hoc  do- 
mesticum  malum  vitasse,  praeter  unam  e filia- 
bus.  Aliam  cognovi  doloribus  arthriticis,  nec 
non  ulceribus  cretam  fundentibus  miserrime 
vexatam,  quamvis  ipsa  ab  omni  intemperantia 
longe  abhorreret,  et  nemo  propinquorum  ex 
artubus  laborasset. 

Quern  morbus  articularis  creberrime  revisit, 
eum,  prater  alia  mala,  tumores  exigui,  duri,  non 
raro  fatigant,  maxime  in  digitis  manuum  et  pe- 
dum, qui,  ut  videtur,  calculis  pleni  sunt.  Tan- 
dem tumoribus  indammatis,  et  exulceratis,  exit 


* Vide  caput  79,  de  Rheumatismo. 


33  ’ 

humor  albus,  in  quo  cdferunt  quaedam  tanquam 
creta,  et  diu  trahit.  Haec  ulcera,  et  crebrae  in- 
flammations, ad  extremum  faciunt  artus  ri- 
gere,  aut  omnem  eorum  motum  tollunt. 

Distentiones  leves  musculorum  in  arthritico- 
rum  malis  saepe  numerandae  sunt.  Inflatio, 
ardor  et  acor  stomachi,  cruditas,  fastidium, 
nausea,  vomitus,  dolores  ventriculi  et  intestino- 
nlm,  vertigo,  sonus  intus  in  auribus,  torpores, 
jactatio,  dolores  vagi,  macies,  languor  virium  et 
animorum,  sunt  ea  mala,  ex  quibus  modo  haec, 
modo  ilia  instante  podagra  accedunt,  vel  se- 
quuntur  decedentem.  Omnia  fere  in  vetusta 
arthritide  nascuntur,  quorum  miser  arthriticus 
posteros  suos  haeredes  fore  luget. 

Podagra  quanquam  initio  rarius  aegros  re- 
visat,  tempore  tamen  fit  familiarior,  et  acces- 
sions ejus  cum  crebriores,  turn  longiores  esse 
consueverunt,  donee  vix  ullum  spatium  datur 
vel  ad  oblectandam  vitam,  vel  ad  reliqua  ejus 
munera  et  negotia  obeunda.  Ouamdiu  aeger  in 
dolore  est,  aliorum  auxilio,  tanquam  infans, 
eget : sed  multa  obstant  quo  minus  hoc  aux- 
ilium  tarn  facile,  tamque  alacriter  ministretur. 
Inter  podagrae  mala  vix  debet  recenseri,  quod 
omnibus  vitae  solatiis  corruptis,  viribusque  vel 
sensim  perditis,  vel  incidente  paralysi  aut  apo- 
plexiasubitodeletisjimmaturammorteminferat. 

Paucos  tamen  vcl  pudet,  vel  piget,  tam  tetrse 
valetudinis ; quin  multi  ambiunt  hunc  morbum, 
et  si  forte  segrotaverint,  arthritidem  subesse  li- 
benter  existimant,  et  se  consolantur  quod  ali- 
quando  fiant  artliritici ; quem  etiam  in  finem 
multa  ultro  moliuntur  : tamen  bene  evenit  ut 
plerumque  excidant  votis. 

Hand  facile  dictu  est,  unde  evenerit,  ut  non- 
nulli  morbi  in  quibusdam  regionibus  et  saeculis 
existimati  fuerint  honesti  et  expetendi ; dum 
alii  turpes  et  probrosi  sunt ; licet  neque  in  ipsis 
morbis  insit  justa  aliqua  honoris  aut  infamiae 
causa,  neque  in  modo  quo  contracti  sunt.  Epi- 
lepsia summum  terrorem  veteribus  Romanis 
videtur  incussisse : hernise  quoque  adhuc  dede- 
cori  sunt.  Suus  quibusdam  affectibus  honos  ac- 
cessit  eo  quod  viro  cuidam  magno  contigerint; 
vel  quia  pra?cipue  invadunt  beatos  illos,  qui 
otio  et  omnibus  bonis  affluunt.  Ludovicus  XIV 
Galliae  rex  cum  forte  fistula  ani  laboraret,  non 
pauci  ex  subditis  ejus  sibi  persuaseruntse  eodem 
vitio  fuisse  correptos,  et  non  leve  negotium  fa- 
cesserunt  chirurgis,  qui  turn  vivebant,  ficto  suo 
morbo  petentes  auxilium.  Ouod  si  in  Gallia 
fuisset  aqua  medicata  qua^  fistulam  potuisset  in- 
ferre,  illuc  puto  baud  minus  cupide  propera- 
tum  esset,  quam  Bathoniam  nostri  petunt,  ut 
reportent  podagram.  Hie  enim  est  ille  morbus, 

qui  nunc  apud  Britannos  in  honore  est;  quem 
exoptant  ii,  quibus  est  incognitus ; de  quo  etiam 
gloriantur,  qui  se  jam  jam  ab  eo  occupatum  iri 
autumant ; quem  autem  serio  deplorant,  quot- 
quot  cum  hoc  acerbo  malo  revera  conflictantur. 
Hinc  fato  singulari  evenit,  ut  hodie  plus  operas 
detur  ad  gignendam,  vel  excitandam  arthriti- 
dem,  quam  ad  sanandam,  et  penitus  fugandam. 
Quippe  tantum  honoris  huic  morbo  tributum 
est,  ut  omnia  alia  mala  quse  arthritici  experiun- 
tur,  prater  dolorem,  ideo  oriri  existimentur,  non 
quia  nimium  podagras  passi  fuerint,  sed  quia 
nondum  satis.  Et  profecto  arthritis  non  modo 
non  culpatur  ut  horum  causa  malorunq  sed  ex- 
optatur  tanquam  in  cujus  repetitis  accessioni- 
bus  unica  spes  sanitatis  reponitur. 

Propter  cupiditatem  vitae,  vel  mortis  timo- 
rem,  plerique  homines,  valetudinis  suas  con- 
quassatae  et  perditas  signa  sentire  pariter  ac  fa- 
teri  nolunt;  quse  itaque  cuivis  causse  tribuuntur 
potius,quam  appropinquanti  et  inevitabili  mor- 
ti.  Hinc,  ubi  vires  coeperint  deficere,  homines 
facile  se  sinunt  persuaderi  asgrotationem  suam 
latenti  podagrse  deberi ; et  nihil  deesse  ad  cor- 
poris animique  robur  restituendum,  nisi  justam 
podagrae  accessionem.  Verum,  ut  nihil  dicam 
de  levibus  rationibus  quibus  plerumque  inniti- 
tur  spes  latentis  arthritidis,  quaerere  velim  an. 

certo  constet,  quod  fidenter  dicitur,  morbum 
articularem,  ubi  sxvit,  omnes  alios  morbos  ex- 
pellere?  et  ubique  licere  vel  gignere,  vel  ex- 
citare  podagram,  sine  ullo  periculo  cumulandi 
priora  recentibus  malis?  Sunt  quaedam  regiones 
ubi  psora  est  morbus  frequentissimus ; atqueibi 
quoque  salutaris  esse  existimatur.  Febris  etiam 
intermittens  olim  a quamplurimis  medicis  cre- 
debatur  esse  ministra  salutis ; et  idem  etiamnum 
nonnullis  persuasum  est.  Itaque  ejus  adventum 
sibi  et  amicis  gratulantur,  et,  quantum  in  ipsis 
est,  cavent  ne  nimis  cito  se  proripiat.  Has  qui- 
dem  opiniones  in  Anglia  jam  fere  delevit  dies; 
et  ubi  remedium  podagras  haud  minus  praesens 
inventum  sit,  quam  quae  ad  modo  memoratos 
morbos  adhibentur,  cognoscemus  tandem  quam 
tuto  et  utiliter  morbus  quoque  articularis  in  per- 
petuum  summoveri  possit. 

Si  quis  tamen  contendat  arthritidem  esse  co- 
natum  corporis,  quo  humores  nescio  quos  cor- 
ruptos  expellat ; ad  experientiam  provocandum 
est,  quae  sola  erit  idonea  hujusce  litis  judex  et 
arbitra.  Et  fateor  nonnullos  reperiri,  qui  primo 
podagras  adventu  gaudent,  tanquam  qui  omnia 
fausta  secum  ferat;  qui  nihil  jam  nisi  valetudi- 
nem  integerrimam  somniantes,  facile  credunt 
hanc  primam  accessionem  mire  profuisse  ; qui 
mos  est  hominum,  quoties  novos  medicos,  et 

novas  medendi  rationes  experiuntur.  Sed,  his 
missis,  illos  consulamus,  qui  diu  et  saepe  ex 
artubus  laborarunt,  et  intime  norunt  hunc  af, 
fectnm.  Inter  plurimos  quos  vidi,  quorumque 
historias  literis  mandavi,  ut  minimum  dicam- 
duplo  plures  sunt  in  quibus  podagra  aliis  morbis 
supervenit  sine  minima  eorum  levatione,  vel  in 
quibus  nova  mala  attulit  prioribus ; quam  qui- 
bus profuisse  visa  est:  et,  meo  quidem  judicio, 
quae  mala  podagrae  imputata  fuerunt,  multo 
certius  ab  ea  profluxerunt,  quam  quae  bona- 
Interdum  quidem  fieri  videmus  ut  alii  morbi 
conquiescant  podagra  superveniente ; quod 
etiam  fit  accedentibus  febribus,  paralysi,  asth- 
mate,  variolis,  et  insania,  quorum  omnium  non 
pauca  exempla  vidi,  licet  hos  morbos  dixerit 
nemo  salutares.  Contra  morbus  articularis 
saepe  invasit  vertiginosos,  asthmaticos,  fastidi- 
entes,  et  melancholicos,  quos  adeo  non  levavit, 
ut  mala  eorum  multum  exasperaverit.  Porro 
haec  omnia  in  nonnullis  aegris  simul  cum  po- 
dagra semper  accesserunt,  et  per  totum  ejus 
spatium  perseveraverunt. 

Quos  arthritis  raro  occupat,  et  deinde  brevi 
relinquit,  illi  leviter,  aut  vix  omnino  laeduntur; 
haud  secus  ac  fit  interdum,  ut  epilepsia,  quae 
raro  accedit,  haud  impediat  quo  minus  epilep- 
ticus  senectute  tandem  potius,quam  morbo  suo, 

pereat.  Veruntamen  in  nonnullis  valetudo  a 
prima  usque  podagrse  accessione  perturbari 
ccepit,  et  ex  illo  in  pejus  mere,  donee  prorsus 
conquassata  sit,  et  plane  perdita.  In  quibus, 
licet  dubitare  possimus,  podagra  necne  fuerit 
horum  malorum  causa  ; de  illo  tamen  certi 
sumus,  quod  non  fuerit  remedium. 

In  vetusta  arthritide,  quod  ante  memoravi, 
dolor  mitior  esse  consuevit,  quam  in  recenti ; et 
hinc  forsitan  creverit  opinio,  illam  valetudinem 
ab  imminuta  ac  deficiente  podagra  oriri,  quae 
vel  aetati  ingravescenti,  vel  aliis  morbis,  vel  re- 
petitis  ipsius  podagrae  accessionibus  tanturm- 
modo  debetur. 

Memini  quendam  per  quindecim  annos 
arthritide  quotannis  laborasse,  et  eodem  tem- 
pore difficultate  spirandi  semper  fuisse  tenta- 
tum : tandem  vero  corporis  constitutione  ad~ 
modum  infirmata,  et  fractis  omnino  viribus, 
per  quinquennium,  tamdiu  enim  languit  prius- 
quam  moreretur,  nec  asthma,  nec  arthritidem 
expertum  esse.  Quod  si  nemo  sibi  persuasis- 
set,  hanc  perditam  valetudinem  ideo  super- 
venisse,  quia  asthma  cessasset  venire;  cur  magis 
credibile  est  earn  ad  podagram  subsistentem  re^ 
ferri  oportere?  Vehementia  doloris  articularis 
non  modo  non  prodest  sanitati,  verum  aliqua 
ex  parte  videtur  efficere,  ut  in  his  citius,  quam 

in  illis,  artuum  motus  pereat,  et  alia  consequan- 
tur  incommoda,  quae  hujus  afFectus  propria 
sunt;  unde  evenit  ut  nonnulli  postseptem  an- 
nos  facti  sint  infirmiores,  quam  alii  post  annos 
triginta. 

Vera  podagra  post  paucas  accessiones  adeo 
plerumque  infigitur,  ut  deinde  in  singulos  an- 
nos, vel  saepius,  segrum  revisat.  Interdum  ta- 
men,  postquam  quotannis  reversa  fuerat  diutius, 
scilicet  per  decern,  duodecim,  quatuordecim, 
viginti,  aut  etiam  octo  et  viginti  annos,  tandem 
inducias  dedit;  atque  hae  induciae  servatae  sunt 
annos  tres,  vel  decern,  vel  duodecim,  vel  etiam 
triginta,  sine  minima  salutis  injuria,  quae  po- 
dagra? conquiescenti  jure  objici  posset.  Hujus- 
modi  exempla  declarant,  ubi  semel,  aut  sae- 
pius, aliquis  ex  artubus  laboraverit,  tamen  re- 
petitas  ejusdem  morbi  accessiones  non  esse  ad 
sanitatem  necessarias  ; quandoquidem  arthriti- 
cus  tuto  illis  caruisse  compertus  est,  etiam  ubi 
morbus  adeo  penitus  i nsederat,  et  inveteraverat, 
ut  ex  vulgi  opinione  valetudo  et  vita  sine  ejus 
auxilio  recte  procedere  non  possent. 

Verum,  ut  maxime  utile  fuerit  latentem  po- 
dagram  excitare,  vel  crudam  et  imperfectam, 
ut  aiunt,  maturate;  medici  tamen  omnes  fate- 
antur  necesse  est,  signa  hujusmodi  podagrae 
esse  admodum  obscura,  et  vix  ulla  dari,  quibus 

earn  vel  nosse,  vel  jure  suspicari  possimus,  nisi 
accesserint  dolor,  et  rubor,  et  tumor  pedis,  vel 
aeger  ipse,  vel  parentes  ejus  antea  tentati  fuerint 
hoc  affectu.  Attamen,  quamvis  horum  nihil 
est,  haud  raro  contigit,  ut  principia  multorum 
morborum  longorum,  et  nonnullorum  acuto- 
rum,  ad  podagram  relata  sint.  Error  autem 
in  hac  re,  ubi  tam  pronum  est  errare,  multa 
secum  mala  trahit;  quorum  non  minimum  est, 
quod  multos  induxerit  longe  nimium  bibere 
vini  et  potionum  meraciorum,  sic  ut  vidi  aegros 
qui  biduum  triduumve  fere  ebrii  jacuissent, 
propterea  quod,  ut  ipsis  videbatur,  podagra  sibi 
opus  esset,  quam  hoc  potissimum  modo  excitare 
sperabant.  Sed  licet  concesserim  ex  vita  intem- 
peranter  acta  hunc  tristem  morbum  facile  gigni 
posse ; tamen  quisquis  per  dies  duos,  tresve, 
nimio  se  cibo  potuque  ingurgitet,  ille  certe 
franget  opprimetque  corporis  vires,  in  procinc- 
tu  stet  podagra,  necne  ; et  pauci  inficias  ibunt 
perniciosam  esse  hujusmodi  intemperantiam, 
modo  alius  subsit  morbus,  quern  aeger  falso  su- 
spicatur  esse  articularem.  Saepius  multo  quam 
vellem,  vidi  non  solum  ossa  cariosa,  scirrhos  et 
carcinomata  cerebri,  pulmonum,  et  viscerum 
abdominis,  aliosque  morbos  longos;  verum 
acutos  etiam,  inflammationes  scilicet  pulmo- 
num, stomachi,  et  aliorum  viscerum,  qui  appel- 

lati  sunt  arthritici;  cui  consequens  fuit,  ut  aro- 
mata,  vinumque,  caeteraque  ejus  generis  adhi- 
berentur,  donee  nullus  vel  remedio,  vel  alleva- 
mento  locus  relictus  esset.  Quam  quoque  cu- 
rationem  etiam  ad  veram  arthritidem  tantum 
auxilii  praestitisse  non  puto,  quantum  detri- 
menti,  dolores  febremque  augendo,  ubi  hie 
morbus  fuerit  falso  suspectus. 

Multum  quidem  abest  ut  podagra  sit  morbus 
insolitus ; neque  tamen  ubique  obviam  fit,  quod 
nonnullis  videtur  persuasum.  Usu  doctus  ra- 
rissimum  esse  crediderim  ut  sub  initio,  relictis 
artubus,  cerebrum,  pulmones,  aut  ventriculum 
occupet;  quanquam  in  vetusta  arthritide  hoc 
interdum  contigerit,  at  opinione  rarius.  Ubi- 
cunque  autem  dubii  simus,  afFectus  arthri- 
ticusne  sit,  an  ex  inflammatione,  quique  pos- 
cat  refrigerari;  ibi  prasstabit  cunctari,  donee 
de  natura  mali  constiterit : quod  si  periculum 
praeceps  fuerit,  etomnis  morse  impatiens,longe 
perniciosius  erit  venam  non  incidere  in  morbo 
ex  inflammatione,  quam  in  arthritide  sangui- 
nem  detrahere.  Licet  enim  id  improbetur  a 
Sydenhamo,  et  quidem  plerisque  foret  inutile, 
non  tamen  est  semper  et  ubique  periculosum. 
Novi  podagricum,  cui  in  more  positum  erat 
singulis  morbi  accessionibus  venam  incidere ; 
quod  sex  et  triginta  annos  facere  consueverat. 


42 


Alius  quoque  sasviente  dolore  arthritico  ad  san- 
guinis missionem  semper  confugit,  unde  dolor 
illico  delinitus  est,  et  somnus  placidus  recreans- 
que  inductus.  Neque,  quantum  intellexi,  aut 
hunc  aut  ilium  poenituit  tarn  abnormis  curatio- 
nis.  Pauci  autem  negabunt,  ubi  pulmones  ve- 
hementer  laborant,  venae  incisionem  sine  sum- 
mo  periculo  omitti  non  posse,  quanquam  cer- 
tissime  constet  malum  ad  arthritidem  pertinere. 
In  morbis  longis,  qualiscunque  detur  podagras 
suspicio,  conveniet  neque  aquas  Bathonicas 
imperare,  neque  alia  quaevis  remedia,  quas  ar- 
thritidem arcessere  existimantur,  modo  eadem 
periculosa  essent,  si  ab  aliis  causis  aegrotatio 
proveniat : optime  vero  aegro  consuletur,  si 
nihil  aliud  moliamur,  quam  omnia  sic  ordinare 
ut  naturaliter  esse  debent,  aut,  ubi  grave  ali- 
quid  incident,  id  levare. 

Haud  mihi  in  animo  est  expendere  facultates 
aquarum  Bathonicarum,  et  medicamentorum 
calefacientium,  qualia  ex  aromatibus  et  vino 
petuntur,  ad  excitandam  podagram,  sicubi  hoc 
esset  expetendum.  Post  brevem  usum,  fama, 
nisi  fallor,  minores  deprehendentur.  Leves  illi 
vagique  dolores,  qui  sumtis  remediis  antarthri- 
ticis  sentiuntur,  et  vocantur  podagrae  rudimenta, 
nunquam  fortasse  non  sentirentur  in  astate  incli- 
nata,  si  quis  attente  animum  ad  eos  adverteret. 

Usum  longissimum,  et  maximam  animi  ni- 
tentionem  in  indagandis  morborum  naturis,  et 
remediis  eorum,  per  se  frustra  esse,  nisi  fors  etiam 
aliqua  accesserit,  cum  ex  aliis  morbis  intelligi- 
mus,  turn  maxime  ex  arthritide.  Quanquam 
enim  hie  morbus  prior  extiterit  quam  antiquis- 
simorum  medicorum  scripta,  et  nulli  genti  nec 
saeculo  pepercerit;  quanquam  etiam,  ut  Syden- 
hamo  videtur,  prascipue  occupet  viros  mentis 
acumine  et  ingenii  viribus  prasstantes,  qui,  ut 
vellent,  sic  etiam  possent  qualescunque  notitias 
a consilio  vel  forte  profectas  arripere;  nulla  ta- 
men  adhuc  obscurior  quasstio  est,  quam  quse 
versatur  de  hujus  morbi  causis,  effectibusque, 
et  remediis.  Veruntamen,  cum  omnibus  jam 
persuasum  est,  arthritidem  sine  summo  peri- 
culo  fugari  non  posse,  aequum  est  ut  hie  mor- 
bus medicis  haud  amplius  objiciatur  tanquam 
artis  suse  opprobrium,  donee  aegri  metus  suos, 
nescio  quos,  deponant,  et  velint  sanari.  Utinam 
tarn  in  promptu  esset  invenire,  quam  tutum 
adhibere  podagras  remedium. 

In  arthritide,  non  solum  artus,  verum  etiam 
cerebrum,  ventriculus,  et  intestina,  saepe  labo- 
rant.  Fonticuli  videntur  impedire  quo  minus 
cerebrum  laedatur.  Ventriculo  prassidio  sunt 
amara,  et  quae  alvum  leniter  movent.  Atque 

horum  utilitatem  remediorum  usus  mihi  con- 

firmavit. 

\ 

Vimim  meracum,  multumque,  arthriticis  val- 
de  convenire existimatum est.  Ouam  opinionem 
crediderim  percrebuisse,  non  tam  quia  persua- 
sum  sit  id  ita  esse,  quam  quia  verum  esse  opta- 
verint  qui  yinum  amant.  Verum  isti  velim  me- 
minerint  usum  vini  largiorem  seorsim  laedere 
ventriculum,  et  concoctionem  impedire  ; turn 
quoque  eos  potissimum  gignere  atque  alere  mor- 
bum  articularem,  qui  vino  dediti  sunt;  dum 
pauperioribus,  quibus  aqua  est  fere  unicus  po- 
tus,  cupiditas  cibi  major  est,  et  concoctio  diges- 
tioque  facilior,  et  arthritis  fere  incognita.  Mihi 
sane  contigit  paucissimas  videre  absolutas  etper- 
fectas  hujus  morbi  sanationes:  unus  autem  et 
alter,  qui  animali  cibo  vinoque  ex  toto  abstinu- 
erant,  restituti  fuerunt  ex  summa  debilitate  et 
miseria  in  valetudinem  adeo  firmam,  ut  vita 
non  amplius  esset  vel  aliis  inutilis,  vel  sibi  ipsis 
injucunda.  Attamen  rara  nimis  sunt  haec  ex- 
empla,  quam  ut  confidam,  vel  etiam  multum 
sperem  fore,  ut  aliis  liceat  esse  aeque  felicibus. 

Ambigitur  invadentine  podagras,  quasi  vic- 
tus,  manus  dare  aeger  debeat,  otio  et  vestibus 
mollissimis  earn  excipiens  ; an  summis  viribus 
contendat  artus  affectos  movere,  hostemque,  si 

qui  fieri  possit,  excutere.  Quo  magis  indulgetur, 
eo  diutius  podagra  manet ; quod  aegris  saspe  qui- 
dem  in  votis  est ; quod  etiam  medicamentis  cu- 
piunt  efiicere.  Nempe  in  ea  sunt  opinione, 
materiam  arthriticam  in  quibusdam  corporibus 
gigni,  et  indies  coacervari ; cui  nisi  debito  tem- 
pore facilis  et  liber  exitus  sit,  valetudo  omni- 
genis  malis  erit  opportuna.  Alii  contra,  ducti 
non  tam  ratione,  quam  impatientia  doloris,  nihil 
non  moliti  sunt,  ut  arthritidem  incipientem  re- 
primerent,  et  in  ipsis  quasi  incunabulis  extin- 
guerent.  Magnus  ille  Harveius,  circumeuntis 
sanguinis  repertor,  ut  a propinquis  ejus  accepi, 
protinus  ut  podagram  advenientem  sentiebat, 
crus  affectum  in  frigidam  immittere  solitus  est, 
eteo  pacto  dolorem  avertere.  Alios  itidem  novi, 
qui  podagram  incipientem  tepore  et  otio  fovere 
valde  recusarunt,  ac  potius  maxima  contentions 
animi,  et  virium,  artum  affectum  movere,  et 
exercitare,  non  cessarunt,  donee  sensim  recede- 
ret  dolor,  et  potestas  movendi  reverteretur  ; id 
quod  tandem  consecuti  sunt.  Neque,  quantum 
scio,  haec  morbi  propulsatio,  vi  et  armis  facta, 
ullis  posteagravioribus  malis  pensataest.  Quan- 
tum autem  fieri  potest  ad  excutiendam  poda- 
gram, si  quis  omnes  nervos  in  eo  contendat,  de- 
clarant historic  arthriticorum  non  dubiae,  qui 
membris  omnibus  capti,  cum  movere  se  prorsus 

non  posse  viderentur,  metu  subito  inCendu,  ant 
hostium,  perculsi,  illico  obliti  sunt  podagras,  et 
satis  agiliter  se  in  fugam  conjecerunt. 

Nollern  laudare  Harveii  exemplum,  et  aliis 
ad  imitandum  proponere ; quamvis  ad  octogesi- 
mum  annum  vixerit,  et  non  tam  morbo,  quam 
senectute  extinctus  sit.  Tamen  non  comperi 
illos  asgrotos  male  sibi  consuluisse,  qui  artum  ex- 
ercitando  impedierunt  quo  minus  arthritis  ibi 
sedem  suam  figeret.  . Siquidem  accessio  poda- 
gra revera  sit  corporis  quaedam  exoneratio,  per 
quam  materia  morborum  jam  summe  accumu- 
lata  foras  projiciatur ; qui  fit,  ut  medicamentum 
purgans  mox  a decessione  ejus  sumtum,  toties 
fecerit  morbum  recrudescere,  et  pari  vehemen- 
tia,  ac  ante,  sasvire?  Quod  ut  ita  sit,  usu  cogni- 
tum  est  non  mihi  solum,  sed  et  aliis  medicis,  quo- 
rum autoritas  et  est,  etesse  debet,  summa.  Idem 
quoque  interdum  evenit,  ubi  membrum  ab  ar- 
thritide  jam  convalescens,  ictu  aliquo,  aut  dis- 
tortione,  aut  etiam  culicis  punctione,  lassum 
fuerit.  Quae  res  certe  faciunt,  ut  asgre  intelligi 
possit  doctrina  de  arthriticas  materiae  cumulo, 
cui  hujus  morbi  accessiones  tribuantur. 

Plerique  ex  illis,  qui  fovent  podagram,  ca- 
ventque  ne  quid  earn  maturius  summoveat,  saspe 
vestiunt  artus  ingenti  pannorum  laneorum  ap- 
paratu,  etiam  sub  coeli  temperie  calidissima ; 

donee  qui  antea  fuerunt  debiles,  jam  fiant  pror- 
sus  immobiles.  Hsec  multiplicia  involucra  sem- 
per sunt  molesta,  et,  lit  mihi  quidem  videtur, 
supervacua.  Fateor  partem  quamlibet  corporis, 
ubi  dolet  tumetque,  sensu  acutiore  esse  praedi- 
tam,  et  frigoris  minus  patientem  : verum  nulla 
ideo  integumenta  requiruntur,  prxterquam  quae 
sufficiant  arcendo  frigori,  si  quid  offensum  sit. 

Late  celebrantur  facultates  aquarum  Batho- 
nicarum  ad  mala  arthritica  moderanda.  Quae 
tamen  vulgo  perhibentur,  satis  inconstanter  did 
videntur ; et  vires  contra  podagram  his  aquis 
tribui  efficaciores,  quam  aut  us  us,  aut  ratio 
confirmat.  Fontes  Bathonicae  sine  dubio  pro- 
sunt  adversus  multa  ventriculi  mala,  et  proinde 
utiles  esse  possunt  arthriticis,  quoties  vexantur, 
ut  saepe  fit,  dolore  stomachi,  inflatione,  acore, 
aut  cruditate.  De  aliis  horum  fontium  viribus 
ad  excitandam,  et  moderandam,  et  sanandam 
podagram,  perdifficilis  est,  et  perobscura  quae- 
stio.  Nondum  compertum  habeo  has  aquas 
extrinsecus  admotas,  vel  saeviente  morbo,  vel 
conquiescente,  fuisse  auxilio.  Quin  artuum  de- 
bilitatem  balneo  Bathonico  auctam  esse  vidi ; 
et  multo  praesentius  fuisse  remedium  in  mare, 
descendere : quod  multa  me  exempla  docue- 
runt. 

Ubi  morbus  ex  articulis  in  ventriculum  tra- 

jectus  fuisse  judicatur,  ibi  consuetum  est  segro- 
tis,  si  non  ipsis  medicis,  dolorem,  nauseamque, 
et  vomitum  levandi  spem  omnem  in  vino  po- 
nere  et  potionibus  meracioribus.  Sed  in  hoc 
ancipiti  malo,  opium  et  aromata,  meo  judicio, 
non  solum  minus  detrimenti  secum  trahunt, 
verum  etiam  sunt  auxilia  multo  potentiora. 
Opium  etiam  tuto  datur  omnibus  arthriticis, 
quoties  vigilia,  aut  dolor  urgeat. 

Pulvis  Portlandicus*unumest  ex  multis,  quae 
vocantur,  remediis  specificis,  quorum  ortum,  et 
splendorem,  et  occasum  vidi.  Fama  ejus  nimis 
rapide  crevit,  et  in  altius  evecta  est,  quam  ut 
locum  suum  tueri  posset.  At  nunc,  censeo, 
aura  popularis  depressit  eumhaud  minus  imme- 
rito,  quam  antea  extulerat.  Antequam  cortex 
Peruanus  inventus  est,  homines,  longo  usu  docti, 
istis  medicamentis  cceperant  confidere,  quorum 
vires  ad  sanandas  febres  intermittentes  proxime 
ad  ilium  corticem  accedunt,  aut  in  quibusdam 
etiam  superant.  Atque  in  aliis  quoque  morbis 
incerta  quaedam  fama  de  vera  medendi  ratione 
antecessit,  quae  non  nisi  longo  post  tempore  ab 
omnibus  demum  recepta  est,  et  firme  stabilita. 
Neque  exigua  est  commendatio  alicujus  medi- 

* Pulvis  Portlandicus  habet  radicis  aristolochiae  rotundas,  ra- 
dicis  gentianae,  summitatum  et  foliorum  chamasdryos,  chamae- 
pityos,  centaurii  minoris,  singulorum  par  pondus. 

camenti,  aut  parvam  ejus  expectationem  mover e 
debet,  quod  de  eo  bene  sperare  variae  gentes, 
et  plurima  saecula,  consenserint.  Ad  hunc  fere 
modum  pul  vis  Portlandicus  adfamam  pervenit. 
Nam  medicamenta  simplicia,  quae  habet  is  pul- 
vis*  antarthriticorum  remediorum  nomen  adep- 
tasunt  a variis  scriptoribus  tarn  veteribus  quam 
hodiernis*.  Cum  vero  arthritis  maxime  nocet 
stomacho,  ut  nec  appetat  aeger,  neque  conco- 
quat  cibos  sicut  assuevit ; veri  non  dissimile 
est,  morbum  hunc  adeo  coerceri  ac  reprimi 
posse  ab  iis  rebus  quae  vim  addant  ventriculo, 
ut  si  ipsa  salus  non  sit  reditura,  saltern  multum 
allevamenti  inde  jure  sperari  possit. 

Pulvis  Portlandicus  infamis  factus  est  magna 
ex  parte  ob  grandem  ejus  molem,  quam  cum 
pauci  devorare  possent,  tamen  fautores  ejus  om- 
nibus devorandam  imperabant ; turn  quia  non 
morbo,  sed  remedio  ejus,  imputata  sunt  omnia 
ilia  mala  quae  propria  sunt  arthritidis,  et  praeci- 
pue  paralyses  et  apoplexise  ; quae  quidem  mihi 
non  dubium  est  quin  ad  arthritidem  revera 
pertineant,  quoniam  in  non  paucis  secutae  sunt 
longas  et  vehementes  podagrae  accessiones.  Eae 
certe  sunt  hujus  pulveris  potestates,  ut  opera: 
pretium  fuerit,  quse  in  illo  prava  sunt,  corrigere 

* Vide  Medical  Observations  and  Enquiries  by  a Society  of 
London  Physicians,  vol.  i.  art.  14. 

et  emendare.  Etenim  dum  fama  ejus  vigeret, 
in  tot  aegris,  qui  eo  usi  sunt,  podagra  vel  mitior 
facta  est,  vel  rarius  repetiit,  ut  vix  possit  dubi- 
tari  bos  effectus  isti  medicamento  essetribuen- 
dos.  Quod  autem  ulla  mala  ex  illo  orta  sint, 
praeter  fastidium,  quod  modus  nimius  attulit, 
mihi  quidem  nec  certum  unquam  visum  est, 
nec  veri  simile.  Pulvis  autem  ille  tandem  neg- 
lectum  et  infamiam  subiit,  non  tarn  quia  nihil 
fecit,  quam  quia  nimium.  Homines  enim  ma- 
gis  metuunt  a sanando  morbo  articulari,  quam 
ab  eo  tolerando ; et  lubenter  se  tradunt  huic 
tyranno  excruciandos,  ne  forte  ssevior  in  ejus 
locum  sufficiatur. 

Quod  si  constiterit  pulverem  Portlandicum 

i 

vim  habere  aliquam  mitigandi  aut  differendi 
podagras  accessiones,  propterea  quod  stomacho 
et  concoctioni  amicus  est;  illi  compositioni  uti- 
liter  subtrahi  possint  simplex  unum  et  alterum, 
quse  credibile  est  huic  fini  hand  multum  inser- 
vire.  Turn  vero  idem  omnibus  modus  nequa- 
quam  est  adhibendus  ; at  diligenter  videndum 
ne  ventriculus  offendatur.  Scilicet  absurdum 
est  velle  vim  addere  stomacho  per  medicamen- 
tum,  quod  vel  mole  sua  nimia,  vel  sapore  in- 
jucundo,  nauseam  et  fastidium  movere  non  de- 
sinit : id  quod  sape  evenit  ex  imperito  pulveris 
Portlandici  usu. 

Inter  medicamenta  simplicia,  quse  languenti 
ventriculo  opitulantur,  sunt  chamaedrys,  cha- 
msepitys,  absinthium,  carduus  benedictus,  tri- 
folium paludosum,  marrubium  album,  centau- 
rium  minus,  flores  chamaemeli,  cortex  auran- 
tiorum  Hispalensium,  cortex  Peruanus,  et  radi- 
ces colombs,  gentianaeque.  Quas  omnia  in 
pulverem  trita  fortasse  valentiora  erunt,  quam 
aqua  in  qua  decocta  sint.  Pauci  vero  invenien- 
tur  adeo  fastidiosi,  ut  horum  aliqua,  in  tanta 
medicamentorum  varietate,  non  fuerint  tolera- 
bilia,  et  stomacho  satis  jucunda.  Ouod  tamen 
non  nisi  experiendo  discere  poterimus.  At  ne 
forte  unum  aliquodprivatim  sit  nauseosum,op- 
tabilius  erit  pulverem  ex  tribus  aut  pluribus 
componere;  quo  pacto  fiet  ut  rite  juvetur  ven- 
triculus,  et  licet  ex  his  aliquid  minus  arrideat, 
tamen  tantula  erit  ejus  mensura,  ut  segroto 
nullum  pr sestet  detrimentum. 

Necessarium  erit,  ut  artliriticus  pergatsumere 
hujusmodi  medicamentum  multos  menses,  aut 
etiam  aliquot  annos.  Atque  hac  etiam  de  causa 
diligenter  providendum  est,  ut  et  modus  ejus, 
et  sapor,  omni  offensa  careant.  Interea  tegro- 
tummoneri  oportet,  uttantum  sumat,  quantum 
ferre  sine  nausea  potest.  Minimus  modus  bis 
quotidie  sumendus,  erit  quindecim  granorum; 

pauci  plus  quam  scrupulos  duos  devorare  va- 

* 

lent.  Pulveri  huic  amaro  aromatis  cujusvis 
jucundi  grana  tria  quatuorve  utiliter  adjiciun- 

tur  ; unde  medicamentum  fiet  non  modo  mi- 

♦ 

nus  nauseosum,  sed  et  valentius.  Prseterea 
aromate  identidem  mutato  novus  conciliabi- 
tur  sapor,  fastidiumque  proccavebitur,  et  seger 
diutius  perseverare  poterit. 

Priusquam  huic  capiti  iinem  imponam,  haud 
supervacuum  erit  dicere  quibus  prsecipue  notis 
arthritis  a rheumatismo  discernitur. 

Prima  accessio  arthritidis  raro  fit  longior  vi- 
ginti  diebus  : turn  morbus  primo  articulo  pol- 
licis  pedis  insidet,  vel  saltern  ultra  pedem  non 
transit.  Non  est  perpetuum  ut  febris,  vel  lan- 
guor, vel  qusevis  aegrotatio  antecedat ; quan- 
quam  hoc  interdum  fiat. 

Locus  podagra  occupatus  saturate  rubet,  et 
adeo  impense  dolet,  ut  levissimo  pondere  pre- 
mi  non  sustineat. 

Arthritis  raro  quemquam  corripit,  quern  non 
intra  paucos  annos  revisit : mox  reditus  fiunt 
crebriores,  et  accessiones  longiores  ; turn  quo- 
que  priores  terminos  excedit,  et  nullam  non 
corporis  partem  invadit ; et  quam  invaserit  de- 
bilitat,  aut  ulceribus  foedat,  vel  repetitis  in- 
fiammationibus  reddit  duram  et  immobilem. 

Dolores  arthritici,  relictis  artubus,  interdum 
in  ventriculum,  pnlmones,  cor,  aut  cerebrum 
vertuntur. 

Hi  dolores  vel  nunquam,  vel  rarissime  vex- 
ant  quemquam  ante  pubertatem. 

Postremo,  qui  ex  artubus  multum  labora- 
runt,  posteris  suis  miseram  hanc  hxreditatem 
plerumque  transmittunt. 

H$c  mihi  vid.entur  signa  esse,  quae  veram  ar- 
thritidem indicant;  quorum ne  unum  proprium 
est  acuti  rheumatismi.  Nam  neque  is  pedes 
potius  quam  alias  partes  invadit ; neque  diu 
in  eodem  loco  manet ; verum  prima  sua  acces- 
sione  universum  corpus  ssepe  pererrat,  et  in- 
terdum menses  aliyuot  perseverat. 

Locus  rheumatismo  occupatus  haud  mul- 
tum dolet,  nisi  moveatur.  Dum  quiescit,  non 
tarn  angitur  et  torquetur,  quam  lassitudinis 
sensu  molesto  vexatur. 

Cutis  color  si  forte  mutetur,  leviter  modo 
erubescit,  non  vehementer  coloratur. 

Saspissirne  fit,  ut  quos  rheumatismus  gravis- 
sime  cruciavit,  quanquam  diu  postea  vivant, 
in  eum  nunquam  iterum  incidant.  Ubi  autem 
revertitur,  reditus  sunt  inordinati,  nullis  certis 
temporibus  astricti. 

Rheumatismi  acuti  dolores  rarissime  relin- 
quunt  musculos,  et  in  viscera  transeunt. 

Denique  Lie  morbus  nequaquam  parcit  im- 
puberibus,  qui  eo  interdum  graviter  laborant ; 
nescio  an  illi  praesertim,  qui  hacreditario  jure 
futuri  sunt  arthritici. 

Hae  profecto,  meo  judicio,  praecipuae  notae 
sunt,  quibus  hi  duo  morbi  discernuntur  : sint 
licet  aegroti,  in  quibus  signa  arthritidis  et  rheu- 
matismi  adeo  commiscentur,  et  confunduntur, 
ut  haud  dictu  proclive  est  ad  utrum  dolores 
sint  referendi. 

Hos  morbos,  cognatos  sane,  quanquam  fa- 
cies non  utrique  una,  vel  multum,  vel  parum 
nostra  intererit  accurate  definire,  prout  ratio 
eos  curandi  similis,  vel  diversa  esse  censebitur. 
Plerique  autores  olim  consenserunt  remedia  ar- 
thritidis esse  prorsus  contraria  iis  quae  prosunt 
adversus  rheumatismum.  Etenim  contendunt 
calidissima  quaeque  illi  convenire ; ab  hoc  om- 
nigena  refrigerantia  postulari.  Svdenhamus 
sanguinem  mittere  prohibet  in  arthritide;  quem 
idem  in  rheumatismo  quater,  aut  saepius,  co- 
piose  detrahendum  praecepit.  Attamen  in  iis 
quae  postea  scripsit*,  videtur  aliquid  remittere 
voluisse  de  tantis  sanguinis  missionibus,  quas  in 
vmo  segroto  non  bene  cessisse  compererat. 

Usus  centum  annorum  (tot  enim  sunt  a Sy- 


* Sub  finem  Epist.  Respons.  primjE. 

denhami  state  ad  hanc  nostram)  fecit  tandem 
medicos  minus  confidere  purgantibus  vehemen- 
tioribus,  et  repetitis  sanguinis  missionibus  con- 
tra rheumatismum.  Et  venietforsitan  dies,  cum 
remedia  refrigerantia  judicabuntur  non  tarn 
perniciosa  esse  in  arthritide,  neque  in  rheuma- 
tismo  tarn  utilia,  quam  vulgo  feruntur;  et  pro- 
inde  morbi  utriusque  curationes  ad  se  invicem 
propius  accedent.  Pulvis  Portlandicus  prse  se 

fert  sque  adversus  utrumque  prodesse;  neque 

\ 

negaverim  hujusmodi  medicamenta,  simul 
cum  opio  adhibito  sic  ut  opus  fuerit,  fieri  posse 
prssentissima  antarthritica  pariter  et  antirrheu- 
matica  remedia. 


Cap.  10. 

De  Ascaridibus . 

Ex  quibusdam  signis  conjecturam  aliquam 
facere,  nunquam  autem  certi  esse  possumus  de 
lumbricis  ventrem  occupantibus,  nisi  in  sterco- 
ribus  fuerint  conspecti.  Oportet  vero  cavere  ne 
decipiamur  specie  muci  tenacis,  quern  nonnulli 
putant  esse  ipsos  vermes,  vel  saltern  eorum  va- 
ginam  quandam  et  involucrum,  etsi  nunquam 
constiterit  eos  hujusmodi  vagina  donari.  Lum- 
brici  teretes  dejecti  fuerunt  a nonnullis,  qui  non 

meminerunt  se  levissimum  incommodum  ex 
illis  unquam  percepisse.  Alii  contra  din  questi 
sunt  multa  mala,  quae  propria  lumbricorum  ex- 
istimantur,  et  tamen  nullos  excreverunt. 

Ascaridibus  fere  semper  accedit  prurigo  ani, 
quae  vespere  prsecipue  molesta  est.  Atque  hoc 
est  certissimum  hujus  pestis  signum.  Prurigo 
autem  provocat  fricationem,  unde  tubercula 
saepe  oriuntur  circa  anum,  multum  diversa  ab 
haemorrhbidibus,  seu  venis  turgentibus.  Nau- 
sea, tormina,  defectiones  animae,  cruditas,  ver- 

tigo,  dolores  capitis  et  ventriculi,  cupiditas  cibi 
vel  naturali  major,  vel  nulla,  prurigo  narium, 
somnus  perturbatus,  dentium  stridor,  tussis,  et 
spiritus  odor  foedus,  nonnunquam  ex  lumbricis 
nascuntur.  Gum  tamen  usu  constat  nulla  ex 
his  signis  necessaria  et  certa  esse,  dubium  erit, 
etiamsi  omnia  in  eodem  segro  reperiantur,  fors 
an  morbi  natura  hunc  concursum  effecerit. 
Ascarides  non  solum  cum  stercore  expelluntur, 
sed  etiam  sponte  sua  exeunt,  idque  per  nares 
etiam,  si  fides  aegrotis  habenda  est.  Interdum 
perseverarunt  triginta  annos  sine  magno  vale- 
tudinis  detrimento. 

Purgantia  lenia  saepe  repetita  minuunt  hujus 
morbi  incommoda;  quern  tamen  prorsus  depel- 
lere  nulla,  quantum  scio,  medicamenta  valent. 
Fumus  tabaci,  aut  aqua  in  qua  liquatus  est 


57 

hydrargyrus  muriatus  in  alvum  infusa,  parum 
vel  nihil  profecerunt. 


Cap.  11. 

JJe  Asthmate. 

Prim  a accessio  asthmatis  nulla  non  setate 
contigit.  Senectuti  quidem  prsecipue  infestum 
est;  tamen  adultos,  adolescentes,  et  infantes  in- 
terdum  occupat.  Pleuritides,  peripneumoniae, 
et  crebrse  destillationes,  non  raro  desinunt  in 
hunc  morbum.  Prava  pectoris  conformatio, 
et  tussis  hieme  quotannis  recurrens,  et  in  singu- 
los  annos  vehementior  facta,  difficultatem  spi- 
randi  insanabilem  pariunt.  In  quibusdam  re- 
pente  incidit  hoc  malum  sine  ulla  manifesta 
causa.  Interdum  quoque  inter  accessiones 
graves  et  periculosas  longa  spatia  sunt  omni 
spirandi  difficultate  libera.  Interdum  septimo 
quoque  die  spiritusdifficilisfactus  est;  interdum 
semel  in  mense  ; vel  quater  in  anno  ; vel  vere 
et  autumno  quotannis ; turn  saspissime  omni 
hieme;  vel  etiam  altero  quoque  anno;  et  me- 
mini  unum  segrotum,  qui  ex  intervallis  septem 
annorum,  sexies  laboraverat  hoc  morbo.  Ple- 
rumque  tamen  inordinate,  et  incertis  prorsus 
temporibus  revertitur.  Paucos  novi,  qui  post- 
quam  eo  conflictati  fuerant  aliquot  annos,  dein 

per  triginta  annos  nullum  reditum  experti  sunt. 
Rarissinuu  quidem  sunt  hie  longae  intermissio- 
nes : nam  plerumque  quotannis  redit,  et  singu- 
lis accessionibus  vires  acquirit.  Quidam  asth- 
maticus,  ex  longis  atque  incertis  intervallis,  cum 
morbo  suo  unum  tantummodo  diem  luctabatur, 
et  singulis  hujus  diei  horn  jam  jam  strangulan- 
dusvidebatur;  quitamen  inter  accessiones  belle, 
valebat.  Interdum  spiritus  segre  trahitur  in 
quibusdam  locis,  non  autem  in  aliis,  sint  licet  vi- 
cina,  et  omnino  consimilia.  Alii  superfuerunt 
quinquaginta  annos;  alios  paucis  mensibus 
morbus  interfecit.  Ouibusdam  contigit  esse 
tarn  felicibus,  ut  vel  corporis,  vel  medicinae  be- 
neficio,  asthma  ex  toto  victum  sit.  Semel,  post- 
quam  summum  periculmn  intentaverat,  vale- 
tudo  adeo  confirmata  est,  ut  vir  biennio  post 
consuetis  negotiis  occupari  facile  sustinuerit. 
In  alio  idem  morbus  post  quatuor  annos  substb 
tit,  et  prorsus  finitus  est.  Puer  crebris  et  vehe- 
mentibus  accessionibus  tantum  non  succubuit, 
et  tamen  ad  senectutem  pervenit,  morbo  in- 
terea  multum  mitigato,  et  per  quatuor  annos 
fere  conquiescente.  Non  est  perpetuum,  verum 
saepissime  fit,  ut  tussis  quoque  accedat,  et  oegri 
molestiam  haud  parum  adaugeat.  Arthritis  et 
asthma  coierunt  in  uno  homine,  quern  in  an- 
nos quindecim  quotannis  affligebant ; perdita 

deinde  valetudine,  integro  quinquennio,  scilicet 
quoad  vixit,  nec  asthma,  nec  arthritis  reversa 
est.  Asthmatici  fere  expermntur  morbi  acces- 
sionem  mane,  cum  primum  expergiscantur. 
Alvus  astricta  nocet ; fusa  tamen  longe  magis 
est  formidanda,  quoniam  prohibet  usum  reme- 
diorum  maxime  efficacium,  quse  fere  omnia 
ventrem  emolliunt ; ad  hoc,  indicium  est  ha- 
bitus corporis  debilitati,  morboque  succumben- 
tis,  turn  prsecipue  si  arterise  simul  concitentur. 

Accessiones  modo  exiguam  horse  partem, 
modo  multas  horas  manent.  DifHcultas  spi- 
randi  gravis  plures  etiam  menses  permansit, 
quae  deinde  sponte  sua  mitior  facta  est,  et  post 
quatuor  annos  pene  finita.  Ouod  cum  aliis 
quoque  contigisse  possit,  nos  facit  incertiores, 
quantum  corporis  ipsius  viribus,  quantum  me- 
dicamentis  sit  tribuendum.  Interdum  asthma 
ordinate  rediit,  tanquam  febris  intermittens,  et 
cortici  Peruviano  cessit. 

Motus  hunc  affectum  augere  consuevit,  qin 
interdum  prorsus  conquiescit,  nisi  turn,  cum 
aegroti  moveantur,  aut  ex  alto  somno  expergis- 
cantur. 

Cubantibus  spiritus  saepe  laborat,  et  vix  eluc- 
tatur  per  horam,  aut  plus  eo,  antequam  pul- 
mones  officium  suum  rite  facere  queant.  Oui- 
busdam  etiam  surgere,  et  lecto  residere  neces- 

sarium  est,  quo  situ  levatur  malum,  maxime  si 
corpus  paulum  flectatur : neque  tamen  hoc 
adeo  perpetuum  est,  ut  non  aliquando  viderim 
asthmaticos  qui  resupinato  corpore  tolerabilius 
se  habuerint. 

Spiritus  nonnullis  difficilius  ducitur  ruri, 
quamin  urbibus  frequentibus ; multo  plures  im- 
patientes  sunt  urbium,  et  facilius  spirant  ruri. 
Aer  frigidior  plerisque  solatio  esse  consuevit ; 
novi  tamen  asthmaticum  unum  et  alterum,  quos 
juvabat  accedere  ad  ignem  luculentum,  quoties 
morbus  urgeret.  Qusevis  mutatio  coeli  quibus- 
dam  auxilio  est.  Semel  atque  iterum  asthma 
fuit  tolerabilius  in  Anglia,  quam  in  regione 
tepidiore ; quod  plerumque  contra  fieri  vide- 
mus.  Hiems  quoque,  quae  plerisque  inimica 
est,  nonnullis  tolerabilior  fuit,  quam  asstas.  Na- 
vigatio  longa  pluriurn  mensium  hunc  morbum 
non  solvit.  Ventriculus  cibo  repletus  saepius 
obfuit,  interdum  tamen  juvit.  Oborto  pituitae 
cursu  assiduo,  aut  tumore  in  artubus  inferior  i- 
bus  repente  facto,  quidam  ab  instante  morte 
erepti  sunt.  Destillationes  copiosae,  et  in  se- 
nioribus  sputa  cruenta,  inflammatio  cruris  desi- 
nens  in  exulcerationem,  paralysis  superveniens, 
dolores  ventriculi  et  artuum,  cutis  vitia,  et  ac- 
cessio  podagras,  spiritui  difficili  praesidio  fuisse 
visa  sunt.  Verum,  ut  nihil  est  perpetuum  in 

hoc  morbo,  podagra,  quae  in  aliis  vim  morbi 
levavit,  in  aliis  ilium  induxit,  vel  certe  non  im- 
pediit  quo  minus  asthma  continuo  exciperet 
podagram.  Fonticuli  interdum  profuerunt ; sae- 
pe  fuerunt  supervacui.  Ssepe  vomitus  spiritum 
laborantem  expedivit.  Purgantia  vix  tentanda 
sunt,  utpote  rarissime  adjuvantia.  Plaud  pau- 
cis  opitulata  est  seminis  sinapeos  semuncia  sin- 
gulis auroris  sumta.  Argentum  quoque  vivum, 
et  cinnabaris,  famam  aliquam  adepta  sunt ; 
merito  necne,  non  habeo  dicere ; at  inunctio 
certe  mercurialis  non  raro  arcessivit  hanc  pes- 
tem.  Potiones  meraciores,  quaeque  hunt  ex 
baccis  coffseae,  fumus  tabaci,  allium,  scilbae  radix, 
et  gummi  foetida,  vehementiam  morbi  deli- 
niunt ; interdum  quoquejsanguis  exiguus  utili- 
ter  detrahitur,  ubi  asthma  majorem  in  modum 
furit,  et  strangulationem  intentat ; ubique  alias 
sanguinis  missio  nocet,  cum  vires  minuat,  pro- 
peretque  hydropem,  in  quern  asthma  consuevit 
desinere.  Interdum  opium  est  praesentissimum 
hujus  morbi  remedium,  ubi  omnia  alia  aegro- 
tum  frustrata  sunt.  Vidi  asthmaticos  animam 
fere  agentes,  qui  usu  docti  sibi  ipsis  medeban- 
tur,  sumtis,  secundo  exitu,  duobus  vel  etiam 
tribus  opii  granis,  qualem  equidem  modum 
dare  non  ausus  essem.  Asthma  divisum  est 

in  convulsivum,  et  pituitosum  ; et  opium  di- 
citur  huic  nocere,  illi  convenire. 

In  phthisi,  ubi  pulmones  exulcerati  sunt,  et 
maximam  partem  absumti,  spiritus  quidem  fit 
creber,  et  in  movendo  asgre  ducitur ; sed  phthi- 
sici  easdem  strangulationis  minas,  ac  asthma- 
tici,  nequaquam  experiuntur  : licet  pulmones 
eorum,  qui  asthmate  perierunt,  interdum  nullo 
vitio  occupati  sunt.  Forro  si  animadvertamus 
longa  spatia,  quibus  morbus  omnino  conqui- 
escit  j turn  naturam  plerorumque  ejus  remedio- 
rum;  quodque  somno,  moerore,  ira,  metu,  gau- 
dio,  risuque  arcessatur ; verisimillimum  videbi- 
tur,  quamvis  alias  fieri  possint  hujus  mali  causas, 
saspe  tamen  id  oriri  ex  quadam  perturbatione 
oificiorum  quae  nervorum  propria  existimantur. 

Ouaedam  mulier  implicita  erat  asthmate  in- 
dies ingravescente , octo  menses  ; sedebat  cor- 
pore  paulum  inclinato ; pulsus  erat  inordinatis- 
simus ; tumebant  crura,  sinistrum  autem  magis 
quam  dextrum,  et  vulnusculo  inflicto  multum 
aquas  effluebat.  Ad  hasc,  paulo  ante  mortem 
saliva  mali  odoris  os  implebat.  Cadavere  inciso, 
nulla  aqua  aut  in  abdomine,  aut  in  pectore  re- 
perta  est;  pulmones  integri  erant,  neque  cum 
pleura  omnino  connexi : tantummodo  cordis 
auriculas  et  ventriculi  pustulis  quibusdam  aspe- 

ra  erant,  et  valvulae  inter  auriculam  et  ventri- 
culum  sinistri  lateris  extenuatae,  et  induratse  in 
tubercula  informia.  Quidam  quoque  asthmate 
vehementer  laboraverat,  cujus  pulmo  erat  in- 
teger rimus,  cor  etiam.  sanum,  neque  erat  ullum 
vitium  diaphragmatis,  nec  in  pectore  aqua, 
aut  pus,  aut  aliquid  alieni,  praeter  quasdam  ex- 
ostoses vertebrarum  thoracis.  Alio  cadavere 
inciso,  pulmones  inflati  manebant,  atque  ex- 
trinsecus  contegebantur  bullulis  aere  plenis, 
aliquantulum  eminentibus,  et  tenuissima  mem- 
brana  inclusis,  quarum  una  aperta  aliae  non 
collabebantur : nullum  aliud  vitium  in  pectore 
deprehensum  est. 


Cap.  12. 

Be  A urium  Morbis . 

Frequens  puerorum  vitium  est,  interdum 
quoque  adultorum,  in  quo  humor  mali  odoris 
post  aures  exit,  unde  tument  auriculae  et  loca 
vicina,  et  cuticula  in  furfures  decedit.  Quod 
si  humor  acrior  fuerit,  cutis  altius  exulceratur. 
Auiis  etiam  intus  malo  simili  interdum  affici- 
tur,  ex  quo  sger  fit  surdaster.  Medicamenta 
exsiccantia  extrinsecus  imposita  nocent,  ver- 
tendo  humorem  in  partes  interiores.  Nulla 
alia  curatione  opus  est,  nisi  ut  loca  affecta  saepe 

abluantur  aqua  tepida,  et  ut  pannus  unguento 
aliquo  leni  delibutus  interponatur,  ne  partes 
exulceratae  vel  sibi  invicem  agglutinentur,  vel 
hsercant  vestibus. 

Interdum  aures  intra  se  ipsse  sonare  perseve- 
rarunt  multos  annos,  adeo  ut  neque  attentius 
cogitarc  liceret  interdiu,  neque  noctu  tranquille 
dormire ; tamen  sine  surditate,  aut  alio  quovis 
malo.  Interdum  vero  tinnitus  aurium  a gra- 
viori  causa  oritur,  et  secum  trahit  mentis  per- 
turbationem,  surditatem,  caecitatem,  defectio- 
nem  animee,  vertiginem,  oblivionem,  levem 
mentis  alienationem,  epilepsiam,  paralysin,  aut 
apoplexiam.  Gummi  foetida,  opium,  et  em- 
plastra  quae  erodunt  sub  ipsis  auribus  imposita, 
radix  valerianae  sylvestris,  pulveres  sternuta- 
menta  moventes,  hunc  affectum  interdum  le- 
vant, non  semper  vincunt. 

Capite,  vel  aure,  vehementius  icto,  bis  tefve 
accidisse  novi,  ut  aqua  multa  ex  aure  flueret, 
modo  pallida,  modo  cruenta,  prxcipue  si  caput 
inclinaretur.  Unus  ex  his  aegris  retulit  mihi, 
haud  minus  quamlibram  hujus  aquae,  quantum 
conjectare  posset,  ex  aure  quotidie  effluxisse. 

Polypus  non  solum  in  naribus,  sed  inter- 
dum etiam  in  auribus  nascitur. 

Surditati,  quae  cerae  aurium  indurate  debe- 
tur,  medebitur  aqua  ex  floribus  chamaemeli  in 

aurem  infusa ; quod  si  surditas  oriatur  ex  reso- 
lutions nervorum  per  quos  facultas  audiendi  est, 
emplastra  cantharidis  imponenda  sunt  post  au- 
res,  et  singulis  noctibus  instillandse  sunt  guttae 
quatuor  misturse  camphoratae,  in  cujus  uncii$. 
duabus  soluta  est  magnesias  vitriolatas  semuncia. " 
Sternutamentum  quoque  movendum  est  per 
granum  unum  foliorum  asari  exsiccatorum  et 
in  pulverem  tfitorum,  naribrts  quotidie  haus- 
tum.  Fatendum  tamen  est,  hsec,  et  caetera  om- 
nia auxilia,  saepissime  parum,  vel  nihil  juvare. 
Quod  si  surditas  non  fuerit  plerumque  morbus 
insanabilis,  propria  ejus  remedia  numeranda 
sunt  in  iis  qiue  adhuc  desiderantur  in  arte  me- 
dica. 


Cap.  13. 

De  Aqua  Batho?uca. 

Nullus  ex  Hippocratis  aphorismis  justior 
est,  quam  in  quo  deplorat  tantum  temporis  re- 
quiri  ad  stabiliendam  veritatem  in  medicina,  et 
tantum  impendere  erroris  periculum  etiam  cum 
videmur  ipsam  experientiam  ducem  sequi. 
Quod  nusquam  magis  cernitur,  quam  in  quge- 
stione  de  viribus  aquarum  Bathonicarum.  Et- 
enim  cum  earum  facilitates  medici  sagacissimi 
in  tot  segris  experti  sunt,  tamen  alii  affirmant  ea- 

rum  usum  paralyticis  certam  salutem,  alii  cer- 
tain necem  afferre.  Sentential  tam  contrariae  fa  - 
ciunt  aegros  pendere  anxios  et  incertos,  et  non 
leve  dedecus  medicis  inurunt.  Tamen  quibus- 
dam  unanimi  omnium  medicorum  consensu 
istae  aquae  auxilio  sunt.  Aliis  quidem  prosint 
necne  dubium  est,  at  nemo  dubitat  quin  tutae 
sint.  Aliis  omnes  earum  usum  interdicunt. 
Ouid  autem  aegrotis  illis  faciendum  est,  quibus 
hi  Bathoniam  utilem,  illi  perniciosam  fore  con- 
tendunt?  Profecto,  ut  mihi  videtur,  ubi  medici 
prudentea  in  tam  diversas  sententias  eunt,  ibi 
censendum  est  hos  fontes  esse  exiguarum  vet 
nullarum  virium.  Quippe  verisimile  est  hujus- 
modi  aegrotos,  dum  illos  biberent,  vel  corporis, 
vel  aliorum  remediorum  bencficio  fuisse  resti- 
tutos;  vel  morbo  suo  succubuisse  sine  harum 
aquarum  crimine.  Taceo  cheinicorum  ana- 
lyses, ut  parum  idoneas  ad  vires  quorumcunque 
medicarnentorum  explorandas ; quae  vix  ali- 
unde petendae  sunt,  quam  ab  ipsis  aegrotis,  qui- 
bus fuerint  adhibita. 

Usus  horum  fontium  vel  extrinsecus,  vel  in- 
tus  est.  Turn  quoque  vet  totum  corpus  im- 
mergitur,  vel  in  exiguam  ejus  partem  aqua  im- 
pellitur,  quo  pacto  contractionibus  musculo- 
rum, et  aliis  distentionibus  succurritur.  Adver- 
sus  levia  cutis  vitia  balneum  aliquid  prodest,  vix 

remedii  nomen  meretur.  Nond'um  mihi  con* 
stitit  debilitatem,  quae  rheumatismum,  arthri- 
tidem,  aut  paralysin  sequitur,  ocyus  finiri  per 
balneum  Bathonicum,  quam  sine  illo.  Non- 
nulli  mihi  visi  sunt  infirmiores  esse  facti  lava- 
tione  tepida ; quibus  frigida  longe  fuit  utilior. 
Ouicquid  est,  nihil  interesse  puto  aqua  Batho- 
nica,  an  quaEvis  alia  pariter  tepida  corpori  ex- 
trinsecus  admoveatur. 

Aqua  Bathonica  potata  certissime  medetur 
nauseas  matutinas  et  vomitui,  fastidio,  doloribus 
ventriculi,  atque  aliis  ebriosorum  malis,  nisi 
hasc  eo  usque  creverint,  ut  vel  hepar  factum 
fuerit  scirrhosum,  vel  hydrops  immineat;  tunc 
enim  adeo  non  proficit,  ut  res  asgri  faciat  dete- 
l'iores,  mortemque  properet.  Adversus  alia 
quoque  ventriculi  et  viscerum  mala  saepissime 
profuit,  sic  ut  operas  pretium  fuerit  omnibus  ad 
earn  confugere,  quotquot  laborant  cruditate, 
diarrhoea  longa,  singultu,  inflatione,  vomitu, 
et  qualibuscunque  distentionibus,  vel  doloribus, 
vel  debilitate  horum  viscerum,  modo  pulsus  sit 
naturalis.  Etenim  ubi  nulla  fuerint  febris  hec- 
ticas  signa,  locus  mihi  datus  est  nunquam  suspi- 
candi  Bathoniam  his  segris  nocuisse ; quan- 
quam  eorum  votis  non  semper  respondent. 
Tamen  haud  facile  est  intellectu,  quam  ob  cau- 
sam  exitus  prosper  quibusdam  defuerit.  « 

Multi  periti  et  sagaces  medici  intus  uti  prse- 
cipiunt  aqua  Bathonica  contra  vagos  dolores, 
rheumatismos,  et  icterum  simplicem,  ubi  he- 
par  est  integrum.  V erum,  ut  propriam  consu- 
lam  experientiam,  Bathonia  in  his  morbis  tuta 
quidem  est,  at  supervacua.  Plus  laudis  obti- 
nuit  in  colica  Pictaviensi ; et  tamen  difficile 
est  dictu,  quo  demum  hujus  morbi  statu  Ba- 
thonia sit  adeunda.  Nam  initio,  dum  intestina 
torminibus  dilacerantur,  longe  valentiora  reme- 
dia necessaria  sunt,  ad  dolorem  compescendum, 
et  periculum  summovendum.  Finito  autem  im- 
petu,  si  artus  non  resolvantur,  seger  jam  valet, 
et  medicina  omnino  non  eget,  modo  in  poste- 
rum  aditus  plumbi  in  ventriculum  possit  in- 
tercludi. 

Prorsus  enim  assentior  sententiae  viri  summi 
Georgii  Baker,  qui  invictis  rationibus  stabilivit 
plumbum  esse  unicam  ejus  morbi  causam ; 
quanquam  haud  ubique  liceat  investigare,  qua 
via  intus  receptum  sit.  Post  gravissimas  colica* 
accessiones,  e quibus  seger  tandem  assurrexit, 
modo  causa  manifesta  sit,  et  potuerit  vitari,  cor- 
pus ad  integram  sanitatem  venisse  vidi,  et  mul- 
tos  annos  permansisse  nullis  obnoxium  tormini- 
bus; sic  ut  par  fuit  credere  nulla  morbi  semina 
superfuisse.  Ouinetiam  ubi  morbus  longus  fu- 
erat,  artusque  resoluti,  eorum  debilitas  paula- 
6 ; 

tim  imminuta  est,  et  dolores  non  reversi  sunt, 
postquam  aeger  vinum  Ulyssiponense  potare 
desiiset,  cujus  libram  quotidie  potam  colicos 
dolores  intulisse  conjeceram.  Quod  si  introitus 
hujus  veneni  in  corpus  detegi  et  praecaveri  non 
possit,  turn  neque  Bathonia,  nec  quaevis  alia 
remedia  impedient  quo  minus  redeant  tormina, 
et  aeger  lenta  morte  pereat.  Cum  vero  tantum 
in  ventriculum  demissum  est,  ut  accessiones  co- 
licse  faciat  repetitas,  et  tandem  artus  resolvat ; 
si  quis  tunc  putet  aquam  Bathonicam  mor- 
bum  posse  extinguere,  et  vires  amissas  restitu- 
ere;  his  equidem  conjecturis  nihil  habeo  quod 
vellem  opponere,  et  nemini  sane  aquam  Batho- 
nicam interdicerem:  procul  dubio  enim  tuta 
est,  neque  aliud  cognovi  remedium,  quae  hujus 
morbi  semina,  si  quae  restent,  efHcacius  extin- 
guat.  Praeterea  in  omnibus  morbis  longis, 
aquae  istae,  modo  tutae  sint,  et  aeger  non  grave- 
tur  ire  Bathoniam,  multa  secum  commoda  fe- 
rent.  Scilicet  mutatio  coeli,  et  intermissa  vitae 
consuetudo  minus  salutaris,  depositeeque  curse 
et  negotia,  ut  fit  Bathoniae,  mukum  conferent 
ad  valetudinem  a morbis  confirmandam. 

In  scirrhis  et  exulcerationibus  pulmonum, 
aut  ventris,  aquae  Bathonicae  sunt  pernicio- 
sissimae.  Nam  intendunt  caiorem  febrilem, 
qui  his  malis  fere  semper  accedit,  atque  omnem 

spem  salutis  funditus  tollunt.  Ouapropter  hu- 
jusmodi  segroti  iterum  iterumque  monendi 
sunt  Bathoniam  fugere  longe,  nisi  se  velint,  in 
summo  semper  periculo  versatos,  reddi  deplo- 
ratos,  ac  prope  depositos. 

In  affectibus  qui  vocantur  hypochondriaci 
et  hysterici,  segri  sive  extrinsecus,  seu  intus 
utantur  his  fontibus,  plerumque  ex  iis  pejus  ha- 
bent.  Nullos  memini  adjutos  fuisse,  nisi  eos, 
qui  vexati  fuerant  doloribus  ventris,  inflatione, 
aut  acore,  quod  genus  malorum  illis  interdum 
morbis  accedit.  Neque  sane  vita,  qualis  Ba- 
thonite  agitur,  negotiis  omnibus  soluta,  conve- 
nit  segrotationi,  quse  ex  otio  nimio,  saspius 
quam  ex  nimiis  occupationibus,  consuevit  oriri. 
Fit  tamen  interdum,  ut  negotiosi  quoque  affectu 
hypochondriaco  exerceantur.  Vexationes  enim 
in  rebus  agendis  natte,  animum  interdum  adeo 
implicant  et  irretiunt,  ut  se  expedire  non  pos- 
sit,  nisi  in  quodam  tranquillo  secessu,  qualis 
est  Bathonia;  ubi  vacuitas  molestiae  et  curarum 
segris  medetur,  quam  vis  aqua  ferat  honorem. 
Idem  contigit  in  languore  illo,  et  virium  defec- 
tione,  quae  morbos  longos  sequuntur  j quibus 
spatium  et  quies  unice  medentur. 

Cap.  14. 

De  Aqua  Bristolica. 

Aqua  Bristolica  nomen  obtinuit  eximise 
puritatis,  et  habetur  in  numero  celebriorum 
remediorum  ad  phthisin,  et  ad  alios  morbos. 
Sed  nemo,  opinor,  qui  non  liospes  sit  in  che- 
micorum  scholis,  defendet  puritatem  hujus 
aquae;  et  nescio  an  multo  potiore  jure  vindica- 
bit  sibi  famam  medendi  phthisi,  vel  alii  morbo 
cuicunque. 


Cap.  15. 

De  Bronchocele. 

Tumor  glandulae  thyrbideas  frequens  est  in 
quibusdam  Britanniae  parti.bus;  et  aliquando 
occupat  eos  qui  alia  quoque  loca  habitant.  Foe- 
minae,  maxime  juniores,  huic  morbo  praecipue 
sunt  opportune.  Ejusdem  generis  esse  videtur, 
actumidum  guttur  inAlpibus;  quod  quamvis 
multa  saecula  familiare  fuit  earum  regionum  in- 
colis,  nondum  tamen  compertum  est  vel  vitas 
periculum  intentare,  vel  valetudinem  multum 
perturbare,  vel  ullum  omnino  malum  inferre,, 
praeter  deformitatem.  Vidi  tamen  aliquos,  qui 

suspicati  sunt  hunc  tumorem,  quodam  corporis 
situ,  fecisse  spiritum  paulo  difficiliorem.  Cau- 
sam  bronchoceles  quaerendam  esse  censeo  in 
aqua,  cujus  proinde  investigatio  chemica  mul- 
tura  desideratur,  Nunquam  novi  hujusmodi 
tumorem  suppurare. 

Aqua  marina,  vel  in  qua  liquatum  est  sal 
aliquod  purgans,  diutius  pota,  mutatio  loci, 
aut  ubi  id  commode  fieri  nequit,  potio  alterius 
cujuslibet  aquas  purse,  qualis  est  distillata,  vel 
Malvernensis,  plurimum  valebunt  ad  summo- 
vendum  hoc  vitium,  et  ad  prohibendum  ne 
revertatur. 


Cap.  16. 

De  Calculo  Urince*. 

FcemiNjE  minus  opportune  sunt  calculo  uri- 
nse  quam  viri;  neque  enim  tarn  aptas  sunt  ad 
calculos  gignendos,  et,  cum  genuerint,  prom- 
tius  expellunt,  priusquam  grandiores  facti  mo- 
lesti  esse  coeperint. 

Non  semper  facile  est  discernere  calculus  sit 
necne,  aut  si  fuerit,  sedem  ejus  certo  definite. 


* Calculi  in  aliis  quoque  corporis  partibus  interdum  nas- 
cuntur.  In  muliere  quadam  tumor  inter  dentes  molares  et  lin- 
guam  vehementer  doluerat  decern  dies,  turn  ruptus  est,  et  exiit  cal- 
cuius  ad  magnitudinem  pisorum  duorum. 

Tumor  prostate  scirrhosus  adeo  similis  est  cal- 
culi, ut  cognoverim  summi  judicii  viros,  et  in 
arte  sua  exercitatissimos,  post  omnigenas  inqui- 
sitiones  diligenter  factas,  inter  se  dissensisse  de 
natura  morbi,  quern  hi  prostatae  scirrhnm,  illi 
calculum  vesicae  esse  judicabant.  Etenim  cal- 
culus sic  latere  potest  in  vesica,  ut  eludat  cathe- 
terem;  cujus  rei  cum  plura  exempla  vidi,  turn 
praecipue  in  quodain,  cujus  vesica  saepe  explo- 
rata  fuerat  a chirurgis  peritissimis,  et  calculus 
nunquam  reperiri  potuit ; tamen  de  mortuo  ex- 
tractus  est  qui  pendebat  fere  duas  uncias  cum 
dimidio.  Verum  quanquam  prostata  sit  in 
morbo,  tumor  ejus  et  durities  minores  esse  pos- 
sunt,  quam  quae  manu  comprehendantur  sic, 
ut  certum  de  iis  judicium  fiat;  praesertim 
cum  prostata  perhibetur  aliquanto  fieri  tu- 
midior,  quandocunque  cervix  vesicae  calculo 
saepius  vexata  fuerit.  Scirrho  hujus  glandulae 
semper  accedit  crebra  cupiditas  urinae;  simul 
insolita  copia  muci  redditur,  qui  quidem  eo 
abundantior  est,  quo  pejus  aeger  habuerit.  Ad 
haec,  stranguria  quoque  et  tenesmus  sunt.  Urina 
raro  fit  cruenta  ex  prostatae  scirrho;  aut  si  forte 
cruor  aliquis  cum  urina  misceatur,  non  nisi  exi- 
guus  est,  et  non  augetur  equitando.  Turn 
stercora  dura  cum  dolore  excernuntur,  et  testi- 
culi  interdum  tument;  quae  signa  propria  sunt 


hujus  scirrhi.  Verum  nescio  an  optimum  hu- 
jus  morbi  indicium  sumatur  ex  universi  cor- 
poris perturbatione,  quae  perquam  notabilis  est: 
etenim  macies  est,  et  cibi  fastidium,  et  debi- 
litas, et  frequens  horror,  concitantur  venae,  et 
morbus  indies  augetur  fere  sine  remissione. 
At  calculosorum  dolores  diutius  conquiescunt, 
atque,  his  exceptis,  valetudo  integra  est : qua 
praecipue  nota  discernitur  calculus  ab  ulceribus 
renum,  aut  vesicae.  Urina  cruenta  sine  ullis 
signis  ulceris  intus  latentis,  maxime  si  motu  et 
exercitatione  augeatur,  fere  semper  indicat  cal- 
culum  in  urinae  viis  haerentem.  Urinae  omen- 
tae  in  libris  medicorum  alia?  multae  causae  me- 
morantur,  quas  cum  egomet  vix  unquam  potui 
suspicari,  opinione  rariores  fieri  crediderim. 

Postquam  c.onstiterit  calculum  esse,  haud  in 
promtu  est  definire  qua  parte  situs  sit ; quae 
tamen  res  non  multum  interest  curationis : nam 
eadem  medicamenta  ubique  convenient,  nisi 
quod  interdum  opus  erit  cathetere  ad  calculum 
a cervice  vesicae  dimovendum.  In  impetu  au- 
tem  doloris,  ubi  ubi  is  fuerit,  opium  est  uni- 
cum  remedium. 

Urina  nigra,  vel  cruenta,  seu  fuerit  sine  ullo 
dolore,  sive  cum  hebete,  aut  interdum  acuto 
paulum  supra  coxam,  referenda  est  ad  calcu- 
lum renis.  Cumdoloribus  quoque  nephriticis 

saspe,  sed  non  semper,  vomitus  est.  Torpor 
femoriq  vel  cruris,  dolor  in  flectendo  corpore, 
testiculus  sursum  tractus,  et  dolor  extreme 
urethrae,  adhuc  minus  certa  sunt  ejusdem  mali 

i 

sign  a. 

Non  constat,  unde  fiat  ut  calculus  renum  in 
aliis  tam  atroces  dolores  moveat,  dum  in  aliis 
renes  materia  calculosareferciantur  sineminimo 
doloris  sensu.  Facies,  et  situs  calculi,  viden- 
turesse  praecipuaehujus  discriminis  causae;  turn 
quoque  in.nonnullis  hominibus  sensus  acutior 
his  part  iC us  inest : cognovi  enim  aegros  qui  di- 
stincte  perciperent  totum  calculi  descensum  per 
ureterem  a rene  usque  ad  vesicam  ; cujus  alii 
ne  minimam  habent  cognitionem.  Hi  calculi 
in  descensu  suo  ad  vesicam  sa-pe  moras  faciunt, 
etin  iis  locis  ureterem  dilatant,  quod  didicimus 
ex  incisis  calculosorum  cadaveribus. 

Dum  vel  renes  ipsi,  vel  partes  vicinae  dolent, 
multum  muci  gignitur,  qui  simul  cum  urina 
redditus  aoanuilos  terret  vano  metu  ulceris. 
Impetus  doloris  calculosi,  quod  post  mortem 
manifest um  fuit,  levem  infiammationem  potest 
excitare,  quae,  quanquam  nullum  sit  ulcus,  fa- 
cir  r umorem  purulentum  a cavitate  renum 
e>  t : qui  specie  cremoris  subsidens  in  uri- 

ne, ) propius  pus  retert.  Ulcus  autem 
xevt  e a besse  ostendent  puns  copia,  et  assiduus 

cursus,  turn  vero  maxime  humoris  odor  malus. 
Ulcera  renum,  ut  par  fuit  credere,  persevera- 
runt  multos  annos,  et  totus  ren  tabe  consum- 
tus  est ; quemadmodum  ssepe  fit  in  pulmoni- 
bus.  Tamen  ulcus  alterutrius  renis,  modo  spec- 
tet  neque  ad  gangramam,  nec  ad  carcinoma, 
longe  minus  periculosum  est,  quam  ulcus  pul- 
monum ; et  plus  spei  est  hujusmodi  segrum  re- 
stitui  posse  in  valetudinem  non  incommodam. 

In  foeminae  cujusdam  urina  per  decern  men- 
ses subsidebat  ingens  copia  muci  fcetentis,  tarn 
tenacis,  ut  fundo  vasis  fere  agglutinaretur.  Post- 
ea  lineae  sanguines  conspiciebantur  in  urina 
sine  ullo  dolore,  aut  stranguria,  ne  quidem  cum 
in  curru  veheretur.  Valetudo  interea  satis  firma 
videbatur.  Biennio  post,  cum  gravida  facta  est, 
simul  cum  urina  expulsa  sunt  nigra  quaedam 
corpuscula  male  olentia,  et  deinde  brevi  subse- 
cuta  sunt  urina  cruenta,  singultus,  abortus,  et 
mors.  Inciso  cadavere,  renem  dextrum  ma- 
teria calculosa  repl  turn  conspeximus;  pelvis 
erat  gangrsenosa,  et  pure  foetido  plena,  totus 
ureter  erat  multum  dilatatus,  crassusque,  et  in- 
duruerat  fere  in  cartilaginem.  In  sinistro  etiam 
rene  calculus  repertus  est;  nullus  autem  in  ve- 
sica. Hincdocemur;  primo,  mucum  tenacem 
et  male  olentem  cum  urina  posse  excerni,  quam- 
vis  nullum  fuerit  ulcus:  etenim  cum  primum 

is  repertus  est  in  urina  liujus  xgrx , ren  qui- 
dem  calculo  vexabatur,  at  veto  simillimum  vide- 
tur  c cetera  fuisse  integra.  Deinde,  intelligitur 
ex  hac  historia  calculum  renis  interdum  nec 
dolorem  nec  stranguriam  excitare. 

Signa  calculi  in  vesica  sunt,  crebra  cupidi- 
tas  urinae,  quae  in  medio  quoque  cursu  saepe 
subito  interrumpitur,  dolor  et  calor  mox  post 
urinam,  item  tenesmus,  et  dolor  extremae  ure- 
thrae, et  urinae  vel  incontinentia,  vel  suppres- 
sio,  dum  pulsus  intereaest  naturalis,  et  valetudo 
caeteroquin  bona.  Omnia  haec  mala  plerum- 
que  exasperantur  equitando,  et  interdum,  sed 
rarius,  ambulando ; quilibet  etiam  motus  non- 
nunquam  urinam  cruentat.  Nonnullis,  sed 
perpaucis  contigit,  incommoda  ex  calculo, 
quanquam  gravia,  vix  omnino  aucta  fuisse  vel 
ambulando,  vel  equitando ; in  quibus  tamen 
post  mortem  constitit  calculum  fuisse  unicam 
dolorum  causam.  Idem  aeger  modo  in  curru 
vehi  optime  sustinuit,  cui  hie  motus  alio  tem- 
pore fuit  prorsus  impatibilis.  Tormentum  ex 
calculo  ortum  non  tarn  deberi  magnitudini  ejus 
videtur,  quam  faciei,  et  loco  in  quo  situs  est. 
Nam  calculus  procul  dubio  ita  collocari  potest, 
ut  grandis  "licet  et  asper  sit,  levem  tamen,  aut 
nullam  molestiam,  sive  renibus,  seu  vesicse, 
afferat.  Quod  nisi  ita  esset,  calculosum  assiduo 

dolore  torqueri  necessarium  esset,  nulla  inter- 
posita  quiete ; quod  quidem  inter  hos  segros 
inauditum  est. 

Qui  semel  natus  et  aptus  fuit  ad  gignendam 
materiam  calculosam  in  viis  urinee,  is  per  totam 
vitam  arena  et  calculis  vexari  consuevit ; et 
posteris  etiam  suis  eundem  corporis  habitum 
ssepe  transmittit.  Neque  tamen  desunt  exem- 
pla  eorum,  e quorum  vesicis,  dum  pueri  es- 
sent,  calculus  extractus  est,  qui  deinde  vixerunt 
quinquaginta  annos  ab  omni  morbi  indicio 
liberi.  Alios  etiam  cognovi,  qui,  quanquam 
saepe  experti  fuissent  dolores  calculosos,  et  mul- 
tos  calculos  expulissent,  tamen  vesicam  et  renes 
habuerunt  integros,  nullo  vestigio  calculi,  ne- 
que morbi  cujuslibet,  post  mortem  invento. 
Veruntamen,  ubi  quis  arenam,  et  exiguos  cal- 
culos expellere  cum  urina  diu  consuevit,  deinde 
repente  nullos  videt  per  annum  aut  amplius, 
suspectse  illi  esse  debent  hae  induciae.  Nam  in 
hoc  casu  plerumque  fit,  ut  omnis  calculosa  ma- 
teria ad  nucleum  aliquem  adhaerescat,  et  ibi 
coacervetur,  donee  tandem  justus  calculus  fiat, 
et  signa  consueta  edat.  Tunc  non  supervacua 
erunt  ilia  remedia,  quae  prosunt  adversus  arenae 
generationem,  quaeve  impediunt  saltern  quo 
minus  haec  arena  in  urinae  viis  subsistat.  Cal- 
culum  pendentem  octo  et  viginti  grana  simul 

cum  urina  viri  cujusdam  expulsum  fuisse  me- 
mini;  fceminis  etiam  multo  grandiores  express*! 
sunt.  Horum  unum  vidi,  figure  ovatas,  cujus 
minor  ambitus  erat  quatuor  pollicum  ; at- 
que  eadem  mulier  die  sequente  infantem  enixa 
est  conatu  et  dolore  minoribus  quam  a calculo 
passa  fuerat.  Motus  omnis  solicite  vitandus 
est,  quoties  urinam  cruentat,  quoniam  arena 
circum  cruorem  facile  concrescit,  et  fit  rudi- 
mentum  calculi. 

Remedia  ad  calculum  sunt  vel  ilia  quse  im- 
petum  doloris  leniunt,  vel  quae  reddunt  urinam 
idoneam  ad  calculos  dissolvendos.  Inter  reme- 
dia priora  nihil  as  que  valet  ac  opium.  Tincturas 
* 

opii  guttae  viginti,  vel  quantum  opus  est,  cum 
aquae  tepidae  sex  unciis  in  alvum  infusae,  multo 
efficacius  tollunt  dolorem,  quam  medicamenta 
ex  oleo,  vel  ex  seminibus  oleosis.  Uva  ursi 
famam  aliquam  obtinuit  omnem  difEcultatem 
urinoe  sanandi ; sed  ad  spem  meam  parum  re- 
spondit.  Neque  tamen  iners  prorsus  est  herba, 
etdestitutaomnipotestate  in  corpus  humanum: 
quippe  in  quodam,  qui  earn  saepe  sumserat, 
semper  infecit  urinam  colore  viridi.  Printer 
hunc  vero,  neminem  vidi  in  quo  idem  conti- 
gisse  audiverim.  Aqua  calcis  in  multis  urinam 
imbuit  vi  materiam  calculosam  dissolvendi.  Tu- 
tum  certe  est  lioc  remedium.  Etenim  vidi 

quibus  hie  fuit  unicus  potus  per  aliquot  annos, 
et  consuetudine  etiam  factus  est  non  injucun- 
dus.  Quidam  calculosus,  qui  prae  dolore  vix 
omnino  auderet  ambulare,  postquam  diu  sum- 
serat  hanc  aquam,  et  ab  omni  alio  potu  absti- 
nuerat,  in  curru  vehi  per  vias  lapidibus  inaequa- 
libus  stratas  facile  sustinuit : praeterea,urina  ejus 
intra  paucos  dies  comminuit,  et  in  nihilum 
redegit,  calculi  fragmentum,  quod  antea  im- 
mersum  erat  in  urinam  aliorum  per  aliquot 
menses  sine  minima  ponderis  diminutione.  Sed, 
ut  quod  res  est  fatear,  neque  aqua  calcis,  nec 
aqua  kali  puri,  ubique  medetur  huic  morbo. 
EfFectus  horum  medicamentorum  in  omnibus 
calculis  tardus  est,  in  aliquibus  nullus : sunt 
etiam  qui  in  ipsam  aquam  kali  puri  immissi 
vix  aliquid  de  pondere  suo  amittunt.  Verun- 
tamen  si  ssepe  impediant  quo  minus  calculi 
nascantur;  aut  si  eorum  compaginem,  ubi  nati 
sunt,  laxent,  ut  verisimile  videtur,  solvantque; 
spinas  quoque  et  aspretudines  aliorum  expoliant, 
praecipuas  doloris  causas ; utique  remedia  erunt 
hand  contemnenda.  Memini  calculosum,  qui 
aquae  kali  puri  semunciam  quotidie  sumsit  in 
decern  annos,  sine  minima  suspicione  mali,  aut 
iucommodi:  et  vix  dubitari  potest  quin  calcu- 
lorum  compaginem  laxavisset;  quippe  cum 
urina  exierunt  unciae  aliquot  fragmentorum, 

quorum  facies  altera  convexa  erat,  altera  con- 
cava.  Interea  vir  hie,  quem  morbus  diu  domi 
detinuerat,  jam  patiens  esse  vehiculi  coepit,  et 
per  ultimos  vitas  annos  parum  doloris  expertus 
estj  licet  antea  crebras  ac  vehementes  acces- 
siones  pati  solitus  erat.  Quanquam  autem  tan- 
tus  hujus  medicamenti  modus  tot  annos  sumtus 
multum  sane  egisset  ad  mitigandum  morbum, 
multum  tamen  supererat  agendum:  post  mor- 
tem enim  reperti  sunt  in  vesica  duo  calculi, 
quorum  major  pendebat  grana  quatuor  et  qua- 
dringena,  minor  autem  centum  triginta  duo  ; 
item  ren  alter  calculis  plenus  erat.  Dubium  est 
aqua  kali  puri,  et  aqua  calcis,  adversus  calcu- 
los  renum  prosint,  necne.  Quseritur  etiam  an 
Usus  horum  remediorum  intermitti  debeat,  quo- 
ties  urinaest  cruenta,  aut  nova  nascitur  doloris 
accessio ; necdum  enim  constat  urinam  inde 
fieri  acriorem,  sic  ut  exasperet  hsec  mala.  At- 
tamen,  cum  accessionum  tempora  paucos  fere 
dies  non  excedunt,  cumque  alia  medicamenta 
tunc  necessaria  sunt,  tutius  omittentur  donee 
isti  tumultus  conquieverint.  Quamdiu  sumitur 
aqua  calcis,  aut  aqua  kali  puri,  plerique  soli- 
' cite  cavent  a cibis  potionibusque  acidis,  ne  sci- 
licet vim  medicamentorum  hebetent.  Nescio 
tamen  an  fuerintjusto  severiora  medicorum  de 
hac  re  praecepta.  Facultas  enim  concoquendi 

et  digerendi  cibos  nondum  adeo  cognita  et  per- 
specta  est,  ut  possimus  definite  quantum  spatii 
intersit,  priusquam  acida  suam  naturam  in  ven- 
triculo  exuant,  et  alkalinos  sales  in  se  trahere 
haud  amplius  valeant  j id  quod  perbrevi  tem- 
pore fortasse  efficitur.  At  potest  majus  impen- 
dere  periculum  ab  aere  illo  fixo,  qui  abundat 
non  solum  in  visceribus,  sed  etiam  in  omnibus 
corporis  humoribus;  qui  si  cum  istis  medica- 
mentis  misceatur,  illico  toilet  vim  eorum  extri- 
candi  aerem  ex  urinae  calculis.  Ecquis  autem 
tarn  consultus  fuerit  legum,  quibus  corpus  hu- 
manum  administratur,  ut  medicamentorum  fa- 
cilitates explicare  audeat  ? 


Cap.  17. 

De  Dolore  Capitis « 

Natura  dolorum  capitis  perquam  obscura 
est.  Variae  sunt  eorum  causas,  et  saepe  sibi  in- 
vicem  contrariae.  Officia  cerebri  parum  intel- 
lecta  necessario  oflundunt  tenebras  morbis  hu- 
jus  partis.  Multi  ex  iis  videntur  aliquid  com- 
mune cum  cerebro  habere : nam  dolor  proprius 
est  capitis,  et  longe  diversus  ab  illo  qui  alia  parte 
qualibet  sentitur ; quamvis,  demto  cerebro,  ea- 
dem  prorsus  capitis,  ac  reliqui  corporis,  confor- 
matio  est.  Porro  cadaverum  incisiones  demon- 

stratum  eum  saepe  ex  cerebri  ipsius  vitiis  orifi. 
Hujus  profecto  morbi  sedes,  et  longa  ejus  mora, 
et  crebri  reditus,  jure  possent  incutere  metum 
magni  cujusdam  detrimenti  subsecuturi ; quod 
tamen  contra  fit.  Atroces  enim  capitis  dolores 
nonnullos  fatigarunt  per  totam  fere  vitanq  abs- 
qUe  eo  ut  vel  mors  acceleraretur,  vel  ingenii 
vires  minuerentur;  at  ubi  dolor  conquieveritj 
aegri  omnes  res,  sicut  antea,  ministrarunt.  Pa- 
ralyseos  levissima  acces'sio  longe  plus  detrimenti 
affert,  quam  capitis  dolores  vehementes,  crebri- 
que,  a pueritia  usque  ad  senectutis  initium.  In 
hoc  longo  Certamine  valetudo  corporis  adeo 
non  succumbit,  ut  morbum  tandem  ipsum  vin- 
cere  videatur,  quern  quidem  ex  innumeris  aegris 
didici  setate  ingravescente  fieri  mitiorem,  et 
demum  prorsus  finiri*  Quae  res  vicem  reme- 
dii  implere  debet,  ubi  omnia  remedia  frustra 
fuerunt : haud  leve  enim  segfo  solatium  est, 
nosse  morbum  suum,  qui  medicamentis  cedere 
recusat,  tempori  tandem  esse  cessurum.  Idem 
quoque  exitus  est  istius  doloris  capitis,  qui  inci- 
pit  a caligine  oculorum. 

Hemicrania,  sive  dolor  dimidii  capitis,  no- 
men  inter  medicos  veteres  obtinuit,  quo  ab  aliis 
capitis  affectibus  distinguitur ; tamen  ex  tarn 
longa  experientia  nondum  didicimus,  praeter 
sedem,  quodnam  sit  discrimen  inter  hunc  et 

alios  ejusdem  partis  dolores.  Mihi  profecto 
hemicrania  a latere  sinistro,  saspius  quam  a 
dextro,  visa  est ; sive  id  casu  accident,  quod 
potius  credo,  seu  lege  quadam  nature.  Tjn 
multis  aegris  subinde  redire  consuevit  per  totam 
vitam;  et  morbo  articulari  superveniente  non 
levata  est:  ssepe  quoque  secuta  est  isturii  oculo- 
rum  affectum,  in  quo  dimidium  rerum  interit. 
Dolor  alius  capitis  interdum  sentitur  supra 
lsevum  oculum,  et  multo  adhuc  minus  spa- 
tium  occupat,  nempe  ad  magnitudinem  polli- 
cis  unius.  Diem  unum  et  alterum  hie  perse- 
veravit,  et  bis  terve  singulis  mensibus  reversus 
est.  F Gemmae  videntur  opportuniores  huic  malo, 
quam  viri,  turn  maxime  illse  quae  afFectu  hy- 
sterico  tentantur.  Dolores  alii  sinciput,  alii 
occiput  occupant,  alii  quoque  in  aliis  locis  fixi 
sunt ; quos  omnes  solicite  numerate  vix  operas 
pretium  foret,  nisi  inde  certiores  fieremus,  quid 
morbos  hos  faciat,  aut  quid  tollat.  Taceo  do- 
lores capitis  Venereos,  qui  signis  istius  morbi 
propriis  discernuntur,  et  propriis  ejus  remediis 
sanantur. 

Nonnulli  capitis  dolores  vere,  vel  autumno, 
vel  etiam  tempestate  utraque  redeunt.  Pauci 
aestate,  plures  hieme  molesti  sunt;  quidam  ex- 
perrectis  somno.  Plerique  vero  prorsus  inordi- 
nati  sunt,  nulla  certa  tempora  observantes. 

Nequc  minus  incertumest  quamdiu  dolor  man-, 
sums  sit;  modo  enim  paucas  horas,  modo  diem 
integrum,  modo  plusculos  dies  perseverat ; in- 
terdum  vix  conquiescit  per  aliquot  annos.  In- 
terdum  habitu  corporis  majorem  in  modum 
mutato  finitus  esthujusmodi  affectus,  qui  fue- 
rat  ab  ineunte  astate.  Item  asthmate  superve- 
niente  cessavit;  et  foeminis  gravidis  pepercit, 
quas  semper  alias  vexabat. 

Dolori  huic,  satis  per  se  molesto,  alia  inters 
dum  mala  accedunt : nimirum  vertigo,  qu;u 
aliquando  antecedit,  maxime  in  vetustis  capitis 
doloribus,  oculorum  perturbatio,  flammulas, 
nubila,  aut  color  aliquis  ante  oculos  ver- 
satus,  stupor,  et  caput  quasi  cingulo  com- 
pressum ; item  affectus  liysterici  varii,  quales 
sunt  horrores,  sudores  frigidi,  animse  defec- 
tiones,  frigus  pedum,  torpor,  veternus,  sonitus, 
vocis  atque  luminis  breves  amissiones,  nervi  in 
artubus  tracti,  et  mens  turbata.  Accessione 
graviore  finita,  caput  interdum  in  diem  unurn 
leniter  dolet.  Capite  laborante,  ventriculus 
etiam  ssepe  tentatur  inflatione,  distentione,  an- 
gore,  dolore,  ardore,  nausea,  vomitu,  dejec- 
tionibus  frequentibus,  aut  lumbricis.  In  non 
paucis  aegris  caput  et  ventriculus  vicissim,  aut 
male,  aut  bene  se  habentf  Constat  itaque  con- 
sensum  quendarn  inter  has  partes  intercedere, 

atque  altera  segrotante,  in  altera  esse  causam 
morbi  posse.  Sanatis  ulceribus  veteribus,  aliisr 
que  cutis  vitiis,  aut  menstruis  foeminarum  per- 
turbatis,  credibile  est  ventriculum  primum  af- 
fici,  et  ex  hoc  deinde  in  caput  malum  transire. 

Plerique  capitis  dolores  vacant  periculo  ; ubi 
autem  ad  hos  accedant  stupor,  aut  colli  uni- 
versi  tumor,  aut  mentis  alienatio,  aut  disten- 
tiones  membrorum,  res  asgri  nequaquam  in  tuto 
sunt;  hujusmodi  enim  mala  subsecutse  sunt 
epilepsiae,  paralyses,  et  apoplexiae. 

Ex  cephalaeis  mortiferis  nonnullae,  quod  in- 
specto  post  mortem  cerebro  didici,  ortae  sunt 
ex  ingenti  copia  humoris  cerebrum  distenden- 
tis,  vel  ex  partibus  cerebri  suppuratis,  vel  ex 
tumoribus  in  illo  natis ; unde  primo  dolor  exci- 
tatus  est,  et  postea,  cerebro  vehementius  presso, 
nervorum  facultates  aut  turbatae  sunt,  aut  peri- 
erunt.  Multa  hue  pertinentia  in  scriptis  medico- 
rum  reperiuntur,  quae,  cum  mihi  propositum 
est  historian!  morborum  literis  mandate,  non  a 
libris,  sed  a natura  petitam,  silentio  praeteribo. 

Adeo  nihil  perpetuum  est  in  curatione  horum 
morborum,  ut  eadem  ratio  medendi,  nulla  ma- 
nifesta  de  causa,  diversos  plane,  et  contrarios 
exitus  habeat,  et  modo  levet,  modo  exasperet 
dolores  per  omnia,  ut  visum  est,  simillimos. 
Ouaenam  itaque  vera  sit  ratio  sanandi  hunc  afT 

fectum,  viderint  sagaciores,  vel  feliciores  post- 
eri : nobis  profecto,  haud  semper  dictu  proclive 
est,  quae  sit  maxime  probabilis. 

Angor,  et  perturbatio  animi,  sonitus  vehe- 
mentior,  defatigatio  animi  aut  corporis,  lux 
splendida,  aer  conclavis  turba  hominum  cale- 
factus  et  inquinatus,  cruditas,  tussis,  fere  sem- 
per intendunt  capitis  dolores.  Cutis  vitia,  cibus, 
somnus,  calor  foci,  aestas,  hiems,  regio  tepida, 
podagra,  et  sub  dio  versari,  in  diversis  homini- 
bus  diversos  effectus  edunt.  Tamen  vitia  cutis, 
somnus,  corporis  tepor,  aestas,  regio  tepida,  et 
sub  dio  agere,  maximam  partem  auxilio  fue- 
runt.  At  lavatio  frigida,  sanguinis  detractio 
per  hirudines,  vel  incisa  vena,  cutis  exulcera- 
tiones  diu  servatae,  fonticuli,  et  quae  movent 
sternutamenta,  si  nihil  nocuerunt,  quod  non- 
nulli  suspicati  sunt,  at  certe  saepissime  non  pro- 
fuerunt : in  eodem  censu  sunt  medicamenta 
nervorum  propria,  et  balneum,  et  opium. 
Quanquam  autem  omnia,  quae  vulgo  jactantur, 
hujus  valetudinis  remedia,  interdum  fuerunt 
supervacua,  at  spem  meam  rarius  fefellerunt 
emplastrum  quod  erodit  capiti  admotum,  san- 
guinis sex  unciae  per  cucurbitulas  singulis  men- 
sibus  detractae  prope  occiput,  et  pilule  dormi- 
turo  datae,  quae  habent  aloes  granum  unum, 
radicis  colombae  grana  quatuor.  Yomitus  quo- 

que  saepe  profuit ; et  vomendi  conatus  opinione 
minus  dolorem  auget:  itaque  singulis  mensibus 
utiliter  elicitur.  Vomitus  seu  voluntarius,  sive 
medicamento  excitatus,  haud  contemnendo  fuit 
praesidio  contra  ilium  capitis  dolorem  qui  initio 
febrium  incidit;  quern  etiam  certissime  tollit 
emplastrum  cantharidis  inter  scapulas  imposi- 
tum.  Fomenta  calida  capiti,  aut  pedibus,  ad- 
mota,  semper  minuunt,  saepe  tollunt  hunc  af- 
fectum j interdum  ilium  tuto  solvit  opium. 


Cap.  18. 

De  Dolore  Capitis  inter  mitt  ante. 

Cortex  Peruanus  remedium  fere  certum 
est  ad  febres  intermittentes,  in  quibus  univer- 
sum  corpus  aegrotat.  Ouod  si  partis  alicujus 
dolores  certum  habent  circuitum,  non  solum 
hie  cortex,  verum  alia  omnia  medicamenta, 
quae  hue  usque  tentavi,  saepe  frustra  fuerunt. 
Hoc  eo  magis  molestum  est,  quia  cum  hujus- 
modi  affectus  occupet  caput  aut  faciem,  ut 
saepe  fit,  aegri  angore  conficiuntur,  qualem  in 
paucis  aliis  morbis  in  veneris,  siquidem  aestime- 
tur  querelis,  a quibus  vix  patientissimus  quis- 
que  temperare  potest. 

Hie  morbus  modo  occupat  caput  universum, 
quemadmodum  alii  capitis  dolores,  modo  occi- 

put,  modo  sinciput,  saepissime  partem  aliquam 
faciei ; et  quanquam  ambae  in  eodem  aegro  ten- 
tatse  sint,  tamen  pars  sinistra  saepius  afficitur, 
quam  dextra.  In  impetu  doloris  labrum  supe- 
rius,  vel  gingivae,  vel  gena,  et  musculus  tem- 
poralis, vel  haec  simul  omnia  adeo  anguntur, 
lit  aegri  non  sustineant  manducare,  nec  devorare, 
nec  loqui : verum  os  saliva,  oculus  impletur 
lacrymis,  refugitque  lumen;  palpebrae  quoque 
tument,  et  rubent,  atque  interdum  prae  summo 
dolore  hunt  coeruleae.  Interdum  calor  faciei, 
et  rubor,  etinsolitus  salivae  cursus  antecedunt; 
et  ad  haec  in  nonnullis  accedunt  vomitus,  et 
distentiones  nervorum  leves,  et  tremores  par- 
tium  affectarum.  Accessiones  modo  horam 
unam,  modo  plures  horas,  vel  etiam  biduum 
manserunt,  et  circuitum  habuerunt  non  minus 
certum,  quam  febres  quotidianae,  aut  tertianae. 
Quinetiam  rediit  haec  pestis  decimo  quoque  die, 
vel  singulis  mensibus,  vel  bis  in  anno.  Ple- 
rumque  tamen  paulo  inordinatior  fit.  Nonnul- 
lis contigit  esse  tarn  infelicibus,  ut  morbus  po- 
tius  esset  continuus,  quam  intermittens,  a levis- 
simo  quoque  conatu  loquendi,  aut  edendi,  ex- 
citatus,  motuve  vehiculi,  aut  aurae  frigidioris 
afHatu;  sic  ut  in  annos  plures  raro  liberi  fuerint 
ab  hoc  tormento.  Uterque'sexus  obnoxius  est 
huic  morbo;  maxime  autem  fceminae.  Nulla 

2etas  secura  est,  a pueritia  usque  ad  octogesi- 
mum  vitas  annum.  Torpor  quidam  interdum 
fuit  ad  horas  aliquot  post  accessiones;  saepius, 
ubi  earum  tempora  praeterierunt,  omnia  mala 
conquiescunt. 

Quod  ad  curationem  attinet,  quaecunque 
corpus  exinaniunt,  aut  supervacua  fuerunt,  aut 
perniciosa ; nulla  autem  magis  quam  sanguinis 
missio.  Cataplasmata  molesta  sunt,  et  segro- 
tantium  calamitatem  potius  augent.  Cortex 
Peruanus  saepefallit,  pariter  ac  radix  valerianae 
sylvestris,  gummi  foetida,  myrrha,  moschus, 
camphora,  opium,  succus  cicutae,  pulveres 
sternutamenta  moventes,  emplastra  gantharidis, 
ulcera  alte  inusta,  electrificatio,  fomenta  ex 
cicuta,  lavatio  pedum  tepida,  aether  faciei  illi- 
tus,  vel  spiritus  vini,  linimentum  saponis  cum 
vel  sine  tinctura  opii,  oleum  succini,  arteria 
temporalis  incisa,  dentesque  refixi ; neque  plus 
profuit  superveniens  podagra.  Attamen  cortex 
cinchonae  interdum  auxilio  fuit,  neque  tarn 
raro,  quin  primus  locus  huic  medican^ento  jure 
tribuendus  sit;  hujus  unciam  quotidie  sumere 
oportet  in  dies  septem.  Emplastra  quae  erodunt 
sub  auribus  imposita  interdum  dolorisimpetum 
mitigarunt;  neque  tantum  succi  cicutae,  quan- 
tum sine  vertigine  sumi  possit,  non  aliquando 
prosperum  exitum  habuit.  In  quibusdam  aegris, 

ubi  nihil  aliud  auxilio  fuit,  qnarta  pars  grani 
antimonii  tartarisati,  cum  tincturs  opii  guttis 
quadraginta,  sex  noctes  sumta  morbum  prorsus 
fugavit.  Aliis  utilis  fuit  lavatio  frigida.  Quod 
si  sger  vel  nequeat  devorare,  vel  aversetur 
corticem  Peruanum,  aquae  in  qua  is  decoctus 
est  unciae  sex,  et  ejusdem  in  pulverem  triti 
drachms  bins,  semel  vel  bis  quotidie  in  alvum 
infundi  debent,  et,  ubi  opus  est,  his  adjicere  li- 
cet tincturae  opii  guttas  quadraginta. 


Cap.  19. 

De  Carbunculo. 

Carbunculus  dicitur  tumormagnus  ruber, 
plerumque  in  dorso  natus,  cujus  fundum  spon- 
giosum humore  purulento  madet,  qui  per  om- 
nes  rimas  copiose  manat.  Brevi  accedit  febris, 
cum  jactatione  multa,  debilitate,  fastidio,  vi- 
gilia,  et  macie.  Quae  cum  sit  ejus  conditio, 
manifestum  est  eum  vel  causam  esse,  vel  ef- 
fectum,  yaletudinis  majorem  in  modum  per- 

turbats.  Seniores,  et  valetudinarii,  maxime 
opportuni  sunt  carbunculo.  Dicitur  urina  in  j 
hoc  morbo  super  potionum  modum  mingi ; J 
quod  tamen  usus  mihi  non  confirmavit.  A 
quibusdam  solita  tantum  copia  reddita  fuit,  et 

in  ea  aliquid  plerumque  subsedit : in  uno  pror- 
8us  suppressa  est  biduum  ante  mortem.  Hoc 
malum  semper  periculi  plenum  est,  et  non  raro 
mortiferum.  Oportet  dare  tantum  corticis 
cinchonas,  quantum  sine  fastidio  sumi  potest. 
Ad  jactationem,  et  vigiliam,  opium  est  tutum 
atque  unicum  remedium. 


Cap.  20. 

])e  Chorea  Sancti  Viti. 

Chorea  quae  dicitur  Sancti  Viti  praecipue 
implicat  pueros  et  puellas,  ab  usque  decimo  aeta- 
tis  anno  ad  quindecimum.  Neque  tamen  hoc 
adeo  perpetuum  est,  quin  curaverim  sexennem 
hoc  morbo  laborantem ; qui  porro  alteri  conti- 
git  anno  vigesimo.  Ex  aegris  quos  vidi,  tantum-* 
modo  quarta  pars  fuere  mares.  Crura  et  bra- 
ch  a nolentibus  agitantur  ; brachia  autem  ma- 
gis  quam  crura.  Turn  sua  voluntate  hos  artus 
movere  aegri  non  possunt,  nisi  paululum,  et  fere 
ridicule.  Alterum  latus  corporis  plerumque 
afficitur  gravius  quam  alterum,  sicut  fit  in  he-» 
miplegia;  sed  tamen  in  eodem  asgro  morbus 
modo  hoc,  modo  illud  latus  infestat.  Debilitas 
quaedam,  et  breves  nervorum  distentiones,  at- 
que alia  levia  hujus  affectus  signa,  non  raro 
menses  aliquot  exercuerunt  hos  asgros,  ante^ 

quam  vera  facta  sit  chorea : in  aliis  post  vehe- 
mentes  nervorum  distentiones  repente  nata  est; 
ssepe  genua  prius  dolent  et  impediuntur.  Fit 
quoque  lingua  morbi  particeps,  unde  omnes 
sic  occupati  balbutiunt : atque  nonnulli  adeo 
parum  distincte  loquuntur,  ut  animus  vix  pos- 
sit  intelligi ; aliis  vox  ex  toto  supprimitur. 

Puero  cuidam  cum  crura  vehementer  agita- 
bantur,  motus  involuntarii  superabant  omnes 
movendi  conatus  leniores  ; membris  autem 
fortius  impulsis  morbus  superabatur:  ergo  cur- 
rere  potuit,  qui  non  potuit  ambulare : quod 
etiam  in  ebriis  fieri  consuevit. 

Ad  hoc  distentionum  genus  accedunt  verti- 
gines, torpores,  angores  ventriculi,  somni  per- 
turbati,  et  macies,  licet  aviditas  cibi  non  mul- 
tum  minuatur ; postremo  mens  et  ingenium 
fiunt  infirmiora,  et  magis  puerilia.  Morbus 
rarissime  periculosus  est;  trahit  vero  diutius. 
Paucissimi  intra  mensem  restituuntur ; et 
plerique  segrotant  in  menses  duos,  vel  tres  : 
unus  et  alter  annum  integrum  laboraverunt* 
Quanquam  raro  repetat,  interdum  tamen  con- 
tigit,  ut  qui  ab  eo  convaluerunt,  distentiones 
ejusdem  generis  leviores  vere  et  autumno  ex- 
perti  sint  in  annos  tres  aut  quatuor.  Pertur- 
batio  quoque  animi  gravior  identidem  revoca- 
vit  obscura  quoedam  ejus  indicia  per  decen- 

ilium ; nisi  forte  ad  hystericum  aut  paralytl- 
cum  affectum  potius  pertinuerint,  quibus  cho- 
rea Sancti  Viti  est  cognata,  non  solum  externa 
morbi  facie,  verum  etiam  remediis. 

Sanguinis  missio,  et  purgantia  valentiora, 
haud  bene  conveniunt,  ubi  nullus  est  calor,  aut 
inflammatio,  et  ubi  morbus  proprius  est  tenerae 
aetatis,  et  sexus  infirmioris,  atque  etiam  nullis 
adhibitis  medicamentis  sponte  sua  plerum- 
que  conquiesceret,  illaesa  corporis  constitutione. 
Haec,  quae  ratio  dictat,  usus  confirmavit.  Nam 
sanguis  copiose  detractus,  aut  alvus  vehemen- 
tius  mota,  nunquam  mihi  visa  sunt  profuisse; 
et  vix  dubitare  licet,  quin  interdum  nocuerint. 
Pulveris  myrrhae  compositi  grana  quinque,  et 
pulveris  opiati  grana  duo,  adjecto  syrupi  quan- 
tum satis  est  ut  fiant  pilulse,  singulis  noctibus 
dare  juvabit,  et  simul  quaecunque  alvum  lenis- 
sime  movent,  ubi  ea  nimis  dura  est;  postremo 
aquae  ex  herba  aliqua  amara  cyathus  semel  vel 
bis  quotidie  sumendus  est.  Hsec  remedia 
convenient,  ubi  quidem  remediis  opus  sit. 
Cum  vero  aeger  morbo  se  colligere  coeperit,  tune 
in  frigidam  descendere  juvabit;  quod  etiam 
morbo  nondum  inclinato  utiliter  tentatum 

Cap.  21. 

De  Coxa  Morbo  et  Exulcer  atione. 

In  coxa  aliquando  fit  vitium  longum,  aliud  a 
sciatica,  aut  rheumatismo,  in  quo  quamvis  do- 
lor modicus,  periculum  tamen  summum  est. 
Nascitur  in  articulo  femoris;  genu  vero  est  in 
dolore,  quo  ipsa  pars  affecta  fere  vacat,  etiam 
turn,  cum  tumor  insignis  est,  et  indicia  puris 
manifesta.  Femur  extenuatur,  et  crus  impaf 
est  corpori  sustinendo.  Hi  aegri  febre  hectica 
et  macie  confecti  interdum  pereunt  priusquam 
tumor  vel  per  se,  vel  scalpello,  aperiatur ; sae- 
pius  pus  in  partem  exteriorem  fertur,  ubi  fit 
ulcus  humorem  multum  fundens,  quod  segrum 
antea  ruentem  prsecipitat.  Paucissimi  illi  qui 
ex  hoc  morbo  evadunt,  semper  claudicant. 

Hoc  vitium  in  nonnullis  indies  auctum  est 
per  tres  annos,  priusquam  occidit.  Praecipue 
fit  a sexto  ad  decimum  sextum  annum  ; qua 
etiam  aetate  articuli,  et  partes  corporis  exteriores, 
maxime  affliguntur  malis  strumosis,  quae  postea 
in  pulmones  et  abdominis  viscera  verti  salent. 
Coxae  autem  exulceratio  ad  strumam  pertinet, 
et  cum  aliis  ejus  signis  saepe  simul  incidit. 
Cortex  Peruvianus,  cicuta,  opium,  ulcera  diu~ 

tius  servata,  et  quae  alvum  leniter  movent,  prae-* 
cipua  sunt  ex  iis  quae  existimantur  vel  sanare, 
vel  levare,  hoc  anceps  malum* 


Cap.  22* 

Dc  Crurum  Dolorei  Tumor e , Inflammatione , et 

Ulceribus * 

Dolores  rheumatic!  et  arthritici,  et  debh 
litas,  communes  sunt  cruribus,  et  reliquis  cor- 
poris partibus.  Ouaedam  illis  propria  sunt. 
Primo,  tumores  sine  dolore : turn,  acer  hu- 
mor, qui  cutem  facit  densam,  dul*am,  et  inten- 
tam,  cum  intolerabili  prurigine,  quique  exit 
per  omnes  rimas  cutis,  sive  fissa,  seu  unguibus 
lacerata  fuerit:  denique  inflammationes  de  ge- 
nere  erysipelatis,  cum  dolore  acuto,  quibus 
nonnulli  vexantur  semel  vel  bis  in  anno,  prae- 
cedentibus  horrore  et  calore;  hujusmodi  in- 
flammatio  consuevit  esse  molesta  aliquot  dies, 
et  interdum  desinit  in  ulcus  sordidum  multos 
annos  insanabile. 

Haec  crurum  vitia  non  semper  intus  nas- 
cuntur,  sed  interdum  eX  ictu.  Fceminae  multo 
magis,  quam  viri,  illis  opportunae  sunt,  praeter 
inflammationem  illam  erysipelatodem  quae  pau- 
cos  dies  manet.  Adolescentulae,  quibus  integra 
valetudo  est,  interdum  experiuntur  tumores  in 

pedibus,  prsesertim  sestate ; quod  raro,  aut 
nunquam,  juvenibus  sanis  contingit.  Gravi- 
ditati  fere  semper  accedit  Crurum  tumor.  Ru- 
bor totius  cruris  cum  cute  crassa,  duraque,  et 
impatibili  prurigine,  et  humoris  acris  profusio- 
ne,  non  raro  vexat  mulieres,  quse  annum  qua- 
dragesimum  excesserint,  atque  omnem  chirur- 
gorum  artem  diu  fallit.  Multo  pauciores  viri 
tentantur  vel  hoc  morbo*  vel  ulceribus  cru- 
rum. 

Quod  si  hujusmodi  tumores,  et  inflamma- 
tiones,  et  ulcera,  propria  fere  sint  crurum,  turn 
prgecipue  fiant,  ubi  sexus,  et  aetas,  aut  casus 
aliquis,  universum  corpus,  vel  has  partes  red- 
diderint  infirmiores;  auxilio  esse  debet  quic- 
quid  vim  atque  firmitatem  vel  augeat,  vel  imi- 
tetur;  id  quod  pollicentur  fascise  cruribus  arete 
obvolutse.  Ouam  tuto  hoc  fieri  possit,  ex 
eo  manifestum  est,  quod  qui  in  lecto  se  conti- 
nent, impune  dissipant  hos  tumores.  Quin  et 
ulcera  sic  redduntur  multo  tractabiliora,  et  tuto 
consanescunt.  Nempe  imbecillitas  crurum, 
pondere  humorum  deorsum  latorum  oppressa, 
eo  corporis  situ  levatur,  perinde  ac  fieret  per 
tibialia  arctiora.  Neque  tamen  est  dissimulan- 
dum  tumores  atque  ulcera  in  cruribus  saspe 
deberi  nimiae  humorum  acrium  abundantise, 
qui  medicamentis  reprimentibus  tuto  repelli 

non  possunt.  Difficultas  spirandi,  quae  ex  aqua 
in  pectore  fortasse  orta  erat,  et  in  horas  mor- 
tem intentabat,  coepit  mitescere  protinus  ut  in 
artubus  inferioribus  ingens  aquae  copia  cutem 
subiisset.  Calores  quoque,  et  multa  ventriculi 
et  aliarum  partium  mala,  exulceratis  cruribus 
soluti  sunt.  Contra,  ulceribus  his  temere  sana- 
tis,  secuti  sunt  dolores  in  capite,  vertigo,  tor- 
por, spirandi  difficultas,  cibi  fastidium,  et  ven- 
triculi viscerumque  angores.  Ouamobrem  ani- 
mo  diligenter  attendendum  est,  qualis  hodie  sit 
a'groti  valetudo,  et  qualis  olim  fuerit,  unde 
optime  discernet  medicus,  haec  vitia  tuto  sanari 
possint,  an  consultius  fuerit  patienter  fere  prae- 
sens  malum,  ne  in  ejus  locum  gravius  subeat. 

Sales  purgantes  alternis  auroris  sumti,  sic  ut 
alvus  bis  vel  ter  descendat,  et  corticis  Peruani 
scrupuli  duo  singulis  noctibus  dati,  quibus,  si 
visum  fuerit,  sexta  pars  grani  hydrargyri  calci- 
nati  adjectaest,  remedia  sunt  aptaad  educendos, 
vel  corrigendos  humores  vitiosos ; atque  haec 
continuare  oportebit  in  mensem  unum  aut  plu- 
res.  Ulcus  supra  genu  excitatum  modo  utile 
est  in  his  affectibus,  modo  supervacuum. 

Cap.  23. 

De  Cutis  Vitiis* 

Vitiorum  cutis  multiplex  est  natura  et  fa- 
» ties.  Si  modo  color  ejus  mutatur,  at  neque 
eminet  aliquid,  nec  dolet,  vix  morbus  did  me- 
* retur.  Hujus  generis  sunt  macula  purpureae 
t similes  earum  quae  in  febribus  nascuntur,  quas 
in  pueris  nonnullis  vidi  ubique  sparsas,  hie  exi- 
guas,  illic  latiores,  sine  febre,  aut  ulla  valetu- 
dine  adversa:  post  paucos  dies  sua  fere  sponte 

* 

decedunt*.  Nec  majoris  intersu-nt  illae  ma- 
culae cceruleae,  vel  lividae,  quibus  seniorum  ar- 
tus  interdum  notantur. 

Pustulae  exiguae  saepe  nascuntur  in  cute,  et 
mox  recedunt.  Interdum  vero  manent,  et  ser- 
punt  latius,  et  hunt  furfureae,  vel  squamosae, 
vel  crustam  habent,  quae  rimas  agit,  et  humo- 
rem  profundit.  Hoc  saepe  fit  in  facie,  et  cru- 
ribus;  interdum  quoque,  sed  multo  rarius,  to- 
tum  corpus  hujusmodi  scabie,  foeda  pariter  ac 
molesta,  occupatum  est.  Pustulae  modo  rubrae 
sunt,  modo  ejusdem  cum  reliqua  cute  coloris, 
modo  humidae,  modo  aridae,  turn  aquosae,  vel 

* De  his,  vide  quje  infra  prsecepta  sunt  cap.  78. 

purulentse,  vel  cum  dolore,  aut  prurigine,  vel 
utroque  vacantes;  quaedam  etiam  prope  acce- 
dunt  ad  furunculos.  •.  Denique,  ungues  hunt 
asperi,  crassi,  et  squamosi.  Pustulae  confertse, 
exiguse,  aqua  plenae,  postquam  ruptae  fuerint, 
punctis  cruentis  cutem  notaverunt,  non  sine 
prurigine  et  dolore. 

Vitiis  cutis  modo  memoratis  nomina  impo- 
suerunt  medici  veteres ; quod  vero  cuique  no- 
men datum  est,  hodie  nec  scitu  facile  est,  neque 
multum  refert  scire.  Quamobrem  distribu- 
tiones  horum  morborum  in  varias  species,  et 
titulos,  qu32  olim  obtinebant,  nunc  fere  negli- 
guntur.  Ex  his  plurimi,  qui  proprio  nomine 
carent,  vulgo,  sed  parum  recte,  appellantur  scor- 
butici.  De  vero  scorbuto,  et  lepra,  nihil  habeo 
quod  dicam,  cum  alter  rarissimus  estinurbibus, 
altera  in  Anglia  pene  ignota  : unde  factum  est, 
ut  hos  morbos  nunquam  curaverim.  Prseter 
hos  autem,  scabies,  herpes,  et  porrigo,  sunt 
fere  sola  cutis  vitia,  quse  plerique  medici  iis- 
dem  nominibus  nominare  consenserunt. 

Nonnulli  cutis  morbi  aparentibus  derivantur; 
et  ubi  hoc  non  fit,  tamen  ssepe  habent  initium, 
non  tarn  a cutis  ipsius  vitio,  quam  a malo  cor- 
poris habitu;  quales  sunt,  qui  infantes  nascentes 
occupant,  et  cum  paucis  intermissionibus  usque 
ad  mortis  diem  perseverant.  Post  morbillos  et 

variolas  interdum  subsecutae  sunt  cutis  defor- 
mitates,  quas  antea  nullse  fuerant ; sive  ortx 
sint  ex  labe  quadam,  quam  isti  morbi  impresse- 
rant;  seu  turn  demum  excitata  fuerint  earum 
semina,  quse  diu  delituerant;  seu  denique  casu 
et  fortuito  factum  sit,  ut  hoc  potissimum  tem- 
pore prodirent.  Etenim  id  frequentius  even- 
turum  credibile  est,  siquidem  ea  foret  morbil- 
lorum  et  variolarum  natura,  ut  gignerent  aut 
alerent  cutis  vitia. 

Pustulae  maxime  vernis  temporibus  oriuntur, 
aut  increscunt.  Secundum  ver,  autumnus  his 
malis  infamis  est.  Tamen  hoc  non  est  perpe- 
tuum.  De  ee state,  et  hieme,  nihil  certi  affir- 
mare  possum,  cum  in  utraque  tempestate  mor- 
bos,  de  quibus  sermo  est,  modo  auctos,  modo 
mitigatos  esse  comperi.  Calor  lecti,  aut  foci, 
exanthemata  nonnulla  fecit  recedere,  quae  re- 
verterunt  protinus  ut  corpus  frigebat.  In  aliis, 
et  forsitan  pluribus,  contrarii  sunt  caloris  ef- 
fectus. 

Humor  post  aures  infantibus  frequentissimus 
est;  et  interdum,  vel  ob  acrem  ejus  naturam, 
vel  ob  sordee  non  rite  ablutas,  per  caput  univer- 
sum  et  faciem  serpit.  Furfureae  aspretudines  ad 
magnitudinem  pollicis  unius,  aut  amplius,  cor- 
pus saepe  et  membra  hie  illic  deformant,  et  non 
raro  initiunr  habent  super  olecranon.  Impati- 

bilis  fere  prurigo,  sine  ulla  cutis  mutatione, 
frequens  est  in  ictero,  et  senectutis  quoque  in- 
commoda  saepe  non  mediocriter  auget*.  Qui- 
busdam  mulieribus  pustula  exigua  in  naso  orta 
est,  quam  super  crusta  innascitur,  et  serpit 
late,  donee  nasum  totum,  faciem,  et  collum 
contexerit,  atque  multos  annos  vincit  omnia 
omnium  medicorum,  et  circulatorum,  remedia. 
Inter  mares  haec  species  rarior  est,  neque  ta- 
men  prorsus  ignota.  Furfures,  et  squamae,  in 
diversis  corporis  partibus,  maxime  in  capite, 
nonnullos  male  habent  per  totam  vitam. 

Inter  veros  cutis  morbos,  haud  facile  aliumin- 
veniemus  contagiosum,  praeter  scabiem,  et  por- 
riginem.  Foemina,  cujus  cutis  maculis  latis 
furfureis  quinquennium  vitiata  fuerat,  lactabat 
infantem  a materno  morbo  prorsus  liberum. 
Est  quoddam  cutis  vitium  per  omnia  scabiei 
simile,  et  quod  habuit  initium  ex  vera  scabie, 
tamen  contagione  alios  non  afficit,  neque  cedit 
usitatis  psorae  remediis,  turn  quoque  in  quibus-. 
dam  redit  quotannis  per  multos  annos.  Dum  au- 
riculae tument,  et  rubent,  et  humorem  multum 
fundunt,  saepe  fit,  ut  glandulae  quoque  in  cer- 
vice  tumeant;  quod  etiam  fieri  consuevit,  ubi 
emplastro  cantharidis  imposito  aqua  abundeexit. 
Sed  hi  tumores  sine  ope  ^liena  facile  subsidunt. 


* De  cutis  pruritu,  vi4e  infra  cap.  76. 


103 


Omnibus  in  confesso  est  malum  corporis  ha- 
bitum  varia  cutis  vitia  inferre;  et,  uti  suspicor, 
quse  principio  erant  cutis  solius  injuriae,  ese 
tandem  communicatse  sunt  cum  corpore  uni- 
verso.  Vidi  enim  exempla  cutis  ambustse,  aut 
collisas,  quam  secuta  sunt  signa  omnia  istius 
habitus,  qui  vulgo  appellatur  scorbuticus,  vel 
strumosus,  quanquam  valetudo  antea  fuisset 
integerrima.  In  aliis  etiam  vidi  morbos  cutis 
adeo  non  profuisse  valetudini,  ut  secum  attule- 
rint  languores,  et  capitis  dolores,  qui  simul  sem- 
per accesserunt,  decesseruntque.  Hsec  autem 
rariora  sunt.  Multo  ssepius  fit,  ut,  pustulis  ena- 
tis,  totum  corpus  levetur,  tanquam  illud,  quic- 
quid  nocebat,  in  cutem  verteretur.  Ouod  si  pus- 
tulae  vel  recessissent  ultro,  vel  repulsse  fuissent, 
protinus  incubuerunt  dolores  in  capite,  vertigo, 
languor  animi,  vigilia,  tussis,  cibi  fastidium, 
ardor  stomachi,  inflatio,  nausea,  angores  ven- 
tris,  dolores  vagi,  febricula,  et  macies.  Du- 
bium  est  in  nonnullis,  asthma,  phthisis,  et  para- 
lysis, referenda  sint  ad  vitia  cutis  intus  versa, 
an  utraque  causam  habuerint  communem.  Et- 
enim  fieri  potest,  ut  grave  aliquod  malum  un- 
decunque  invectum,  vires  corporis  in  tantum 
afflixerit,  ut  amplius  non  valeatse  levare  aegritu- 
dine  ilia,  quam  in  cutem  trajicere  consuevisset. 

Humor  qui  exit  post  aures  puerorum  per  qua- 

tuor  primos  vitas  annos,  aliam  curationem  non 
postulat,  nisi  ut  partes  illae  saepe  colluantur 
aqua  tepida;  quod  si  cuticula  attrita  sit,  linteum 
unguento  quovis  leni  delibutum  inter  auricu- 
lam  et  caput  erit  interponendum.  Reprimen- 
tia  omnia  vitanda  sunt ; quoniam  intulerunt 
difficultatem  spirandi,  nervorum  distensiones, 
atque  alia  mala,  quorum  nihil  accidisset,  si  soli 
naturae  res  fuisset  permissa,  quae,  sine  auxilio 
artis,  quicquid  est  mali  summovebit,  quampri- 
mum  conveniat.  Ubi  vero  ex  usu  medicamen- 
torum  exsiccantium  puer  coeperit  aegrotare, 
utile  erit  unguentum  cantharidis,  quod  humo- 
rem  revocet  in  loca  consueta. 

In  adultis  non  quidem  periculosa,  $ed  saepe 
difHcillima  sanatu  sunt  ea  mala,  quibus  cutis 
obnoxia  est.  Multa  enim  sunt,  quae  insede- 
runt  penitus,  et  inveteraverunt,  sic  ut  omnia 
superent  remedia  extrinsecus,  vel  intus  adhibi- 
ta:  saepe  quoque  falso  existimantur  sanari,  quae 
modo  ad  tempus  subsistunt.  Neque  in  proclivi 
est  discernere  medicina  vincantur,  an  sponte 
sua,  ut  solent,  recesserint,  mox  iterum  redi- 
tura.  In  quibusdam  postquam  concuievissent 
viginti  annos,  demum  reversa  sunt,  et  indomito 
furore  saevierunt;  palam  facientia  causam  tarn-* 
diu  intus  latentem  non  minutam  quidem,  ne~ 
dum  sublatam  esse. 

Ubi  sudor  abunde  exit,  et  diffiari  nequit, 
sicut  in  inguine,  et  sub  mammis  foeminarum, 
atque  in  collo,  et  aliis  partibus  infantium  pin- 
guium,  ibi  mora  saepe  fit  acer,  et  cuticulam  vici- 
nam  exest.  Praesidio  sunt  ablutio  frequens,  et 
pulvis  amyli  aut  argillae  aspersus,  denique  un- 
guentum  lene  exceptum  linteo  et  interpositum 
sic,  ut  partes  attritu  ne  lsedantur.  In  mulieri- 
bus  gravidis  multse  deformitates  cutis,  antea  in- 
sanabiles,  sponte  sua  cessarunt,  quae  tamen  om- 
nes  post  partum  recruduerunt.  Exulcerationes 
nonnullis  subvenisse  visas  sunt,  evocando  et  ex- 
pellendo  humores  perniciosos,  qui  cutem  foe- 
dabant : aliis  autem  illae  fuerunt  supervacuae. 

Quod  attinet  ad  remedia  extrinsecus  admo- 
venda,  illud  sedulo  tenendum  est,  acriora  ple- 
rumque  convenire,  ubi  pruritus  est ; sin  dolor 
fuerit,  lenia  esse  adhibenda,  quae  solvant  potius 
quam  intendant  dolorem,  ne  forte  inflamma- 
tiones  molest®,  vel  etiam  periculos®,  movean- 
tur.  In  hunc  finem  vel  aqua  pura  haud  pror- 
sus  contemnenda  est ; nam  interdum  aquae  ca- 
lidae  vapor,  et  fomenta,  aut  lavatio  tepida,  aut 
frigida,  vicem  remedii  implent.  Sic  enim  di- 
luuntur  humores  acres  qui  cutem  mordendo 
exasperant;  turn  quoque  furfures,  squamaeque, 
emolliuntur,  et  detergentur.  Hae  aquae  facul- 
tates  fieri  possunt  valentiores  adjecto  vel  sale, 

vel  sulfure,  aliisque  simplicibus.  Itaque  aqua 
marina,  et  fontes  medicati,  vim  habent  majo- 
rem,  quam  aqua  pura.  Medicamenta  e plum- 
bo,  quanquam  minime  acria  sint,  tamen  prin- 
cipem  locum  tenent  inter  ea  quse  extrinsecus 
adhibentur ; idque  non  solum  adversus  calorem, 
et  dolorem,  sed  etiam  ubi  tantummodo  prurigo 
est.  Aqua,  unguentum,  aut  emplastrum,  quae 
habent  lithargyrum,  aut  cerussam,  cum  aceto, 
in  quotidiano  usu  sunt ; et,  quantum  adhuc  di- 
dici,  pares  sunt  eorum  vires.  Unguentum  picis 
prodest  etiam  non  modo  ad  illos  cutis  morbos 
quibuscum  prurigo  est,  sed  etiam  ubi  rimae  sunt 
et  exulcerationes,  nam  plerumque  nullum  do- 
lorem excitat;  nonnullis  tamen  nimis  exsiccans 
visum  est,  non  sine  aliquo  doloris  sensu.  Sul- 
fur quidem  adversus  unum  cutis  morbum  pro- 
prie  valet,  ideoque  in  plurimis  aliis,  cum  ex- 
trinsecus, turn  intus,  tentatum  est:  quo  eventu, 
viderint  alii : mihi  certe,  prseterquam  in  psora, 
parum  respondit.  Semina  staphidos  agrias,  et 
radix  hellebori  albi,  sunt  acria  admodum ; et 
videndum  est  ut  eorum  modus  accuratissime 
definiatur,  si  quando  intus  dentur  ; quod  pro- 
inde  raro  factum  fuit.  Tamen  radicis  hellebori 
albi  granum  unum  tuto  sumitur.  Staphis  agria 
vero  an  impune  et  utiliter  sumi  possit,  nondum 
didici.  Ouae  ex  helleboro  albo  hunt,  si  extrin- 

secus  adhibeantur,  adeo  sunt  efficacia,  ut,  prae- 
ter  vim  suam  adurendi,  facilitates  proprias  adsg-« 
nandam  cutem  habere  videantur.  Medicamen-. 
turn  ex  staphide  agria  fit  immittendo  seminum 
contritorum  semunciam  in  aquse  ferventis  li- 
bram,  cui,  ubi  egelida  est,  adjicitur  spiritus  vini 
rectificati  selibra  : humore  colato  partes  affects 
madefaciendse  sunt  mane  et  vespere.  Quod  ex 
hellebore  albo  fit,  habet  radicis  semunciam, 
aquse  ferventis  uncias  viginti,  quibus  frigefactis 
etcolatis  adjiciendse  sunt  tincturse  veratri  unciae 
quatuor : hoc  etiam  mane  et  vespere  est  adhi- 
bendum.  Ubi  cutis  tenerior  est,  hsec  interdum 
calorem  et  dolorem  nimium  excitabunt;  sed  his 
occurritur  aquam  adjiciendo,  donee  calor  et 
dolor  fiant  tolerabiles.  Cum  vero  cutis  in  di- 
versis  hominibus  tarn  diversa  est,  nec  staphidos 
agrise,  aut  hellebori,  vis  ubique  eadem ; itaque 
pondus  aquae  superinfundendae,  nisi  experi- 
mento,  definiri  vix  potest.  Earundem  herbal- 
rum  pars  una  commode  miscetur  cum  un- 
guenti  simplicis  partibus  tribus;  quo  loca  a£ 
fecta  singulis  noctibus  sunt  inungenda.  Piper 
quoque,  et  alia  medicamenta  acria,  inter  reme-* 
dia  cutis  recensentur;  item  unguenta  et  em- 
plastra  quse  habent  cantharidas,  quorum  tamen 
vires  non  satis  cognitas  habeo  et  perspectas. 
Alumen,  et  vitriolum,  ex  aqua  liquata,  cutis 

pruriginem,  quae  sine  pustulis  fit,  minuunt ; 
et  praeterea  squamas  cutis  semimortuas  dete- 
runt,  et  nitorem  ejus  reddunt.  Jus  turn  horum 
ad  aquam  pondus  ostendent  ardor  et  dolor 
quern  excitant : qui  si  non  sint  immodici,  illud 
non  erit  nimium.  Ad  hanc  rationem  confi- 
cienda  sunt  omnia  medicamenta  acria,  quse 
cuti  admoventur. 

Medicamenta  ex  lrydrargyro,  praeter  acre 
illud,  quod  chemici  adjiciunt,  propria  quadam 
vi  pollent  morbis  cutis  medendi.  Argentum 
vivum,  per  se  lenissimum  tactu,  contritum  cum 
adipe  donee  apparere  desinat,  deinde  unguenti 
vel  emplastri  modo  impositum,  auxilio  est  ad- 
versus  multa  pustularum  genera.  Medicamenta 
chemica  ex  eodem  confecta  vim  habent  natu- 
rali  majorem.  Horum  elegantissimum  simul 
ac  valentissimum  est  hydrargyrus  muriatus  in 
aqua,  vel  spiritu  vini,  dissolutus  ; qui  etiam  co- 
lore et  odore  omni  vacat.  Ex  reliquis  medica- 
mentis  mercurialibus,  quae  in  aqua,  aut  spiritu 
vini  dissolvi  non  possunt,  fiunt  unguenta  et 
emplastra : semper  vero  oportet  cavere,  non 
solum  ne  dolorem  nimium  inflammationemque 
moveant,  sed  etiam  ne  salivae  cursum  excitent, 
quse  vis  est  argenti  vivi  propria,  quocunque 
modo  adhibeatur.  Hydrargyri  muriati  drachm 
ma  ex  aquae  libra  liquari  debet.  Quod  si  ei-» 

dem  modo  aquae  adjiciatur  hydrargyri  muriati 
semuncia,  medicamentum  fiet  longue  nimis  acfe* 
ex  quo  dolorem  notabilem  tumoremque  natos 
esse  vidi,  quamvis  exiguse  tantum  corporis  pard 
fuisset  admotum.  Praestat  dissolvere  hydrar- 
gyrum muriatum  in  aqua  pura  potius  quam  in 
aqua  calcis,  cum  haec  malum  colorem  inducat, 
et  remedii  vim  minuat ; quod  certe  multo  com- 
modius  fieri  potest  detrahendo  aliquid  de  modo 
hydrargyri,  ubi  dilutius  medicamentum  postu- 
latur.  Permagni  interest  ad  salivam  excitan- 
dam,  hydrargyrus  exiguae,  an  ampliori  corporis 
parti,  admoveatur;  atque  ad  hoc  animus  atten- 
dendus  est,  haud  minus  quam  ad  vim  ipsam 
medicamenti.  Unguentum  hydrargyri  nitrati 
toti  faciei  quotidie  inunctum  est  per  plurimos 
dies  sine  pt^sente  dolore,  aut  subsequente  sali- 
vas cursu.  Quam  tutum  sit  unguentum  calcis 
hydrargyri  albas,  intelligitur  ex  usu  quern  hy- 
drargyrus nitratus  prasstat  chirurgis  sine  peri- 
culo  movendi  salivam.  Calces  bismuthi,  aut 
zinci,  aspersae,  seu  contritas  cum  adipe  et  inunc- 
tae  cuti,  sunt  potius  ad  cutis  mulierum  gratiam 
custodiendamidonea,  quam  remedia  ullius  vitii, 
quod  morbus  dici  meretur. 

Remedia  intus  data,  vel  expellunt,  vel  emen- 
dant,  humores  vitiatos.  Purgantia  valentiora 
his  aegris  non  bene  conveniunt ; quippe  vires 

prius  exhauriri  possunt,  quam  causa  morbi 
tolli.  Q uae  lenius  alvum  solvunt,  longo  spatio 
sumta,  optime  facere  censeo  adversus  cutis  mor- 
bos.  Inter  haec  sales  purgantes  usu  compro- 
bantur,  et  aliis  medicamentis  anteferuntur,  cum 
tuti  pariter  ac  commodi  sint;  neque  enim 
propterea  tanquam  aegros  agere  expedit,  verum 
caetera  omnia  quemadmodum  sanis  facienda 
sunt : nam  sales  non  offendunt  ventriculum, 
neque  vires  afHigunt ; quin  cognovi  mulierem 
infirmi  corporis,  quae,  cum  aquam  marinam  in 
annum  quotidie  potaret,  robustior  grandiorque 
facta  est.  An  praestent  sales  naturales,  quales 
sunt  in  aqua  marina,  vel  in  fontibus  salinis,  an 
qui  cura  nostra  comparantur  dissoluti  in  aqua 
pura ; an  etiam  ex  his  aliquis,  magis  quam  reli- 
qui,  humano  corpori  amicus  sit,  cutisquesordes 
potentius  tollat ; haec  cum  nulla  adhuc  experi- 
entia  comperta  sint,  proinde  omnes  in  eodem  lo- 
co sunt  habendi.  Modus  horum  salium  tan- 
tus  esse  debet,  qui  bis  terve  alvum  moveat.  In- 
terea  attendendum  est  ad  vires  corpusque  segro- 
ti,  quae  ubi  amittuntur,  purgantia  erunt  aliena. 

In  medicorum  libris  innumera  inveniuntur 
remedia  ad  emendandos  humores  qui  cutem 
fcedant.  Ex  his  cortex  Peruvianus,  quaeque  e 
mercurio  conficiuntur,  principem  locum  te- 
nent.  Ad  vitia  leviora,  drachmam  unam,  vel 

scrupulos  binos,  ejus  corticis  in  pulverem  trici, 
quotidie  sumere  oportebit  per  aliquot  menses ; 
qui  quidem  postquam  hoc  modo  diutius  sumtus 
est,  non  solum  cuti,  sed  etiam  universo  corpori 
praesidio  fuisse  visus  est,  excitando  cibi  cupidi- 
tatem,  concoctionemque,  et  amovendo  assue- 
tas  destillationes.  Ad  versus  mala  inveterata  et 
vehementiora,  sexta  pars  grani  hydrargyri  cal- 
cinati  data  fuit  quotidie  tres  aut  quatuor  menses 
tuto  et  utiliter.  Eodem  fere  valet  octava  pars 
grani  hydrargyri  muriati  dissoluta  in  aqua,  aut 
in  spiritu  vini.  Haec  ratio  medendi  mihi  visa 
est  caeteris  anteferenda.  Verum  haec,  et  alia 

omnia  quae  expertus  sum  remedia,  interdum 
vicerunt  inveterati  cutis  affectus. 

De  Herpete . . . • 

Herpes  incipit  a dolore,  qui  perseveravit 
biduum  triduumve  antequam  cutis  mutata  est : 
turn  vero  in  conspectum  veniunt  perexiguae 
pustulae,  sive  vesiculae  aqua  plenae,  quae  initio 
aliquantulum  pruriunt:  interdum  quasi  zona 
tutum  corpus  cingunt,  unde  etiam  cingulum 
morbus  vocatus  est.  Ad  haec  interdum  febris 
quoque  accedit.  Pustulae  acu  aper;endse  sunt, 
partesque  affects  emplastro  quovis  molli  con- 
tegends,  ne  vestes  attritu  dolorem  intendant,  qui 


aliquando  parum  levis  est.  Raro  fit,  ut  hre  pus- 
tule desinantin  ulcera  mala;  quanquam  in  cor- 
pore  senili,  aut  mali  habitus,  tarde  sanentur. 
Sed  maxima  pars  morbi  saepe  restat,  postquam 
pustulae  prorsus  consanuerint,  et  cuti  color  na- 
turalis  fuerit  restitutus.  Quippe  interdum  sub- 
secutus  est  dolor  pungens  et  ardens,  qui  aegrum 
fatigavit  per  aliquot  menses,  vel  etiam  in  annos 
duos  vel  tres,  neque  linimentis  quibuslibet  oleo- 
sis  aut  opiatis  leniri  potuit.  Loco  hujus  dolo- 
ris  quidam  sentiunt  cutem  torpere.  Memini 
a?grum,  in  quo  herpes  ei  parti  insederat,  qua 
clavicula  cum  humero  committitur,  ubi  in 
tantum  acuebatur  sensus,  ut  non  sine  sum- 
mo  dolore  brachium  movere  posset,  aut  pati 
plumam  linimento  lenissimo  tinctam : soluta 
quadam  veste  corpus  contegebat,  cum  tunicam 
consuetam  induere  per  triennium  non  sustine- 
ret.  Parem  tamen  huic  dolorem  alias  nun- 
quam  mihi  contigit  videre.  Foeminae  quinqua- 
ginta  amplius  annos  natae  claviculam  dextram 
herpes  occupavit,  febrem  movens,  et  dolores, 
qui  totum  brachium  torquebant ; herpes  et  fe- 
bris  diu  trahebant ; dolor  quoque  cum  cute 
squamosa  multos  menses  perseverabat,  donee 
brachium  resolutum  esset,  digiti  assidue  tre- 
merent,  atque  omni  motu  voluntario  interdum 

carerent ; quoe  mala  post  tres  annos  nondum 
cessaverant,  et  nescio  an  per  totam  xtatem  fo- 
rent  man  sura. 

De  Porrigine. 

In  porrigine,  seu  tinea,  nascuntur  squamulae 
exiguce,  qu*ae  pruriunt  cum  capillorum  defluxu. 
Sensim  serpit  vitium,  et  tandem  totum  caput 
contegit.  Interdum  altius  penetrat  in  cutem, 
quam  exulcerat,  et  scabie  humida  foedat.  iEtas 
puerilis  opportunior  est  huic  morbo,  quam 
adulta ; et  pueri  magis  quam  puellae : ex 
adultis  multas  vidi  fceminas,  sed  paucos  viros 
hac  peste  occupatos.  Morbus  est  contagiosus, 
et  facillime  cum  aliis  communicatur,  qui  pecti- 
nibus,  aut  pulvinaribus,  aut  capitis  integumen- 
tis  iisdem  utuntur,  quive,  ut  fit  inter  pueros, 
segrorum  capitibus  sua  admovent.  Ubi  autem 
hsec  omnia  caute  vitata  fuerint,  novi  pueros 
una  esse,  et  ludere  in  unis  sedibus,  absque  eo, 
ut  ille  qui  porrigine  implicitus  erat,  alios  infi- 
ceret. 

Qussdam  corpora  istius  habitus  esse  videntur, 
ut  humores  acres  specie  porriginis  in  caput  fa- 
cile transeant.  Aliquando  tussis  cessavit  pro- 
tinus  ut  hoc  vitium  caput  occupaverit ; quo 
, etiam  decedente,  morbus  in  pectus  iterum  in- 
clinatus  est,  et  spiritus  creber  et  difficilis  factus. 

In  sexu  muliebri  porrigo  nonnullas  infestavit  a 
prima  astate  usque  ad  mortis  diem,  neque  ulla 
victus  aut  medendi  ratione  toll!  potuit.  Saspe 
sanatu  difficilis  est  etiam  in  pueris  qui  ex  aliis 
earn  contraxerint,  quique  alioquin  integri  sint. 
Ante  duos  tresve  menses  raro  summovetur;  at- 
que  in  nonnullis  post  totidem  annos  vix  fini- 
tus  est. 

Principio  caput  radendum  est,  et  unguento 
picis  superimposito  vesica  suilla  contegendum. 
Hoc  medicamento  porrigo  intra  duos  vel  tres 
menses  saspe  fugatur.  Ouod si  squamulas  denuo 
renascantur,  utile  erit  caput  mane  et  vespere 
lavareaqua  in  qua  helleborus  albus  decoctus  est,. 
donee  nullas  amplius  conspiciantur.  Ubi  ma- 
lum altius  penetraverit,  cutemque  exulcerave- 
rit,  turn  oportebit  alutas  illinere  et  superinjicere 
unguentum  calcis  hydrargvri  albas ; idquetam- 
diu  admovere  donee  ulcus  ad  sanitatem  fuerit 
perductum.  In  corpore  sano  vix  opus  est  me- 
dicamentis  intus  datis,  ubi  constat  porriginem 
recenti  contagione  contractam  esse. 

i 

Dc  S cable. 

In  psora,  vel  scabie,  nascuntur  pustulae  exi- 
guas  aqua  plenoe : licet  interdum  majusculse- 
sint  cum  Rindamento  rubro,  et  pure  implean- 
tur,  fere  tanquam  variolae.  Species  utraque 

cum  molestissima  prurigine  fit ; turn  prsecipue 
occupat  manus,  et  articulos;  interdum  corpus 
fere  universum  obsidet,  praeter  faciem,  quae 
nunquam,  vel  certe  rarissime,  ullis  scabiei  in- 
diciis  maculatur.  Contactu  hie  morbus  facilli- 
me  contrahitur.  Quaedam  est  etiam  ejus  spe- 
cies, quae  quanquam  in  ipso  corpore  non  genita 
sit,  sed  aliunde  advecta,  quanquam  et  consue- 
tis  remediis  primo  sanata  fuerit,  tamen  non 
cessat  redire  semel  vel  bis  quotannis  : atqui 
alios  tunc  non  inficit,  ne  quidem  ejusdem  cu- 
bilis  consortes  ; et  nescio  an  ullis  medicamentis 
citius  fugari  possit,  quam  per  se  fuisset  finita. 

Scabies  dicitur  oriri  ex  vermiculis,  acaros 
vocant,  qui  sub  cute  agunt  cuniculos,  unde 
fiunt  prurigo  et  vesiculae.  Hos  equidem  ver- 
miculos  nunquam  vidi ; sed  ut  revera  subsint, 
a viris  fide  dignis  accepi,  qui  eos  se  vidisse  tes- 
tati  sunt.  Nescio  tamen  unde  fieri  potuit,  ut 
accuratus  ille  explicator  naturae  Johannes  Can- 
ton sedulo,  sed  frustra,  illos  qusesivisset ; quod 
ab  ipso  audivi : et  memini  me  idem  audivisse 
ab  Henrico  Baker,  qui  in  utendo  microscopio 
excelluit,  et  librum  de  eo  conscripsit,  qui  in 
omnium  manibus  est. 

In  quibusdam  regionibus  scabies  existima- 
tur  salutaris  esse,  et  proinde  ocyus  sanari  non 
debere.  Quod  quidem  adeo  ridiculum  est,  ut 

vix  mentione,  nedum  confutatione  dignum  sit. 
Hanc  tamen  sententiam  seque  veram  esse  cen- 
seo,  ac  illam,  quam  multi  viri  graves  tuentur,  de 
salubritate  podagras.  Inter  remedia  huj  us  morbi 
principem  locum  tenet  sulfur,  quod  specifi- 
cam,  quam  aiunt,  seu  propriam  quandam  fa- 
cultatem  habet  illi  medendi.  Hoc  semper  tu- 
tum  est,  et  nunquam  nimis  cito  adhiberi  potest; 
itaque  omnibus  aliis  est  anteferendum.  Sed 
illud  odiosum  est,  quod  odor  malus,  et  foeditas 
huj  us  medicamenti,  delicatioribus  et  fastidiosis 
offensae  esse  solent.  Unguentum  sulfuris  locis 
affectis  inunctum  quotidie,  morbum  hunc  ple- 
rumque  tollit  intra  decern  dies.  Idem  unguen- 
tum pedibus  solis  illitum,  aut  etiam  sulfur 
indusio  aspersum,  eodem  valere  feruntur. 

Argentum  vivum  videtur  privatim  efficax 
esse  contra  hoc  vitium.  Etenim  si  cum  ovi 
albo,  aut  quolibet  succo  glutinoso  conteratur, 
deinde  zons  laneae  illinatur,  et  corpori  circum- 
detur,  saspe  morbum  solvit.  Tamen  mirum 
videtur  unde  evenerit,  ut  in  morbis  Venereis, 
postquam  corpus  sesquimensem  inunctum  fue- 
rit  unguento  hydrargyri,  scabies  interdum  ma- 
neat  invicta.  Dubium  quidem  est,  medica- 
menta  ex  hoc  metallo  laboriosius  compo- 
sita,  propria  quadam  vi  fiant  antipsorica,  an 
tantum  ratione  naturae  suae  acris  et  exedentis, 

quas  htec,  non  secus  ac  alia  ulcera  impura,  sor- 
didas  et  semimortuas  partes  consumendo,  sana- 
tioni  apta  reddat.  Horum  pulcherrimum  est, 
quod  habet  hydrargyri  muriati  draclimam 
unam  vel  duas  ex  aquae  purae  libra;  quo  partes 
scabioste  ssepius  madefieri  debent.  Unguen- 
tum  calcis  hydrargyri  albse  tutum  quoque  est, 
neque  inelegans,et  singulis  noctibus  illinendum 
est.  Nonnulli,  qui  languore  animorum,  et  do- 
loribus  ventris,  et  vagis,  conflictati  sunt,  post- 
quam  per  haec  medicamenta  scabiem  depulis- 
sent,  culpam  omnem  in  argentum  vivum  con- 
tulerunt.  Cum  vero  perpauci  eorum  qui  hac 
medendi  ratione  usi  sunt,  in  similia  mala  inci- 
derint;  cumque  aliis  de  causis  longe  plus  ar- 
genti  vivi  corpori  admotum  fuerit  impune  ; 
jure  licet  suspicari  languores  et  dolores  ad  mer- 
curialia  remedia  non  pertinere. 

Radix  hellebori  albi  non  infiinum  locum  ob- 
tinuit  ad  sanandam  scabiem,  cum  inodora  est, 
et  omni  vacat  periculo,  et  in  plerisque  efficax 

est.  Medicamenta  ex  ilia  facta  adeo  acria  esse 

debent,  ut  levem  excitent  dolorem,  et  non  mo- 
veant  inflammationem.  Ad  hunc  finem,  una 
pars  radicis  in  pulverem  tritee  cum  unguenti 
partibus  octo  miscetur.  Hoc  autem  unguen- 
tum  eodem,  quo  unguentum  sulfuris,  modo 
adhibendum  est.  Juvat  etiam  partes  affectas 

bis  aut  ssepius  quotidie  madefacere  aqua  in 
qua  haec  radix  decocta  est. 

Morbi  contagiosi  alii,  tanquam  variolae,  et 
morbilli,  hommem  semel  tantum  in  vita  oc- 
cupant ; alii,  velut  angina  mala,  et  tussis  con- 
vulsiva,  rarissime,  interdum  tamen  bis  inva- 
dunt;  alii  corporumtempestatumque  habita  ra- 
tione  incidunt,  cujusmodi  sunt  dysenteria,  et 
febris  castrensis,  et  pestis.  Scabies  autem,  et 
lues  Venerea,  nunquam  ita  desinunt,  ut  non  to- 
ties  redire  possint,  quoties  contagionis  occa- 
siones  novae  nascantur.  Bene  itaque  factum 
est,  quod  ex  tribus  illis  specificis  remediis,  quae 
nobis  divina  bonitate  tributa  sunt,  duo  fuerint 
horum  morborum  propria.  Ouod  nisi  ita  es- 
set,  morbi  profecto  turpes,  indies  serpentes, 
tandem  universum  genus  humanum  implicuis- 
sent. 


Cap.  24. 

De  Destillatione. 

Necessarium  est  os,  et  fauces,  et  nares, 
atque  oculos  assidue  madere ; quapropter  hu- 
mor manat  de  quibusdam  glandulis,  et  mem- 
branis  ; qui  si  modum  naturalem  excedat,  di- 
citur  destillatio,  gravedo,  vel  catarrhus.  Hoc 
profluvium  potest  oriri  vel  ex  resolutione,  et 

debilitate  glandularum ; vel  ex  abundantia  ni- 
mia  humoris,  qui  hac  via  commodissim:  ex- 
pellitur;  vel  denique  ex  pituita  tenui  atque 
acri,  quae  oculos  facit  debiliores,  nares  ad  assi- 
dua  sternutamenta  irritat,  tracheamve  ad  tussi- 
endum  cum  raucitate,  dum  istae  partes  omnes 
leniter  dolent  non  sine  quadam  capitis  gravitate. 
Ouamdiu  destillatio  oculos  tantum,  naresque 
infestat,  sine  tussi  est:  quod  si  glandulis  quae 
in  faucibus  sunt  insideat,  turn  non  solum  tussis 
erit  importuna  interdiu,  sed  tantum  humoris 
noctu  destillabit  et  colligetur,  ut  aeger  excite- 
tur  e somno  fere  strangulatus,  nec  sine  magno 
certamine  spiritus  vias  expedire  valeat ; inter- 
dum  forsitan  vi  humoris  oppressus,  subito  ex- 
tinctus  sit.  Tamen  in  quibusdam,  qui  subinde 
expergiscuntur  animam  agences,  et  quasi  jam- 
jam  strangulandi,  is  affectus  ad  spasmum  quen- 
dam,  aut  distentionem  nervorum,  referendus 
esse  videtur,  tenuisque  ilia  quam  exspuunt 
pituita,  dum  mortem  instantem  propulsare  cer- 
tant,  effectus  esse  potius  quam  causa  mali. 

Ubi  destillatio  paucos  tantum  dies  manet,  ad 
frigus  collectum  refertur,  et  fere  negligitur. 
Interdum  tamen  fit  morbus  longus,  et  pau- 
cis  intermissionibus  perseverat,  modo  aliquot1 
menses,  modo  annos  quatuor;  modo  redit  sin- 
gulis noctibus  per  decennium ; modo  bis  in 


120 


mense  per  multos  annos.  Ouinque  aegris  con- 
tigit  graviter  laborare  hoc  morbo  per  mensem 
omni  restate:  alium  totam  aestatem  afflixit  quot- 
annis:  alius  nunquam  nisi  testate  ab  eo  liber 
fuit.  Malis  graviditatis  interdum  accessit  de- 
stillatio,  et  exinde  in  una  foemina  perseveravit 
quatuor  annos.  Menstruis  inordinatis,  inter 
alias  valetudinis  perturbationes,  subsecutum  est 
immodicum  salivae  profluvium;  quod  etiam 
mulieres  hystericae  expense  sunt  in  duos  tresve 
menses,  perindeac  si  vivo  argento  delibutae  fuis- 
sent.  Anginam  malam  interdum  excepit  im- 
portuna  spuendi  necessitas,  quae  aegrum  diu 
fatigavit.  Glandulas  quae  salivam  excernunt, 
argentum  vivum,  ut  vulgo  notum  est,  privatim 
solicitat,  et  profluvium  earum  in  immensum 
auget.  Accidit  igitur  quibusdam,  qui  hoc  me- 
dicamento  modice  tantum  usi  sunt,  in  menses 
aliquot  sputis  molestissimis  vexari;  interdum 
etiam  ultra  triennium.  Hydrargyrus  cum  sul- 
fure  similem  habuit  exitum,  et  semel,  post- 
quam  sumtus  fuerat  quadraginta  dies,  salivae 
cursum  excitavit,  qui  non  nisi  triennio  post 
supprimi  posset.  Mulieres  haud  paucas  novi, 
quae  sumtis  medicamentis  mercurialibus  hoc 
modo  afflictae  sunt;  sed  neminem  marem  sic 
laborasse  memini. 

Ex  hoc  tanto  pituitae  profluvio  corpus  atque 

vires  interdum  minuuntur;  interdum  constite- 
runt,  licet  id  diutius  permanseri-t.  Gravitas  et 
dolor  capitis  toties  levantur  destillatione  copiosa, 
ut  dubium  sit  morbus,  an  remedium  dicatur ; 
et  proinde  an  temere,  et  vi,  supprimi  debeat. 
Morbus  in  quo  pondus  et  lenis  dolor  capitis 
est,  cum  febre,  et  tenuis  pituitae  destillatione, 
interdum  fit  frequentissimus,  unde  aegri  ad- 
modum  languent;  et  pauci  quidam  inciderunt 
in  febrem  lentam,  et  sudores  nocturnos,  et  fas- 
tidium,  et  ulcera  pulmonum,  et  tabem,  quae 
biennio  vel  triennio  interfecerunt. 

9 

Destillatio,  quae  diu  infesta  fuerat,  anno  re- 
tatis  septuagesimo  sponte  sua  finita  est.  In- 
terdum paralysi  supervenienti  cessit.  Ssepius 
desiit  in  asthma.  Medicamenta  reprimentia 
parum  profecerunt.  Cursus  humoris  extrin- 
secus,  vel  intrinsecus,  ab  auribus,  minuit  de- 
stillationes,  sive  casu  ortus,  seu  per  emplastrum 
cantharidis  ex  locis  vicinis  elicitus  sit.  Pilulse, 
quas  catarrhales  vocant,  ex  opio  atque  aloe 
compositae,  saepe  quidem  avertunt  hos  moles- 
tissimos  humores,  inflammationemque  leniunt. 
Ubi  os  dolet,  mucilago  seminum  Cydonii  mali 
jucunda  est,  et  juvat.  Adversus  glandulas  re- 
solutas,  aqua  gargarizandum  est  in  qua  cortex 
quercus  decoctus  est  cum  exigua  parte  alumi- 
nis.  Podagra  supervenit  sine  profectu.  Unus 


et  alter,  cum  aliis  de  causis  sumefent  drachmam 
corticis  Peruviani  quotidie  per  multos  menses, 
interea  liberati  sunt  gravedine  et  destillationibus, 
quibus  majorem  in  modum  vixerant  obnoxii. 


Cap.  25, 

De  Devorandi  Difficultate. 

Facultas  devorandi  variis  de  causis  modo 
debilitatur,  modo  prorsus  amittitur.  In  hyste- 
rici  morbi  impetu  sacpe  fit  ut  nihil  quicquam 
fauces  intrare  possit.  Difficultas  quoque  cibum 
aut  potionem  capiendi  in  nonnullis  foeminis 
semper  secuta  est  graviditatem.  Malum  aliud 
est,  in  quo  inter  edendum  fauces  repente  oc- 
cludantur,  et  nihil  transmitter  possint,  donee 
post  ingentes  conatus,  qui  multum  pituitse,  cibi 
vero  comesti  nihil  expellunt,  brevi  ad  pristinum 
statum  reversi  sint.  Hujusmodi  spasmus  non- 
nullos  ssepe  infestat ; nullum  tamen  certum 
circuitum  habet;  sed  modo  redit  post  decern 
dies,  modo  ter  quaterve  in  anno  per  multos 
annos.  Musculi  quoque  ejus  partis  interdum 
paralytice  resolvuntur,  et  devorare  nequeunt. 
Omnium  vero  periculosissima  est  ista  faucium 
angustia,  quse  initium  habet  ex  tumore  glandu- 
larum  strumoso,  qui  in  nulla  parte  oesophagi 
non  potest  oriri.  Is  tumor  in  dies  auctus  tan- 

dem  penitus  intercludit  viam  ad  ventriculum; 
aut  aliquando  spiritum  in  pulmones  attrahi 
prohibet. 

Vitia  modo  memorata  viam  per  fauces  omni- 
bus rebus  pariter  impediunt.  Alia  autem  sunt, 
quae  non  omnes,  sed  paucas  tantummodo  res 
excludunt.  Nonnulli  facile  devorant  omnige- 
nos  cibos  praeter  carnem  : alii  potionem,  non 
autem  cibum,  assumere  possunt;  et,  quod  ma- 
gis  mirtim  est,  in  aliis  facilis  et  aperta  via  cibis 
est,  dum  potiones  aegre  descendunt. 

Contigit  mihi  identidem  videre  mala  prae- 
dicta,  nullum  tamen  proprium  eorum  reme- 
dium invenire  potui.  Nihil  visum  est  pnesta- 
bilius,  quam  istam  medendi  viam  insistere,  quae 
maxime  conveniret  morbis  ad  quos  singula 
proxime  accedant.  Omnibus  nota  est  utilitas 
eorum  quoe  in  alvum  infusa  nutriunt ; quorum 
beneficio  vires  et  vita  ad  tempus  sustineri  pos- 
sunt, donee  quaedam  ex  his  malis  vel  recesse- 
rint,  vel  sanata  sint. 

Puella  annos  duos  et  dimidium  nata  devora- 
vit  nummos  duos  aereos,  quorum  alter  pollicis 
latitudinem  excedebat,  alter  erat  paulo  minor. 
Male  se  habuit  puella  septem  dies,  et  difficulter 
sumsit  cibos ; quippe  fauces,  ut  credibile  est, 
dolebant  a vi  facta  dum  nummi  per  eas  eluc- 
tarentur  ; deinde  autem  bene  valuit.  Oleum 
3 


124 


ricini  ssepe  datum  est ; et  nummi  vigesimo 
nono  die  a quo  devorati  erant,  cum  stercore 
dejecti  sunt,  neque  fuerunt  omnino  exesi  aut 
rubiginosi. 


Cap.  26. 

De  Diabete. 

Diabetes  est  morbus  paulorarior;  quarn- 
obrem  historiaejus  in  libris  medicorum  manca 
est,  et  obscurior.  Neque  quod  in  aliis  deside- 
ratur,  ex  propria  experientia,  ut  vellem,  hau- 
rire  potui.  Vix  mihi  oblata  est  occasio  videndi 
aegros  viginti,  quorum  morbus  appellatus  fuit 
diabetes  ; et  interdum  parum  recte  ad  hunc 
titulum  relatus  est.  In  febribus  mortiferis  se- 
mel  atque  iterum  vidi  urinam  frequentissime 
et  copiosissime  reddi,  cum  siti  insedabili.  At 
plerumque  hoc  urinx  profluvium  tale  est,  ut 
omnino  in  morbis  longis  numerandum  sit. 
Primum  ejus  indicium  est  sitis  insolita,  cum 
lingua  aspera  et  sordibus  tecta,  et  in  ore  gustu 
malo ; turn  cibi  cupiditas  perit,  arterise  conci- 
tantur,  vires  et  corpus  amittuntur,  et  calor  urens 
cutis  est  sine  levissimo  sudore  : postremo  urina 
super  potionum  modum  mingitur,  et  saporis 
mellei  est. 

In  hominibus  sanis  urina  solet  quinta  parte 

minor  esse,  quam  potione : nec  tamen  raro  fit; 
lit  in  diem  unum  mnlto  parciori  copia  redda- 
tur ; interdum  per  idem  spatium  super  potio- 
num  modum  mingitur,  et  simul  fit  diluta  ac 
tenuis,  colore,  sapore,  et  odore  fere  omni  ex- 
pers.  Urinam  in  diabete  omnes  norunt  esse 
plerumque  saporis  mellei ; tamen  in  nonnullis, 
qui  vero  diabete  laborabant,  urina  mihi  visa  est 
potius  fatua,  et  gustu  omni  destituta,  propter 
abundantiam  potionum  quibus  se  ingurgitave- 
rant.  Novi  urinam  in  diabete  bis  modum  po- 
tionum implevisse.  Hie  morbus  modo  gra- 
vior,  modo  levior,  in  tres  annos  et  amplius  per- 
severavit;  et  denuo  reversus  est  postquam  finiri 
prorsus  visus  esset. 

Profluvium  urinse  diabeti  nomen  dedit ; at- 
que  in  illo  natura  ejus  contineri  existimatur : 
nescio  vero  sitisne  sit  maxima  morbi  pars.  Ta- 
men neque  glandulas  salivales,  neque  renes  in 
culpa  esse  crediderim,  verum  ambo  hsec  signa 
oriri  ex  totius  corporis  perturbatione  a gravi 
quodam  malo  profecta,  eoque  in  diversis  homi- 
nibus  fortasse  diverso*.  Seniores,  et  infirmio- 
res,  proecipue  opportuni  sunt  huic  alfectui ; in 

* Juvenis,  qui  vero  diabete  jam  annum  laboraverat,  febre 
acuta  correptus  periit.  Cadaver,  cum  diligentissime  lustratiim 
est,  nihil  fere  contra  naturam  exhibuit.  Renes  erant  sanguine  vix 
coacto  paulo  pleniusculi,  et  vesicula  fellis  prorsus  vacua.  E. 

quibus  profecto  aetas,  aut  morbus  vires  adeo  at- 
trivit,  laesitque,  ut  mors  brevi  subsecutura  sit, 
nimiamne,  an  vix  ullam  urinarn  aegri  reddant. 
Oui  enim  morbus  aliquantisper  dubius  fuerit, 
potest  tandem  re  levicula  impelli  ut  sub  specie 
diabetis,  potius  quam  hydropis,  aliusve  affec- 
tus,  hominem  tollat : neque  porro  si  is  posset 
sanari,  continuo  aeger  convalesceret. 

Ouod  si  diabetes  non  fuerit  renum  vitium, 
sed  indicium  potius  morbi  haerentis  in  parte  ali- 
qua  ad  vitam  necessaria,  praesidium  petendum 
erit  ab  illis  medicamentis,  quae  morbo  principi 
medentur,  quo  sublato  ipse  finietur.  Ouam- 
obrem  parum  opis  esse  putaverim  in  alumine, 
aut  cortice  Peruviano,  aut  acido  vitriolico,  aut 
aqua  Bristolica,  aut  aqua  calcis,  aut  vomitu 
frequenti,  aut  omnino  aliis  quibus  vis  remediis, 
quae  habent  facultatem  firmandi  renes,  quibus 
robur  suum  deficere  existimatur. 


Cap.  27. 

De  Diarrhoea , sive  Alvo  fusa. 

Alvus  fusa  oritur  ex  variis  causis,  quarum 
pleraeque  vacant  periculo,  et  promte  summo- 
ventur.  Interdum  inducitur  ab  ilia  corporis 
facultate,  quae  ubique  praesto  est,  et  quicquid 
nocet  conatur  expellere.  Non  solum  cibi  et 


I 


* I 

127 

potiones  natura  sua  vel  copia  peccantes,  et  ven- 
triculum  gravantes,  per  alvum  emitrantur ; sed 
multis  quoque  aliarum  partium  vel  totius  cor- 
poris malis,  qualia  sunt  initia  febrium  et  pesti- 
lentiarum,  in  intestina  versis,  periculo  corpus 
subtrahitur. 

His  perpensis,  utiliter  prseceperunt  medici 
cavendum  esse  a coercenda  alvo,  quse  recenter 
ac  sua  sponte  fluxerit ; 'et  ssepe  prsestare  ut  ma- 
nus  demus  naturse,  et  medicamentis  quoque  de- 
jectiones  moliamur.  Igitur  radix  rhabarbari 
meritas  laudes  obtinuit  in  hoc  morbo.  Loco 
autem  rhabarbari,  non  raro  dedi  salis  purgantis 
drachmas  duas  vel  tres,  qui  mihi  visus  est  non 
minus  profuisse  quam  rhabarbarum,  et  inter- 
dum  fuisse  utilior  ; quippe  ocyus  et  efficacius 
humores  nocentes  expellit,  et  minorem  nau- 
seam mo  vet.  Vomitus  convenit,  ubi  nausea 
molesta  est ; quae  si  nulla  sit,  is  erit  superva- 
cuus. 

Postquam  alvus  rite  purgata  fuit,  quanquam 
nihil  quod  nocuerat  restet,  intestina  tamen  in- 
firma  saepe  manent,  unde  hunt  inflationes,  cru- 
ditas,  ardor  atque  acor  ventriculi,  metusque 
morbi  reversuri.  Creta,  atque  pulvis  e testis 
piscium,  emendant  quidem  acorem ; sed  in 
his  parum  auxilii  est  ad  alvum  firmandam,  ubi 
morbus  est  paulo  gravior,  et  remedia  postulat. 

Longe  cfficaciora  sunt  nux  moschata,  cortex 
ciftnamomi,  cortex  granati,  et  alia  hujusmodi ; 
neque  vero  haec  semper  satis  sunt,  nisi  misce- 
antur  cum  gummi  Arabico,  amylo,  aut  opio, 
quibus  intestiila  commotiora  deliniantur.  Me- 
dicamentum  quod  habet  testarum ' ostreorum 
semidrachmam,  corticis  granati  grana  quinde- 
cim,  nucis  moschatac  semiscrupulum,  et  tinctu- 
ree  opii  guttas  tres,  ex  potione  qualibet  sumtum 
semel  aut  bis  quotidie,  multum  prodest  adver- 
sus  longas  et  inveteratas  dejectiones  ; sed  in  re- 
centiore  ac  vehementi  morbo  illud  sexta  quaque 
hora  dare  oportebit.  Ad  hire,  multum  juvabit 
tinctura  opii  potioni  cuilibet  instillata  sic,  ut 
sumantur  guttee  tres  vel  quatuor  post  singulas 
dejectiones  liquidas.  Tincturae  etiam  opii  guttas 
viginti,  aut  quadraginta,  ex  aquae,  in  qua  semen 
Cydonii  mali,  vel  amylum  decoctum  est,  unciis 
quinque,  in  alvum  utiliter  infunduntur.  Gum- 
mi  quoque  Arabici  uncia  dissoluta  in  aqua  vel 
pura,  vel  adjecto  lacte,  utiliter  hauritur  quoti- 
die. Postremo,  adipis  ovilli  cochlearium  ex 
lactis  calefacti  unciis  quatuor  liquatum,  bis  in 
die  epotum  proficit  et  ad  sanandum,  et  ad  nu- 
triendum  aegrum. 

Ratio  medendi  quam  proposui,  saepe  quidem 
respondet,  ubi  morbus  sanabilis  est,  et  ubi  om- 
nino  opus  est  medicamentis.  Alvus  autem  fusa 

interdum  inveteravit,  et  multos  annos  omni 
vacavit  periculo,  nec  non  levissimis  ex  causis 
subinde  reversa  est  per  hominis  astatem.  Cui- 
dam  alvus  fiuxit  vigesies  quotidie  per  tres  men- 
ses, valetudine  secunda.  In  hujusmodi  casu 
difficile  est,  et  vix  expetendum,  tollere  hoc  in- 
commodum  potius  quam  morbum,  cum  inter- 
dum vim  habeat  insignem  tuendse  sanitatis. 
Quamdiu  nec  cupiditas  cibi,  nec  corpus,  neque 
robur  amittuntur,  ibi  cunctatio,  et  remedia 
pauca,  et  mitiora,  rem  aegri  tutissime  restituent. 
Ouod  si  accesserit  cibi  fastidium,  et  macies, 
alvus  sine  mora  comprimi  debet. 

Inter  varias  ventris  fusi  causas,  qusedam,  sed 
paucissimse,  morte  sola  terminantur,  postquam 
vicerint  omnigena  remedia,  quai  vel  medici,  vel 
circulatores  proposuerint,  ut  fit  in  morbis  ubi 
revera  medicinte  locus  non  est.  In  quibusdam 
ex  his  aegris  glandulas  mesenterii,  et  intestino- 
rum,  in  scirrhos  induruerunt.  In  aliis  anato- 
mici  expertissimi  viscera  abdominis  omnia  dili- 
gentissime  rimati  sunt,  et  nullum  morbi  vesti- 
gium potuerunt  deprehendere.  Ouidam  in  hoc 
casu  presidium  petunt  a navigatione,  et  ab 
aqua  Eathpnica,  quae  spem  meam  toties  fefel- 
lerunt,  ut  in  iis  parum  auxilii  esse  putaverim, 
aliasque  sanitatis  recuperandae  causas  subfuisse, 
ubi  scger  his  restitui  visits  est. 

Cap.  28. 

De  Notlis  Digit  or  uni. 

Nunquam  rite  intellexi  naturam  tumor  um, 
qui  interdum  nascuntur,  ad  pisi  magnitudinem, 
prope  tertium  digitorum  articulum.  Nihil 
certe  illis  commune  est  cum  arthritide ; quo- 
niam  in  multis  reperiuntur,  quibus  morbus  ille 
est  incognitus.  Per  hominis  setatem  manent ; 
vacant  omni  dolore,  neque  spectant  ad  exulce- 
rationem.  Proinde  deformitas  major  est,  quant 
incommodum : quanquam  motus  digitorum 
aliquantulum  impeditur. 


Cat.  29. 

i 

De  Dolore. 

Dolor  plurimis  quidem  morbis  accedit, 
turn  interdum  ipse  per  se  morbus  est ; no- 
menque  habet  modo  ex  certo  circuitu  quern 
servat ; modo  ex  corporis  parte  qitam  occupat, 
velut  hemicrania,  lumbago,  sciatica,  et  capitis 
dolor.  Casters  quoque  partes  omnes,  quae  sen- 
tiunt,  dolori  sunt  obnoxiae ; cum  vero  is  neque 
frequens,  neque  vehemens  esse  consuevit,  pro- 
prium  vocabulum  non  habet.  Rarius  quidem 
fit,  tamen  interdum  corpus  universum  in  dolore 

vidi,  et  acerbo,  et  longo,  sine  tumore,  aut  in- 
flammatione,  aut  cutis  colore  mutato.  Isque  in 
uno  loco  permansit  modo  aliquot  menses,  modo 
annum,  modo  annos  decern,  quindecim,  sede- 
cim,  septendecim,  denique  quatuor  et  viginti, 
et  etiam  triginta. 

Dolores  longi  plerumque  leviores  sunt : ve- 
runtamen  nonnulli,  qui  per  annos  aliquot  per- 
se verarunt,  identidem  in  tantum  saevierunt,  ut 
aegre  tolerari  possent.  Sexus  uterque  illis  op- 
portunus  est,  foeminse  tamen  magis  quam  viri, 
turn  maxime  juniores,  et  infirmiores,  et  praz- 
gnantes.  Pectus,  et  hypochondria,  prazcipue 
invadunt  hujusmodi  mala : et  quanquam  inter- 
dum  parte  corporis  aliqua  interius  corrupta 
nascantur,  interdum  tamen  reperiuntur,  ubi 
pulmones,  hepar,  atque  alia  viscera  extra  omnem 
culpae  suspicionem  sunt.  In  plerisque  his  aegris 
nulla  certa  doloris  causa  investigari  potuit ; in 
aliis  ortus  est  a terrore,  et  moerore,  et  manifeste 
revocatus  fuit  auctusque  a qualibet  mentis  per- 
turbatione. 

Saepe  quidem  parum  aut  nihil  praesidii  fuit  in 
lavatione  frigida,  fomentis,  linimentis  sine  tine- 
tura  opii,  vel  cum  ilia,  emplastris  calefacienti- 
bus,  autexedentibus,  cucurbitulis,  vomitu,  pur- 
.gantibus,  et  quae  movent  sudores ; setacea  quo- 
que,  et  abscessus  sponte  enatus  prope  partem 

affectam,  perinde  supervacua  fuerunt ; item 
aquae  Bathonicae,  et  navigatio  marina.  Cre- 
dibile  est  sedem  hujus  affectus  liaud  magnopere 
ltudi,  siquidem  tamdiu  perseveret  malum  sine 
decoloratione  cutis,  et  sine  tumore  : tamen  ubi 
emplastrum  cantharidis  superimpositum  fuerit, 
semel  atque  iterum  secuti  sunt  furunculi  mali, 
et  metus  gangraenae : quamobrem  corpus  ne- 
quaquam  sanum  fuisse  censeo ; licet,  excepto 
dolore,  nulla  alia  morbi  indicia  fuerint.  Ex  iis 
quae  extrinsecus  adhibentur,  minus  saepefefelle- 
runtemplastra  cantharidis,  vel  cymini,et  lavatio 
frigida.  Tincturae  opii  guttae  decern,  vel  plures, 
intus  datae  aliquoties  profecerunt  ad  sanitatem ; 
et  cum  hac  quidam  miscent  lactis  ammoniaci 
cochlearium,  vel  quartam  partem  grani  anti- 
monii  tartarisati.  Succus  cicutae  nonnunquam 
vis  us  est  doloris  impetum  minuere  ; atque  in- 
terdum  profuerunt  cucurbitulae.  Omnis  alia 
sanguinis  detractio,  ut  et  vomitus,  et  purgatio 
alvi,  est  aliena. 

Praeter  illos  dolores,  qui  vel  assidue  urgent, 
vel  incertis  temporibus  redeunt,  alii  sunt,  quo- 
rum accessiones  haud  minus  certum  circuitum 
habent,  quam  febres  tertianae,  aut  quartanav 
Tales  novi  infestare  intestina,  ventriculum,  pec- 
tus, lumbos,  brachia,  et  coxas  ; hi  tamen  sunt 
rariores.  Caput  autem,  et  facies,  sirpe  affli- 

guntur  dolore  qui  certis  intervallis  reverti- 
tur ; et  non  minimum  est  ex  iis  malis,  quibus 
vita  humana  opportuna  est.  De  hoc  vero  a 
me  supra  pneceptum  est*. 


Cap.  30. 

De  Doloribus  vagis. 

Dolores  vagi  cognati  sunt rheumatismo ; a 
quo  tamen  discerni  possunt,  quia  neque  tumor 
est,  neque  color  cutis  mutatur.  Illos  maxime 
affligunt  quos  debilitaverunt  morbi  diuturni, 
ingentes  sanguinis  profusiones,  injuriae,  duri  la- 
bores,  vel  senectus.  Diu  permanere  sclent,  et 
in  annos  hunt  paulo  molestiores.  In  perpaucis 
movendi  facultas,  indies  minor,  tandem  pror- 
sus  amittitur.  Balneum,  et  vestis  tepidior,  in- 
terdum  juvant ; medicinse  vix  locus  est. 


Cap.  31. 

De  Dy&enteria . 

Dysenteria  sasvit  incastris,  raro  autem  illos 
infestat,  qui  loca  salubria  incolunt ; licet  hos 
quoque  epidemica  facta  interdum  invadat,  turn 
maxime  pueros,  vetulas,  et  homines  infir- 


* Cap.  18. 


miores,  inter  quos  strages  magnas  edit.  Signa 
hujus  pestis  sunt,  desidendi  frequens  cupiditas 
cum  dolore  gravi,  dejectio  autem  crebra  exigui 
muci  inodori  subcruenti,  et  interdum  sangui- 
nis, sine  allevamento,  et  dolor  infra  umbilicum, 
quibus  accedunt  febris,  cibi  fastidium,  vigilia, 
et  in  nonnullis  vomitus, 

Ouandoquidem  hie  morbus  ex  acre  castro- 
rum  impuro  nascitur,  et  contagione  cum  aliis 
communicatur,  (raro  tamen  duos  in  unis  aedibus 
hoc  morbo  asgrotantes  vidi)  munditia,  atque  aer 
purus  maximi  erunt  et  ad  aegrum  restituendum, 
et  ad  tuendam  sanitatem  assistentium.  Ratio 
medendi  quam  didiceram  saspe  profecto  fefel- 
lerat  spem  meam  leniendi  dolores,^et  impe- 
diendi  ne  in  gangraenam  intestinorum  mortife- 
ram  desinerent.  Cogitanti  itaque  mihi  de  na- 
turaclysenteriaq  visa  estcontineri  in  humoribus 
vitiosis  inclinatis  in  intestina,  quae  inde  vehe- 
menter  perturbata  sunt,  et  in  motus  inordinatos 
conjecta,  sic  ut  intus  laedentia  exitum  non  ha-r 
beant.  Cum  vero  nullum  tnedicamentum  al- 
vum  promtius  solvat,  quam  sales  purgantes, 
(quorum  prase ipuus  est  magnesia  vitriolata) 
cum  quoque  facultatem  habeant  aliquam  com- 
ponendi  motus  intestinorum  perturbatos,  turn 
rarissime  nauseam  et  vomitum  moveant,  spera- 
Ijam  fore,  ut  non  contemnendam  opem  prasbe^ 

rent.  Primum  itaque  decli  magnesia'  vitriola- 
tx  drachmam  sexta  quaque  hora;  quse  brevi  le- 
vabat  dolores,  etiam  priusquam  alvus  purgata 
est.  Aliis  majorem  modum  imperavi,  ex  quo 
non  solum  fructus  prsesens  perceptus  est,  ve- 
rum,  dejectionibus  copiosis  excitatis,  ipsa  morbi 
causa  sublata  est. 

Postquam  vis  morbi  transient,  eeger  quan- 
quam  in  tuto  sit,  tamen  vexari  solet  molesta  de- 
sidendi  cupiditate,  propter  levem  dolorem,  qui 
in  recto  intestino  manet.  Huic  optime  mede- 
tur.jusculi  ovilli  pinguis  selibra,  cui  instillatae 
sunt  tincturse  opii  guttse  viginti,  in  alvum  in- 
fusa  : atque  hac  sola  occasione  censeo  opium  in 
hoc  morbo  tuto  et  utiliter  dari  posse.  In  prin- 
cipio  certe,  ventre  nondum  purgato,  maxime 
noceret.  Singultus  accessit,  et  aqua  foetida  de*- 
jecta  est,  ubi  dysenteria  morte  finita  est. 


Cap.  32. 

De  Ebriosorum  malis. 

Ebiuosi  solent  tandem  pati  fastidia,  vomi- 
tus  matutinos,  inflationes,  maciem,  debilitatem, 
tremores,  dolores  ventriculi,  icterum,  hydro- 
pern,  memorise  et  attentionis  defectionem,  ver- 
tiginem,  alvum  fusam,  somnosque  breves  et 
tumultuosos. 

Remedia  tempestive  adhibita,  et  vita  dein 
sobrie  continenterque  acta,  plurimum  valent 
ad  salutem  ebriosoruin  restituendain.  In  pie- 
risque  morbis  optabilius  est,  pt  extrinsecus, 
quam  intus  nascantur.  Cum  tamen  intempe- 
rantiae  maxime  se  dedunt,  qui  viribus  pluri- 
mum prasstant ; illis  salus  quoqup  multo  faci- 
lior  est,  propter  firmam  corporis  constitutionem, 
cui  nimium  confidentes  in  hop  vitium  incider 
runt.  \< 

Aqua  Bathonica  praecipue  efhcax  est  in  mer 
dendis  ebrietatis  malis ; modo  prius  assuma- 
tur,  quam  jecur  et  ventriculus  altius  vitium 
contraxerint.  Neque  enim  nascenti  morbo  tan- 
tummodo  occurrit,  sed  magnarn  quoque  vim 
habet  ad  penitus  submovendam  istam  valetudi- 
nemjnam  amicissima  est  stomacho,  quem  tepore 
suo  benigno  fovet,  recreatque,  tollens  omnem 
ilium  frigoris  sensum,  et  angorem,  qui  imperio- 
sissime  cogunt  ebriosum  ad  potiones  meraciores 
confugere,  ut  ad  breve  saltern  tempus  sopiantur 
lenia  quidem  ilia,  sed  intolerabilia  tormenta. 
Prosunt  etiam  medicamenta  modice  calefacien- 
tia,  quae  alvum  tardam,  ubi  opus  est,  solvant ; 
et  amara,  quae  stomacho  infirmo  robur  atqup 
cibi  cupiditatem  consilient, 

Cap.  33. 

Be  Epilepsia. 

Epilepsia,  pari  jure  ac  arthritis,  opprobri- 
um medicorum  dici  potest ; nam  ante  tempora 
Hippocratis  nota  est,  et  tamen  certam  medendi 
rationem  nondum  recepit.  Ingens  numerus 
remediorum  ad  epilepsiam,  quse  in  libris  medi- 
corum inveniuntur,  et  in  omnium  ore  sunt, 
suspicionem  morbi  insanabilis  movere  debet. 

am  difficulter  removeatur,  sive  prudentibus 
consiliis  eorum  qui  famam  suam  amittere  ti- 
ment,  seu  temerariis  ausis  aliorum  qui  existima- 
tionem  aliquam  obtinere  student,  manifestuin 
esse  puto  ex  eo,  quod  perseveravit  usque  ad  mor- 
tem in  muitis,  quorum  ea  fuit  fortuna,  ut  pos- 
sent,  ea  vero  desperatio  et  credulitas,  ut  vellent 
nihil  non  experiri.  Ratio  longe  plus  fecit,  quam 
medicina,  ad  mitigandum  hoc  Herculeum  ma- 
lum; quippe  obsoluerunt  tandem  fabulte  ilhe 
fictse  et  commentitiae,  quibus  opinio  hominum 
hunc  morbum  printer  omnes  cumulaverat;  nec 
diutius  timer  et  superstitio,  prteterquam  quas^ 
habet  ipse calamitates,  suas  addunt.  Jamdudum 
cessarunt  homines  epilepsiam  ad  iram  dsemonis 
referre,  tantumque  illam  portentum  existimare, 
ut  propterea  comitia  dissolverentur,  et  quicquid 

ncgotii  in  manibus  esset  continuo  omitteretur : 
neque  conjuncti  et  amici  epilcpticum  jam,  ut 
olim,  horrent  atque  refugiunt,  et  segrum  gra- 
vins  affligunt  quam  vehementissimae  morbi. 
ipsius  accessiones 

Accedente  epilepsia,  aeger  concidit  sine  sen- 
su,  et  mox  musculi  nniversi  motibus  inordinatis 
sine  voluntate  agitantur,  tanquam  omnes  cor- 
poris vires  maximo  conatu  contenderent  capi- 
tale  quoddam  periculum  propulsare.  Kse  ve~ 
hcmentes  nervorum  distentiones  interdum  uri- 
nam,  stercus,  aut  semen  expellunt,  et  simul  ex 
dre  spuma  movetur,  quae  cruenta  est  ubi  lingua 
mordetur,  quod  saepe  evenit.  Haec  miserrima 
rerum  facies  spectaculum  exhibet  omnibus 
horrorem  incutiens,  maxime  vero  amicis  et  pro-, 
pinquis  ; licet  ipse  nihil  sentit. 

* Veteribus  in  more  positum  erat,  si  quis  epilepsia  concidissct, 
ut  adstantes  despuerent,  modo  in  sinum  suum,  modo  in  aegrum  ; 
sive  ut  omen  a se  averterent,  sive  ut  hujus  incantamenti  beneficio 
aeger  citius  ad  se  rediret.  Morhus  qui  sputatur . Plaut.  Captiv. 
act.  iii.  sc.  iv.  v.  18.  Eum  morlum  mihi  esse,  ut  qui  me  opus  sit 
insput  aricr.  v.  21.  Multos  iste  morbus  mac  erat,  quibus  iasputari 
saluti  fuit.  v.  22.  Mcovopsvov  rs  i Swv,  rt  eitiXrpitlw , £< S m*-- 

tov  nrhaai.  Theophrast.  Uspi  ^ei<riSaipovia(.  Hinc  nonnullis  in 
mentem  venitS.  Pauli  spin  am  in  came,  2 Cor.  xii.  / . et  infirmita- 
temcarnis,  Gal.  iv.  13.  et  tenlationevi  in  came,  v.  14,  fuisse  epi- 
lopsiam  ; et,  proinde,  verbum  e^evlotrare,  v.  14,  non  metaphorice, 
ped  propric  usurpaii.  \ ide  Plin.  xxvrii.  7.  etThcocr.  Idyll.  < 

Morbus  non  paucos  invadit  sine  ullo  signo 
antecedente.  Alii  venientem  praevident,  et  hor- 
rent. Sed  is  horror  pensatur  spatio  quod  con- 
ceditur  tutaridi  se  a.  periculis  quae  aliis  impen- 
dent, qui  improviso  corruunt.  Non  raro  acci- 
dit,  ut  initio  praesentiantur  morbi  accessiones, 
quae  postea  nec  opinantes  prosternunt.  Signa 
epilepsias  remotiora  sunt  jactatio,  perturbatio 
animi,  capitis  dolor,  vertigo,  aliaeque  percep- 
tiones  molestae,  sopor,  et  ventriculi  debilitas ; 
atquehaecnonnullos  fatigant  biduum,  triduum- 
ve,  priusquam  concidunt.  Alia  paucas  tantum 
horas  accessionem  praecedunt;  cujus  generis 
sunt  levis  mentis  alienatio,  vapor  e ventriculo 
ad  caput  assurgens  (qui  etiam  nonnullos  percel- 
lit  gustu  et  odore  moschi),  dolores  intestinorum, 
torpor  in  brachiis  et  manibus,  perceptio  nescio 
quae  ex  artubus  extremis ’sensim  per  univer- 
sum  corpus  difFusa,  cahgines  oculorum,  vox 
balbutiens,  et  inexplanata,  aut  ex  toto  sup- 
press a,  singultus,  dejectiones  alvi,  vomitus,  do- 
lor dorsi,  extremarum  partium  frigus,  pituitae 
profluvium,  facies  nigrescens,  et  spirandi  difh- 
cultas ; postremo  animae  defectio  levis,  quae 
jnodo  antecedit  justam  epilepsiam,  modo  quasi 
vicem  ejus  implet,  dum  nihil  aliud  aeger  sentit 
praeter  oblivium  quoddam  et  delirium  adeo 
breve,  ut  fere  ad  se  redeat,  priusquam  ab  ad- 

stantibus  animadvertatur.  Hse  sunt  access iones 
omnium  brevissimae.  Alias  manent  hand  mi- 
nus quam  hone  quadrantem,  et  interdum  tres 
boras.  Memini  unum  fere  exanimem  jacuisse 
per  tres  dies  cum  crebris  distentionibus,  qui 
tandem  resipuit,  et  restitutus  est.  Vertigo,  et 
maculae  nigrae  ob  oculos  volitantes,  a quibus- 
dam  epilepticis  vix  unquam  absunt. 

Spatia  inter  accessiones  sunt  incertissima. 
Leviores  redierunt  saepius  eodem  die,  aliae  in- 
vadunt  semel  quotidie,  vel  quater  in  mense, 
vel  singulis  mensibus,  vel  bis  tan  turn,  aut  ter 
in  anno.  Epilepsia  conquievit  tredecim  annos, 
et  postea  gravior  et  crebrior  reversa  est.  Inter-, 
missiones  fuerunt  etiam  his  diuturniores,  verum 
cum  istiusmodi  minis  recidivi  mali,  quae  palam 
facerent  causam  ejus  non  esse  sublatam.  Finita 
distentione  membrorum,  cum  aeger  jam  coepe- 
rit  se  recipere,  in  somnum  incidere  consuevit, 
qui  durat  horam  unam,  aut  plures.  Vix  licet 
dubitare  quin  hie  somnus  recreet  homincm  mo- 
tibus  tantis  fatigatum;  et  unum  tantummodo 
vidi  qui  se  illo  laedi  putaret,  ideoque  moneret 
adstantes,  ut  eum  excitarent,  quoties  eo  tem- 
pore dormiturus  videretur.  Constat  quidem 
epilepsiam,  perinde  ac  alios  morbos  qui  nervo- 
rum proprii  existimantur,  per  quietem  vires  ac- 
quirere  ; et  proinde  accessiones  ejus  initio  pie-. 

rumque  hunt  noctu,  dum  membra  alto  sopore 
vinciuntur. 

Accessiones  tantillum  nocent  quibusdam  epl- 
lepticis,  ut  cum  ipsi  nullius  rei  conscii  fuerint, 
segre  persuaderi  possint-se  aliquid  ejusmodi  pas- 
sos  esse.  Alii  autem  postquam  resipuerint,  ex- 
perti  sunt  gravitatem  universam  et  torpores  in 
aliquot  horas,  vel  capitis  dolorem,  nauseam, 
vomitum,  languorem,  et  sensuum  stuporem, 
sic  ut  mens  et  memoria  vix  prorsus  restitute 
fuerint  post  tres  dies.  Igitur  luce  singulas  ac- 
cessiones sequuntur.  Verum,  ubi  morbus  in- 
veteraverit,  labefactat  memoriam,  aciem  ingenii 
hebetat,  corpus  universum  debilitat,  vel  arces-  \ 
sit  paralysin,  aut  apoplexiam.  Alii  cito  expe- 
riuntur  quiedam  ex  his  malis  ; alii  postquam 
diu  cum  morbo  conflictati  sunt,  illassi  super- 
sunt.  Itaque  nonnullis  contigit  esse  tarn  felici- 
bus,  ut,  quanquam  epilepsia  implicari  ccepe- 
rint  dum  pueri  essent,  et  crebris  deinde  acces- 
sionibus  vexati  sint,  ad  summa  tamen  reipub- 
licse  munia,  summosque  honores,  propter  exi- 
mias  ingenii  dotes  evecti  fuerint.  Nemo  nescit 
Julium  Ccesarem,  belli  pacisque  artibus  excel- 
lentem,  fuisse  epilepticum. 

Uterque  sexus,  atque  omnis  tetas,  huic  mor- 
bo obnoxius  est : eo  tamen  sic  pi  us  laborat  aetas 
puerilis,  et  promtius  sanatur.  Fcemiiue,  cum 


slnt  viris  infirmiores,  videri  possent  etiam  epi- 
lepsias opportun iores  j quod  tamen  contra  fieri 
observamus.  Ouanquam  enim  pueri  et  puellse 
juxta  corripiantur,  foeminae  tamen  rarius,  quam 
viri,  in  earn  incidunt.  Distentiones  membro- 
rum  adeo  familiares  sunt  infantibus  ab  ipso 
natali  die  ad  tertium  vel  quartum  annum,  ut 
credibile  est  eas  oriri  ex  variis  levibus  causis, 
quales  sunt,  cruditas,  lumbrici,  dolores  repentini 
intestinorum,  et  aliarum  partium.  Proinde  sem- 
per spes  erit  distentiones  infantum,  ubicunque 
fiunt,  non  deberi  iisdem  obstinatis  principiis, 
quibus  adultorum  epilepsise.  Multi  ante  quar- 
tum annum  subinde  hoc  modo  laborarunt,  in 

quibus  nullum  mali  vestigium  postea  repertum 

> 

est.  Morbus  comitialis  plerumque  incipit  tem- 
pore pueritiae,  aut  adolescentise  ; sed  nec  ad- 
ulta  setas,  neque  senectus,  prorsus  secura  est. 
Nullo  enim  vitae  anno  prima  ejus  accessio  non 
contigit.  Novi  qui  coeperunt  esse  epileptici 
quolibet  anno  inter  vigesimum  et  quinquagesi- 
mum:  paucos  morbus  adortus  est  anno  sexage- 
simo ; et  unum  vidi  qui  in  eum  incidit  anno 
septuagesimo  quinto,  et  deinde  singulis  annis 
concidit,  in  sex  septemve  annos,  et  forsitan  us- 
que ad  mortem. 

Opinio  inveteravit  in  medicorum  scholis,  eas 
epilepsias,  quas  in  pueritia  nascuntur,  saspe  finiri 

circa  piibertatem : sed  hoc  mihi  usus  nequa- 
quam  confirmavit.  Equidem  hac  occasione  ne 
unum  sanatum  fuisse  memini ; at  plures  eo  ipso 
tempore  in  morbum  incidisse.  Ubicnnque  in- 
hseserit  ultra  quintum  vel  sextum  annum,  ibi 
diu  trahere  consuevit,  et  ad  adultam  setatem 
fere  permansit.  Quamobrem,  si  satis  confide- 
rem  me  jam  quadraginta  amplius  annos  inter 
segros  versatumde  hac  re  sententiam  ferre  posse, 
crediderim  vel  ingeniosorum  hominum  com- 
mentum,  vel  vanas  amicorum  spes,  huic  opi- 
nioni  ortum  dedisse,  potius  quam  ipsius  morbi 
naturam.  Sicut  autem  nullum  est  vitse  tempus, 
quo  hoc  malum  non  inceperit ; ita  vix  est 
ullum,  quo  non  desierit*.  At  potest  dubitari,  se- 
cundavaletudo,  medicinae,  an  corporis  beneficio, 
contigerit ; etenim  nulla  sunt  remedia,  quae  non 
toties  spes  nostras  fefellerunt,  ut  incertum  sit 
quantum  illis  debeatur,  ubi  visa  sunt  profuisse. 

Epilepsia  est  ex  illis  morbis,  qui  a quibusdam 
parentibus  in  posteros  suos  transferuntur : cum 
tamen  interdum  vel  sanata  fuerit,  vel  sponte 


* Nicolaus  Leonicenus  a cunabnlis  ipsis  ad  trigesimum  annum 
morbo  comitiali  adeo  laborabat,  ut  pertaesus  vitcr  pene  sibi  manus 
afferret:  sed  post  trigesimum  annum  plane  eo  malo  defimctus, 
omnibus  membrorum  ac  sensuum  officiis  integer,  nulla  morbi  su- 
spicioneadquartum  etnonagesimum  annum  perveuit. — Jos.  Seal. 
ep.  19, 

sila  reliquerit  quos  diutius  occupaverat ; jure 
sperari  potest  vim  ejus  saepe  adeo  debilitari  pos- 
se, et  exhatiriri,  ut  nihil  mali  supersit,  cujus 
alii  hint  hseredes.  Quod  quidem  usu  venire 
constat ; quoniam  plurimi  vixerunt  ab  hoc  pa- 
terno  malo  prorsus  liberi. 

Instante  accessione  epileptica  diligenter  pro- 
videndum  est,  ut  omnes  illae  vestium  partes, 
qua*  collum  cingunt,  quamprimum  laxentur ; 
hoc  enim  interdum  adeo  tumet,  ut  strangula- 
tionis  metus  impendeat.  Deinde  in  cubili  aeger 
collocandus  est,  et  observandus  ne  se  devolvat, 
artusve  lsedat,  dum  inordinate  jactantur.  Quic- 
quid  ultra  moliuntur  adstantes,  vel  superva- 
cuum erit,  vel  damnosum.  Hujusmodi  sunt 
potiones  in  os  viingerere,  sales  volatiles  acres  na- 
ribus  admovere,  tempora  fricare,  pugnum  arete 
compressum  magno  conatu  dilatare.  iEgris 
multo  adhuc  pejus  consulunt,  qui  venam  inci- 
dunt ; quod  corporis  quidem  vires,  non  autem 
morbi,  minuat.  Remedia  nunquam  opportune 
adhibentur,  nisi  inter  accessiones.  Cum  vero 
nulla  certa  adhuc  reperta  sunt,  quibus  multum 
confidere  possimus,  praestabit  plerumque  nihil 
aliud  moliri,  nisi  ut  vires  quam  maxime  inte- 
grae  et  incolumes  conserventur.  Quod  si  vel 
medicina,  vel  ratio  victus  id  efFecerit,  ut  habi- 
tus corporis  firmior  fiat,  sperandum  est  faculta- 

tem  illam  sui  conservatricem  valentiorem  fore, 
et  epilepsias  quoque  causas  promtius  amoturam 
esse. 

Radix  valerianae  sylvestris  primum  locum 
inter  epilepsise  auxilia  diu  tenuit,  et  nonnullis 
prodesse  visa  est ; aliis  tamen  drachmae  quin- 
decim  in  singulos  dies  datas  fuerunt  cum  exi- 
guo,  aut  nullo  fructu.  Podagra  superveniens 
nihil  ad  sanitatem  contulit ; neque  multum 
laudare  possum  emplastra  cantharidis,  aut  alias 
exulcerationes,  neque  lavationem  frigidam,  nec 
aquas  ferreas.  Argentum  vivum  et  extrinsecus, 
et  intus  adhibitum  est ; quod,  si  uni  aegro  ali- 
quantulum  opitulabatur,  alteri  certe  erat  inutile. 
Duo  epileptici  ab  omni  cibo  animali  abstinue- 
runt,  et  sanati  sunt : tertius  eadem  vivendi  ra- 
tione  incassum  usus  est.  Aquae  in  qua  radix 
Valerianae  decocta  est  unciae  quinque  cum  mos- 
chi  drachma  in  alvum  infusae  sunt  octava  qua- 
que  hora  per  tres  dies,  et  restitutus  est  epilepti- 
cus  qui  toto  hoc  spatio  fere  exanimis  jacue- 
rat,  nisi  quod  subinde  convelleretur.  In  aetate 
puerili  membrorum  distentiones  saepe  hunt  ex 
lumbricis,  aliisque  intestinorum  affectibus,  qui- 
bus  proindemedicamenta  leniterpurgantia  aux- 
ilio  erunt,  et  causam  mali  expellent.  Alios  epi- 
lepticos  purgare  alienum  est.  In  quadam  pu- 
ella  accessiones  semper  secutae  sunt  alvi  solutio- 

nem.  Vomitus  quoque,  et  sanguinis  detractio 
nocent.  Cum  epilepsia  vires  acquirat  per  som- 
num,  illi  nimis  indulgere  impune  non  licebit. 
Diligentissime  cavendum  est  ab  omni  occasione 
terroris,  qui  possit  non  solum  accessiones  arces- 
sere,  verum  ipsum  morbum  creare.  Intempe- 
rantia,  et  prsecipue  immodicus  Veneris  usus,  alit, 
nec  non  interdum  genuit  hunc  morbum.  Cum 
vero  innumera  remedia,  quse  in  libris  medicis 
celebrantur,  usu  multo  fretus  magnopere  lau- 
dare  non  possum ; satius  esse  puto  tacere,  et 
famam  eorum  aliis  tuendam  relinquere. 


Cap.  34. 

De  Erysipelatc. 

Rubor  subitus  cutis  cum  aliquo  tumore,  ca- 

i 

lore,  et  dolore,  et  interdum  cum  vesiculis  aqua 
plenis,  vocatur  erysipelas.  Cum  his  plerumque 
febris  est,  cujus  signa  consueta  antecedunt  die 
uno,  vel  duobus,  vel  etiam  tribus.  Erysipelas 
tere  occupat  faciem,  caput,  collum,  vel  hume- 
ros ; graves  tamen  inflammationes  aliarum  par- 
tium  exulceratarum,  turn  maxime  crurum,  ery- 
sipelas quodammodo  referunt,  atque  eo  no- 
mine appellantur. 

Hoc  vitium  incipit  a macula  exigua  rubra  in 
aliqua  ex  iis  partibus  quae  memoratae  sunt,  et 

sensim  serpit,  atque  ex  alio  in  alium  locum 
transit.  Interdum  ea  cuti  noxa  imprimatur,  ut 
brevi  fiat  ulcus  non  nisi  tarde  ad  sanationem 
Venturum.  Ex  vesiculis  prsedictis,  ubi  numero 
plures  fuerint,  nascitur,  postquapa  ruptae  sint, 
exulceratio  dolens,  quse  ceratum  lene  postulat, 
quo  a vestibus  defendatur.  Prsestat  autem  nihil 
omnino  imponere  super  loca  affecta,  nisi  exul- 
ceratio poposcerit.  Febris,  quse  fere  semper 
accedit,  major  est  quam  pro  modo  inflamma- 
tionis,  et  non  raro  in  tantum  urget  ut  mens  tur- 
betur  ; nonnunquam  etiam  mof  s consequitur ; 
quam  subesse  indicabit  pallor  earum  partium 
quse  antea  rubuerunt.  Quorundam  corpora  ita 
videntur  comparata,  ut  majorem  in  modum 
subjiciantur  huic  morbo,  et  crebros  reditus  ex- 
periantur.  Et  sane  quicunque  illo  semel  tenta- 
tus  fuit,  eum  puto  deinceps  esse  repetenti  op- 
portuniorem.  Quidam  erysipelate  semel  aut  bis 
quotannis  correpti  fuerunt  per  multos  annos. 
Nequaquam  securi  sunt  juvenes,  et  robusti ; 
multo  tamen  saepius  tentantur,  qui  aetate  sunt 
inclinata,  quorumque  valetudo  coepit  conquas" 
sari.  Erysipelas  nunquam,  quantum  scio,  hu- 
mores  supervacuos  evocando,  ad  valetudinem 
profuit ; quin  contra  illi  officit. 

Natura  hujus  morbi  videtur  esse  plerumque 
nialigna,  ut  medici  loquuntur,  potius  quam  in- 

flammatoria : id  est,  neque  postulat,  neqne 
ferre  potest,  purgationem  alvi,  aut  sanguinis 
detractionem.  Vidi  res  segri  in  pejus  ruere,  non 
sine  periculo,  non  solum  ex  incisa  vena,  sed 
etiam  ex  dato  medicamento  quod  leniter  alvum 
solvit,  idque  cum  morbus  jam  inclinatus  esset. 
Non  tamen  negaverim  earn  interdum  inflamma- 
tionem  esse,  ut  opus  sit  sanguinem  detrahere, 
quod  in  hoc  casu  prospere  cedit.  Sanguis  etiam 
ultro  erumpens  ex  naribus  salutaris  fuit.  In  hac, 
ut  in  omni  alia  febre,  oportet  vigilare,  et  quic- 
quid  mali  oriatur,  idoneis  remediis  succurrere. 
Ouod  si  nihil  ejusmodi  acciderit,  convenient 
decocti  corticis  Peruviani  unciae  binse  cum 
tincturae  opii  camphoratae  guttis  triginta,  vel 
tincturae  opii  guttis  duabus,  octava  vel  sexta 

i 

quaque  hora  sumendae. 


Cap.  35. 
De  Esse?' a. 


Tumores  interdum  nascuntur  in  cute  si- 
miles eorum,  qui  hunt  ex  urticae  contactu,  unde 
apud  Anglos  nomen  habent.  Recentiores  me- 
dici  esscre , vel  esseram , appellarunt ; qua  voce 
Arabes  designarunt  quoddam  vitium  cutis,  et 
fortasse  hoc  ipsum  de  quo  sermo  est.  Hi  tu- 
mores interdum  duos,  vel  tres  pollices  longi 

sunt,  tanquam  vibices  a scutica  facta;.  Prurigo 
vix  patibilis  accedit.  Repente  oriuntur,  maxi- 
me  ubi  corpus  fricetur,  aut  unguibus  leviter 
scalpatur.  Raro  perseverant  multas  horas,  ple- 
rumque  exiguam  tantum  horse  partem.  Nulla 
pars  corporis  secura  est  ab  hac  peste ; si  qua 
autem  vehementius  afFecta  fuerit,  ea  tota  tumet, 
quod  fit  praecipue  in  facie,  brachiis,  et  manibus. 
Essera  alia  atque  alia  cutis  loca  infestare  con- 
suevit  in  horam  unam,  aut  plures,  bis  terve  in 
die,  et  interdum  fere  totum  diem,  in  dies  pau- 
cos,  vel  aliquot  menses  ; novi  quos  male  habu- 
erit  biennium  cum  paucis  intermissionibus  ; 
alios  vero  septem,  aut  etiam  decern  annos  vex- 
avit. 

Pueri  et  adulti,  mares  et  foeminse,  pariter 
objiciuntur  huic  morbo  ; item  quibus  integer 
corporis  habitus  est,  non  minus  quam  quorum 
valetudo  infirma  aut  adversa  est.  Ouidam  sani 

fuerunt  vigente  hoc  affectu ; quo  recedente, 
dolore  capitis  et  ventriculi  affligi  cceperunt. 
Contra  alii  malis  similibus  turn  solum  occupati 
sunt,  dum  essera  adesset.  Maxima  vero  pars 
hominum  nihil  queruntur  prseter  molestissi- 
mam  pruriginem,  quse  interdum  somnos  quo- 
que  abrumpit,  maciemque  inducit,  et  vitam 
reddit  vix  vitalem. 

Emplastrum  cantharidis  in  quibusdam  ge- 

nuit  hunc  afFectum,  in  aliis  radix  Valerianae  syl- 
vestris  intus  data.  Anni  tempestates  nullius 
sunt  momenti  vel  ad  levandam,  vel  ad  exaspe- 
randam  esseram:  tantundem  valent  calor,  et  fri- 
gus.  Tepor  lecti  modo  auxit,  modo  cohibuit 
morbum  et  pruriginem.  Lavatio  marina  frigida, 
vel  calida,  omni  profectu  saepissime  caruit ; et 
paucos  illos  falsos  esse  puto,  qui  suspicati  sunt 
haec  vel  utilia  fuisse,  vel  perniciosa.  Medica- 
menta  ex  hydrargyro,  aut  sulphure,  nihil  pro- 
fecerunt ; et  radix  hellebori  albi  in  pulverem 
trita,  vel  aqua  in  qua  ea  decocta  est,  tantuim 
modo  id  egerunt,  ut  ad  breve  tempus  mutave- 
rint  pruriginem  in  dolorem.  Molestia  hujus 
afFectus  aliquantulum  levata  est,  postquam  cutis 
illita  fuit  oleo,  vel  aceto,  vel  spiritu  vini. 

Tumores  qui  in  hoc  morbo  nascuntur,  nul- 
lum humorem  intus  tenent.  Atque  hac  con- 
ditione  essera  et  psora  inter  se  distant ; nam  in 
psora  pustulae  sunt  aqua,  aut  pure  plenae.  Saepe 
auteni  fit  ut  in  essera,  tumorum  apicibus  sca- 
bendo  detritis,  subsequatur  crusta,  quae,  nisi  ex 
signo  proposito,  aegre  discernitur  a vera  psora. 
Essera  non  est  contagiosa ; quod  me  plurima 
exempla  docuerunt.  Semel  tantum  dubitavi 
an  vir  illam  ab  uxore  contraxisset. 

Haud  crediderim  humores,  aut  habitum 
corporis  vitiari  in  hoc  morbo.  Proinde  nulla 

alia  opus  est  medendi  ratione,  quam  quai  pru- 
riginem  tollat.  Verum  certum  ad  hoc  reme- 
dium adhuc,  quantum  scio,  desideratur. 


Cap.  36. 

Be  his  qui  cum  Clamor e et  Terrore  expergis- 

cinitur. 

Oui  condictantur  cum  arthritide,  paralysi, 
aut  malis  hystericis,  interdum  expergiscuntur 
maxime  perturbati,  et  quasi  territi  exclamant* 
Idem  in  puerili  aetate  saepissime  contingit,  ubi 
lumbrici,  ventris  tormina,  aut  nervorum  disten- 
tiones  vexant.  Pueri  hoc  modo  experrecti  in- 
terdum desipiunt  horaxn  integram  priusquam 
ad  se  redeant. 

Cap.  37. 

De  Fehre. 

Febris,  sive  languor  cum  arteriarum  pulsu 
concitato,  interdum  aliis  morbis  accedit,  quibus 
sanatis  ipsa  conquiescit.  Ubi  nullus  alius  mor- 
bus est  praster  febrem,  hujus  tamen  natura  varia 
est,  neque  eadem  ubique  medendi  ratio  conve- 
nit.  Ad  earn  rite  instituendam  oportet  intueri 
aetatem  aegri,  et  corporis  habitum,  consuetudi- 
nemque  vivendi,  et  anni  tempestatem,  et  mor- 
bos  turn  temporis  frequentes. 

Febres  ardentes,  quales  hunt  ubi  peripneu- 
monia, pleuritisve  est,  aut  faucium,  intestino- 
rum,  aut  aliarum  partium  inflammatio,  raro 
sanantur  sine  detractione  sanguinis  copiosa  et 
repetita.  Febres  castrenses,  et  quae  harum  si- 
miles sunt,  rarissime  postulant,  aut  ferunt  ve- 
nam  incidi ; sed  in  initio  permagni  interest  vo- 
mendo  ventriculum  purgare,  quod  non  obscure 
indicat  nausea  quae  illo  tempore  aegrum  fatigat. 
Ad  hoc  utilis  est  ipecacoanhae  in  pulverem 
tritae  scrupulus  cum  antimonii  tartarisati  grano 
uno ; unde  non  solum  stomachus  vomendo, 
sed  plerumque  etiam  alvus  dejiciendo  purgatur, 
non  sine  multo  febrientis  commodo.  Hoc  me- 
dicamento  nausea  penitus  discuti  solet,  et  eodem 
repetito  vix  unquam  opus  est.  Ssepe  etiam  prin- 
cipio  dolor  est  in  capite  molestissimus,  ad  quern 
emplastrum  cantharidis  inter  scapulas  imposi- 
tum  praesentissimum  remedium  est.  In  dolore 
faucium,  pleuritide,  et  peripneumonia,  em- 
plastra  quoque  cantharidis  multum  conferent 
ad  inflammationem  mitigandam : neque  mi- 
nor! prsesidio  sunt  in  febribus  malis,  ubi  ma- 
jorem  in  modum  aegri  languent;  animos  enim 
addunt,  et  vires  j acentes  excitant.  Stranguriam, 
quse  ex  his  interdum  oritur,  levabunt  olei,  vel 
aquae,  unciae  sex  et  tincturae  opii  guttae  viginti 
in  alvum  infuse.  Si  venter  profluat,  iis  reme- 

diis  comprimendus  est,  quas  capite  xxv.  supra 
proposita  sunt.  Ouod  si  nimis  astrictus  sit,  in- 
fundenda  est  aquas  libra  in  qua  liquata  est  salis 
purgantis  semuncia.  Jactatio,  et  vigilia,  saspe 
solvuntur  fomentis  aquas  tepidas,  capiti,  vel  pe~ 
dibus  admovendis;  juvant  etiam  guttae  binse  vel 
tres  tincturas  opii  sexta  quaque  hora  sumtas. 
Calorem,  sitimque  cohibebunt  aqua  pura,  et 
quaslibet  potiones  tenues.  Languor,  atque 
animi  jacentes  vinum  postulant,  aut  misturae 
camphoratas  cochleare  plenum  subinde  biben- 
dum.  Singultus,  et  leves  artuum  distentiones, 
agitationesque,  moscho  interdum  levantur  ; 
quanquam  autem  moschus  aliquantum  valuerit 
ad  distentiones  compescendas,  quanquam  et 
camphora  in  quibusdam  somnum  movisse  visa 
sit,  multo  tamen  ssepius  et  haec  et  ilie  fuerunt 
prorsus  inutiles.  Memini  camphoras  scrupulum 
datum  esse  febrienti  sexta  quaque  hora,  et  simul 
moschi  tantundem  quater  etiam  in  die  horis 
inter  priores  mediis,  neque  ventriculum  grava- 
bant  hasc  medicamenta,  sed  nihil  profecerunt 
vel  ad  tollendas  distentiones,  vel  ad  somnum 
moliendum.  Cujuscunque  generis  febris  fue- 
rit,  xgri  ipsius  judicio  permittendum  est,  modo 
mens  constiterit,  surgat,  an  in  lecto  se  conti- 
neat. 

Remedium  febrium  continuanim  proprium, 
seu  specificum  quod  aiunt,  adhuc,  nisi  fallor, 
desideratur;  licet  id  diligenter  quaesitum  sit, 
maxime  inter  ea  quae  hunt  ex  antimonio.  Sed 
in  tanta  febrium  varietate  non  verisimile  est 
unum  aliquod  medicamentum  posse  reperiri, 
quod  omnibus  pariter  conveniat.  Primis  hujus 
morbi  diebus,  remedia  ex  antimonio  mitiora, 
quae  vomere  faciant,  et  ventrem  solvant,  summo 
certe  sunt  auxilio ; nec  tamen  comperi  ea  magis 
prodesse,  quam  quaevis  alia,  quae  pari  vi  alvum 
et  stomachum  solicitent.  Multis  expertis  et  sa- 
gacibus  medicis  persuasumest  antimonium  non 
solum  exinaniendo  ventriculum,  et  principio 

■ 

morbi,  sed  quovis  tempore  utile  esse,  licet  nec 
vomitus,  neque  dejectiones,  neque  sudores  se- 
quantur.  Nimirum  in  ea  sunt  opinione,  anti- 
monium secreta  quadam  facultate  praeditum 
esse,  qua  fit  ad  febres  proprie  effrcax.  Ho- 
rum  itaque  judicio  tantum  tribui,  ut  antimonii 
tartarisati  granis  quatuor  in  aquae  distillatae  un- 
ciis  quatuor  dissolutis,  dederim  drachmas  duas 
ex  aquae  sesquiuncia  sexta  quaque  hora.  Pauci 
ferent  majorem  modum  sine  nausea.  Ouod  si 
duae  etiam  drachmae,  ut  interdum  fit,  vomitum 
moveant,  commode  dividuntur  in  partes  duas, 
quae  interposita  semihora  sumendae  sunt.  Hoc 

equidem  medicamentum  in  multis  aegris  ex- 
pertus  sum ; tamen  vis  antimonii  febrifuga  mihi 
parum  comperta  est. 

Corticem  Peruvianum  dare,  nisi  absente  fe- 
bre,  medic!  diu  metuerunt ; sed  et  urgente  fe- 
bre  recentiores  saepissime  ilium  dederunt  in 
gangraena,  atque  ad  suppurationem  benignam 
promovendam.  Unde  didicimus  suspicionem 
periculi  a cortice,  etiam  sub  ipsa  febre  adhi- 
bito,  non  minus  vanam  fuisse,  quam  multas 
alias  suspiciones,  quas  majores  nostri  de  utilis- 
simo  hoc  remedio  sparserunt.  Itaque  copia, 
quae  annis  abhinc  centum  in  Angliam  advecta 
est,  decies  minor,  quam  quae  nunc,  erat.  Quo 
autem  magis  eum  cognovimus,  eo  minus  peri- 
culi, plus  vero  auxilii  afferre  credimus.  Quam- 
obrem  intra  hos  paucos  annos  saepe  tentatus 
est  in  febribus  quoque  continuis;  ad  quas  quan- 
tum profuerit  incertus  sum  ; detrimentum  au- 
tem inde  provenisse  nullum  unquam  suspicatus 
fui,  ne  quidem  cum  drachma  assumta  fuerit 
quarta  quaque  hora. 

In  omni  febre  plurimum  interest,  ut  aer  cu- 
biculi  sit  purissimus.  Nam  auram  salubrem 
hauriendo  maxime  recreantur  animi ; et  vereor 
ne  quidam  aegroti  non  tarn  morbo  suo  perierint, 
quam  halitibus  putribus,  quos  discuti  vetuit 
praepostera  amicorum  cura. 

Britanni,  nescio  quibus  de  causis,  summo- 
pere  metuunt  ne  segrotantes  frigus  colligant : 
tanquam  gravedo,  si  alteri  morbo  superveniret, 
certam  necem  afferret.  Expetendum  est  pro- 
fecto,  ut  aegri  nullo  novo  malo  onerentur,  et 
proinde  aliqua  cura  adhibenda  est,  modo  non 
sit  nimis  solicita,  ne  fiant  gravedinosi.  Qui 
antem  jam  in  morbo  snnt,  non  ideo  frigori  colli- 
gendo  magis  sunt  opportuni,  quam  sani ; neque 
porro  destillatio,  si  accidat,  morbos  alios  in  tarn 
certum  periculum  praecipitat,  ut  non  saspe  ex- 
pediat  ei  aegrum  objicere,  potius  quam  aditum 
omnem  aeri  puro  ac  salutari  intercludere. 
Cognovi  aegrotum,  qui  erumpentibus  variolis 
delirus  factus  artus  suos  corpusque  adeo  jacta- 
bat,  ut  nullo  modo  detineri  potuerit,  quin  saspe 
nudus  esset,  et  frigus  quoque  colligeret,  quod 
manifestum  fecerunt  destillatio  atque  raucitas ; 
tamen,  quantum  intellexi,  hoc  adventitium 
malum  neque  maturitatem  variolarum  impe- 
diit,  nec  febrem  auxit,  neque  sanationi  omnino 
obstitit.  Nec  vero  tantummodo  utile  est,  aerem 
cubiculi  saepe  renovare,  sed  etiam  vapores  pu- 
tres  corrigere,  instillato  aceto  in  vas  ferreum 
calefactum,  donee  exhalatione  acida  totum  cu- 
biculum  repleatur. 

Urina  pallida  et  diluta  infausta  est  in  febri- 
bus,  nisi  ubi  a?ger  potionibus  tenuibus  immo- 

dice  indulserit.  Optabilius  est,  ut  crassa  fiat; 
quippe  turn  plerumque  morbus  coepit  inclinari, 
atque  aeger  est  in  bona  spe.  Quid  praeterea  ex 
crebra  atque  anxia  urinse  inspectione  colligi 
possit,  nescio.  Idem  fere  de  stercore  dicendum 
est : nimirum  quo  magis  naturaliter  se  habet, 
eo  major  fiducia  erit  ut  e morbo  aeger  assurgat. 
Qualiscunque  ejus  conditio  fuerit,  meo  judi- 
cio,  parum  inde  colliget  medicus,  quam  me- 
dendi  rationem  vel  fugiat,  vel  sequatur. 

In  febribus  longis  et  periculosis  pueri  solent 
tandem  obmutescere,  et  vox  per  dies  aliquot 
supprimitur  postquam  extra  omne  periculum 
fuerunt ; semper  tamen  redit,  neque  omnino 
triste  augurium  censendum  est.  Tuto  etiam 
fit,  ut  febrientes,  tarn  adulti,  quam  pueri,  ad 
tempus  graviter  audiant. 

Febres  adultorum  plerumque  leves  sunt,  ubi 
arterise  moventur  non  crebrius  quam  centies  in 
sexagesima  horse  parte,  nisi  torpor  est.  Quod 
si  centies  et  vigesies  moveantur,  morbus  non 
vacabit  periculo. 

De  capite  puerorum  obstipo  ex  febre,  quae- 
dam  infra  prsecipientur,  ubi  de  spasmo  lo- 
quendum  est. 

Cap.  38. 

De  Febre  Intermitt ente. 

Access  ro  febris  intermittentis  raro  manet 
amplius  viginti  horis,  et  pier  unique  brevior  est< 
Horror  et  frigus,  a quibus  incipit,  perseverant 
modo  semihoram,  modo  horas  duas ; turn  con- 
sequuntur  calor  et  jactatio,  quae  sudore  solvun- 
tur.  Sudor  vero  major  erit  vel  minor,  et 
ocyus  vel  tardius  finietur,  prout  seger  plus  mi- 
nusve  potionis  tepidae  assumserit,  et  pro  ratione 
caloris  in  quo  tenetur.  Accessiones  sunt  vel 
quotidianae  ; vel  tertianae,  scilicet  quae  alternis 
diebus  redeunt ; vel  duo  dies  interponuntur, 
quae  febris  appellatur  quartana.  Intermissiones 
adhuc  longiores  interdum  fiunt,  sed  tarn  raro, 
ut  hujus  generis  febres  nec  nomen,  nec  locum 
in  libris  medicorum  aut  adeptae  sint,  aut  me- 
ruerint. 

Praeter  consueta  febrium  signa,  alia  interdum 
accedunt;  qualia  sunt  dolores  rheumatici,  men- 
tis alienatio,  pustulae  in  cute,  dolores  ventris, 
defectiones  animae,  dolor  et  tumor  testiculo- 
rum,  postremo  imbecillitas  fere  paralytica. 
Haec  omnia  mihi  usu  cognita  sunt,  et  cum  fe- 
bre simul  accesserunt,  decesseruntque,  et  tan- 
dem ilia  sanata  protinus  conquieverunt. 

Magna  questio  est,  seu  potius  turn  erat,  cum 
certum  febrium  intermitten tium  remedium 
nondum  repertum  esset,  tuto  sanari  possent, 
necne.  Etenim  hae  febres  censebantur  esse 
nature  conatus,  quibus  latentia  morborum  se- 
mina  expellerentur ; quae  scilicet,  si  illae  pre- 
mature sublate  essent,  nescio  quas  tragoedias  in 
corpore  excitarent.  Medicis  magni  nominis 
placuit  hec  sententia  ; de  qua  igitur,  cum  pri- 
mum  medicinam  facerem,  dubitare  me  non 
sinebat  tantorum  virorum  autoritas.  Sed  hanc 
opinionem  indies  levavit  usus ; et  jam  diu  mihi 
persuasum  est  febrem  intermittentem  tuto  finiri, 
quamprimum  id  fieri  potest.  Multa  autem  mala 
oriri  vidi,  ubi  egri  diutius  cunctati  sunt  acces- 
siones  prohibere.  Omnes  norunt  corticem  Pe- 
ruvianum  esse  insigne  illud  remedium  humano 
generi  munere  Dei  tributum  adversus  hunc 
morbum ; et  sicubi  prima  accessio  talis  fuerit, 
ut  nullus  locus  relinquatur  dubitationi  de  natura 
mali,  hoc  medicamentum  illico  dare  conveniet 
sic,  ut  aeger  a secunda  securus  prestetur.  Ubi 
intercedit  spatium  ad  sumendum  sex  drachmas 
hujus  corticis,  febris  vel  multum  minuetur, 
vel  prorsus  conquiescet.  Deinde  drachma  una 
sumta  quater  quotidie  per  decern  dies  om- 
nem  meturn  recidive  plerumque  toilet.  Nun- 
quam  vero  nocuit,  et  sepe  utile  fuit,  eundem 

modum  bis  quotidie  sumere  per  decern  alios 
dies.  Oui  ad  hoc  prsescriptum  cortice  utantur, 
rarissime  spe  sua  frustrabuntur.  J Quod  si  pul- 
verem  respuat  palatum,  vel  stomachus,  aquae 
in  qua  cortex  decoctus  est  unciae  duae  idem  fere 
valebunt  ac  drachma  pulveris,  et  vicem  ejus 
implebunt.  Exitus  adhuc  certior  erit,  si  per 
aegrum  liceat  singulis  his  potionibus  adjicere 
extracti  cinchonae  scrupulum,  vel  semidrach- 
mam.  Pueri  qui  febre  intermittente  implican- 
tur  vix  sustinebunt  hujus  medicamenti  devorare 
quod  satis  est  ad  febrem  tollendam.  His  optime 
convenient  extracti  corticis,  sacchari,  singulo- 
rum  scrupulus,  aquae  cochleare,  et  sesquico- 
chleare  lactis.  Ubi  autem  vel  in  puerili,  vel  in 
matura  aetate,  stomachus  hoc  ferre  remedium 
nullo  modo  potest,  ut  ut  temperatum  novis 
misturis,  turn  infundere  oportet  ex  inferioribus 
partibus  decocti  cinchonae  uncias  tres,  vel  quin- 
que,  bis  quotidie,  quibus  licebit  adjicere  pul- 
veris, aut  extracti  aliquid,  et  paucas  insuper 
guttas  tincturae  opii,  ut  eas  alvus  retineat.  Qui- 
dam  speraverunt  hos  aegros  sanare  immittendo 
pedes  per  horam,  aut  amplius,  in  aquam  in 
qua  cortex  Peruvianus  decoctus  est;  quod  ta- 
men  frustra  tentatum  vidi.  Cortex,  quanquam 
rite  sumtus,  interdum  parum  efficax  est : quo 
in  casu  suspicio  erit  ventriculum  sordibus  onus- 

turn  vim  remedii  impedire.  Itaque  vomere 
cogere  oportet;  quo  facto  febris  raro  non  cedit. 
Ouod  si  redire  perseveret,  confugiendum  est  ad 
flores  chamasmeli,  quorum  contritorum  scrupu- 
lus  dandus  est  loco  drachmas  cinchonas,  et  ad 
idem  prasscriptum  repetendus.  Hos  flores  sic 
sumtos  semel  atque  iterum  profecisse  expertus 
sum.  In  quibusdam  affectibus  qui  certum  cir- 
cuitum  habuerunt,  calami  aromatici  scrupuli 
duo  interpositis  spatiis  idoneis  repetiti  aliquan- 
tum  juverunt.  Tincturas  quoque  opii  guttas  vi- 
ginti  instante  accessione  utiliter  sumtas  sunt. 

Febris  quartana  sanatu  longe  difficilior  est, 
quam  vel  quotidiana,  vel  tertiana  ; et  saspe  diu 
resistit  cortici  Peruviano,  et  quibuslibet  aliis  me- 
dicamentis.  Interdum  drachmas  duas  cortici-s 
paulo  ante  accessionem  datas,  quartanam  sum- 
mo verunt ; nec  raro  tamen  fuerunt  inutiles. 

Multi  sibi  fingunt  nescio  quae  pericula,  si 
cortex  prius  sumatur,  quam  febris  ex  toto  de- 
cesserit  : cui  vano  timori  consequens  est,  ut, 
magno  suo  detrimento,  nimis  diu  cunctentur 
hoc  uti  remedio.  Attamen,  nisi  fallor,  cortex 
vel  in  media  accessione  devoratus,  non  aliter 
noceret,  quam  quod  ventriculus  eo  tempore 
imbecillior  posset  eum  respuere  ; unde  nausea 
atque  vomitu  asger  fatigatus  ab  eodem  medica- 
mento  postea  abhorreret.  At  febre  inclinata, 

meo  judicio,  cortex  Peruvianus  nimis  cito  dari 
non  potest,  modo  stomachum  non  gravet. 


Cap.  39. 

De  Febre  Hectica. 

Febris  hectic  se  mentio  saepe  fit  in  medico- 
rum  libris,  neque  raro  etiam  in  sermone  quoti- 
diano : tamen  haud  facile  inveniemus  earn  adeo 
certis  signis  descriptam,  ut  manifestum  sit,  quid 
inter  hanc  et  alias  febres  intersit,  utque  omnis 
de  ejus  natura  dubitatio  tollatur.  Mihi  non  alia 
esse  videtur,  quam  quae  dicitur  symptomatica, 
vel  inordinate  intermittens,  vel  febris  suppura- 
tionis.  Facie  sua  saepe  proxime  accedit  ad  ve- 
ram  intermittentem;  a qua  tamen  longe  di versa 
est,  aliamque  prorsus  curationem  postulat,  et 
multo  praesentiori  periculo  objicitur. 

In  febre  intermittente  accessiones  sunt  lon- 
giores,  turn  tria  ilia  tempora  horroris,  caloris, 
et  sudoris,  accuratius  definiuntur,  et  in  deces- 
sionibus  febris  ex  toto  intermittit.  Verum  hec- 
tica nunquam  adeo  remittit,  quin  arteriarum 
'motus  concitetur,  decern  minimum  ictibus  in 
sexagesima  horse  parte  superans  modum  na- 
turalem.  Porro  hectica  raro  sui  similis  est 
per  tres  accessiones  ; verum  horror  et  frigus 
modo  excipiuntur  calore,  modo  sudore  sine  ca- 

lore  ; calor  quoque  interdum  invadit  sine  ullo 
horrore  antecedente ; alias  aeger  horret,  mnlo 
vel  calore,  vel  sudore  subsequente.  Brevior 
itaqne  est  hecticse  accessio,  non  solum,  quia  tria 
ejus  tempora  citius  plerumque  peraguntur,  sed 
etiam  quia  ex  his  unum,  aut  etiam  duo  inter- 
dum desiderantur.  Interdum  heec  febris  uno 
tenore  perseverat  paucos  dies  sine  ulla  acces- 
sione  manifesta. 

Qui  hectice  segrotat,  oborto  sudore  parum, 
vel  non  omnino  levari  se  sentit ; ssepe  vero  hand 
minus  perturbatus  est  et  anxius  postquam  su- 
dare  coeperit,  quam  dum  horrebat,  aut  incales- 
cebat.  Sudore  finito,  febris  interdum  manet ; et 
vigente  febre,  frigus,  atque  horror  interdum  red- 
eunt ; quod  quidem  est  certissimum  hujus  fe- 
bris signum.  Etenim  cum  plerseque  alise  febres 
incipiant  quidem  ab  horrore,  is  tamen  redire  in- 
tra  tertiam  vel  dimidiam  horse  partem,  febre  con- 
sistente,  non  consuevit,  nisi  in  hac,  de  qua  ser- 
mo  est. 

Hie  morbus  interdum  tempora  sua  servat  per 
duas  vel  tres  accessiones  non  minus  accurate, 
quam  fieri  solet  in  vulgari  quotidiana,  vel  ter- 
tiana:  deinde  autem  fit  inconstans,  et  circuitus 
ejus  perturbatur.  Vix  memini  spatia  inter  qua- 
tuor  accessiones  eadem  fuisse.  Hectica  modo 
mitis  erit,  et  fere  nulla,  in  dies  duodecim  ; mo- 

do,ubi  gravior  morbus  subest,plures  accessiones 
eodem  die  venient,  adeo  ut  horror  instantis  cum 
sudore  decedentis  jungatur.  Neque  insolitum 
est  experiri  horrores  leviores  plures  intra  pau- 
cas  horas.  Accessiones  interdum  desinunt  in 
cupiditatem  somni. 

Nemo  nescit  urinam  in  justa  intermittente 
per  accessiones  dilutam  esse,  et  per  decessiones 
crassaiii : at  in  hectica  facies  urinae  est  incon- 
stantissima  : modo  enim  pari  ter  erit  vel  tenuis, 
vel  crassa,  adsit  febris,  seu  absit ; modo  erit  di- 
luta  in  decessione,  in  ipsa  febre  crassa ; inter- 
dum, sicut  in  aliis  febribus,  tenuis  in  acces- 
sione,  in  decessione  crassa. 

Ad  malorum  cumulum  in  hectica  ssepe  acce- 
dunt  dolores  rheumaticis  non  absimiles,  qui  vel 
per  corpus  universum  vagantur,  vel  in  una 
parte  permanent ; et,  quod  mireris,  pertinax 
hujusmodi  dolor ‘saepe  longe  abest  a morbi  ip- 
sius  sede,  cum  qua,  ut  videtur,  nihil  habet 
commune.  In  quibusdam  aegris  hi  dolores 
adeo  importuni  sunt,  ut  haud  minima  morbi 
pars  sint,  nec  nisi  opio  tolerabiles  reddi  possint. 
Quantum  adhuc  intellexi,  praecipue  molesti 
sunt,  ubi  morbus  oritur  ex  ulcere  externo  aeri 
patente,  veluti  in  carcinomate  faciei,  aut  mam- 
Illud  quoque  in  hac  febre  notabile  est, 
quod  tumores  interdum  momento  temporis  as- 

surgunt  in  artubus,  vel  reliquo  corpore,  et  pau- 
cas  horas  manent,  sine  ullo  vel  dolore,  vel  du- 
ritie,  vel  coloris  mutatione. 

Hujusmodi  febris  illos  interdum  repente  et 
graviter  occupat,  quorum  valetudo  antea  satis 
fuerat  commoda ; urgetque  perinde  ac  vehe- 
mens  febris  orta  ex  inflammatione  ; vitamque 
segri  in  propinquum  discrimen  brevi  adducit. 
Interjectis  deinde  paucis  diebus  remittit,  et  spes 
rediturae  sanitatis  affulget.  Quanquam  autem 
tumultus  conquieverit,  et  febris  haud  multa 
remanserit,  morbi  tamen  reliquiae,  gravi  intus 
subsistente  malo,  nulla  arte  expugnabiles  sunt, 
donee  paulatim  valetudinem  corrumpant,  atque 
interimant.  Verum  rarius  fit,  ut  ad  hunc  mo- 
dum  morbus  incipiat : multo  saepius  vires  suas 
initio  dissimulat,  atque  adeo  tarde  subrepit,  ut 
quos  arripuerit  sentiant  quidem  se  haud  om- 
nino  recte  valere,  tamen  ad  menses  aliquot  vix 
suspicentur  gravem  morbum  subesse ; et  nihil 
fere  querantur  prseter  lassitudinem  aliquam,  et 
cibi  cupiditatem  deficientem,  vires que  aliquan- 
tum  minutas.  Quae  quanquam  haud  magni  in- 
teresse  videantur,  tamen  ubi  motus  arteriarum 
simul  sit  dimidio  celerior  solito,  medicus  solici- 
tus  esse  debet  de  exitu  aegrotationis.  Pauci  et- 
enim  morbi  sunt  in  quibus  plura  nos  docet  ar- 
teriarum motus.  Tamen  in  hoc  quoque  qui 

nimis  secure  illis  confidit,  nae  ille  se  interdum 
haud  mediocriter  delusum  sentiet.  Uni  ex  vi- 
ginti,  ut  conjicio,  licet  omnia  insanabilis  mali 
signa  sint,  et  vires  atque  valetudo  indies  consu- 
mantur,  arteriae  usque  ad  mortis  horam  neque 
celeriter,  nec  quocunque  modo  inordinate  mo- 
ventur,  sed  prorsus  ut  in  optima  sanitate. 

Suppuratio,  in  quacunque  demum  corporis 
parte  orietur,  febrem  propositam  excitabit,  quae 
tamen  majorem  in  modum  propria  est  glandulae 
scirrhosse  inflammatae,  idque  ab  ipso  inflamma- 
tionis  initio  : febris  vero  indies  augebitur  pro 
modo  inflammationis,  aut  ulcerationis,  aut  gan- 
gra?nae.  Ea  est  glandularum  natura,  ut  hujus 
generis  affectus  non  solum  in  multos  menses, 
sed  interdum  in  annos  aliquot  aegros  trahant. 

Ubi  inflammatio  ex  scirrho  oculis  patet,  oc- 
cupatve  pulmonem,  aut  alia  viscera  quorum 
cognita  officia  sunt,  causa  quidem  morbi  ma- 
nifesta  erit.  Quod  si  pars  vitiosa  sensibus  nos- 
tris  subtrahitur,  vel  facultatem  habet  obscuram 
vel  ignotam,  febris,  quae  tunc  incidit,  ab  incautis 
existimatur  esse  morbus  praecipuus,  vel  solus. 

Puerperse,  propter  vim  utero,  et  partibus  vici- 
nis  adhibitam,  hac  febre  fere  moriuntur. 

Mulieres,  quae  annum  quinquagesimum  im- 
pleverunt,  vel  excesserunt,  huic  morbo  oppor- 
tuniores  sunt.  Etenim,  menstruis  finitis,  scir- 

rhus  in  glandulis  mammarum,  ovariorum,  aut 
uteri,  facilius  nascitur,  et  saepe  in  carcinoma 
desinit.  Eodem  tempore  glandulae  quoque 
omnium  viscerum,  quae  in  abdomine  sunt,  hu- 
jus  generis  vitiis  subjectiores  esse  videntur,  et 
initium  adversae  valetudinis  faciunt. 

Similes  affectus  ebriosorum  ventres  occupant, 
et  aeque  perniciosi  sunt. 

Vulnus  levissimum  scalpello  acuto,  aut  telo 
quovis  factum,  maximas  interdum  turbas,  et 
gravissima  mala,  vel  et  mortem  ipsam  inferet. 
Siquidem  non  tantummodo  pars  lsesa  tumet 
doletque ; sed  varia  corporis  loca,  etiam  quae 
longe  absunt  a vulnere,  vehementer  laborant, 
aut  ad  suppurationem  nonnunquam  spectant. 
Ad  haec  semper  accedit  febris  inordinate  inter- 
mittens,  quae  non  prius  extinguitur,  quam  om- 
nis  tumultus  compositus  sit.  Quod  licet  ple- 
rumque  fiat  intra  breve  spatium ; interdum  ta- 
men  hujus  generis  aegrotatio  perseverat  in  duos 
tresve  menses,  aut  etiam  in  mortem  desinit. 

Febris  haec  nunquam  minus  periculosa  est, 
quam  ubi  ex  suppuratione  nascitur,  in  qua 
quicquid  laesum  fuerit,  in  pus  aequale  resolvitur, 
et  facilem  exitum  habet. 

t 

Inflammationes  glandularum,  sive  in  mam- 
mis,  seu  intus  in  visceribus,  medicamentorum 
aut  corporis  beneficio  interdum  recedunt,  quae- 

que  ex  iis  pendebat  febris  finitur  : multo  vero 
saepius  ex  inflammatione  fit  carcinoma,  et  insa- 
nabilis  gangraena. 

Vix  fieri  potuit,  ut  febris,  quae  tot  diversas 
causas  habet,  neque  eadem  ubique  mala  infert, 
uni  medendi  rationi  semper  cederet.  Quando- 
quidem  febris  hectica  ab  alio  morbo  pendet, 
quicquid  hunc  levat,  id  quoque  adversus  illam 
maxime  valebit.  Ubi  a vulnusculo  orta  est, 
multum  erit  praesidii  in  medicamento  quod  ha- 
bet asam  foetidam  et  opium.  In  plerisque  aliis 
casibus  cura  medici  praecipua,  si  non  omnis, 
erit,  levare  quascunque  acciderint  mala.  Calor 
nimius  refrigerantibus  temperandus  est ; alvus 
potius  tenera,  quam  astricta,  servanda;  somnus 
inducendus;  sudores  pestiferi  cohibendi;  deni- 
que  opera  danda,  ut  aere  salubri,  exercitationi- 
bus,  cibisque  convenientibus,  valetudini  quam 
optime  consulatur  : quibus  factis,  reliqua  spes 
omnis  erit  in  facilitate  ilia  sui  conservatrice  na- 
turaliter  innata  omnibus,  quae  aegros  etiam  in 
morbis  deploratis  haud  prorsus  desperare  sinit. 
Ubi  enim  omnia  fuerunt  signa  visceris  cuj  usdam 
insanabili  morbo  impediti,  atque  omnigena  re- 
media frustra  tentata  sunt,  corpore  viribusque 
in  tantum  afflictis  ut  vix  aliquid  spei  reliquum 
esset,  tamen  nonnulli  ex  his  malis  convaluerunt. 
Nam  tumor  natus  est  haud  procul,  uti  conjicie- 

batur,  a morbi  sede,  licet  ad  ipsam  pervenire  non 
videretur;  quo  suppurato  protinus  motus  arte- 
riarum  conquievit,  et  cibi  cupiditas,  et  corpus, 
et  robur,  in  integrum  restituta  sunt.  Quod  in 
his  effecit  natura,  imitari  conatus  sum,  excitato 
ulcere  prope  morbi  sedem ; sed  hoc  spei  quam 
habueram  parum  respondit. 

Nuper  percrebuit  opinio  inter  medicos,  ubi 
incidat  gangrsena,  vel  suppuratio  non  bene  pro- 
cedat,  prse-sens  esse  remedium  in  cortice  Peru- 
viano : et  omnes  fateantur  necesse  est,  aliud 
remedium  non  inventum  esse,  quod  his  aegris 
valentius  subveniat.  Itaque  hie  cortex,  medico 
vel  suadente,  vel  certe  non  repugnante,  semper 
fere  datur  in  febribus  inordinatis,  ubi  gangraena 
aut  abscessus  est.  Et  quamvis  nullum  fuerit 
ulcus,  cum  tamen  haec  febris  intermittenti  si> 
millima  est,  aegri,  et  eorum  amici,  non  cessant 
expetere  hoc  medicamentum ; quod  medicus 
quoque  suo  saspe judicio  experiri  movetur.  Sed 
aegrotantium  et  medicorum  votis  nequaquam 
par  fuit.  Nam  nihil  prorsus  adversus  hanc 
febrem  proficit,  modo  nulla  fuerit  exulceratio. 
Ouinetiam  in  ipsis  gangramis  toties  spem  nos- 
tram  destituit,  ut  dubium  sit  in  istis  qui  conva- 
luerunt,  sanitasne  ad  alias  potius  causas  fuerit 
•referenda. 

Ouanquam  non  ausim  venditare  vim  corticis 


Peruvian!  adversus  hujusmodi  aegrotationes,  ta- 
men  nullus  dubito  quin  tutus  sit.  Nisi  enim 
alvum  fusam  forte  excitet,  nauseamve  levem 
moveat  in  stomacho  infirmiore,  ubi  major  ejus 
modus  datus  est,  turn  praecipue  ubi  in  catapotia 
dura  coactus  est,  nihil  praeterea  mali  aut  hie,  aut 
alibi,  ex  illo  profectum  memini.  Idem  audivi 
ex  medico  sagace  Edwardo  Hulse,  qui  per  an- 
nos quadraginta  plus  hujus  corticis  dederat, 
quam  alius  quisquam  medicus  extra  Angliam, 
vel  fortasse  in  Anglia  ipsa.  Usus  indies  magis 
magisque  confirmavit  hanc  sententiam.  Cujus 
rei  non  leve  indicium  est,  quod  per  proximos 
annos  decuplo  plus  corticis  consumtum  est, 
quam  ante  annos  centum.  Itaque  quo  magis 
vires  ejus  exploratae  sunt,  eo  magis  deletae  sunt 
ex  hominum  mentibus  suspiciones  istae,  quibus 
hoc  magnum  remedium  immerito  infamatum 
fuerat.  Nec  tamen  ad  hunc  usque  diem  desunt 
medici,  maxime  quidem  extranei,  quorum  alii 
initio  febris  intermittentis,  alii  toto  ejus  tempore 
corticem  dare  metuunt.  Nimirum  illis,  ut 
mihi  videtur  sine  justa  causa,  persuasum  est  fe- 
brem  intermittentem  esse  conatum  naturae,  quo 
humores  supervacuos,  et  morborum  semina 
expellat ; et  ubi  haec  arnica  febris  praepropere 
sanetur,  ibi  gravissima  mala  in  viscera  inclina- 
tum  iri,  et  hydropem,  mortemque  mox  subse- 

cuturum  esse.  Crediderim  hos  metus  inanes  ex 
istis  aegris  ortos  esse,  quorum  febrem  medicus 
falso  judicasset  esse  intermittentem,  cum  revera 
hectica  esset ; glandularumque  vitia  non  facta 
esse  ex  cortice  Peruviano,  verum  ipsam  fuisse 
febris  causam. 

In  morbis  longis  qui  aliis  remediis  non  ce- 
dunt,  aegri  ad  aquas  Bathonicas  confugere,  et 
voluntate  sua,  et  amicorum  hortatu  solent. 
Verum,  ut  nihil  dicam  de  incommodis  itineris 
faciendi,  et  in  domo  aliena  vivendi,  quibuscum 
segroto  conflictandum  est,  aquas  Bathonicas 
prorsus  alienas  sunt  in  febre  hectica,  quam  sem- 
per intendunt,  auctis  omnibus  aegri  malis,  et 
morte  properata. 


Cap.  40. 

De  Fistula  in  A no. 

Scirrhi,  ulcera,  et  fistulas  in  ano,  et  intes- 
tino  recto,  inferunt  tormina,  tenesmum,  cupi- 
ditatem  et  simul  difficultatem  urinae,  inconti- 
nentiam  quandam  alvi,  dejectiones  mucosas 
aut  cruentas,  et  stercora  figuras  compressae,  hor- 
rores,  testiculorum  tumores  aut  interdum  gan- 
graenam,  dolores  vagos,  etiam  remods  partibus 
artuum  inhaerentes. 

Ulcera  intestini  recti  saepe  perperam  judican- 

tur  esse  haemorrho'ides,  ideoque  negliguntur. 
Ex  illis  autem,  dum  inflammantur,  dolor 
longe  major  est,  quam  ex  haemorrhdidibus,  et 
magis  intenditur  sternuendo,  vel  tussiendo.  Sed 
et  postquam  suppuratio  facta  fuit,  si  quidem 
ulcus  exiguum  humorem  fundat,  non  facile 
discernitur  ab  hxmorrhoidibus,  a quibus,  etiam 
ubi  nulla  est  exulceratio,  subpurulentus  humor 
consuevit  destillare.  Ut,  quantum  fieri  potest, 
error  omnis  tollatur,  ubicunque  dolor  est  vehe- 
mentior,  et  purulentum  quid  emanat,  oporte- 
bit  confugere  ad  chirurgum,  cui,  si  detegatur 
vel  inflammatio  vel  ulcus,  tota  curatio  permit- 
tenda  est ; et  quo  maturius  illius  auxilium  im- 
ploratur,  eo  magis  juvabitur  aegrotus.  Nam  re- 
media idonea  tempestive  adhibita  non  sinunt 
altos  fieri  sinus,  qui  vel  nunquam  postea  sanari 
possint,  vel  non  sine  ferro,  et  dolore  non  me- 
diocri.  Ulcus  fistulosum  in  quibusdam  per- 
mansit  insanabile,  et  pus  fudit,  tanquam  fonti- 
culus,  per  triginta  annos. 

Inflammatio  et  exulceratio  intestini  recti  mo- 
do  habent  initium  a malo  corporis  habitu,  at- 
que  humoribus  acrioribus  in  hanc  partem  in- 
cumbentibus ; modo  a levibus  injuriis  extrinse- 
cus  illatis  ulcus  nascitur,  quod  neglectum  tan- 
dem oinnes  corporis  humores  corrumpit.  Alter- 
utra  ex  his  causis  efiicere  potest,  quod  saepe  vi- 

demus,  ut  cum  fistula  in  ano  simul  valetudo 
conquassata  sit  ac  perdita.  Igitur,  sanato  ulcere, 
vitium  in  alias  partes  verti  consuevit,  turn  prae- 
cipue  in  pulmones ; unde  fiunt  sputa  cruen- 
ta,  spirandi  difficultas,  et  tabes.  Ouamobrem 
multi,  non  sine  ratione,  praecipiunt  ulcusculum 
aliqua  ex  parte  excitare,  protinus  ut  fistula 
desierit,  quo  detur  exitus  humoribus  vitiosis, 
sive  nati  fuerint  ab  exulceratione  intestini,  seu 
ipsi  alterius  causa  fuerint.  Interea  auxilio  erit 
ista  victus  ratio,  quae  tabidis  quoque  convenit. 


Cap.  41. 

i 

De  Fluore  Albo . 

Profluvium  album  nullo  vitae  anno  non 
exercet  mulieres  a primo  usque  ad  extremam 
senectutem.  Haec  tamen  infirmitas  multo'ra- 
rior  est  ante  pubertatem. 

Humor  iste,  quanquam  plerumque  albus,  ut 

* 

vulgo  appellatur,  et  aquae  similis  j interdum  ta- 
men glutinosus  est,  et  coloris  subflavi ; item 
subviridis,  et  mali  odoris,  atque  tarn  acris,  ut 
nisi  partes  in  quas.descendit  saepe  eluantur,  levis 
inflammatio  fiat,  cum  prurigine,  et  dolore,  cuti- 
cula  quoque  deteratur,  et  urina  reddi  nequeat 
sine  sensu  pungentis  caloris.  Ex  his  quae  dicta 
sunt,  patet  opus  esse  non  mediocri  cura  atque 

judicio,  ut  discernatur  hie  afFectus  a malo  Ve~ 
nereo,  siquidem  mulier  illi  objecta  fnerit.  Ubi 
aliqua,  quae  antea  vixerat  libera  a profluvio  albo, 
vel  id  tantum  levissime  experta  erat,  postquam 
consuevit  cum  viro,  continuo  coeperit  affligi  do- 
lore  urinae,  et  humoris  albi  profusione  copiosa, 
turn  maxime  si  coloris  flavi  fuerit,  aut  viridis, 
justa  erit  morbi  Venerei  suspicio.  Molestum 
tamen  est,  quod  mulieres  statim  post  nuptias,  si 
valetudo  et  habitus  corporis  sint  infirmiores, 
non  raro  tententur  profluvio  quodam  albo,  ex 
quo  falsae  criminationes  natae  sunt.  Itaque  sum- 
mopere  cavendum  est  a praecipiti  judicio  de  na- 
tura  hujus  mali.  Ubi  color  humoris  vel  albus 
est,  vel  leviter  flavus,  et  exiguus  vel  nullus  uri- 
nae dolor,  non  erit  locus  suspicando  morbum 
Venereum  subesse,  etiamsi  nulla  fuerit  antea 
hujus  generis  infirmitas. 

Hoc  vitium  ssepe  nascitur  ex  crebro  vel  partu, 
vel  abortu.  Qusedam  illo  primum  tentatae 
sunt,  dum  gravidae  fuerunt.  Contra  uni  con- 
tigit,  ut  dum  ventrem  ferret,  consueto  minus  eo 
laboraret.  Interdum  rediit  singulis  mensibus, 
et  menstruorum  vicem  implevit;  item  perman- 
sit  sine  ulla  intermissione,  quamdiu  ilia  sup- 
pressa  erant.  Vetulas  quoque  adortum  est, 
quas  menstrua  penitus  deseruerant.  Alias  fluor 
albus  et  menstrua  profusa  eodem  tempore  exer- 

cent:  debilitas  forsitan  utriusque  causa  fuerit. 
Labor  durus,  nisus  ferendi  onera  viribus  majo- 
ra,  Venus  immodica,  mentis  perturbationes,  et 
constitutio  corporis  infirma,  vel  strumosa,  saepe 
fecerunt  hunc  morbum.  Sed  qualiscunque 
fuerit  ejus  origo,  simul  semper  accedit  dolor 
lumborum  gravis,  qui  non  minima  morbi  pars 
est.  Vix  fieri  potest,  quin  hujusmodi  proflu- 
vium  vires  et  valetudinem  aliquantum  minuat ; 
nescio  vero  ecquid  praeterea  detrimenti  inferat. 
Non  paucae  mulieres  cum  eo  conflictatse  sunt 
totam  vitam,  neque  tamen  impeditae  sunt  ne 
sanos  liberos  parerent. 

Imbecillitas  totius  corporis  in  culpa  esse  po- 
test, vel  tantummodo  resolutio  glandularum 
quae  hunc  humorem  excernunt.  Proinde  re- 
medio  erunt  vel  quae  corpus  universum  fir- 
mant,  vel  quae  glandulas  laxatas  astringunt. 
Profuit  pulvis  bis  quotidie  sumtus,  qui  habet 
olibani  et  corticis  aurantiorum  Hispalensium, 
singulorum  grana  decern,  corticis  quercus  grana 
quinque,  cui  superbibenda  est  aqua  in  qua  cor- 
tex Peruvianus  decoctus  est.  Convenit  quoque 
aquam  in  qua  cortex  quercus  decoctus  est  mane 
et  vespere  infundere  in  vaginam.  Et  cum  his 
simul  utilis  est  lavatio  frigida.  Fatendum  autem 
est  hunc  affectum,  quanquam  praesente  peri- 
culo  vacet,  saepe  difficillimum  esse  curatu,  ubi 

aut  inveteraverit,  aut  cum  infirmo  corporis  ha- 
bitu  contigerit.  Medicus  vero  munere  suo 
fungetur  siquidem  minuat  morbum,  qui  sanari 
non  potest.  In  habitu  corporis  strumoso  pro- 
fluvium  saepe  videtur  oriri  non  tam  ex  debili- 
tate, quam  ex  humoribus  noxiis  hac  via  exitum 
sibi  molientibus ; unde  etiam  nova  nascitur  dif- 
ficultas  : nam  quae  robur  corpori  addunt,  si  per 
se  adhibeantur,  plus  detrimenti  ferent,  quam 
auxilii.  Ubi  enim  ex  harum  rerum  usu  pro- 
fluvium  vel  ex  toto  cohibitum  fuerit,  vel  mul- 
tum  imminutum,  aegrae  continuo  correptae  fu- 
erunt  doloribus  ventriculi,  et  universi  corporis 
languore,  quibus  profecto  magis  laesse  sunt, 
quam  pristino  suo  malo.  His  igitur  medica- 
menta  astringentia  non  conveniunt : at  dare 
oportebit  quarto  quoque  mane  vel  aquas  pur- 
gantes,  vel  salem  aliquem  purgantem  dissolu- 
tum  in  aqua  sive  pura,  seu  in  qua  decoctus  est 
cortex  Peruvianus ; et  cum  his  tuto  et  utiliter 
sumi  possunt  quae  corporis  totius  vim  moliun- 
tur.  Aqua  Bristolica  plurimum  celebratur  ad- 
versus  hunc  morbum ; sed  famam  ejus  usus 
mihi  non  confirmavit.  Cognovi  quibus  cerussa 
acetata  data  est,  et  nihil  profuit:  ut  autem 
maxime  profuisset,  tamen  mala  ex  hoc  metallo 
nata  multo  magis  sunt  metuenda,  quam  ipse 
morbus. 

Dolores  cruciantes  in  uterd,  coxis,  et  femo- 
ribus,  cum  profluvio  cruento  et  sanioso,  qui 
nascuntur  ex  ulceratione  vel  carcinomate  uteri, 
satis  distinguunt  hos  affectus  a fluore  albo. 


Cap.  42. 

Ue  Gonorrhoea  miti , sen  Fluore  Urethra. 

■■  / 

Gonorrhcea  mitis  in  viris  similis  est  pro- 
fluvio albo  foeminarum  cum  natura,  turn  quo- 
que  curatione.  Quicquid  itaque  de  altero  dic- 
tum est,  fere  asquo  jure  ad  alteram  pertinebit. 
Hujusmodi  debilitas  multo  rarior  est  in  viris, 
quam  in  foemlnis  ; et  profecto  vix  reperitur, 
nisi  ubi  initium  habuerit  ab  intemperantia, 
aut  morbis  Veneris.  Bis  autem  terve  acci- 
disse  memini,  ut  ictus  vehementior  exceptus 
fuerit  profluvio  copioso  et  colorato,  per  om- 
nia referente  fluxum  urethrae  Venereum,  ex- 
cepto  quod  paucis  diebus  sua  sponte  finitum 
sit. 

Ad  hunc  morbum  raro  vel  nunquam  medi- 
camenta  in  urethram  infundi  debent ; quippe 
horum  usum  crebriorem,  turn  praecipue  acrid- 
rum,  multi  non  injuria  suspicati  sunt  primam 
dedisse  occasionem  istis  vitiis,  sub  quibus  uririae 
iter  intercluditur  sic,  ut  sine  summa  difflcultate, 
et  vix  patibili  dolore,  ea  reddi  non  possit.  Haec 

N 


178 

vitia  ssepe  sunt  insanabilia,  aut  etiam  mortifera, 
ubi  urina  ex  toto  suppressa  sit,  vel  inciderit 
gangraena.  Ouicunque  in  posterum  cavet  ab 
istis  causis,  a quibus  gonorrhoea  primum  orta 
est,  raro  spe  sua  excidet  earn  vel  sanandi,  vel 
saltern  adeo  minuendi,  ut  valetudo  nullum  inde 
detrimentum  capiat.  Multi  vero,  quibus  inge- 
nium  est  paulo  timidius,  sine  causa  se  mire 
excruciant,  opinantes  hunc  morbum,  prae  cas- 
teris  omnibus,  nescio  quas  ingentia  mala  vel 
jam  intulisse,  vel  mox  illaturum  esse.  Et  nun- 
quam  defuerunt  homines  nefarii,  qui  metus 
hos  inanes  injicere,  et  augere,  non  veriti  sint, 
ut  quaestum  sibi  facerent  venditando  libros  fu- 
tiles,  et  medicamenta  perniciosa. 


Cap.  43. 

De  Graviditaie. 

Gr  a viDifc  multis  malis  sunt  opportune,  quo- 
rum pleraque  non  nisi  post  partum  finiuntur. 

Mulieres  forsitan  promtius  concipiunt  paulo 
ante  menstruorum  cursum,  quam  alio  quovis 
tempore. 

Duo  mariti  mihi  narrarunt  uxores  suas  in 
Venerem  fuisse  frigidas,  omni  ejus  cupiditate  et 
voluptate  carentes  ; saepe  tamen  gravidas  factas 
esse,  et  recte  peperisse. 

Mulier  integral  valetudinis  quinto  gravidita- 
tis  mense  sensit  humorem  e papillis  distillare, 
qui  non  substitit  nisi  biduo  ante  partum  ; dein 
mammse  nihil  fuderunt  per  sex  dies  ; sed  die  a 
partu  quarto  lacte  rite  distendebantun 

Ex  graviditate  plerumque  nascuntur  nausea 
atque  ardor  ventriculi ; quorum  priorem,  post- 
quam  multa  frustra  tentata  fuerant,  levavit 
linimentum  saponis  cum  tinctura  opii  ventri 
illitum  bis  quotidie  : ardorem  autem  stomachi 
sanavit  acidum  vitriolicum  dilutum. 

Quasdam,  haud  suspicata  se  concepisse,  per- 
stitit  non  solum  in  frigidam  descendere  per  pri- 
mos  graviditatis  menses,  sed  etiam  potare  aquam 
marinam  sic,  ut  alvus  bis  vel  ter  quotidie  deji- 
ceret ; atque  turn  primum  libera  fuit  a nausea, 
qua  vehementer  fatigari  solebat,  quoties  pras- 
gnans  fuisset.  Succus  etiam  aurantiorum,  et 
limonum,  aliorumque  fructuum  acidorum, 
profuit  adversus  hanc  nauseam. 

Sanguis  ex  utero  manavit  quadraginta  dies 
circa  sextum  mensem,  neque  mulier  abortum 
fecit.  Aliam  cognovi  cui  per  totam  gravidi- 
tatem  menstrua  fluere  justo  tempore  non 
desierant  usque  ad  partum ; quater  autem  pe-; 
pererat. 

Mulieres,  quse  phthisi  pulmonis  occupantur, 
promte  concipiunt,  etdum  gravidcE  sunt,  tabes 

codem  fere  statu  manet : quamprimum  autem 
pepererint,  morbus  majores  vires  sumit,  et  ra- 
pido  cursu  aegras  praecipitat. 

Urina  difficilis,  aut  suppressa,  interdum  fit 
ex  pondere  uteri  in  urethram  incumbentis ; cu- 
jus  catheter  est  praesens  atque  unicum  reme- 
dium. Postquam  urina  triduum  suppressa  fu- 
erat,  per  catheterem  quinque  librae  cftusae.  sunt. 

Emplastra  cantharidis  foeminis  praegnantibus 
imposita,  quae  majorem  in  modum  erant  stran- 
guriae  obnoxiae,  eandem  inducendo  abortus  pe- 
riculum  fecerunt. 


Cap.  44. 

Dc  Hamorrhoidibus, 

Venje  intestini  recti  interdum  distenduntur, 
aut  etiam  rumpuntur,  et  sanguinem  fundunt 
sine  dolore,  perinde  ac  venae  quae  sunt  in  na- 
ribus.  Alias  insigniter  tument  aut  foris,  aut 
intus,  et  non  rumpuntur,  sed  vehementer  do- 
lent,  et  dolor  manet  etiam  postquam  venae 
apertae  fuerunt,  et  tumor  subsidit.  Ouidam 
credunt  hanc  sanguinis  profusionem  esse  salu- 
tarem,  et  proinde,  si  valentioribus  remediis 
cohibeatur,  subsecutura  esse  capitis  dolorem, 
vertiginem,  angores  ventris,  atque  universain 
conquassationem  ; tanquam  sanguis  ille,  qui 

exitum  sibi  per  venas  intestini  moliebatur,  intus 
retentus,  magni  alicujus  mali  causa  fieret,  in- 
clinata  in  viscera  materia.  Ouod  si  in  sano 
corpore  nihil  opus  est  cursu  sanguinis  ex  his 
venis,  nescio  an  in  aegro  rectius  dicatur  signum, 
quam  remedium,  adversae  valetudinis. 

In  nonnullis  haemorrh bides  non  minus  le- 
vibus  de  causis  sanguinem  fundunt,  quam 
venae  narium,  et  tuto  negligi  possunt.  Multi 
sunt  viscerum  morbi,  qui  cum  moras  faciant 
sanguini,  causae  esse  possunt,  cur  venae  in  ima 
intestinorum  parte  turgeant,  et  dehiscant.  Ita- 
que  ad  morbos  jecoris  saepe  accedunt  haemor- 
rhoi’des,  et  brevi  quidem  auxilio  sunt ; tamen 
nequaquam  illis  mederi  valent.  Viscerum  au- 
tem  vitia  saepe  sunt  insanabilia,  et  ubi  haemor- 
rho’ides  ex  illis  natae  forte  suppressae  sint,  exitus 
eorum  vitiorum  inevitabilis  istius  sanguinis  de- 
fection! falso  tribuitur. 

Quidam  censent  haemorrhoides  profuisse  ad- 
versus  capitis  et  ventriculi  dolores,  asthma,  ver- 
tiginem,  atque  vitia  cutis  in  facie : rectene  an 
secus  judicaverint,  haud  facile  est  dictu.  Ad 
errorem  certe  haec  res  proclivis  est.  Ouod  si 
unquam  acciderit,  ut  haemorrhoides  cssent 
utiles,  hoc  tamen  tarn  rarum  fuit,  ut  morbus, 
cujus  incommodum  certum  est,  et  incerta  uti- 
litas,  nemini  sit  expetendus.  At  salutares  sint 

necnc,  parvi  interest ; cum  sanguinis  profusio 
raro  tanta  est,  quae  vel  prssens,  vel  futurum 
periculum  intentet.  Attamen  novi  ex  venis  ani 
tantum  sanguinis  quotidie  per  mensem  efflux- 
isse,  ut  vix  fieri  posset  quin  corporis  robur  ali- 
quantum  minueretur.  Hoc  autem  rarum  est. 
Ubi  fit,  auxilio  erit  aqus  in  qua  cortex  Peru- 
vianus  decoctus  est  selibra  quotidie  epota  ; qus 
quidem,  ut  mihi  videtur,  non  tarn  proficit  vi 
quadam  astringendi,  quam  quia  occurrit  malis 
ex  immodica  sanguinis  profusione  orituris. 

Hsmorrho'ides  utrique  sexui  pariter  sunt  in- 
fests. Ouidam  anno  statis  quinto  coeperunt 
iis  laborare  : sspius  stas  puerilis  ab  hoc  mor- 
bo  libera  est.  Mulieres  prsgnantes,  et  vetuls, 
quas  menstrua  nuperdefecerunt,  opportuniores 
sunt  hsmorrho'idibus.  Alis  foe  mins  videntur 
minus  illis  vexari,  quam  viri. 

In  quibusdam  corporis  constitutionibus  hs-r 
morrhoides  familiares  sunt,  et  cum  brevibus 
intermissionibus  per  hominis  statem  manent. 
Nocet  alvus  vel  dura,  vel  fusa.  Non  solum 
quoties  venter  exoneratur,  sanguis  exit ; verum 
humor  serosus  diu  perseveravit  sponte  sua  ju- 
giter  effluere.  Cruor  hsmorrhoidalis  sterco- 
ribus  quasi  superfunditur,  non  autem  cum  illis 
miscetur.  Dolor  multum  augetur  quoties  alvus 
flescendit,  nec  nisi  post  horas  aliquot  seremitcit. 

Ardor  urinae,  nausea,  et  dolor  lumborum,  fue- 
runt  inter  minus  consueta  haemorrhoidum  sig- 
na.  Plerique  in  hoc  morbo  fugiunt  aloen,  ut- 
pote  venas  ani  praeter  alia  omnia  purgantia  irri- 
tantem;  nec  prorsus  injuria.  Tamen  hie  affec- 
tus  vulgi  opinione  ubique  minor  est;  et  non 
raro  nullus.  Proinde  illos  spes  sua  ssepe  frustra- 
bitur,  qui,  cum  persuasum  habeant  haemorrhoi- 
des  esse  salutares,  student  per  aloen  eas  inducere. 

Ubicunque  haemorrhoides  vel  dolent,  vel  san- 
guinem  fundunt,  alvus,  ut  res  ipsa  loquitur, 
servanda  est  paulo  tenerior.  Ouem  ad  finem 
dores  sulphuris  ante  omnia  utiles  esse  censentur. 
Horum  grana  decern  vel  quindecim  lenissime 
alvum  movent,  et  praeterea,  si  vera  est  fama, 
dolorem  leniunt,  et  sanguinis  cursum  moderan- 
tur.  An  vero  sulphur  plus  valeat  in  hoc  mor- 
bo, quam  alia  quae  leniter  purgant,  adeo  incer- 
tum  est,  ut  loco  ejus  commode  dari  possit  vel 
electuarii  sennas  drachma,  vel  cochlearium  olei 
e seminibus  ricini,  vel  semuncia  tincturae  sen- 
nae  cui  adjecta  fuerit  olei  amygdalarum  uncia ; 
quorum  omnium  utilitatem  usus  quotidianus 
comprobat. 

Dolor  ex  haemorrhoidibus  interdum  tantus 
est,  ut  praesens  auxilium  postulet,  quod  praebet 
cataplasma  panis  ex  lacte  subacti  cum  exiguo 
modo  olei ; idem  praestant  unguenti  adipis  suil- 

lx  uncias  binas  cum  totidem  scrupulis  opii  aqua 
emolliti;  hujus  unguenti  tantillum  parti  dolenti 
admovendum  est.  Nondum  satis  cognitum  ha- 
beo,  opiumne  sic  adhibitum  eas  venas  solas  sub- 
levet,  an  potius  nervos  universos  permulceat ; 
quam  novimus  esse  hujus  medicamenti  faculta- 
tem,  simul  ac  ventriculum,  aut  intestina  con- 
tingat.  Dolor  ex  venis  turgentibus  lenietur,  vel 
cessabit,  quamprimum  per  scalpellum,  vel  hi- 
rudines,  exinaniantur.  Nonnulli,  quos  haemor- 
rhoides  male  habebant,  semel  et  iterum  mihi 
narrarunt,  aquse  in  qua  buxi  folia  injectaerant 
libram  mane  et  vespere  epotam  maximo  fuisse 
auxilio  ; quod  tamen  aliis  non  imperavi,  utpote 
neque  citius  nec  plenius  segrorum  votis  resporn 
surum,  quam  remedia  quae  supra  proposita 
sunt. 


Cap.  45. 

T)e  Hernia . 

Medicamenta  intus  data  in  hoc  morbo 
sunt  merae  nugae.  Unicum  remedium  est  fas- 
cia corpori  aptata  sic,  ut  intestinum  descendere 
prohibeat. 

Cap.  46. 

De  Uydrocephalo . 

Capita  nonmillorum  infantum  excedunt  in 
nimiam  magnitudinem,  suturaeque  dehiscunt, 
et  membranae  cerebri  aqua  distentse  feruntur  ex- 
tra, unde  fit  tumor  mollis  eminens  supra  oras 
suturarum.  Infantes  infirmiores  huic  vitio  ob- 
jiciuntur,  quod  per  mensem  integrum  quotidie 
vires  acquisivit : at  ipsi  indies  magis  stupent, 
torpentque,  dum  pulsus  arteriarum  non  exce- 
dunt septuaginta  duos  in  sexagesima  horse  par- 
te : sex  septemve  ultimis  morbi  diebus  potiones 
vix,  aut  ne  vix,  ingeri  possunt,  vox  nulla  edi- 
tur,  et  exanimes  fere  aegri  jacent,  nisi  quod  in- 
terdum  artus  leviter  distendantur. 

Inciso  infantis  cadavere,  qui  hoc  morbo 
perierat,  aquae  selibra  in  ventriculis  cerebri  re- 
perta  est.  Nulla  alia  tentavi  remedia  prseter 
purgationes,  et  exulcerationes,  quae  quidem  pa- 
rum  profecerunt. 

Hydrocephalus  prsecipue  occupat  pueros  et 
puellas  a primo  ad  octavum  aetatis  annum.  Ca- 
pitis dolores,  manus  ad  caput  crebro  admotse, 
clamores  subiti,  distentio  nervorum,  stupor, 
mentis  perturbatio,  motus  venarum  lentus,  pos- 
tremo  csecitas,  justam  hujus  morbi  suspicionem 

injiciunt,  etiamsi  capitis  moles  non  fuerit  aucta. 
Neque  tamen  perpetuum  est,  ut  hxc  signa  ex 
liydrope  cerebri  nascantur  ; etenim  vidi  ea  om- 
nia in  puero,  cujus  cerebrum  non  nisi  consueta 
humoris  copia  humectatum  erat,  teste  peritis- 
simo  anatomico,  qui  cadaver  inciderat. 

Adultus  quidam  impatibili  dolore  capitis  oc- 
cupatus  est,  cupiditas  cibi  modo  summa  erat, 
modo  nulla,  delirabat,  membra  distendebantur, 
stupebat,  et  brevi  exinctus  est.  Ventriculi  ce- 
rebri adeo  turgebant,  ut,  scalpello  adacto,  aqua 
in  notabilem  altitudinem  exiliret. 


Cap.  47. 

He  Hydrophobia , 

Testis  fui haud  mediocris  timoris  aquas,  vel 
cujusvis  liquoris,  ultra  quam  dolor  devorandi 
intulisset,  in  asgro,  cujus  fauces  inflammata: 
erant,  et  dein  suppuratae.  Hydrophobiam  ex 
morsu  animalis  rabiosi  nunquam  vidi. 


Cap.  48. 

He  liydrope. 

Talorum  aut  crurum  tumores,  qui  mane 
vel  dissipantur,  vel  multum  minuuntur,  farm- 

Hares  sunt  fceminis  in  cceli  temperie  calidiore, 
et  in  graviditate,  et  tam  viris,  quam  fceminis 
ex  morbis  gravibus  autlongis  surgentibus;  item 
senioribus,  et  arthriticis,  et  iis  quorum  crura 
laesa  fuerint  ictu,  vel  distortione,  vel  exulcera- 
tione,  quasve  ob  causam  fere  quamcunque  do- 
luerint.  Hujusmodi  tumores  vel  s ponte  sua 
finiuntur,  vel  sine  periculo  manent ; ideoque 
nihil  illis  opus  est  medicina.  At  ubi  longis 
morbis  pulrnonum,  aut  abdominis,  superve- 
niant  tumores  in  cruribus,  indicio  sunt  grave 
aliquod  malum  subesse  in  pectore,  aut  ventre,  et 
tumores  assurrecturos  esse  in  justum  hydropem, 
qui  morte  plerumque  terminatur. 

Hydrops  non  tam  ipse  morbus  est,  quam 
morbi  alicujus  signum,  et  plerumque  capitalis ; 
jdeoque  saspissime  fit  mortis  prasnuncius.  Aqua 
saepe  reperta  fuit  in  thorace : sed  hasc,  dum 
homo  vivit,  nulla  certa  nota,  quantum  scio, 
detegi  potest.  Natura  thoracis  impedit  quo 
minus  tumor  aliquis  extra  appareat ; et  spirandi 
difficultas  ex  hydrope  pectoris  adeo  per  omnia 
similis  est  illi  quae  ex  aliis  quoque  causis  nasci- 
tur,  ut  nullum  manifestum  hujus  mali  indi- 
cium prasbeat. 

Hydrops  ventris,  sive  ascites,  cognoscitur  tu- 
more,  et  aquas  fluctuantis  sensu,  ubi  venter 
altera  manu  pulsatur,  altera  premitur : nihil 

enim  hujusmodi  exhibet  aut  graviditas,  aut  in- 
flatio,  aut  vise  us  morbo  tumefactum.  Neque 
tamen  nullus  est  errori  locus  in  hac  re  : vidi 
enim  peritos  medicos,  et  chirurgos,  liuic  signo 
confisos,  falsum  de  tumoris  natura  fecisse  judi- 
cium. In  ascite  aqua  saepe  continetur  in  tu- 
nica, quam  glandula  visceris  vitiosi  suppedita- 
visset.  Ovaria  saepe  Hunt  sedes  hydropis  in  foe- 
minis  ; et  morbus  in  illis  perseveravit  plus  de- 
cennium,  cum  baud  majori  incommodo,  quam 
quod  ex  mole  tanta,  tantoque  pondere  necessa- 
rio  natum  est.  Hujus  generis  hydrops  eo  for- 
tasse  tutior  est,  quia  ovarium  non  tarn  ad  vitam 
necessarium  est,  quam  reliqua  viscera  : in  hoc 
autem  aquam  conclusam  fuisse  judicavi,  ubi 
tumor  e regione  ovarii  primum  deprehensus  est. 
Humore  saepe  distenditur  ovarium,  et,  nisi  fal- 
lor,  alia  quoque  viscera  abdominis,  sine  ullo 
tumore  crurum.  Sitis  fere  insedabilis  vexat  ple- 
rosque  ex  his  aegris,  non  autetn  universos.  In 
omni  hydrope,  ubi  aqua  in  tunica  includitur, . 
baud  facile  dictu  est,  quo  pacto  humor  ad  crura 
et  femora  descendat.  Aiunt  quidem  hoc  fieri 
vel  per  membranam  cellularem,  vel  vi,  quam 
habet  corpus,  absorbendi  humorem  ex  uno 
loco,  et  in  alium  cogendi.  In  quibusdam  ne- 
scio  an  aqua  quae  in  abdomine  est,  aliquid  ha- 

distendit.  Horum  utique  tumor  orirl  potest  ex 
universi  corporis  debilitate,  quam  morbus  in- 
duxerit,  atque  anasarcam  referre,  licet  non  deri- 
vetur  ab  humore  in  abdomine  collecto. 

Ardua  res  est  aquas  hydropicas  amoliri  sive 
per  alvum,  sive  per  urinam,  sudoremve.  Quod 
si  medicamenta  optatum  auxilium  attulerint,  et 
omnis  aqua  fuerit  effusa;  tamen  multum  super- 
erit  agendum,  atque  aeger  in  eodem  periculo 
versabitur,  nisi  morbus,  a quo  pendebat  hy- 
drops, vel  natura,  vel  arte  sublatus  sit.  Illud 
vero  admonendi  sunt,  quotquot  purgatione  alvi 
opem  ferre  his  asgris  student : eorum  vires  mor- 
bo  suo  multum  fuisse  imminutas,  ideoque  non 
esse  perseverandum  in  medicamentis  valentiori- 
bus,  nisi  manifestum  fuerit  segros  inde  levari, 
vel  saltern  non  laedi.  Ubi  hydropicus  par  sit 
ferendo  tarn  validum  remedium,  solitus  fui  dare 
elaterii  granum  unum,  vel  duo,  quod  commode 
sumitur  ex  cochleario  spiritus  vini  tenuioris. 
Hoc,  si  nullos  insolitos  tumultus  excitet,  et  ven- 
ter multum  aquse  excernat,  quarto  quoque  ma- 
ne dare  oportebit,  donee  omnis  humor  super- 
vacuus  exierit : at  diebus  a purgatione  liberis 
medicamentum  aliquod  amarum  et  aromaticum 
erit  sumendum.  Hac  ratione  medendi  quatuor 
vel  quinque  asciticos  restitutos  novi;  e quibus 
unus  vixit  sanus  quatuordecim  annos.  Idem 

fere  valet  gambogiae  semiscrupulus.  Ouanquam 
magnitudo  hujus  morbi  magnum  remedium 
postulet,  id  tamen  saepenumero  aegri  vires  susti- 
nere  non  possunt : in  quo  casu  confugiendum  est 
ad  ea  quae  lenius  alvum  solvunt,  quaeque  movent 
urinam.  Ad  hoc  utilis  est  scillae  radix,  cujus 
tot  grana  sumenda  sunt,  quot  stomachus  sine 
nausea  recipere  valet.  Aromata  jucundiora,  vel 
olea  quae  vocantur  essentialia,  vim  ejus  movendi 
vomitus  cohibebunt,  reddentque  majorem  mo- 
dum  satis  tolerabilem.  Hujusmodi  medica- 
mentum  singulis  noctibus  sumendum  est;  sin- 
gulis autem  auroris,  kali  acetati  drachma  disso- 
luta  in  uncia  tincturae  sennae  ; vel  salis  Rupel- 
lensis,  aut  kali  tartarisati,  semuncia  : omnes  hi 
sales,  qui  vocantur  neutri,  quantum  adhuc  usu 
didici,  urinam  pariter  movent. 

Fieri  potest,  ut  debilitas  aegri,  vel  alvus  ejus 
fusior,  locum  purgantibus  nullum  relinquat; 
et  proinde  ab  iis  rebus  quae  movent  urinam 
tota  curatio  petenda  sit.  Hanc  quidem  facul- 
tatem  non  paucis  medicamentis  tribuerunt  me- 
dici  veteres,  eaque  posteris  suis  hoc  nomine 
commendarunt.  Fatendum  autem  est  horum 
omnium  effectus  adeo  levps  esse,  et  incertos,  ut 
quisquis  iis  multum  confidat.  spe  sua  saepe  exci- 
derit.  In  hoc  numero  sunt  balsama  acriora,  I 
quorum  scrupulus  bis  quotidie  sumtus  est ; I 

item  kali  prceparati  tantundem  in  aqua,  aut  in 
vino  dissolutum.  Hoc  pulchrius  multo  reme- 
dium est,  quam  quod  habet  cineres  herbarum 
ex  vino  liquatos  ; quippe  eorum  vis  non  conti- 
netur  in  terra  fatua,  verum  in  salibus  alcalinis, 
quibus  hi  cineres  abundant,  cum  aliqua  simul 
portione  salium  neutrorum,  quos  multae  plants 
cremats  exhibent.  Parem  facultatem  habere 
existimantur  spiritus  setheris  nitrosi,  et  tinctura 
cantharidis;  hujus  guttae  viginti,  illius  drachma, 
ter  quotidie  adhibetur.  Succi  etiam  ex  foliis 
cinarse  expressi  cochlearium  cum  vini  Rhenani 
cochleariis  tribus  nonnullorum  sermone  cele- 
bratur. 

Ubi  hsc,  et  multa  alia  qus  vocantur  diu- 
retica,  frustra,  ut  plerumque  fit,  tentata  fue- 
rint,  quidam  conati  sunt  aquam  educere  incisis 
cruribus,  vel  super  ea  impositis  emplastris  can- 
tharidis : interdum  quoque  sponte  sua  vesiculs 
in  cruribus  hydropicorum  nascuntur.  His 
auxiliis  haud  exiguam  aquae  copiam  elicitam 
vidi,  morbum  autem  nunquam  sanatum  : at 
brevem  moram  injecerunt,  et  aliquantulum 
sgrum  levarunt.  Odiosum  est  quod  hsec  vul- 
nuscula  interdum  hunt  ulcera  sanatu  difhcilia, 
vel  periculosa,  quanquam  bis  aut  ter  quotidie 
pannis  laneis  ex  aqua  calida  expressis  foveantur. 
Fomentaque  hxc  utilia  sunt  ad  aquam  copiosius 

evocandam.  Non  raro  quoque  oportet  aquam 
ex  ventre  ferro  ernittere ; cum  is  in  tantam  molem 
assurgit,  et  humore  adeo  distenditur,  ut  fere 


quamplurimos  qui  sic  levati  fuerunt,  vix  unum 
et  alterum  memini,  quorum  morbus  non  redi- 


tincti  sint ; quippe,  ut  antea  dictum  est,  hy- 
drops tantummodo  signum  est  alterius,  et  ple- 
rumque  pestiferi  morbi. 

Ouibusdam  contigit  esse  adeo  felicibus,  ut 
primo  morbo  incipiente  ire  in  melius,  fons  hy- 
dropis  suppressus  sit,  et  segri  ex  valetudine  anci- 
piti  assurrexerint.  Inter  ea  etiam,  quae  raro, 
et  praeter  omnium  spem,  in  hoc  morbo  eveni- 
unt,  poni  debet  incredibilis  urinae  copia,  quae 
sua  sponte  repente  effusa  interdum  intra  paucas 
horas  tumorem  penitus  solvit.  Nimirum  facul- 
tas  est  qusedam  incognita  in  corpore  animali  in- 
sita,  qure  humorem  omnem  in  ventre  conclu- 
sura  absorpsit,  atque  in  renes  vertit.  Exitus 
hujusmodi  a natura  sola  profectus,  potest  qui- 
dem  immeritum  honorem  attulisse  rernediis, 
quibuscunque  hoc  tempore  asger  utebatur. 

Nonnullos  hydropicos  cognovi,  quos  cepit 
cupido  ab  omnigena  potione  abstinendi  ; quod 
facere  sustinuerunt  quadraginta  dies,  aut  am- 


rumpatur,  et  spiritus  vix  trahi  possit.  Licet  vero 
ex  hoc  foramine  omnis  aqua  exeat,  tamen  inter 


erit,  quive  indies  labefactatis  viribus  non  ex- 


193 

plius.  Hoc  tamen  non  adeo  bene  cessit,  ut 
alios  hortari  possim  eandem  curandi  viam  in- 
sistere.  Ouosdarn  etiam  audivi  ab  omnibus 
potionibus  temperasse  per  sex  menses.  Oleum 
olivge,  aut  seminum  ricini,  mane  et  vespere  frus- 
tra  illitum  est  abdomini  multorum  hydropi- 
corum,  propterea  quod  unus  aut  alter,  qui  hoc 
remedium  tentarant,  morbo  suo,  ut  aiebant, 
liberati  sunt.  Hydropem  ultro  recessisse  in 
duobus  cognovi,  quorum  alter  incidit  postea  in 
apoplexiam,  alter  delirus  factus  periit. 

Asciticus  quidam,  subito  urinse  proliuvio 
oborto,  omnem  supervacuum  humorem  emi- 
sit : at  crura  non  cessabant  tumere,  et  seger 
metuebat  morbum  rediturum : in  hoc  rerum 
statu  factus  est  apoplecticus,  protinus  vero 
mens  rediit ; deinde  vertigo  erat,  et  creber  apo- 
plexise  metus : sed  vixit  multos  menses  ab  omni 
crurum  aut  ventris  tumore  liber. 

Hydrops,  qui  dicitur  anasarca,  sive  inter 
cutem,  ssepe  fit  vel  nulla,  vel  tantum  leviore 
quadam  valetudine  antecedente;  ideoque  ple- 
rumque  sanatur,  atque  integra  salus  sequitur. 
Ouanquam  autem  hasc  species  ut  plurimum 
vacet  periculo,  tamen  diu  trahere  consuevit, 
et  interdum  non  modo  per  aliquot  menses,  sed 
etiam  per  aliquot  annos  omnia  remedia  vicit. 
Juniores,  quique  corporis  integri  sunt,  in  hunc 

morbum  interdum  incidunt ; frequens  etiam  in 
gravidis  est,  sed  abortu  facto  mox  subsidit. 
Cum  hoc  simul  in  quibusdam  insolita  lacry- 
marum  profusio  fuit.  Nulla  aetas  secura  est  ab 
hoc  malo ; foeminae  vero,  saepius  quam  viri, 
illo  urgentur.  Conveniunt  quae  alvum  leniter 
movent,  interpositis  medicamentis  amaris  et 
aromaticis.  Interdum  cruribus  incisis  morbus 
solutus  est.  Opium  etiam  singulis  noctibus 
sumtum,  nescio  an  sudores  eliciendo,  praesi- 
dio  fuit. 


Cap.  49. 

De  Affect u llypochondriaco  et  Hi/sterico. 

Pe  rp  A u c i,  seu  potius  nulli  extiterunt,  quibus 
incognitus  est  animi  languor  excrucians,  quique 
non  aliquando  sine  ulla  manifesta  causa  experti 
sunt  earn  mentis  demissionem,  quae  nubila  et 
tristitiam  omnibus  suis  laboribus  et  studiis  ob- 
ducit,  spes  suas  ubique  fere  in  desperationem 
convertens  non  sine  angore  vix  tolerabili.  Hie 
animi  humani  status  mihi  videtur  esse  in  viris 
hypochondriacus,  in  foeminis  hystericus  affec- 
tus.  Ubi  hie  levis  est,  et  cito  finitur,  et  alios 
fugit,  haud  diu  ejus  meminit  etiam  qui  eum 
pass  us  est.  Quod  si  gravior  fiat,  et  saepe 
repetat.  diuque  permaneat,  nescio  annon  jure 
numeretur  in  maximis  quas  vita  habet  miseriis:. 

neque  enim  alia  magis  omnes  gaudii  fontes 
supprimit,  et  corrumpit.  Pestis  haec  veluti  vi- 
gilantis  somnium  est,  in  quo  homo,  quanquam 
bene  valeat,  sibi  videtur  omnium  morborum 
signis  urgeri ; et  quanquam  i.nnocens,  imple- 
tur  terrore,  tanquam  omnium  scelerum  con- 
scius  esset. 

Cum  summa  ignoratione  versemur,  quse- 
nam  corpori  cum  anima  intercedat  societas  ; 
quoque  modo  hsec  duo  se  mutuo  afficiant ; 
quseque  sint  illse  facultates  animalibus  na- 
turaliter  insitse,  quse  longe  distant  ab  iis  quse 
in  rebus  inanimis  reperiuntur ; constat  mag- 
nam  inde  nasci  difficultatem  in  morborum 
omnium  investigatione ; in  hujusce  autem 
vel  maximam.  Etenim  mala  hypochondriaca 
et  hysterica  in  his  incognitis  rebus  tota  sita 
esse  videntur ; dum  corpus,  quatenus  sen- 
sibus  nostris  patet,  integerrimum  est  in  non- 
nullis  quos  hie  affectus  diu  ac  pessime  habue- 
rit.  Nihilominus,  vix  est  ulla  pars  corporis,  quse 
non  interdum  ex  animi  afFectibus  lsesa  fuisse 
videatur ; nulla  autem  ssepius  aut  gravius  urge- 
tur, quam intestina,  qux  in  his  segris  raro  vacant 
doloribus,  gravitatis  sensu  molesto,  cruditate, 

i* 

acore,  ardore,  nausea,  et  inflatione,  quas  fere 
strangulet,  inferatque  vertiginem,  atque  sensus 

omnes  confundat:  at  cibi  cupiditas  naturalis 
manet,  vel  etiain  naturali  major.  Urina  diluta 
esse  consuevit,  et  copiosissima;  hoc  tamen  non 
est  perpetuum.  Haud  temere  reperies  quem- 
libet  cordis  ipsius  affectum,  qui  palpitationes 
vehementiores  excitet,  quam  hie  de  quo  sermo 
est,  licet  cor  interea  sit  sanum  et  illaesum.  In 
iis  etiam,  quorum  pulmones  sunt  integerrimi, 
spiritus  fit  non  minus  difhcilis  et  angustus, 
quaminjusto  asthmate.  Turn  solent  deludi 
falsis  imaginibus  vcluti  globorum  in  faucibus 
haerentium,  et  inani  strangulationis  metu.  La- 
cryrnse  quoque  sine  dolore  profluunt.  Nares- 
queet  aures  odoribus  sonisque  fictis  implentur. 
Oculi  sine  manifesta  causa  caligant.  Vertigo, 
sensuum  confusio,  stupor,  et  animi  inconstant 
tia  sunt,  cum  attentiohis  memoriseque  defec- 
tione  ; quse  palam  faciunt,  facultatem  aliquam 
deesse,  qute  moderetur  et  dirigat  corporis  motus, 
mentemque  esse  sub  potestate  aliena.  Noctu 
etiam  nulla  fere  miseriae  intermissio  est;  nam 
aeger  parum  dorinit,  et  somniis  tumultuosis 
agitatur,  et  ssepe  expergiscitur.  Ad  haec  acce- 
dunt  jactatio,  dolores  vagi,  ardores  subiti,  fri- 
gidi  sudores,  terror,  tremor,  leves  membrorum 
distentiones,  atque  torpores,  quibus  interdum 
adeo  opprimitur,  ut  vel  animo  linquatur,  et 

concidat ; vel  segre,  et  magno  conatu,  valeat 
tandem  se  colligere*. 

Omnia  hsec  mala  viros  hypochondriacos,  et 
mulieres  hystericas  pariter  exercent.  Sunt  au- 
tem  in  his  quaedam  leviora,  quaedam  severiora, 
quam  in  maribus  ; alia  etiam  harum  fere  pro- 
pria. Demissio,  et  infractio  animorum,  solent 
esse  minores  in  foeminis,  quam  in  viris  ; sed  in 
illis  multo  saepius  mentis  facilitates  prorsus  tor- 
pent;  statuas  esse  diceres,  gaudio  aut  dolore  vix 
movendas.  Animas  defectiones  magis  familiares 
sunt  in  sexu  muliebri,  item  distentiones  quae 
vocantur  hystericas,  a quibus  corporis  robur 
majus  potest  viros  defendere.  Distentionum 
accessiones  saepe  excitantur  levi  quadam  sen- 
suum  aut  animi  affectione,  et  incipere  solent 

* Qualis  sensuum  confusio  inferatur  ab  affectu  hypochondriaco, 
intelligi  potest  ex  sequente  historia.  Vir  circa  trigesimum  aetatis 
annum,  sine  quavis  manifesta  causa,  iucidit  in  gravem  animi 
languorem,  quocum  diutius  conflictabatur.  Tandem,  nescio 
quajudicii  perversitate  motus,  novacula  arrepta,  penem  scrotum- 
que  sibi  abscidit.  Postquam  vulnus  sanatum  esset,  ipse  ultro 
aicbat,  maxime  mirum  sibi  videri,  unde  fieri  potuisset,  ut  tam 
immane  facinus  auderet,  qui  alias  semper  timidi  fuerat  ingenii, 
sic  ut  venam  incidi  non  mediocriter  metueret,  neque  sine  multa 
perturbatione  tantalum  vulnusculum  sustinere  posset : idem  ta- 
men  ab  omni  metu  liber  fait,  dum  amputationem  prsdictam  ag- 
grederetur  doloris  atque  periculi  plenam  ; quam  porro,  ut  ipse 

t 

mini  fassus  est,  ne  minimus  doloris  sensus  secutus  est. 

Similis  liistoria  legitur  in  libro  cui  titulus,  Medical  Communica- 
tions, vol.  ii.  p.  54, 

ab  angore  ventriculi,  ant  viscerum ; manent 
modo  momentum  temporis,  modo  semihoram, 
interdum  altera  alteram  continuo  sequitur  per 
integrum  diem:  illud  interea  singulare  est, 
quod,  quamvis  acgrae  loqui  nequeant,  et  videan- 
tur  prope  intermortuae,  saepe  tamen  audiant,  et 
intelligant  quicquid  ab  assistentibus  dicitur. 
Postquam  aliquantum  resip  uerint,  et  vox  redi- 
erit,  pergent  interdum  loqui  aliena  per  aliquot 
horas;  cujusmodi  leve  delirium  nonnullas  in- 
vadit,  etsi  nulla  accessio  hysterica  antecesserit. 
Illud  etiam  in  hoc  morho  interest  inter  foe- 
minas  et  viros,  quod  illae  procliviores  sunt  ad 
lacrymas  et  ad  risum  sine  voluntate.  Post 
risum  fere  sequitur  languor,  lacrymae  morbum 
levant.  In  foeminis  quoque  saepius  aut  vox 
supprimitur,  aut  clamor  immodicus  editur,  turn 
hunt  singultus,  oscitatio,  pandiculatio,  aliasque 
leviores  nervorum  distentiones  ; postremo  glo- 
bus hystericus,  qui  fauces  videtur  impedire, 
foeminas  saepissime  infestat,  mares  autem  vel 
nunquam,  vel  rarissime. 

Vetus  admodum  opinio  est  hominis  naturam 
contineri  ex  corpore,  facultatibus  naturalibus, 
et  mente*.  In  foeminis  hystericis  facultates 

* "Vvyjiy  Nsj.  Antonin,  lib.  iii.  § 1G.  Simplic.  Comm, 

in  Epict.  p.  7.  Hammond,  Whitby,  et  Benson  Comm,  in  Thes- 
sal,  1 Ep.  v.  23. 

naturales  praecipue  perturbantur,  et  perver- 
tuntur ; in  viris  mens  ipsa  magis  laborat. 
Itaque  inter  illas  maxime  dominantur  nolen- 
tium  vociferationes,  defectiones  animas,  et  dis- 
tentiones  omnis  generis;  inter  viros  autem 
tacita  desperatio.  Ea  quoque  causa  esse  potest 
cur  viri  in  hoc  morbo  crebrius,  quam  foeminae, 
eo  insaniae  adigantur  ut  neceni  sibi  conscis- 
cant. 

Nonnulli,  qui  contendunt  curas  atque  gau- 
dia  inter  omnes  homines  aequaliter  fuisse  divisa, 
opinati  sunt  languorem  animorum  sortem  esse 
divitum  et  otiosorum,  et  eorum  felicitatem  ita 
temperare,  ut  horum  beatorum  vita  non  sit 
magis  expetenda,  quam  eorum  qui  labore  sibi 
victum  quaerunt.  Attamen  nequaquam  verum 
est  pauperes,  et  laboriosos,  et  humili  loco  natos, 
ideo  tutiores  esse,  minusque  huic  morbo  ob- 
jectos.  Interdum  a parentibus  traditur,  et  se- 
mina  ejus  nobiscum  simul  nata  justo  tempore 
non  cessant  erumpere,  qualiscunque  fuerit  vitae 
conditio.  Languor  animorum  haudquaquam 
incognitus  est  operoso  colono,  quern  prohibet 
gustare  ullam  partem  voluptatis,  quae  laboris 
finiti  praemium  esse  debuit.  Non  corporis 
firma  constitutio,  non  temperantia,  neque  neg- 
otia,  neque,  quod  nonnullis  videtur,  arthritis 
. praestat  homines  securos  ab  hoc  malo,  Tamen 

illi  procul  dubio  sunt  opportuniores  qui  se 
prorsus  a rebus  agendis  abstrahunt.  Nam 
otium  non  solum  alet,  sed  etiam  creabit  affec- 
turn  hypochondriacum ; nec  non  idem  facient 
nimia  negotia.  Immodicus  usus  Veneris,  vi- 
nique,  perniciosus  est  in  hoc  morbo  ; neque 
utilis  est  nimia  cibi  abstinentia.  Crebrae  febres, 
alvus  diu  fusa,  terror,  atque  tristitia,  non  raro 
initium  dant  huic  afFectui,  etiam  in  iis  qui  non 
fuerint  ad  ilium  natnra  proclives. 

Morbus  hypochondriacus,pariter  ac  arthritis, 
insania,  et  phthisis,  noivsolet  esse  molestus  ante 
pubertatem.  Ex  illo  vero  tempore  usque  ad 
senectutem  nullus  est  annus,  in  quern  primus 
ejus  impetus  non  incidit.  Rarissimum  est  ut 

hi  aegri  pejus  se  habeant  vespere,  quam  mane. 

/ 

Nam  plerique,  tanquam  qui  aliis  nervorum 
affectibus  implicantur,  somno  utcunque  exiguo 
laedi  videntur ; et  quo  diutius  dormiunt,  eo 
magis  animo  concidunt.  Nonnulli,  cum  pri- 
mum  expergiscuntur,  vix  sunt  apud  se,  et  om- 
nes  corporis  animique  sensus  confusos  habent; 
aut  si  minus  laborent,  tamen  nihil  nisi  luctuosa 
et  acerba  cogitant,  cum  hoc  potissimum  tem- 
pore tragoedias  suas  excitet  hie  morbus.  In 
eodem  fere  statu  segri  sunt,  aut  non  multo  me- 
liori,  usque  ad  prandium;  turn  demum  inci- 
piunt  respirare,  et  aliquantum  recreari ; vespere 

atitem  animi  in  tantum  reficiuntur,  ut  inter- 
dum  nimii  sint;  quibus  frui  cupientes,  et  hor- 
rentes  angorem,  qui  per  quietem  redit,  non  nisi 
sero  et  inviti  lectum  petunt. 

Cognovi  tres  homines  qui  in  exploranda  et 
olfacienda  thea  occupati,  tremoribus  atque  aliis 
hypochondriacis  malis  afflict!  sunt,  quse  omnia 
theae  imputarunt;  rectene,  an  secus,  viderint 
alii  qui  ampliores  nacti  sunt  occasiones  perspi- 
ciendi  quid  in  hac  re  verum  sit. 

Tempestates  anni  videntur  nihil  valere  vel  ad 
exasperandum,  vel  ad  levandum  hunc  affectum; 
qui  etiam  quamvis  cognatus  est  epilepsias,  insa- 
nias,  et  paralysi,  haudquaquam  tamen  consue- 
vit  in  illos  morbos  desinere. 

Ea  est  conditio  hujus  segrotationis,  ut  qui  ea 
laborant,  semper  desperent  de  recipienda  sani- 
tate: sed  huic  desperationi  usus  et  ratio  vehe- 
menter  repugnant.  Etenim,  quantum  sensibus 
nostris  patet,  singular  corporis  partes  inter  tantas 
miserias  integrae  manent  et  illassae.  Mens  qui- 
dem,  et  facultates  naturales  opprimuntur,  ja- 
centque;  sed  nulla  accepta  est  injuria,  quae 
eas  in  pristinum  statum  restitui  prohibeat.  Turn 
hypochondriaci  saspe  prse  se  ferunt  colorem 
vultumque  sanorum,  neque  corpus,  nec  robur 
amittunt : ad  hasc,  intermissiones  sunt,  in  qui- 
bus fruuntur  omnibus  integrai  valetudinis  vo- 

luptatibus.  Ingenium  autem  illis  adeo  non  fit 
tardius,  ut  secundum  Aristotelem  omues  inge- 
niosi  sint  melancholici.  Sponte  quoque  sua  in- 
terdum  finitur  hie  afFectus;  fueruntque  hypo- 
chondriaci,  qui  viginti  annos  ab  eo  liberi  vix- 
erunt.  iEger  vero  certe  est  in  bona  spe,  nec 
fiduciam  illi  deesse  oportet,  cum  morbus  peri- 
culo  vacet,  et  nequaquam  sit  insanabilis  : quo 
etiam  finito,  valetudo  pariter  erit  integra,  ac  si 
vir  nunquam  tegrotasset. 

In  morborum  longorum  omnium  curatione 
summa  victus  ratio  habenda  est,  ne  quid  corpus 
detrimenti  malique,  quam  maximum  vero  auxi- 
lii  inde  capiat : quo  fiet  etiam  ut  facultas  ilia 
sui  conservatrix,  in  omnibus  animalibus  insita, 
totis  viribus  contendat  morbum  excutere.  In 
nonnullis  quidem  morbis  nihil  ultra  medicina 
efficere  valet.  Igitur  in  languore  animorum 
opera  quoque  danda  est,  ut  non  tantummodo 
vitentur  qu.n  morbum  genuerint  aluerintque, 
verum  etiam  qutecunque  secundge  valetudini 
adversentur. 

Medicamenta  purgantia  et  exinanientia  aliena 
sunt  in  hoc  morbo.  Cum  tamen  alvus  plerum- 
que  astricta  sit,tuto  dari  possunt  pilularum  Rufi 
grana  tria,  vel  talis  modus  cujuslibet  remedii, 
qui  non  plus  semel  ventrem  moveat:  hoc  enim 
pacto  prohibebuntur,  vel  levabuntur  multa  in- 

testinorum  mala.  Neque  inutilis  erit  vomitus, 
quoties  ventricnlus  pregravetur,  et  nauseet. 
Omnia  valentiora  hujus  generis  medicamenta 
sunt  fugienda.  Sanguinis  detractio  raro  cessat 
omnia  hypochondriacorum.  mala  exasperare. 
Multum  abest  ut  podagra  animos  demissos  eri- 
gerequeat:  quin  sepius  languorem  auget.  Ve- 
rum  tarn  parum  in  medicina  positum  est  poda- 
gram  vel  creare,  vel  concitare,  ut,  meo  judicio, 
ludat  operam  quisquis  studet  affectum  hypo- 
chondriacum  per  arthritidem  fugare.  Aquae 
Bathonice  mihi  visas  sunt  prorsus  inutiles,  nisi 
ubi  ventriculus  majorem  in  modum  laboraret. 
Itaque  iter  illuc,  et  navigatio,  vel  peregrinatio, 
turn  solum  laudanda  sunt,  cum  agger  locum 
mutando  onus  curarum,  aut  moeroris,  negotio- 
rumve  deponere  possit.  Utiliores  sunt  lavatio 
marina,  et  aquae  chalybeate,  quae  valetudinem 
firmiorem,  et  corpus  robustius  reddant.  Gum- 
mi-resine,  et  radix  valeriane  sylvestris^  et  fer- 
rum  habentur  in  numero  remediorum  ad  affec- 
tus  nervorum;  quicquid  autem  illis  tribuam, 
ex  aliorum  medicorum  autoritate,  potius  quam 
ex  usu,  mihi  cognitum  est.  Ouoniam  vero 
nervi  ventriculi  et  viscerum  ceteris  corporis 
nervis  quodammodo  dominentur,  et  in  eos  im- 
perium  habeant;  cum  quoque  in  has  partes  pre- 
cipue  incumbant  hypochondriacorum  et  hyste- 

ricarum  mala ; facile  patet  utilitas  remediorum 
qua:  acorem,  inflationem,  dolores,  et  reliquos 
intestinorum  alfectus  levant,  vimque  et  robur 
eis  addendo  faciunt,  ut  omnia  sua  officia  bene 
et  naturaliter  peragant.  Sed  nullo  modo  me- 
lius succurritur  infirmitati  intestinorum,  quam 
per  medicamenta  arnara  et  aromatica,  quibus, 
ubi  opus  fuerit,  adjici  potest  quod  leniter  alvum 
solvat.  Ex  his  hunt  pilulas,  guttas,  tincturas, 
vel  infusa  ; quae  compositionum  varietas,  turn 
moles  haud  magna,  impedient  ne  quis  hujus- 
modi  remedia  respuat,  etiamsi  necessarium  sit 
in  illis  diutius  perseverare. 

Multi  asgritudinem  ex  animis  marcentibus 
vino  et  potionibus  meracioribus  cupiunt  expel- 
lere  ; quod  etiam  ut  faciant,  amici,  qui  illis  be- 
ne quidem  volunt,  sed  male  consulunt,  haud 
raro  hortantur.  Vix  dici  potest  quantum  instet 
periculum,  ubi'  acgri  vel  animo  suo  in  hac  re 
indulgent,  vel  amicorum  improvidis  consiliis 
parent.  Breve  quod  sic  nascitur  solatium,  ni- 
mis  care  emitur  incremento  languoris  mox  sub- 
secuturi:  turn  quoque  vini  modus  indies  augen- 
dus  ut  animi  pariter  recreentur,  totam  vale- 
tudinem  miserabiliter  perturbat  conquassatque. 
Ouod  si  angor  major  fuerit  quam  qui  tolerari 
possit,  et  proinde  opus  sit  pr  as  sente  remedia, 
satins  erit  cx  cpio,  quam  ex  vino,  petere  aux- 

ilium.  Paucae  guttse  tincturae  opii  cum  vino 
antimonii,  aut  cum  tinctura  asaefcetidse,  aut 
etiam  per  se  sumtse,  praesidio  erunt  animis 
languentibus  multo  tutiori  quam  vinum;  neque 
si  augeantur,  valetudini  perinde  nocebunt,  ne- 
que hominem  rebus  agendis  omnino  minus  ap- 
tum  reddent:  ad  hsec,  longe  facilius  est  aegrum 
tandem  ab  opiatis  remediis  abducere;  quod  lon- 
ero  usu  didici.  Nemo  nescit  hsec  contra  evenire 

O 

vinolentis. 

Ouidam  dolores  hypocliondriacorum  et  hy- 
stericarum  risu  potius,  quam  misericordia  exci- 
piunt,  tanquam  quos  ipsi  sibi  fingunt  sine  ra- 
tione.  Verum  in  hac  re  longe  errant.  Neque 
enim  dubitare  licet,  quin  hujus  aegrotationis, 
perinde  ac  alterius  cujuslibet,  verse  causae  sub- 
sint.  Confitendum  tamen  est  vim  morbi  fore 
eo  minorem,  quo  magi's  in  adversum  aeger  nita- 
tur,  et  quo  fortius  illi  resistat:  atque  hoc,  opi- 
nione  magis,  situm  est  in  ipsius  potestate.  Ouis-  * 
quis  hoc  sibi  persuaderi  sinit,  et  proinde  morbo 
^uo  non  cedit,  sed  it  contra  audentior,  nae  ille 
proxime  aberit  a sanitate.  Digna  autem  est 
causa,  in  qua  omnibus  corporis  animique  nervis 
contendat;  neque  enim  de  re  parva  certamen 
est,  sed  de  vita  ipsa,  beatane  futura  sit,  an 
misera. 

Cap.  50. 

T)c  Ictero,  aliisque  Jecoris  Affectibus » 

Inter  frequentissimos  jecoris  morbos  ille 
est,  qui  fit  interclusis  bilis  viis ; et  est  minime 
periculosus.  Nondum  constitit'ob  quas  causas 
bilis  interdum  concrescat,  et  calculos  faciat.  Hi 
calculi  ScEpissime  delitescunt  intus  in  vesica 
fellea  ; et  inde  fortasse  eorum  plerique  veniunt, 
qui  in  viis  postea  reperiuntur.  Fieri  tamen 
potest  ut  bilis  in  ipsis  viis  primum  coeperit  con- 
crescere,  vel  etiam  in  jecore,  quamvis  icterico- 
rum jecur  plerumque  nullo  vitio  afficitur.  Quo- 
ties  calculi  expulsi  e vesica,  seu  in  ipsis  canali^ 
bus  nati,  vias  impedierint,  refluit  bilis  in  jecur, 
atque  inde  in  sanguinem,  et  aureo  colore  inficit 
serum,  cutem,  oculos,  et  urinam*.  Signa  morbi 
consueta  (qui  dicitur  icterus,  aurigo,  morbus 
arquatus,  aut  regius)  sunt  fastidium  cibi,  sensus 
gravitatis  in  ventriculo,  nausea,  vomitus,  lan- 
guor, desidia,  vigilia,  et  macies  insignis ; at- 

* Cujusdam  icterici  urlna  satnrrime  fusca,  paucas  horas  ser- 
vata,  viridem  colorem  induit ; quemadmodum  interdum  fit  in 
vomitu  bilis  flavoe,  cujus  color  post  aliquam  moram  in  viridem 
mutari  solet. 

7 

* 


207 

que  hxc  quidem  sunt  aliorum  morborum  com- 
munia ; proprius  autem  est  icteri  aureus  color 
oculorum,  cutis,  et  urinse,  dum  alvus  pallida 
reddit.  In  quibusdam  dolor  ventriculi  vix  tole- 
rabilis  fit  aliquot  ante  icterum  dies,  pulsu  in- 
terea  non  omnino  concitato.  Oui  motus  natu- 
ralis  arteriarum  distinguit  hunc  dolorem  ab  in- 
flammationibus  viscerum.  Quamobrem  in  hoc 
casu  medicus  tuto  potest  jubere  segrum  bono 
esse  animo,  cum  dolor,  vel  medicinae  vel  na- 
turae beneficio,  brevis  fiet,  neque  minimum 
periculum  inferet.  Dolor  qui  in  nonnullis  icte- 
ricis  summus  est,  in  aliis  vix  sentitur,  vel  etiam 
prorsus  deest.  Raro  perseverat  ultra  biduum 
triduumve  ; in  uno  tamen  segro  saeviit  mensem 
integrum,  nisi  turn  cum  opio  vinceretur : et 
quanquam  plerumque  antecedit  luteum  cutis 
colorem,  cessatque  protinus  ut  hie  conspicitur; 
hoc  tamen  non  est  perpetuum : nam  in  quibus- 
dam ssepius  repetit,  aut  vix  prorsus  conquiescit, 
quamdiu  morbus  manet. 

Jure  licet  suspicari  calculum  hsrentem  in 
bilis  viis,  ubi  omnes  aliae  icteri  notae  inveniun- 
tur,  etiamsi  color  non  fuerit  luteus.  Quse  su- 
spicio  non  raro  mihi  confirmata  fuit,  vel  quia 
calculus  postea  expulsus  est,  et  omnia  mala 
levata ; vel  quia  una  ex  his  accessionibus  tan- 
dem desierit  in  icterum. 

Ouemadmodum  suspicio  esse  potest  calculi 
fellis,  sine  ullis  ejus  signis  in  cute,  aut  in  oculis  ; 
sic  vicissim  color  interdum  luteus  esse  dicitur 
sine  calculo  : nimirum  quia  duodenum  adeo 
infarctum  est,  ut  exitum  bili  neget ; vel  quia 
impeditum  est  spasmis  hystericis.  Quam  vere 
hasc  dicantur,  viderint  alii.  Plurimi  certe  me- 
dici,  testes  oculati,  consentiunt  febrem  quan- 
dam  in  India  occidentali  segros  icterico  co- 
lore inficere ; quod  alii  quoque  de  morsu  vi- 
perae  affirmant. 

Lucretius,  quantum  novi,  primus  dixit  lurida 
fieri  quaecunque  tuentur  arquati*;  quod  etiam 
omnibus  in  ore  est.  Tamen,  quos  vidi  ipse  ar- 
quatos,  uno  consensu  hoc  negarunt,  praster 

duas  foeminas,  quarum  testimonium  multa  le- 

* 

vabant. 

Tempus  icteri  est  admodum  incertum.  In 
quibusdam  finitus  est  intra  paucos  dies;  in  aliis 
perstitit  annum.  Interea  tarn  longum  bilis  im- 
pedimentum  valetudinem  neutiquam  adeo'  cor- 
ruperat,  quin  protinus  ut  icterus  recessisset,  in- 
tegra  sanitas  rediret.  Cognovi  quosdam  hoc 
morbo  ssepe  occupatos  esse  in  annos  viginti,  qui 
tamen  inter  accessiones  recte  valebant. 

Calculi  modo  tantse  magnitudinis  sunt,  ut 

ttftani  fellis  vesicam  expleant;  modo  his  minoreS, 
et  iade  deinceps,  donee  ad  pulverem  minutum 
descenderint.  Ubi  calculus  major  fuerit,  quam 
qui  ductum  subire  possit,  vix  crediderim  quill 
incommodi  aliquid  inde  ofiatur ; verum  quid  sit 
illud  malum,  nondum  satis  compertum  habeo. 
Multorum  cadavera  incisa  vidi,  quorum  vesicu- 
lae  abundabantcalculis,  et  interdumsatis  magnis, 
quanquam  neque  icterus  fuisset  unquam,  nec 
quodvis  aliud  malum,  quod  huic  causa?  ascribi 
jure  posset.  In  paucis  vero  suspicatus  sum  do- 
lores  saevos  hypochondrii  dextri  profectos  fuisse 
a calculis,  qui  post  mortem  in  vesica  reperti  sunt. 
Bilis  vise  in  ictericis,  non  secus  ac  ureteres  in  cal- 
culosis,  modo  ubique  dilatantur,  modo  in  qui- 
busdam  tantum  locis,  ubi  calculus  aliquis  gran- 
dior  moram  fecerit.  Mulier,  quae  cum  ictero 
multos  annos  saepe  conflictata  fuerat,  tandem  ex- 
puli t calculum,  cujus  minor  ambitus  erat  polli- 
cum  duorum.  Jecur  ipsum  prorsus  sanum  reper- 
tum  estin  multis,  qui  ictero  saepe  laboraverant. 

Ex  calculis  bilis  quos  ipse  examinavi,  alii 
fuerunt  aqua  leviores,  alii  ponderosiores,  et 
flammas  promte  conceperunt. 

Nescio  an  cutis  prurigo  non  pejus  angat  icte- 
ricos,  quam  dolor;  cum  somnos  pariter  impe- 
diat,  turn  maneat  diutius,  et  sine  ulla  intermis- 
sione.  Quanquam  autem  alii  hoc  tormento  ma- 

cerantur  per  totum  morbum;  alii  contra  ab  illo 
prorsus  liberi  sunt.  Interdum  cum  ictero  sin- 
gultus est,  sine  jecoris  ipsius  vitio,  et  sine  peri- 
culo.  Non  est  perpetuum  ut  alvus  in  hoc  mor- 
bo  vel  astricta  sit,  vel  soluta;  at  semper  facile 
movetur,  qua  nota  discernitur  ab  ileo.  Icterici 
nonnunquam  inhorrescunt  per  horam  integram; 
tamen  is  horror  nec  inflammationis,  neque  mali 
cujuslibet  indicium  est;  sed  turn  fortasse  exci- 
tatur,  cum  calculus  per  canalis  angustias  eluc- 
tetur.  Ouibusdam  ictericis  omnes  cibi  videntur 
amari ; et  interdum,  sed  rarius,  potiones.  Vidi 
foeminam,  quae  ictero  laborabat  sesquimensem, 
et  per  totum  hoc  spatium  lactabat  infantem  pro- 
sperrima,  ut  videbatur,  valetudine  ; atque  ipsa 
mihi  dixit  lac  fuisse  coloris  naturalis.  Ab  aliis 
autem  medicis  audivi  lac  ictericarum  flavere. 
Lacrymse  unius  icterici,  ut  ipse  mihi  retulit, 
flavebant.  Sitis  insedabilis,  et  appetentia  cibi 
naturali  major,  unum  tantum  et  alterum  eorum 
quos  curavi  fatigabant.  Acor,  atque  ardor  ven- 
triculi  pluribus  fuerunt  moles ti. 

Infantes,  et  pueri,  morbo  regio  perinde  ob- 
noxii  sunt,  ac  adulti.  Illi  vero  semper  leviter 
laborant,  et  cito  restituuntur.  Mares  quoque 
et  foeminas  pariter  infestantur.  Oui  semel  fue- 
runt icterici,  eodem  plerumque  morbo  iterum 
segrotant ; non  solum  quia  eadem  corporis  con- 

stitutio  novis  calculis  gignenclis  favet,  sed  etiarii 
quia  icterus  ssepe  finitur  calculo  non  expulso, 
sed  in  vesiculam  relapso,  unde  iterum  proveniat 
in  ductum,  et  novam  accessionem  inferat. 

Aurigo,  quse  ex  bilis  canalibus  impeditis  orta 
est  integro  hepate,  vacat  quidem  periculo,  et 
multos  etiam  a rebus  agendis  non  abstrahit.  Om- 
nia autem  liepatis  ipsius  vitia  maximum  segris 
periculum  intentant.  Hoc  viscus  inflammatio- 
nibus  repentinis  ac  vehementibus  opportunum 
esse  videtur,  quae  vel  paucis  diebus  occidunt, 
vel,  suppuratione  facta,  tardius,  sed  non  minus 
certum,  exitium  afferunt.  Hoc  tamen  rarius 
est.  Multo  saepius  scirrhus  in  aliqua  ejus  parte 
nascitur,prorsus  utifit  in  mammis  foeminarum, 
qui  modo  conquiescit,  modo  inflammatur  cum 
febre  hectica,  fastidio,  macie,  tusse,  et  singultu. 
Spatia  inter  inflammationes  in  aliis  alia  sunt. 
Hi  paucis  merisibus  moriuiitur;  illi  annos  ali- 
quot supersunt : plerique  paulo  ante  mortem 
fiunt  hydropici.  Jecur  forsitan  haud  acutiore 
sensu  donatum  est,  quam  pulmones ; quamob- 
rem  si  hoc  solum  sit  in  morbo,  et  partes  vicinse 
contagione  non  lsedantur,  obscurus,  aut  nullus 
dolor  percipietur.  Sic  affecti  vix  nisi  in  latus 
dextrum  cubant. 

Morbis  hepatis  ssepe  accedit  dolor  humeri 

dextri.  An  idem  qucque  fiat  ex  simplice  ictero, 
non  comp'  rtum  habeo. 

Ubi  hepar  scirrhosum  est,  sape  fit  sanguinis 
cursus  ex  naribus,  gingivis,  et  umbilico ; vomi- 
tur  etiam  sanguis  et  alvus  reddit  cruenta. 

Haud  pauci  moriuntur  vitiis  jecoris,  quo- 
rum urina,  et  cutis,  per  totum  morbum  nun- 
quam  fuerant  lutea.  Scilicet  is  color  turn  solum 
accedit,  ubi  scirrhi  sic  siti  sunt,  ut  bilem  con- 
tendentem  in  intestinum  impediant,  retroqua- 
ferri  in  sanguinem  cogant. 

Jecur  scirrhis  induratum  sape  manu  extrinse- 
cus  deprehendi  potest.  Atque  haud  scio  an  aliud 
certum  hujus  morbi  indicium  sit,  prater  ea 
qua  supra  proposita  sunt.  Vena  concitata, 
singultus,  nausea,  et  fastidium,  communia  sunt 
jecinori,  et  aliis  visceribus  vitiosis.  Sed  parvi 
interest  solicite  definite  cui  demum  abdominis 
visceri  inflammatio  et  scirrhus  insideant:  ubi 
ubi  enim  sint,  vix  ullis  aliis  auxiliis  locus  erit, 
quam  quibus  utendum  est  in  febris  hectica  cu- 
ratione.  Veri  non  absimile  est,  ubi  scirrhus  exi- 
guam  jecinoris  partem  occupaverit,  victu  refri- 
gerante,  curaque  solicita  fieri  posse,  ut  vel  tar- 
de,  vel  non  omnino,  vitium  serpat. 

Inflammatiojecinoris  interdum  desinitinsup- 
purationem.  Si  pars  inflammata  agglutinaverit 

se  intestinis,  et  rupto  abscessu  pus  in  ea  feratur, 
seger  iilico  vomit  ac  dejicit  humorem  atrum 
teterrime  olentem,  ct  intra  paucas  horas  mori- 
tur.  Interdum  inflammationis  sedes  vicina  fuit 
parieti  abdominis,  cui  tandem  adlisesit,  et  abs- 
cessu facto  tumor  assurrexit  extrinsecus,  quo 
rupto  non  exigua  copia  humoris  effluere  perse- 
veravit  diutius.  Quasdam  quinquagenaria  gra- 
viter  segrotabat  decern  dies  cum  dolore  ventri- 
culi,  singultu,  alvo  fusa,  atque  animse  defec- 
tionibus,  et  aegre  restituta  est : post  mensem 
tumor  ortus  est  prope  umbilicum,  qui  apertus 
mul turn  humoris  flavi  profudit  in  quatuor  an- 
nos;  deinde  dolor  auctus  est  cum  nausea  et  hor- 
rore,  et  post  paucos  dies  exiit  calculus  fellis  tres 
pollices  longus,  totidemque  ambitu,  quique 
pendebat  grana  ccxlv  : humor  tenuis  davus 
copiosissime  manabat  per  dies  quatuordecim : 
brevi  postea  ulcus  sanatum  est,  et  fcemina  satis 
commode  valebat.  Patet  vesiculam  felleam  in 
hac  aegra  fuisse  inflammatam,  et  dein  exulcera- 
tam.  Ex  iis  quos  suspicatus  sum  inflammatione 
jecinoris  laborare,  quidam  intra  decern  dies 
mortui  sunt,  alii  cum  morbo  suo  condictati 
sunt  duos  menses.  Leves  mentis  alienationes, 
et  cutis  modo  lutea,  modo  coloris  naturalis,  in- 
terdum pustulis  notata,  his  aegris  fuerunt  pra- 
ter communia  febrium  signa. 

Regione  jecinoris  graviter  collisa,  id  viscus 
interdum  induruisse  novi.  Idem  vitium  saspius 
ortum  est  ex  eodem  corporis  habitu,  a quo  scir- 
rhi  in  caeteris  quoque  partibus  gignuntur;  prae- 
cipue  tamen  fit  ex  immodico  usu  viiii,  et  potio- 
num  meraciorum,  quae  proprie  nocent  jecori 
pras  omnibus  aliis  visceribus.  Hinc  est  quod 
viri,  cum  vino  magis  dediti  sunt,  vitiis  jecoris 
saspius  affligantur,  quam  fceminae.  Aquas  Batho- 
nicas  nusquam  sunt  utiliores,  quam  in  meden- 
dis  morbis  ab  ebrietate  profectis : sed  postquam 
hepar  factum  fuerit  scirrhosum,  et  febris  hec- 
tica  indicaverit  hos  scirrhos  proclives  esse  ad  in- 
flammationem,  ibi  istse  aquas  veneno  pejus  sunt 
vitandae. 

In  curatione  icteri  simplicis  ante  omnia  opera 
danda  est  ut  dolor  mitigetur,  siquidem  asger  eo, 
ut  saspe  fit,  torqueatur.  Unicum  autem  ejus 
remedium  est  opium.  Hujus  granum  unurn 
quamprimum  sumere  oportebit ; idque  bis  vel 
ter  tuto  repeti  potest  intra  duas  horas,  si  dolor 
postulet.  Qui  accessionibus  icterici  doloris 
subjectiores  sunt,  ad  manual  habere  semper 
debent  duas  hujusmodi  pilulas,  quibus  ingru- 
enti  dolori  sine  mora  occurratur.  Proximo  loco 
attendendum  est  ad  vomitum,  qui  saepe  in  hoc 
morbo  diu  et  vehementer  aegrum  exercet.  Hie 
videtur  esse  conatus  quidam  naturalis,  quo  cal- 

cuius  loco  suo  moveatur,  sive  in  duodenum  in- 
testinum  descendendo,  seu  relabendo  in  vesi- 
cam.  Metuat  forsitan  aliquis,  sicubi  calculus 
fixus  hsereat  et  immobilis,  ne  vomitus  dolorem 
intendat,  vel  etiam  canalem  membra naceum 
laceret;  ideoque  medicamenta  quae  vomere  fa- 
ciunt  reformidet.  Sed  hujusmodi  metum  usu 
didicimus  esse  inanem ; cum  vomitus  dolorem 
mitigare,  potius  quam  augere  deprehendatur. 
Ouod  si  securi  simus  de  periculo,  omnino  opor- 
tebit  ilium  excitare,  aut  etiam  bis  facere,  licet 
aeger  sua  sponte  non  vomat,  quo  scilicet  calcu- 
lus e canali  expellatur.  Postqpam  satis  vomu- 
erit,  opio  dato  quies  concilianda  est. 

Neque  minus  praesidii  erit  in  purgantibus  ; 
quae  motum  intestinorum  naturalem  incitant, 
et  cursum  bilis  copiosiorem  provocant.  Medi- 
camenta ex  hydrargyro  a nonnullis  existimata 
sunt  reliquis  purgantibus  praestare  ; cum  vero 
argentum  vivum,  quantum  novimus,  propriam 
vim  nullam  habeat  ad  resolvendas  bilis  vias  et 
calculum  expediendum,  meo  quidem  judicio 
maxime  convenient  quaecunque  facile  toleran- 
tur,  et  tuto  repeti  possunt  diutius.  Hujus  gene- 
ris sunt  aqua  marina,  fontes  salsi,  et  varii  sales 
dissoluti  in  aqua  vel  pura,  vel  in  quam  herba 
aliqua  amara  missa  est.  Hsec  quotidie,  vel 
altero  quoque  die  sumere  licebit  in  multos 

menses  sine  minimo  languore  stomachi,  aut 
virium,  aut  animorum.  Pulvis  etiam  compo- 
situs  e radice  rhabarbari  et  herba  qualibet  amara 
his  asgris  idoneus  est.  Icterus  puerorum  medi- 
camentis  purgantibus  facile  cedit.  Si  icterici 
alvus  fusior  sit,  videndum  est  ne  purgatio  nimia 
fiat ; et  propterea  ventriculus  sustinendus  est 
medicamentis  amaris.  Ssepe  prurigo  in  tantum 
fatigat  ictericos,  ut  haud  minus  quam  ipse 
dolor,  opio  leniri  postulet,  sine  cujus  prazsidio 
nec  quies  interdiu,  neque  noctu  somnus  sperari 
potest.' 

Sunt  et  alia  remedia,  quorum  beneficio  quU 
dam  confidunt  calculos  bilis  dissolvi  posse.  Hm 
jus  generis  sunt  aqua  calcis,  sales  alcalini,  aqua 
Icali  puri,  et  varii  sapones,  At  frustra  fui  dum 
calculos  aut  in  his,  aut  in  acidis  mineralibus 
liquare  conatus  sum.  fEtlier,  si  bene  memini, 
eos  tandem  tabefecit.  Verum  ponamus  lios, 
vel  alios  quoslibet  liquores,  ubi  calculo  superin-* 
fusi  sint,  eum  comminuere  posse;  tamen  in 
ventriculum  demissi,  ad  calculum  in  vesica  la- 
tentem,  vel  hserentem  in  viis,  nullo  modo  per- 
tinere  valebunt.  Quamobrem  illud  remedium 
votis  nostris  solum  respondebit,  quod  bilis  na- 
turam  ita  mutet,  ut  amplius  non  concrescat, 
aut,  si  concreverit,  liquefaciat,  et  in  bilem  re- 
solvat.  Talia  sane  remedia  venditata  sunt ; sed 

mtiltum  abest  lit  eorum  facilitates  tistis  compro- 
baverit.  Vir  quidam  saponis  unciam  quotidie 
devoraverat  per  septem  annos,  cujus  vesica  fel- 
lea  nihilominus  calculis  referta  est  ne  minima 
quidem  parte  exesis.  Medicus  solers,  et  in 
arte  sua  exercitatissimus,  solitus  erat  ictericis 
dare  salis  cornu  cervi  scrupulum  ter  quotidie; 
ex  quo  egregios  effectus  se  saspe  expertum  esse 
afiirmabat.  Rationi  quidem  consentaneum  est 
sales  alcalinos,  et  saponem,  utiles  esse  adversus 
icterum,  cum  horum  natura  adeo  accedit  ad 
bilem,  ut  ejus  vicem  quodammodo  impleant  in 
concoquendo  cibo,  et  in  detergendis  intestinis. 
Cauto  tamen  opus  est,  ne  nimium  fidamus  liis 

rationibus;  cognovi  enim  largos  haustus  succi 

limonum  adeo  profuisse  ad  icterum,  ut  famam 
jremedii  reportaverint. 

Praetereo  multa  icteri  remedia,  quse  jam 
merito  neglecta  jacent,  et  contemta  ; cum  futi- 
libus  prorsus  causis,  atque  erroribus  saepe  ridi- 
culis  famam  suam  debuerint.  Aquae  Batho- 
nics  a quibusdam  jactantur,  tanquam  quae 
plurimum  ad  salutem  ictericorum  conferunt. 
Hi  asgri,  ut  dictum  est,  ubicunque  vivant,  ple- 
rumque  convalescunt : sed,  quantum  potui  in- 
telligere,  salus  illis  non  facilior  fuit,  propterea 
quod  biberint  istas  aquas.  Cum  tamen  tutae 

sjnt,  eas  prohibere  non  oportebit,  ubi  ab  icte- 
rico  expetantur. 

Inter  varia  corporis  humani  mala  vix  aliud 
frequentius  est,  quam  ventriculi  dolor  ; qui, 
nisi  me  omnia  falkrnt,  haud  raro  initium  habet 
a bile  concrescente,  vel  coacta,  quamvis  Ca- 
nales nondum  adeo  impedierit,  ut  retro  in  san- 
guinem  vertatur,  et  faciat  icterum.  Jam  diu 
est  quod  multa  me  moverunt  hoc  suspicari,  et 
in  annos  singulos  haec  suspicio  confirmata  est. 
Nam  in  multis  quibus  per  aliquot  menses,  aut 
etiam  annos,  familiaris  fuerat  ventriculi  dolor, 
vidi  eum  tandem  desinere  in  icterum.  Nullus 
itaque  locus  dubitandi  de  hac  re  mihi  relictus 
est.  Ouare  ubi  hujusmodi  dolor  saepe  repetat 
sine  quavis  alia  manifesta  causa,  atque  aeger 
simul  queratur  sensum  gravitatis  molestum, 
ibi  bilis  plerumque  erit  nimis  crassa,  et  auxi- 
lium  petendum  erit  ab  iis  quae  vomere  faciunt, 
et  ab  aquae  marinse  potione,  aut  aliis  medica- 
mentis  quae  alvum  leniter  solvunt. 


Cap.  51. 

De  Ileo. 

Ileus,  sive  inflammatio  intestinorum,  prae- 
cipue  invadit  adultos,  turn  maxime  eos  qui 

hernia  laborant,  vel  alio  vitio  earum  partium, 
ex  quo  factum  est  ut  quidam  diu  vixerint  co- 
licis  doloribus  subjectiores.  JEtas  puerilis  non 
prorsus  secura  est  ab  hoc  morbo,  quo  septennes 
periisse  novi.  Et  fieri  potest,  ut  hoc  sit  unum 
ex  istis  viscerum  malis,  quibus  tot  infantes  mo - 
riuntur  ante  quartum  aetatis  annum. 

Incipit  a dolore  in  aliqua  parte  intestinorum 
sito,  qui  vel  repente  et  summa  vi  urget,  vel  ab 
exiguis  orsus  initiis  sensim  ad  summum  per- 
venit.  In  uno  et  altero  postquam  visus  est 
minui  per  paucos  dies,  dein  reversus  est,  nul- 
lis  remediis  cessurus. 

Umbilicus,  atque  dorsum,  ipsis  aegris  visa 
sunt  sedes  doloris,  etiam  illis  qui  hernia  afflicti 
sunt.  Ouanquam  vero  hernia  ssepe  fuerit 
causa,  tamen,  ut  suspicor,  non  semper  fuit  in- 
flamniationis  sedes  ; et  in  quibusdam  nescio  an 
dolor  aliquid  habeat  commune  cum  hernia, 
verum  ad  aliquam  ex  iis  causis  fortasse  refe- 
rendus  sit,  a quibus  oritur  etiam  in  illis  qui 
nunquam  fuerint  ramicosi.  Ructus,  qui  ileo 
saepe  accedit,  et  tussis,  dolorem  vehementer  ex- 
asperant. 

Ileus  semel  atque  iterum  incepit  ab  angore, 
et  solicitudine,  potius  quam  dolore  ; etiam  ubi 
post  mortem  apparuit  partem  intestini  gan- 

grxna  fuisse  occupatam.  In  iis  qui  cceperunt 
convalescere,  dolor  mutatur  in  eum  qui  tactu 
excitatur  in  loco  leviter  lasso  ; simul  aeger 
se  ubique  levari  sentit.  In  iis  qui  moriuntur, 
lit  summa  jactatio,  atque  omnia  in  pejus  ruunt. 
Morbus,  sive  spectet  ad  sanitatem,  sive  ad  mor- 
tem, erit  modo  tardior,  modo  brevior,  ut  in 
omnibus  inflammationibus,  et  fortasse  prout 
major,  vel  minor  pars  intestini  fuerit  afFecta. 
Igitur  alios  secundo  die,  alios  non  nisi  decimo 
quarto  occidit.  Constat  ictum  vehementiorem, 
aut  acre  venenum,  istiusmodi  inflammationem 
excitare  posse,  quas  vel  primo  die,  vel  paucis 
horis  interficiat. 

Motus  arteriarum  permagni  interest  ad  intel- 
ligendam  naturam  malorum  quae  ileo  commu- 
nia  sunt  cum  ictero  et  afFectibus  spasmodicis ; 
nam  in  his  vomitus  et  dolores  non  minus  sae- 
viunt,  quamvis  ne  minimum  periculum  ha- 
beant.  In  hoc  casu  pulsus  fere  semper  est 
naturalis,  qui  in  ileo  multum  acceleratin'. 
Tamen  interdum  fit,  nescio  qua  de  causa,  in 
hac  perinde  ac  in  aliis  inflammationibus  et 
morbis  acutis,  ut  arteriae  omnino  naturaliter 
ordinatae  sint,  et  nullum  futurae  mortis  indi- 
cium ostendant : quod  quidem  ter  in  ileo  conti- 
gisse  memin. 


Singultus,  et  sitis  insedabilis,  saepe  non  longe 
ab  initio  morbi  incidunt,  et  per  totum  ejus  spa- 
tium  aegros  fatigant. 

Stomachus  adeo  promte  reddit  quicquid  in* 
geritur,  ut  perdifficile  sit  invenire  vel  medica- 
menta,  vel  cibum,  quae  non  statim  vomentur. 
Crescente  morbo  liquor  fuscus  vomendo  eli- 
citur,  quem  multi  aegri,  et  eorum  famulae, 
dixerunt  sibi,  sensuum  judicio,  stercus  esse  vi- 
deri ; de  quo  itaque  vix  possum  dubitare,  quan- 
quam  idem  mihi  nunquam  visum  est.  Veteres 
quoque  medici  consentiunt  in  hoc  morbo  ster- 
cus per  os  reddi.  Hujus  generis  vomitus  ac- 
cessit  primo  vel  secundo  die;  sed  hoc  rarum 
est : saepius  tertio  vel  quarto  die  primum  con- 
spicitur,  et  interdum  non  ante  octavum.  Qui-* 
dam  libras  quatuor  quotidie  vomuerunt  per  sex 
aut  septem  dies,  licet  toto  hoc  tempore  nihil 
fere  sumsissent.  Hie  liquor  ex  iisdem  fontibus 
derivatur,  ac  ille  qui  copiosissime  dejiciturubi 
alvus  fusa  est.  Itaque  constat  ileum  interdum 
oriri  non  ex  intestinis  imped itis  aut  implicatis, 
sed  ex  motu  eorum  contrario : quam  senten- 
tiam  confirmat  id  quod  ab  aegris  saepe  audivi, 
nimirum,  quae  in  alvum  infusa  sunt  vomittx 
per  os  reddi.  Quod  etiam  factum  est  ubi  mor- 
bus initium  habuit  ab  hernia  in  inguine,  quse 
existimata  fuit  intestinum  delapsum  arete  com- 

primere,  atque  iter  in  utramque  partem  inter- 
sepire.  In  ipso  moriendi  articulo,  ejusdem 
humoris  repentina  profusio  sursum  et  deorsum 
facta  est.  Hujusmodi  vomitus,  et  venter  simul 
quam  maxime  inilatus,  intentusque,  signa  sunt 
capitalis  periculi,  ex  quo  neminem  evasisse  me- 
mini.  Nec  tamen  in  scriptis  medicorum,  tam 
veterum,  quam  recentium,  desunt  historic 
aegrorum,  qui  etiam  ex  his  malis  salvi  einer- 
serunt. 

Dolore  cessante  sine  aegri  allevamento,  se- 
quuntur  angor  et  jactatio  ipso  dolore  pejores : 
quanquam  autem  his  accedat  vigilia,  atque  om- 
nes  vitae  vires  concidant,  raro  tamen  fit,  ut  hi 
aegri  delirent. 

Proprium  et  praecipuum  indicium  colicae 
cum  inflammatione,  etiam  in  ipso  morbi  initio, 
est  alvus  ex  toto  suppressa  ; quam  movere  sem- 
per difficile  est,  quaeque  non  raro  omnia  medi- 
camenta  vincit.  Quamprimum  alvus  copiose 
fiuxerit,  protinus  omnia  mala  fiunt  leviora,  et 
aeger  cito  convalescit.  Verum  non  licet  mor- 
bum  putare  superatum,  ex  una  aut  altera  exi- 
gua  dejectione:  nam  primo  vel  secundo  die 
venter  saepe  excernit  ea  quae  in  recto  intestino 
morabantur,  longe  a sede  morbi,  et  ipse  ni- 
hilo  secius  increscit.  Neque  magis  proficitur 
ubi  ultimis  morbi  diebus  exigua  portio  hu- 

moris,  quo  intestina  replentur,  viam  sibi  faciat 
in  alvum,  et  dejiciatur.  Hoc  novi  contigisse 
paucas  tantum  horas  antequam  extrema?  partes 
coeperint  frigescere,  morte  brevi  subsecutura. 

Incisis  quorundam  cadaveribus  ileo  per- 
emtorum,  qusedam  partes  intestinorum  arcts 
constricts  fuerunt  sic,  ut  postquam  ferro  divisae 
sunt,  eorum  foramen  omnino  deleri  videretur. 
In  aliis  repertae  sunt  intestinorum  partes  inflam- 
mats,  aut  mortus ; nusquam  vero  aut  con- 
stricts, aut  quovis  modo  impedits.  Vir,  qui 
hernia  in  inguine  diu  laboraverat,  ileo  cor- 
reptus  periit ; at,  inciso  cadavere,  intestinum 
adeo  laxe  jacebat  in  inguine,  ut  duo  digiti  in 
idem  foramen  facile  admitierentur  ; pars  quo- 
que  intestini  hoc  annulo  circumdata,  multo 
minus  lssa  fuerat,  quam  quae  in  scrotum  de- 
scenderat,  quas  nigra  erat  et  emortua.  Quan- 
tum illse  post  mortem  mutatae  sint,  incertum 
est.  In  altero  dimidius  ambitus  membranse 
coli  exterioris,  quinque  pollices  longus,  nigri 
erat  coloris,  quamvis  nullum  impedimentum 
detegi  potuit.  In  muliere,  quae  decimo  quarto 
die  extincta  est,  exigua  pars  tunicae  intestini, 
extrinsecus  oculos  fugiens,  in  inguen  delapsa 
erat,  et  gangracna  occupata ; sed  nec  stercus, 
nec  quodlibet  aliud  impedimentum  erat. 

Ex  iis  quae  dicta  sunt,  patet  ileum  esse  istius- 


modi  morbum,  in  quo  omnia  calefacientia  sunt 
aliena ; ad  quae  tamen  asgri  et  sponte  sua,  et 
amicorum  hortatione,  nimis  stepe  confugiunt. 
Curatio  fit  per  eas  res  qux  minuunt  inflam- 
mationem,  et  alvum  movent.  Igitur  sanguis 
toties  detrahendus  est,  quoties  dolor  et  inflam- 
matio  postulent,  et  vires  sinant.-  Proximo 
loco  tentandum  est  balneum,  et  ad  arbitrium 
aegri  repetendum.  Dolores,  utcunque  atroces, 
fere  semper  conquiescunt,  quamdiu  asger  in 
balneo  remaneat.  Fomenta,  et  vesicas  aqua- 
calida  semiplense,  ventri  admotae,  remedia  sunt 
balnei  similia,  sed  minus  valentia.  Emplastrum 
cantliaridis  super  abdomen  impositum  profuit 
non  solum  refrasnando  inflammationem,  sicut 
in  pleuritide,  sed  etiam  coercendo  distentiones, 
quse  vel  impediunt,  vcl  invertunt  naturalem 
intestinorum  motum. 

Omnia  hasc  auxilia  reddunt  alvum  magis 
promtam  ad  parendum  medicinae ; ex  quo 
vita  segri  unice  pendet.  Odiosum  est  quod  pur- 
gantium  omnium  sapor  plerisque  injucundus 
sit,  et  nauseam  moveat ; ad  quam  etiam  morbus 
sua  natura  semper  proclivis  est.  Flinc  oritur 
non  mediocris  difficultas  inveniendi  medica- 
menta,  qux  gustu  tolerabilia  sint,  et  a ventriculo 
retineri  possint.  Verum,  qui  non  aversantur 
pilulas,  commode  devorabunt  extract!  colocyn- 

thidis  compositi  grana  quinque  singulis  semi- 
horis  donee  alvus  respondent.  Duo  cochlearia 
jusculi,  vel  aquae  menthse  piperitidis,  in  quibus 
dissoluta  fuit  sesquidrachma  magnesiae  vitriola- 
tae,  nonnullis  sunt  satis  tolerabilia,  licet  haec 
etiam  repetenda  sint  singulis  semihoris.  Infusi 
quoque  sennae  par  modus,  eodem  modo  datus, 
vel  etiam  cochleare  olei  seminum  ricini  exitum 

habuerunt  felicem.  Hoc  oleum  diligenter  in- 

fricatum  abdomini  in  uno  et  altero  visum  est 
multum  conferre  ad  ventrem  liquandum.  Ca- 
lomelas,  et  alia  remedia  ex  hydrargyro,  di- 
cuntur  augere  vim  purgantium,  et  ea  reddere 
efficaciora : verum  hanc  argenti  vivi  facultatem 
usus  mihi  nondum  satis  confirmayit.  Fieri 
potest  ut,  quibus  id  dederim,  nullis  remediis 
essent  medicabiles ; et  fateor  me  rarius  eo  usum 
esse.  Exiguum,  seu  potius  nullum  auxilium 
est  in  iis  quae  ab  inferioribus  partibus  infun- 
duntur,  exceptis  quae  hunt  ex  foliis  nicotianae. 
In  aquae  ferventis  uncias  duodecim  mittitur  fo- 
liorum  drachma,  vel  etiam  drachmae  duse,  et 
humor  colatus  in  alvum  infusus  vomitum  non 
excitavit.  Caput  vero  inde  consuevit  vertigine 
affici  magis  quam  a fumo.  Fumus  immittitur 
per  follem,  qualis  vulgo  adhibetur  ad  sufFumi- 
gandas  arbores  animalculis  obsitas,  et  similis  est 
istius  qu^  describitur  in  Heisteri  Chirurgia, 

nisi  quod  pyxis  arnea,  quam  lignea,  potior  est. 
Fistula  debet  esse  duos  pollices  longa ; fundus 
habet  tertiam  pollicis  partem,  apex  vero  quin- 
tam  partem,  Hujusmodi  tubus  facile  apta- 
tur  folli  cuilibet  sic  ut  aer  commodissime  per 
nicotianam  impellatur,  fumum  secum  trahens 
inintestina.  Nicotianam  autem  accendit  charta 
nitro  imbuta.  Floe  remedium  magnam  vim 
habet  ad  coercendos  intestinorum  motus  inor- 
dinatos,  ventremque  exinaniendum.  Interdum 
alvum  momento  temporis  solvit ; interdum  non 
nisi  postquam  adhibitum  fuerit  quarta  quaque 
hora  per  integrum  diem ; neque  raro  spem 
meam  prorsus  destituit.  Fieri  potest  ut  una 
nicotians  species  altera  sit  valentior,  quod 
tamen  usu  nondum  satis  cognitum  est*. 

Libra  una  argenti  vivi  ideo  data  fuit,  ut  pon- 
dere  suo  viam  per  intestina  impedita  aperiret ; 
quod  quidem  pari  ponderi  aquse,  vel  jusculi, 
prscstare  existimatum  est,  turn  quia  minor  ejus 
modus  facilius  retinetur,  turn  quia  argentum 
vivum  propriam  vim  habet  ad  vomitus  coer- 
cendos. Tamen  in  asgris  quos  vidi,  haudqua- 
quam  prospere  cessit.  Pond  us  certe  prorsus 
inutile  est,  ubi  impedimentum  situm  fuerit  in 

* Video  ejusdem  generis  remedium  ab  Hippccrate  memo- 
ratum  esse  inter  Ilei  auxilia : $t)<rav  ^aKnevriKy  scrieyzt,  y.xi 
cp-j&av  TY)V  y.oiKtrjV. — Tlsoi  Nacrcey,  xv.  li. 

parte  intestini  ascendente  ; et  qnamvis  toto  sud 
pondere  in  id  incumbat,  tamen  vis  ilia,  quae  in 
hoc  morbo  vel  constringit  intestina,  vel  comm 
motum  invertit,  longe  major  est,  quam  quae 
liuic,  vel  multo  etiam  graviori  ponderi  cedat. 

Opium  a quibusdam  rejicitur  in  hoc  morbo, 
quoniam  omnia  narcotica  faciunt  intestina  tor- 
pere,  et  propterea  hebetant  facultatem  reme- 
diorum,  ex  quibus  a:gri  salus  speranda  est. 
Contra  alii  defendunt  opii  utilitatem,  quia 
vomitum  cohibet  sic  ut  stomachus  possit 
retinere  eum  medicamentorum  modum,  qui 
multum  superet  torporem  a narco tico  profec- 
tum.  Prseterea  opium  prodest  distentiones 
moderando,  motusque  musculorum  inordina- 
tos  compescendo.  Et  segri  vigilia  fatigati,  et 
angore  confecti,  perdurare  vix  posse nt  sine  be- 
nigno  hujus  sued  auxilio.  Hxc  mihi  perpen* 

. denti  ea  sententia  multo  potior  visa  est,  quse 
opium  contra  ileum  prodesse  statuit,  quam 
quae  nocere : eamque  usus  baud  mediocriter 
confirmavit.  Opii  beneficio  prospere  dedi 
medicamenta  et  plura,  et  valentiora,  quam  sine 
illo  ventriculus  tulisset : turn  quoque  vires  aegri 
somno  recreate  sunt;  atque  etiam  ubi  salus  ejus 
prorsus  desperata  fuerit,  et  angor  summus  cru- 
ciaverit,  opium  utique  solicitudinem  aliquan- 
turn  levavit.  Mors  quidem  neque  serius,  neque 

Q 2 


228 


citius  venit,  sed  tamen  minore  cum  cruciatu. 
Magnus  idle  verae  philosophise  instaurator,  Ve- 
rulamus,  queritur  studium  euthanasiae  medicis 
haud  satis  cultum  fuisse.  Medici  profecto 
munus  est,  segrotis  sanitatem  reddere ; cum 
tamen  ex  lege  naturae  erit  tandem  unicuique 
mortalium  aegrotatio  nulla  arte  medicabilis,  be- 
nevolae  hujus  artis  professoribus  conveniret, 
mortem  inevitabiiem,  quantum  fieri  potest, 
terrore  omni  spoliare  ; et  ubi  non  datum  est 
praedam  morti  extorquere,  sed  vita  necessario 
amittenda  est,  operam  saltern  dare,  ut  cum  mi- 
nima crudelitatis  specie  amittatur. 

Ileus  interdum  fit  cum  hernia  ; in  quo  casu, 
siquidem  id  facile  possit  fieri,  intestinum  in 
ventrem  reponi  debet.  Verum  dubia  res  est, 
an  multus  labor  huic  operi  impendendus  sit. 
Incertum  enim  est,  hernia  necne  sit  sedes,  vel 
causa  inflammationis  ; cum  ileus  saepe  incidit 
sine  hernia,  et  hernia  diu  manere  potest  sine 
ileo.  Itaque  inflammatio  quoque  cedere  po- 
test, licet  hernia  permaneat ; quemadmodum 
saepe  nascitur,  ubi  nulla  fuerit  hernia.  Pos- 
tremo  ileus  perseveravit,  et  in  mortem  desiit, 
etiam  ubi  intestinum  rite  fuerit  repositum.  Ut 
ut  res  est,  omnis  violentia  in  reponendo  intes- 
tino  vitanda  est,  quippe  quae  augeret,  potius 
quam  minueret  inflammationem.  Abunde  con- 

stat  ramicem  non  necessario  impedire  purgan- 
tium  efFectum ; et  ubi  is  est  copiosus,  aeger  se- 
curus  esse  potest  sanitatis  brevi  rediturse. 

Annulum,  per  quern  intestinum  descendit, 
ferro  dividere  raro  convenit,  cum  propter 
multa,  quae  ante  praecepta  sunt,  turn  aliis  quo- 
que  de  causis.  Nam  metuendum  est,  ne  re- 
medium anceps  adhibeatur  justo  citius,  vel 
plenum  doloris  justo  serius;  et,  puto,  nobis 
nequaquam  suppetunt  documenta,  quae  osten- 
dant  quibus  aegris,  et  quo  morbi  tempore,  scal- 
pellum  proderit,  et  praeterea  nihil. 


Cap.  52. 

De  Inflations  et  Ructu. 

Ple risque  morbis  ventriculi  et  viscerum 
accedit  inflatio;  quae  etiam  raro  deest  inter 
innumera  mala,  quibus  urgentur  hypochondri- 
aci ; interdum  quoque  antecedit  accessionem 
epilepticam.  Inflatio  fit  modo  cum  cruditate, 
modo  cum  nausea,  vornitu,  aut  levi  difficultate 
devorandi,  modo  cum  angore  summo,  qui  suf- 
focationem,  nervorum  distentiones,  atque  ani- 
mae  defectionem  intentat,  modo  cum  vocis  sup- 
pression, vertigine,  et  cordis  palpitation. 

Hoc  malum  saepe  exasperatur  alvo  astricta  ; 
quod  tamen  non  est  perpethum  : et  quanquam 

mterdum  levetur,  ssepius  tamen  augetur  a cibis. 
Bathonia  neutiquam  est  certum  hujus  morbi 
presidium ; neque  sane  sperare  licet  idem 
nbique  convenire  remedium,  ubi  tot  dissimiles 
causae  fuerint.  Si  morbus  principalis  mani- 
festus  est,  ad  hunc  curatio  erit  adhibenda. 
Ouod  si  seger  nihil  queratur  praeter  inflationem, 
auxilio  erit  medicamentum  aromaticum,  quod 
alvum  leniter  sol  vat,  quale  est  quod  habet  flo- 
rum  chamsemeli  contritorum  semiscrupulum, 
piperis  longi  grana  tria,  aloes  granum  unum ; 
idque  singulis  noctibus  sumere  oportebit. 

Ructus  revcrsi  sunt  quotidie  vel  incertis 
Boris,  vel  certum  habentes  circuitum.  Nascun- 
tur  quoque  cum  vertigine,  ardore  ventriculi,  et 
singultu ; et  modo  tarn  vehementes  sunt,  ut  pa- 
rum  distent  a convulsionibus.  Vinum,  et  dul- 
cia,  nocuerunt.  Acida  juverunt.  Vomitus,  et 
purgantia,  nihil  profecerunt. 


Cap.  53. 
Dc  Iman-ia. 


An i mi  solicitudo  ingens,  a quacunque  causa 
proficiscatur,  plerumque  initium  dat  insanise, 
sive  illi  mentis  alienationi,  quae  fit  sine  morbo 
acuto,  et  sine  motu  arteriarum  concitato.  In- 
terdum  oritur  ex  albs  morbis,  veluti  lumbricis 

intestinorum,  epilepsia,  et  multis  capitis  affec- 
tibus,  quales  sunt  tumores  scirrhosi,  aut  aqua 
in  cerebro,  aut  ictus  graviores,  aut  forsitan 
prava  quaedam  cerebri  conformatio  a paren- 
tibus  insanis  derivata.  Vigilia,  et  sensus  angoris 
in  visceribus,  qui  saspe  videtur  ad  caput  ascen- 
dere,  antecedunt  potius,  quam  creant  insaniam. 
Mulieres  videntur  opportunities  esse  huic  mor- 
bo,  quam  viri,  turn  maxime  tempore  partus. 

Insania  in  illis  morbis  numeratin',  qui  vix 
unquam  se  produnt  ante  pubertatem.  Semel 
tan  turn  vidi  insanum,  qui  decimum  sextum 
annum  nondum  compleverat.  Morbus  haere- 
ditarius  interdum  latuit  usque  ad  senectutem; 
et  mens  demum  non  nisi  post  sexagesimum  an- 
num turbari  coepit. 

Insedit  in  animis  hominum  opinio,  insaniam 
a lunae  facie  pendere ; quam  opinionem  nemo 
unus  ex  insanis,  quos  vidi,  confirmavit. 

Arthritis  existimata  est  alios  morbos  omnes 
absorbere,  et  penitus  in  suam  naturam  mutare, 
ita  ut  vix  ulla  vestigia  aliorum  affectuum,  pras- 
ter  hunc,  in  corpore  supersint.  Guam  vere  de 
arthritide  hoc  dictum  sit,  viderint  alii ; nullus 
autem  dubito  me  aliquid  ejusmodi  in  quibus- 
dam  insanis  deprehendisse.  Nimirum,  in  uno 
a febre  gravi  assurgente,  languor  virium  sum- 
mus  erat,  et  valetudo  admodum  infirma ; pro- 

tinus  autem  ut  insania  accessisset,  valetudo  et 
vires  integral  restituebantur.  Alium  phthisi 
pulmonis  implicitum,  cum  jam  fere  ad  ultima 
ventum  esset,  insania  occupavit,  quae  illico  fu- 
gavit  phthisin,  atque  aegrum,  praeter  omnium 
spem,  ex  mortis  faucibus  eripuit. 

Credibile  esset  noxam  haud  meaiocrem  ce- 
rcbro  illatam  fuisse,  cum  quis  fiat  expers  ra- 
tionis,  qua  facultate  homines  a caeteris  animali- 
bus  praecipue  distant.  Verum  pars  ilia  cerebri, 
quae  vitam  tuetur,  parum  aut  nihil  habet  com- 
mune cum  ilia,  quae  est  ad  rationem  necessaria, 
Itaque  multi  exstiterunt  insani,  qui  caetero- 
quin  secundae  fuerunt  valetudinis  usque  ad  ex- 
tremam  senectutem. 

Insani  non  raro  colligunt  se,  et  fiunt  sani ; 
morbus  tamen  ex  quavis  intemperantia,  aut 
animi  perturbatione,  facile  repetit.  Quo  fac- 
tum est  ut  nonnulli  totam  astatem  inter  insa- 
niam  et  rationem  diviserunt.  Qui  nunquam 
ad  se  redeunt,  fiunt  vicissim  furiosi  et  tristes 
et  modo  in  hoc,  modo  in  illo  statu,  menses  in- 
tegros  interdum  agunt.  Proxime  absunt  a ra- 
tione,  cum  tristes  sunt.  Vetus  morbus  interdum 
mutatur  in  stuporem,  aut  fatuitatem.  De  tem- 
pore prseterito  haud  magis  sane,  quam  de  aliis 
rebus  juclicant:  verum  memoriam  habent  adeo 
imperfectam,  ut  quidam  conquesti  sint  se  jam 

duos  menses  in  ea  domo  mansisse,  in  qua  plus 
viginti  annos  fuerant  conclusi. 

Accedentem  insaniam  homines  saspe  augent, 
vinum  intemperanter  potantes,  et  inceptis  no- 
vis,  et  nihil  attinentibus,  mire  se  solicitantes. 
Ubi  ipso  initio  amentise  copia  suo  more  vivendi 
insanis  adimatur,  positis  non  sub  potestate  ami- 
corum,  vel  servorum  suorum,  sed  custodum  iis 
prorsus  ignotorum,  non  raro  evenit,  ut  brevi  ad 
se  redeant  sine  medicamentorum  auxilio.  Quod 
si  alvus  astrictior  fuerit,  seu  corpus  inutili  victu, 
vinoque  nimis  calefiat,  purgantia  multum  ad 
sanitatem  conferent.  Est  quoque  ubi  opium 
animos  mulcendo,  et  somnum  faciendo,  non 
mediocriter  juvat.  Praeter  autem  hasc  pauca, 
nihil  cognovi,  quod  aliquid  opis  in  se  habeat 
ad  hanc  tantam  calamitatem  levandam. 


Cap.  54. 

De  Intestinorum  Dolor e. 

Dolores  intestinorum  cum  nascuntur  ex 
multis  causis,  quas  cognovimus,  turn  forsitan 
ex  aliis,  quas  nondum  suspicamur.  Cura  opus 
est,  ut  semper,  quantum  fieri  potest,  vera  eo- 
rum  origo  detegatur ; etenim  pro  diversa  na- 
tura,  alia  atque  alia  curatio  postulabitur. 

Morbi  ovariorum,  uteri,  vesicas,  renum,  lie- 

nis,  pancreatis,  jecinoris,  omenti,  et  intesti- 
norum, omnes  pariter  vocantur  viscerum  morbi. 
A nobis  ante  dictum  est  calculum  in  viis  bilis 
opinione  crebriorem  esse  causam  doloris  in  ab- 
domine.  Tumores  scirrhosi,  et  ulcera,  quibus 
omnia  viscera  sunt  opportuna,  lumbrici,  max- 
ime  in  pueris,  et  hernias  in  adultis,  colica  Pic- 
tonum,  ileus,  et  pravas  conformationes,  in 
animo  versanda  sunt,  quoties  asgroti  de  visce- 
rum malis  queruntur.  Vitia  uteri  saspe  tactu  de- 
prehenduntur,tum  quoque  de  iis  conjectura  fieri 
potest  ex  sede  doloris,  et  ex  eo,  quod  aliquid 
habeant  commune  cum  menstruis,  graviditate, 
vel  abortibus.  Renum,  et  vesicas  urinas  affec- 
tuum,indicio  erunt,  praeter  locum  doloris,  urinas 
color,  odor,  et  crassitudo,  cum  cupiditate  vel 
dolore  meiendi:  prasterea  uteri  atque  renum 
vitia  eo  se  produnt,  quod  parum  aut  nihil  illis 
cum  alvo  commune  sit.  Ileus,  seu  infiamma- 
tio  intestinorum,  est  morbus  adeo  acutus,  et  tot 
propria  signa  habet,  ut  vix  errori  locus  sit. 
Hernias  quoque,  nisi  asgrotorum  pudore,  celari 
non  possunt.  Mucus  copiosus,  vel  lumbrici 
cum  stercore  dejecti,  clare  indicant  naturam 
istius  angoris,  qui  vel  ex  his  oritur,  vel  ex  ea 
intestinorum  valetudine,  quae  lumbricis  gig- 
nendis  favet.  Colicam  Pictonum,  nisi  asgro- 
tus  noverit  se  a plumbo  lssum  fviisse,  conjee- 

tarequidem  possum  us,  sed  interdum  vix  certo 
scire,  donee  paralysis  superveniat.  Ulcera, 
atque  glandular  scirrhosse,  perturbabunt  intesti- 
norum  officia,  et  interdum  pus,  vel  cruor,  deji- 
cietur.  Sive  intestina,  seu  alia  ventris  viscera, 
his  vitiis  occupentur,  simul  plerumque  acce- 
dunt  crurum  tumores,  motus  arteriarum  conci- 
tatus,  macies,  fastidium,  et  languor  virium. 
Ut  vero  certissimi  essemus  scirrhos,  ulcera, 
connexus,  aut  alias  viscerum  pravitates  subesse; 
inde  tamen  vix  essemus  edocti  amplius  ali- 
quid  moliri,  quam  levare  subinde  impetum 
malorum,  quorum  causam  tollere  noil  licet. 

Praeter  hsec,  et  dolores  intermittentes,  ven- 
triculus  et  intestina  ssepe  urgentur  angore,  et 
molestia,  ortis  vel  ex  debilitate  istius  facultatis, 
quae  concoquit  et  digerit  cibos,  et  reliquias  su- 
pervacuas  expellit ; vel  ex  cibis  alienis,  vel  ni- 
miis;  vel  postremo  ex  cutis  vitiis,  autdoloribus 
capitis,  artuumve,  imperita  curatione,  vel  sua 
sponte,  in  viscera  trajectis.  Nervis  intestinorum 
quomodocunqueinfirmatis,  subsequuntur  nau- 
sea, vomitus,  alvus  fusa,  tenesmus,  inflatio, 
sensus  gravitatis,  venter  intentus,  borborygmi, 
dolores  spasmodici,  difficultas  urinae,  atque 
acor  acerrirnus,  qui  exedit  cuticulam  earum 
partium,  per  quas  humores  sive  vomendo,  sive 
dejiciendo  ferantur. 

Ubi  dolores  viscerum  repente  invadunt,  po- 
tiones  meracae  semper  sunt  aliense;  ad  quas 
tamen  plerique  homines  protinus  confugiunt. 
Ouoties  ex  cibo  nimio,  vel  minus  salutari  nas- 
cuntur,  oportebit  aut  vomere,  aut  alvum  du- 
cere,  prout  hue  vel  illuc  morbus  spectet;  qui- 
bus  factis,  si  dolores  et  dejectiones  poposcerint, 
opium  adhibendum  est;  deinde  medicamentum 
amarum  et  aromaticum  mane  et  vespere  pet 
paucos  dies  sumtum,  quicquid  laesum  fuerit, 
aut  debilitatum,  restituet.  Dolores  arthritici 
subito  versi  in  viscera  levantur  opiato  calefa- 
ciente,  qualis  est  confectio  opiata.  Malis  intes- 
tinorum  levioribus,  quae  sanatis  ulceribus  vete- 
ribus,  aut  aliis  vitiis  cutis,  quaeve  doloribus  ar- 
tuum  repulsis  interdum  nascuntur,  commode 
medebuntur  amara  et  aromatica.  Yidendum 
autem  in  his,  et  in  aliis  omnibus  intestinorum 
afFectibus,  ut  alvus  quam  tenerrima  servetur. 
Doloribus  intestinorum  ab  infirino  corporis  ha- 
bitu  profectis  ssepe  remedio  erunt  aquae  Batho- 
nicae,  et  vestis  interior  lanea ; juvabit  etiam 
pulvis  ex  amaris  et  aromaticis  semel  vel  bis  quo- 
tidie  sumtus;  cui  pulveri  adjiciendse  sunt,  ubi 
alvus  fusior  est,  tinct-urae  opii  guttsq  tres;  ubi 
astrictior,  radicis  rhabarbari  grana  tria.  Dolores 
leviores,  qui  vix  opii  auxilium  postulant,  satis 
levabunt  pauca  cochlearia  aqusc  menthae  pipe- 

ritidis,  vel  pannus  calefactus,  aut  vesica  semi- 
plena aqua  calida  ventri  admota.  Affectus  ven- 
triculi,  et  intestinorum,  adeo  per  omnia  similes 
sunt,  ut  quicquid  fere  de  his  dictum  est,  aut  de 
illis  postea  dicetur,  utrisque  par  iter  convenerit. 


Cap.  55. 

De  Ischuria , et  Difficult  ate  JjrineB, 

Ad  difEcultatem  urinse  quidam  nati  atque 
apti  videntur;  eique  subjecti  fuerunt  ab  usque 
pueritia ; ubi  nullus  fuit  locus  suspicando  aut 
calculum,  aut  malum  Venereum  subesse. 

Pondus  uteri  gravidi  iter  urinse  non  raro  in- 
tercludit;  quod  malum  in  aliis,  corporis  situ 
mutato,  cessabit ; in  aliis  autem,  prsecipue  sub 
ultimis  graviditatis  mensibus,  urina  nunquam 
reddi  potest  sine  cathetere.  Calculus  etiam  ve- 
sicas urinam  interdum  supprimit.  Morbus  V ene- 
reus  varias  urethrae  noxas  infert,  unde  graves  et 
periculosse  difficultates  urinse  oriuntur ; quas 
candela  ssepe  levatas,  raro  autem  sanatas  vidi„ 
Hsec  mala,  nisi  fallor,  identidem  secuta  sunt 
gonorrhoeas  per  qusedam  infusa  in  urethram 
sanatas.  In  quadam  adolescentula  vomitus  ter 
excitatus  toties  induxit  ischuriam.  Mulier  quse- 
dam post  partum  difficilem  per  triduum  ne  gut- 

tulam  quidem  urinae  exprimere  potuit;  at  cathe- 
tere  immisso  quinque  libras  urinae  effluxerunt. 

DifEcultates  urinae,  quae  modo  memoratae 
sunt,  sine  vitio  renum  fiunt ; periculosissima 
vero  est  ea  morbi  species,  in  qua  renes  ipsi 
prorsus  otiantur,  et  nullum  humorem  ex  san- 
guine eliciunt.  In  uno  calculi  renum  insana- 
bilem  ischuriam  intulisse  visi  sunt ; quam  tamen 
ab  eadem  causa  provenisse  in  nemine  alio  su- 
spicari  potui : neque  sane  credibile  est,  ut  saepe 
eveneritambos  renes,  aut  ambos  uretereseodem 
tempore  calculis  obturari,  et  omnem  urinae 
transitum  prohibere.  In  omni  ischuria,  etiam 
ubi  vix  dubitare  liceat  vesicam  esse  inanem,  et 
morbum  esse  in  renibus,  tamen,  ut  nullus  errori 
locus  sit,  praestabit  vesicam  immisso  cathetere 
explorare. 

Simul  cum  ischuria  hunt  modo  veternum, 
modo  summa  jactatio,  vomitusque,  et  singul- 
tus, febris,  et  dolores  lumborum.  His  malis  in 
uno  aegro  accessit  stranguria : alii  omni  meiendi 
cupiditate  caruerunt.  Unicus  ex  iis  quos  vidi, 
urinae  saporem  in  ore  questus  est.  Puto  renes 
non  cessasse  urinam  excernere,  quanquam  exi- 
tus  illi  praeclusus  erat. 

Urina  ex  toto  suppressa  fuit  septem  dies,  et 
tamen  aeger  ex  morbo  emersit.  Idem  malum 

quarto  die  in  mortem  desiit.  Plerumque  vero 
factum  est,  ut  quos  morbus  occidit,  sexto  vel 
septimo  die  decesserint. 

Medicamentum  quod  habet  olei  terebinthinae 
rectificati  guttas  viginti,  vel  triginta,  datum  est 
quinta  quaque  hora,  et  simul  ejusdem  olei,  vel 
kali  acetati,  semuncia  bis  quotidie  in  alvum 
infusa  est;  cantharidum  quoque  semigranum 
sumtum,  fuit  quarta  quaque  hora,  et  agger  in 
balneum  descendit  quoties  libuit : verum  non 
est  dissimulandum,  licet  pauci  quidam  his  auxi- 
liis  visi  fuerint  servari,  alios  tamen  iis  omnibus 
frustra  usos  esse. 


Cap.  56. 

V 

De  Lingua  atque  Oris  Dolore. 

Carcinomata  linguae  et  oris  incipiunt  ab 
exiguo  tuberculo,  vel  ulcusculo,  quod  serpit 
cum  pungentibus  doloribus,  quemadmodum 
fieri  consuevit  ubi  alias  corporis  partes  occu- 
pant. Haec,  quibuscunque  minantur,  non  inj  uste 
terrent.  Attamen  ne  quis  vano  metu  se  ex- 
cruciet,  scitu  utile  est,  dolorem  ardentem  in  ore 
et  lingua  interdum  permansisse  multos  menses 
sine  quovis  malo  subsequente.  Sapor  amarus, 
acidus,  putris,  vel  aereus,  inficiens  omnia  quae 
in  os  ingeruntur,  plerumque  habet  initium  a 

ventriculo  male  se  habente,  vel  a remediis  mer- 
curialibus.  Viro  cuidam . qui  nunquam  hydrar- 
gyro  usus  fuerat,  omnes  cibi,  quoscunque  ca- 
peret,  visi  sunt  inquinari  sapore  aeris  adeo  nau- 
seoso,  ut  omnia  fastidiret,  et  corpus  viresque 
amitteret.  Remedium  ex  testarum  ostreorum 
semidrachma,  radicis  gentianae  granis  quatuor, 
pulveris  aloes  cum  canelia  grano  dimidio, 
mane  et  vespere  sumtum,  brevi  restituit  gus- 
tum  et  cupiditatem  cibi  naturalem. 


Cap.  57. 

])e  Lipothymia , sive  Defectione  Animat « 

Defectio  animsc  est  mors  brevis;  et  saepe 
accedit  lumbricis  in  puerili  aetate,  et  tussi  con- 
vulsivae  in  adultis.  Eidem  opportuni  sunt  para- 
lytici,  et  epileptici,  hypochondriaci,  et  hyste- 
rics, atque  prsegnantes.  Febres  interdum  ab 
hac  incipiunt.  Fcemins  autem  ei  multo  sub- 
jections sunt,  quam  viri.  Nonnullos  ex  im- 
proviso  invadit;  in  aliis  accessionem  antece- 
dunt  dolores,  palpitationes,  sensus  plenitudims 
a ventriculo  ad  caput  ascendens,  caligines, 
scintillulae,  aut  flammulse  ob  oculos,  disten- 
tiones  et  dolores  viscerum,  vertigo,  sudores 
gelidi,  tremores,  inflatio,  et  ructus  crebn. 

Qui  diutius  pedibus  insistunt,  maxime  post 


241 


exercitationem,  tergo  obverso  igni  luculento  ; 
quive  genibus  nituntur ; qui  res  injucundas 
contemplantur,  aut  olfaciunt ; hi  omnes,  quam- 
vis  integral  valetudinis,  non  raro  concidunt,  et 
animo  linquuntur.  Proprium  fere  est  epilep- 
ticorum,  ut  mane  expergiscentes  fiant  inter- 
mortui,  et  exanimati. 

Interdum  usu  venit,  nt  idem  saepius  animo 
linquatur,  brevibus  interpositis  spatiis.  Snnt 
qui  vomendo  ad  se  redeunt,  vel  dejiciendo,  vel 
eructando,  qnique  ad  breve  tempus  queruntur 
vertigines  : alii  quamprimum  resipiscant,  om- 
nino  recte  valent. 

Remedia  exinanientia  cujuscunque  generis 
nocent  iis  qui  obnoxii  sunt  huic  aifectui.  La- 
vatio  frigida  profuit,  ubi  nullus  alius  morbus 
fuerit  praster  animae  defectionem : quod  si  ini- 
tium  habuerit  ab  alio  morbo,  hoc  sanato  ipsa 
finietur.  Raro  fit  ut  anima  diutius  deficiat,  et 
ut  seger  sine  auxilio  se  colligere  nequeat.  Sales 
volatiles  naribus  admoti ; fricationes  corporis 
per  pannos  calidos ; et  quasdam  in  alvum  in- 
fusa,  utilia  erunt,  ubi  quis  diu  jaceat  intermor- 
tuus.  Sanguinis  missio  est  prorsus  aliena. 

Cap.  58. 

De  Dolore  Lumborum. 

Lumbi  sunt  sedes  multorum  dolorum  a mul- 
tis  diversis  causis  oriundorum ; in  his  nume- 
rantur  arthritis,  rheumatismus,  distentio  mus- 
culorum repentina  omnis  motus  impatiens,  quae 
biduum  triduumve  persevcrat,  gonorrhoea,  pro- 
fluvium  album,  calculi  atque  ulcera  renum, 
tilcera  uteri,  graviditas,  et  instans  abortus. 
Cognovi  quendam  dolore  hujus  partis  quin- 
quaginta  annos  vexatum  ; verum  hie  longus 
dolor  non  erat  admodum  saevus.  Aliam  cu- 
ravi,  quam  dolor  atrox  lumborum  cruciaverat 
integrum  septennium,  motu  adeo  auctus,  ut 
aegra  toto  hoc  tempore  vix  unquam  curru  vehi 
sustineret,  et  saepe  non  sine  summo  cruciatu  ex 
uno  conclavi  in  vicinum  portaretur.  Natura 
hujus  mali  in  obscuro  erat : nullum  enim  vi- 
tium  tactui  aut  oculis  patebat ; neque  causa 
ejus  detegi  potuit  vel  ex  partium  vicinarum  per- 
turbatione,  vel  ex  effectu  medicamentorum  quae 
adhibita  fuerant.  Haec  segra  tandem  convaluit. 

Auxilia  hujus  doloris  sunt  vel  quae  conve- 
niunt  morbo  a quo  dolor  pendet,  vel  quae  supra 
proposita  sunt  in  capite,  quod  inscribitur  ])e 
Dolore. 

Cap.  59. 

J)e  Lumbricis . 

i 

Prater  ascarides*,  et  lumbricos  teretes,  et 
duas  species  lumbricorum  latorum,  alia  for- 
tasse  animalcula  sunt,  quae,  cum  cibis  in  ventri- 
culum  demissa,  vivere  intus  in  corpore,  et  ge- 
nus suum  multiplicare  possunt. 

Mala,  quae  ex  his  oriuntur,  quaeque  his  ex- 
pulsis  finiuntur,  sunt,  dolores  capitis,  vertigo, 
torpor,  somnia  tumultuosa,  somnus  terrore  et 
clamore  abruptus,  distentiones  nervorum,  fe- 
bricula,  sitis,  pallor,  sapor  malus  in  ore,  anima 
foetida,  tussis,  spiritus  angustus,  prurigo  nasi, 
dolores  ventriculi,  nausea,  fastidium,  cupiditas 
cibi  nimia,  macies,  tenesmus,  prurigo  ani  ves- 
pere,  postremo  pelliculae  et  mucus  dejectus. 

Taeniae,  seu  lumbrici  lati,  gravissima  damna 
corpori  afferunt : teretes,  et  ascarides,  interdum 
laterent  vix  suspecti,  nisi  foret  ani  prurigo,  et 
nisi  in  stercore  ipsi  reperirentur.  T aeniam  vidi 
quatuor  ulnas  longam,  quae  ex  alvo  expulsa 
erat.  Lumbricus  cucurbitinus  videtur  esse  mul- 
torum  series,  quorum  unus  a reliquis  disjunctus 
interdum  vivus  prodit.  Lumbrici  teretes  usque 
in  os  ascenderunt;  atque  etiam  vixerunt  bi- 

De  his  dictum  est  cap.  10. 

dmim  triduumve  postquam  exiissent.  In  duo- 
bus,  quos  vidi,  aegris,  locus  erat  suspicando 
lumbricum  cucurbitinum  intulisse  accessiones 
epilepticas,  maniam,  et  fatuitatem, 

Molestum  est  quod  remedia  innumerabilia 
contra  lumbricos  circumferuntur ; quod  qui- 
dem  documento  est,  nullum  nobis  cognitum 
esse,  cui  certo  confidere  possimus.  Oleum 
terebinthinre  rectificatum,  aqua  in  qua  folia 
nicotianae  decocta  sunt,  et  mercurialia,  certo 
sunt  exitio  plerisque  animalibus,  quae  extra 
corpus  sunt ; tamen  eadem  in  alvum  infusa 
nihil  prorsus  profecerunt  ad  ascarides  ; quas, 
uti  reliquos  intestinorum  vermes,  mucus  co- 
piosus,  quo  circumdantur,  praestare  videtur  a 
vi  quorumcunque  medicamentorum  securas. 
Quamobrem,  donee  certius  remedium  adversus 
lumbricos  inventum  fuerit,  nihil  magis  juvabit, 
quam  quae  leniter  alvum  solvunt,  et  facile  fe- 
runtur,  et  tuto  sumi  possunt  diutius.  Auxilio 
erunt  amara  quoque,  vel  cum  his  mista,  vel  in- 
terpositis  spatiis  data,  non  tarn  quia  nocent  lum- 
bricis,  quam  quod  ventriculi  et  intestinorum 
vires  sustinent.  Aquae  libra,  cui  adjectum  fuit 
salis  marini  quantum  in  aqua  dissolvi  maxi- 
mum potuit,  ad  lumbricos  expellendos  semel 
atque  iterum  fuit  efficacissima*. 

Vide  Medical  Transactions,  vol.  j.  5i. 

Cap.  60. 

I)c  Glandidis  Lymphaticis. 

Empl astra  cantharidis  solent  tumefacere 
glandulas  lymphaticas  vicinas  parti,  cui  admota 
sunt ; qui  tumor  plerumque  brevi  subsidit. 
Semel  tamen  braehium  universum  ex  hac  causa 
tumere  diutius  perstitit.  Hujusmodi  emplas- 
trum  capiti  admotum  in  non  paiicis  aegris  adeo 
impedivit  lymphae  cursum,  ut  frons  tota  in  tu- 
morem  ingentem  assurrexerit  biduum  manen- 
tem ; qui  deinde  sensim  descendit  in  genas, 
mentum,  et  collum,  priusquam  ex  toto  desi- 
neret. 

In  vetula,  quae  valetudinis  erat  caeteroquin 
non  incommodae,  et  cujus  mammae  nullo  morbo 
tentabantur,  lymphaticae  glandulae  in  axilla  coe- 
perunt  tumere,  et  deinceps  braehium  univer- 
sum, et  manus,  in  immensum  tumuerunt ; 
tamen  nullum  impressi  digiti  vestigium  serva- 
bant : ipsa  vero  ex  hoc  casu  brevi  mortua  est. 
Item  juvenis  cujusdam  caput  pectusque  in  mag- 
nam  molem  attollebantur,  digito  non  cedentem; 
venae  pectoris  inflatae  erant,  maxillae  dolebant, 
vigilia  erat,  et  spirandi  difficultas ; vix  sustinebat 
jacere,  et  post  paucos  menses  extinctus  est. 

Cap.  61. 

De  Mam  m is. 

Lac  non  cessavit  mammam  alteram,  vel 
utramque  implere  per  menses  quatuor,  quin- 
que,  sex,  septem,  atque  etiam  annum  inte- 
grum, postquam  infantes  remoti  fuerant.  Ouae- 
dam  nutrix  incidit  in  variolas,  et  cum  morbus 
ad  summum  pervenisset,  lac  mammas  destituit; 
variolis  autem  inclinatis,  lac  brevi  ubertim  resti- 
tution est:  Fceminae  quadragenariae  mammae 

cceperunt  tumere,  et  mox  lacte  impletae  sunt, 
quod  per  tres  menses  exstillabat ; protinus  vero 
ut  lac  in  mammas  fluere  desiisset,  mulier  haec  e 
viro  suo  concepit,  quae  per  sex  annos  gravida 
non  fuerat. 

Saepe  fit  in  puerperis,  et  interdum  in  aliis, 
ut  mammae  inflammentur,  et  suppurent,  et 
late  exulcerentur.  Cutis  et  membrana  adiposa 
sunt  sedes  hujus  affectus,  qui  brevi,  et  facile 
sanatur,  et  prorsus  divers  us  est  ab  illo,  in  quo 
glandulae  fiunt  scirrhosae,  et  spectant  ad  carci- 
noma. 

Mammae  intentae,  cum  exiguo  vel  nullo  do- 
lore,  accedunt  graviditati,  et  menstruis  fluen- 
tibus,  aut  suppressis,  aut  aliter  inordinatis.  In- 
terdum quoque  dolent  mammae  cum  exiguo 

vel  nullo  tumore,  qui  dolor,  quamvis  diutius 

maneat,  tamen  nullius  est  momenti,  dummodo 

nulla  fuerint  tubercula.  Ictus  levjs  excitavit 

« 

hujusmodi  dolor em,  qui  deinde  perseveravit  de- 
cennium  sine  quovis  alio  malo.  In  non  paucis 
accessit  dolor  sine  quavis  manifesta  causa;  et 
interdum  post  annos  duodecim  sua  sponte  fini- 
tus  est.  Videndum  est  ne  dolor  exasperetur  ves- 
tibus  nimis  arete  mammas  constringentibus ; et 
interea  ut  alvus  satis  tenera  servetur. 

Distillatio  seri  vel  flavi,  vel  cruenti,  excepta 
fuit  carcinomate  mammae : verum  hoc  non  est 
perpetuum : nam  humor  exiguus,  aut  etiam 
sanguis,  multos  annos  perstitit  exire,  et  simul 
papilla  intus  retracta  est,  sine  quovis  malo  sub- 
sequente.  Scirrhus,  seu  tuberculum  durum, 
utcunque  minutum,  non  sine  metu  in  mamma 
percipitur : nunquam  enim  novi  carcinoma, 
quod  non  ab  hoc  inceperit.  Tamen  scirrhus 
aliquando  contigit,  sine  carcinomate  subse- 
quente,  prasertim  is  nullus  fuerit  dolor,  aut 
tumor,  aut  distillatio  e papilla.  Sape  enim 
tuberculum  casu  deprehensum  est,  et  forsitan 
diu  latuerat  in  mamma,  qua  cateroquin  pror- 
sus  sana  erat.  Quamdiu  scirrhus  neque  dolet, 
neque  augetur,  prastat  abstinere  ab  omnibus 
extrinsecus  remediis ; neque  juvabit  calore 
prater  consuetudinem  mammam  fovere.  Me- 

dicamenta  quoque  intus  data  supervacua  sunt; 
sed  a victu  salubri  et  moderato  unicum  pre- 
sidium petendum  est.  Tumor  mammae  scir- 
rhosus  interdum  ultro  subsidit;  quod  plus  semel 
vidi.  In  quadam  muliere  ea  erat  scirrhi  con- 
ditio, ut  futuri  carcinomatis  metum  incuteret ; 
itaque  re  probe  perpensa  prestabilius  visum  est 
eum  excidere : nescio  quo  casu  interveniente, 
mora  aliqua  facta  est,  et  tumor  aliquantum  mi- 
nui  et  mollescere  coepit;  neque  profecto  cessa- 
vit, donee  penitus  consumtus  est.  Perpaucis 
vero  contigit  esse  tarn  felicibus ; quanquam 
scirrhus  mammae  in  multos  annos  non  raro  tu- 
more  ac  dolore  vacet,  maxime  ubi  natus  est 
ante  aetatis  annum  trigesimum.  Circa  annum 
quadragesimum,  aut  serius,  tubcrcula  dura  fre- 
quentissime  oriuntur  in  mammis,  et  plerumque 
non  sine  periculo.  Memini  tamen  glandulam 
mammae  in  septuagenaria  induruisse  in  scir- 
rhum,  qui  neque  dolebat,  neque  ullo  modo 
molestus  erat,  nec  videbatur  quicquam  habere 
commune  cum  morbo,  qui  finem  vitae  attulit. 
Binos  curavi  viros  in  quorum  mammis  scirrhus 
factus  est,  prorsus  similis  illius,  quern  inter  mu- 
lieres  quotidie  videmus.  Alteri  horum  mam- 
ma fieri  coepit  carcinomatosa,  et  prospere 
abscissa  est. 

Cum  tumor  hujus  partis  durus  coeperit  pun- 

gentibus  doloribus  urgeri,  et  crescere  (quo  qui- 
dem  statu  multos  annos  permanere  potest  prius- 
quam  exulceretur),  medicamenta  et  extrinsecus, 
et  intus,  multa  adhibita  sunt,  ut  malum  co- 
biberent,  et  tandem  solverent.  Verum  in  his 
omnibus,  meo  judicio,  parum  aut  nihil  opis 
fuit,  vel  ad  dolorem  leniendum,  vel  ad  solven- 
dum  tumorem.  Tamen  in  una,  atque  altera, 
succus  cicutas  aliquid  profecisse  existimatus  est. 
Ouod  si  concedamus  cicutam  his  aegris  inter- 
dum  profuis’se ; at  procul  dubio  spem  medico- 
rum  toties  fefellit,  ut  nequaquam  operas  pre- 
tium  fuerit  in  ejus  usu  diu  persistere,  et  sinere 
ut  multum  pretiosissimi  istius  temporis  frustra 
abeat,  postquam  tumor  spectaverit  ad  exulce- 
rationem.  Hoc  enim  est  tempus  opportunissi- 
mum  ad  excidendum  tuberculum  adhuc  modi- 
cum, quod  proinde  fiet  sine  multo  dolore,  et 
cum  magna  spe  vulnus  facile  sanandi ; praeser- 
tim  ubi,  mamma  nondum  graviter  affecta,  va- 
letudo  corporis  vix,  aut  ne  vix,  laesa  fuerit. 
Ubi  morbus  est  sanabilis,  nisi  me  omnia  fallunt, 
hoc  erit  praesentissimum  auxilium.  Ouod  si 
malum  intra  mammam  sese  non  continuerit, 
verum  totus  corporis  habitus  affectus  sit,  haud 
tamen  crediderim  morbum  vel  citius,  vel  cer- 
tius,  vel  majore  cum  dolore  in  mortem  desi- 

turum  esse,  propterea  quod  hoc  remedium, 
quod  unum  supererat,  tentatum  fuerit. 

Sin  aegrotae  timiditas  non  sinit  scirrhum  tem- 
pestive  excidi ; vel  si  ob  moram  factam  in  ex- 
periendis  remediis  magni  nominis,  et  nullarum 
virium,  morbus  spatium  habuerit  ad  occupan- 
dam  mammam  universam,  cum  exulceratione, 
et  doloribus  mammas  ipsius,  turn  reliqui  corpo- 
ris;  si  febris  hectica  sit,  macies,  fastidium,  de- 
bilitas ; ad  quod  malorum  fastigium  modo  pau- 
cis  annis,  modo  intra  paucos  menses  pervenitur; 
sic  aegrotantem  salus  ipsa,  si  cuperet,  servare  vix 
posset.  In  re  tamen  tarn  deplorata  non  est 
prorsus  desperandum,  modo  scirrhi  axillam 
non  adeo  occupaverint,  ut  excidi  non  possint : 
tempus  admovendi  scalpelli  tantum  non  prae- 
teriit : nam  ex  his  periculis  aegram  ad  chirurgi 
auxilium  prospere  confugisse  novi.  Non  dissi- 
mulandum  est  scalpel!  um  tarn  sero  invocatum 
plerumque  esse  supervacuum  : cum  ssepe  vul- 
nus  vel  nunquam  consanescat,  vel  postquam 
consanuerit,  novi  scirrhi  nascantur.  Nihilo- 
minus  dolor  abscindendae  mammae  pensabitur 
emolumento,  quod  et  ipsa,  et  assistentes  ca- 
pient,  sublata  tarn  putri  carne. 

Ubi  carcinoma  altas  egerit  radices  in  axilla, 
totumque  brachium,  impedito  lymphae  cursu, 

intumuerit,  cum  cibi  fastidio,  made,  debilitate, 
spirandi  drfficultate,  et  aliis  instantis  mortis 
signis,  nihil  tunc  moliri  potest  medicus,  nisi  ut 
remediis  opiatis  leniatur  dolor,  somnusque  in- 
ducatur,  et  ulcus  purum  servetur.  Ad  hoc 
utile  erit  ssepe  quotidie  ulcus  abluere  aqua  aere, 
qui  fixus  vocatur,  plena,  vel  imponere  cata- 
plasma  ex  radicibus  dauci  hortensis,  eodem 

aere  refertis.  Notatu  dignum  est  gradum  do- 

1 

loris  in  diversis  asgris  esse  admodum  diversum: 
quippe  in  aliis  gravissimus  videtur;  in  aliis 
levis,  atque  nullius  momenti. 


Cap.  62. 

De  Menstruis . 

Omnes  norunt  quantum  commercium  ha- 
beat  menstruum  foeminarum  profluvium  cum 
valetudine.  Ouilibet  morbus  paulo  gravior 
consuevit  perturbare  ordinem  hujus  proflu- 
vii ; quse  perturbatio,  aut  suppressio,  si  diu- 
turnior  sit,  et  sine  graviditate,  valetudinem 
semper  corrumpit.  Crediderim  tamen  men- 
strua inordinata  saepius  esse  effectum,  quam 
causam  aliorum  morborum. 

Menstrua  plerumque  incipiunt  inter  duode- 
cimum,  et  decimum  quintum  annum  : tamen 
levem  sanguinis  uterini  cursum  qusedam  puellas 

experts  sunt  nono,  octavo,  aut  etiam  quinto 
anno.  Verum  haec  praecocia  profiuvia  semel 
tantum,  aut  bis  facta  sunt : nunquam  ea  novi 
singulis  mensibus  redire,  ubi  coeperint  ante  de- 
cimum  annum.  Hujusmodi  praematurae  san- 
guinis eruptiones  nihil  nocent,  neque  ullum 
remedium  postulant  praeter  quietem. 

Ouanquam  menstrua  justa  tempestate  fluere 
inceperint,  saepe  tamen  fit,  ut  per  annum  unum 
et  alterum  inordinate  redeant,  neque  certum 
circuitum,  nec  modum  servanda.  Ubi  hoc  fit, 
aut  ubi  fluere  morantur  duos  tresve  annos  post 
consuetum  pubertatis  tempus,  praestat  cunctari, 

et  rem  naturae  permittere  potius,  quam  prsepro- 

* 

pere  ad  medicinam  confugere,  ubi  nullus  mor- 
bus est.  Etenim  cum  jam  vires  corporis  in  dies 
augeantur,  spes  est  naturse  ipsius  beneficio  ea  in 
ordinem  reductum  iri,  priusquam  valetudo  cce- 
perit  vitiari.  Quinetiam  postquam  mulieres  ad 
set  tern  maturiorem  pervenerint,  corpus  uni- 
versum  perturbabitur,  quoties  menstrua  sunt 
multum  inordinata;  leviores  tamen  horum  er- 
rores,  nimirum  ubi  paucos  dies  vel  serius,  vel 
ocyus  proveniunt,  pa  rum  aut  nihil  officiunt  sa- 
nitati. 

Corporis  interdum  iste  habitus  est,  ut  non 
solum  abortus,  partusque  crebri  et  difficiles, 
sed  etiam  terror,  animi  angor,  et  lenis  exerci- 

tatio,  immodicas  sanguinis  uterini  profusiones 
faciant;  quas  etiam  secuti  sunt  dolores  graves  in 
capite,  dorso,  et  visceribus,  et  summa  debilitas. 
Interdum  quoque  sine  quavis  causa  manifesta, 
menstrua  modum  consuetum  excedunt,  vel 
quod  nimis  saepe  redeant,  vel  quod  diutius,  aut 
copiosius  ferantur.  Hujus  generis  profusiones 
menses  aliquot  perseverarunt,  vel  etiam  tantse 
fuerunt,  ut  de  vita  ipsa  metui  coeptum  sit.  Ve- 
rum,  praeterquam  in  gravidis,  aut  parturienti- 
bus,  plerumque  plus  terroris,  quam  periculi 
injiciunt.  Etenim  inter  innumeras  foeminas, 
quas  profluvio  uterino  laborantes  vidi,  binas 
tantummodo  memini,  quibus,  licet  non  essenc 
prsegnantes,  sanguis  cohiberi  non  potuit,  donee 
vita  cum  eo  effiuxisset. 

Menstrua  plerumque  minuuntur  inter  qua- 
dragesimum  et  quinquagesimum  annum,  et  in- 
terdum per  mensem  unum  aut  alterum  pror- 
sus  desiderantur ; cum  vero  ad  hunc  modum 
inordinata  fuerint  in  annum,  aut  biennium, 
tandem  ex  toto  clesinunt.  Hsec  fere  est  norma 
naturalis,  ad  quam  sanguis  uterinus  demum 
subsistit.  Attamen  interdum  fit,  ut  menstrua 
et  ssepius,  et  abundantius  fluant  turn,  cum 
prope  sunt  ad  finem : neque  sane  alio  tem- 
pore, si  excipiamus  graviditatem,  sanguinis 

prof  usiones  tantas,  tamque  periculosae,  ex  utero 
fiunt. 

i 

Foeminas  juniores  interdum  experiuntur  ute- 
rinum sanguinem  et  crebrius  justo,  et  copio- 
sius  fluentem ; sed  multo  magis  opportune 
sunt  menstruis  parcioribus,  et  tardioribus,  et 
suppressis. 

In  causis  menstruorum  suppressorum  nume- 
rantur  crebrse  sanguinis  missiones,  et  terror,  et, 
si  mulieres  ipsas  audiamus,  pedes  aqua  frigida 
diutius  madefacti  menstruorum  tempore.  Post 
partus  difhciles  frequens  est  menstruorum  pro- 
fusio ; interdum  tamen  ex  hoc  casu  diu  man- 
serunt  suppressa,  maxime  si  lac  non  desinat  in 
mammas  fluere;  quod  interdum  factum  est  mul- 
tos  menses  postquam  infans  remotus  sit,  vel 
etiam  ubi  foemina  infantem  haud  omnino  lacta- 
verit.  Morbus  aliquis,  aut  prava  uteri  confor- 
matio,  in  quibusdam  fortasse  fecerint  menstrua 
vel  inordinata,  vel  suppressa,  maxime  in  illis, 
quibus  nunquam  duxerunt.  Verum  ssepissime 
supprimi  videntur  ex  quadam  valetudine  ante- 
cedente,  unde  vires  vitas  deficiunt,  et  corpus 
debilitatum,  exhaustumque,  utero  sanguinem 
suppeditare  non  valet.  Menstrua,  quas  singulis 
mensibus  redire  consueverunt,  si  febris  incidat, 
fere  semper  supprimuntur.  Quae  etiam  phthisi 

pulmomim  occupantur,  per  aliquot  menses  an- 
tequam  moriantur,  nullum  sanguinem  ex  utero 
effundunt. 

Suppressis  menstruis,  nisi  id  ab  aliis  prorsus 
morbis  pendeat,  oriuntur  dolores  et  pondus 
capitis,  vertigo,  pallida  et  simul  tumidior  fa- 
cies,  inflatio,  nausea,  fastidium,  cruditas,  dolo- 
res ventriculi  et  viscerum  graviditatem  men- 
tientes,  dolores  pectoris,  lateris,  dorsi,  et  ge- 
nuum,  tumores  crurum,  macies,  torpor/ subiti 
calores,  lassitudo,  animas  defectio,  tristitia,  at- 
que  mala  hysterica  omnis  generis.  Interdum 
profluvium  album  vice  menstruorum  functum 
est,  singulis  mensibus  constantissime  rediens  ; 
interdum  quoque,  sed  multo  rarius,  sanguis 
vomitur,  vel  a naribus  distillat,  et  menstruum 
circuitum  servat.  Steriles  sunt,  quibus  men- 
strua nulla  proveniunt : qusedam  tamen  con- 
cepit,  quas  bis  tantum  in  anno  menstruis  pur- 
gabatur. 

Ouanquam  sanguis  uterinus  justum  modum 
servet,  et  ordinate  revertatur,  tantus  tamen  in- 
terdum dolor  est,  quantus  nullo  alio  menstru- 
orum vitio  excitatur  ; verum  adversa  valetudo 
inde  non  contingit.  Hie  dolor  primo  die  ple- 
rumque  accedit,  et  nonnunquam  intra  sex  ho- 
ras  finitur ; adeo  autem  saevus  est,  ut  mulier  e 
lecto  surgere  prorsus  non  possit.  Bis  terve  novi 

ilium  non  ante  secundum  diem  invadere. 
Ouandam  stranguria  ultimo  semper  die  vexa- 
bat.  Dolores  capitis,  artuum,  lumborum,  ven- 
triculi,  et  mammarum  (quae  hoc  tempore  tu- 
ment),  cum  nausea,  tenesmo,  et  omnigenis 
malis  hystericis,  nonnullas  mulieres  exercent 
per  totum  menstruorum  tempus. 

Menstrua  plerumque  inter  quadragesimum 
et  quinquagesimum  annum  desinunt.  In  pau- 
cis  id  factum  est  ante  annum  quadragesimum; 
in  una  vero  ante  trigesimum  ; neque  exitus  hie 
intempestivus  impediit  quo  minus  valetudo 
bona  esset  usque  ad  senectutem.  Nonnullae 
perrexerunt  menstruis  purgari  usque  ad  annum 
sexagesimum.  Menstrua  facta  sunt  inordinata 
modo  paucos  menses,  modo  aliquot  annos, 
antequam  ex  toto  desierunt.  Atque  etiam 
postquam  conquieverint  tres  aut  quatuor  an- 
nos, de  integro  fluere  cceperunt.  Corpus  turn, 
cum  menstrua  parant  in  perpetuum  abire,  ma- 
jorem  in  modum  videtur  laborare,  et  minus 
valet  morbos  aut  vetercs  cohibere,  aut  depellere 
novos  ; qui  proinde  hoc  tempore  praecipue  in- 
gravescunt,  curatuque  difEcillimi  sunt.  Itaque 
arthritis,  et  mania,  et  cutis  vitia  quae  diu  la- 
tuerant,  hanc  nacta  occasionem,  de  valetudine 
jam  infirma  facile  triumphant,  et  stabile  im- 
perium  constituunt. 

Credibile  est  menstrua  in  plerisque  foeminis 
sic  exarescere,  ut  neque  alantur,  neque  gig- 
nantur  quivis  afFectus,  qui  medicinse  opem  pos- 
tulent.  Attamen  quasdam  haud  pauca  mala 
experiuntur,  dum  natura  molitur  hanc  insignem 
corporis  muliebris  mutationem.  Etenim  san- 
guinis ex  utero  profusiones  nimias  non  alio  tem- 
pore magis  exercent;  et,  quanquam  non  sint  il- 
lico  mortiferae,  tamen  semper  terrent;  quin  intu- 
lerunt  tumorem  hydropicum  crurum,  aut  abdo- 
minis, aut  corporis  universi,  et  conquassatam 
valetudlnem ; ex  quibus  malis  mulieres  semper 
asgre,  interdum  nunquam  emergunt.  Neque 
raro  accidit,  ut  cum  his  profluvium  album  con- 
spiret  ad  vires  exhauriendas.  Denique  tantam 
debilitatem  veternus,  torpores,  et  resolutiones 
secutae  sunt.  Distentiones  quoque  membrorum, 
et  vagi  dolores  hoc  potissimum  tempore  molesti 
esse  solent ; nescio  an  turn  prascipue  cum  mul- 
tus  sanguis  effusus  est:  nam  eadem  mala  ex  aliis 
sanguinis  profusionibus  oriuntur.  Ad  hasc  saspe 
accedunt  vertigo,  et  spirandi  difficultas,  et  tota 
cohors  hystericorum  affectuum.  Sed  nulla  cor- 
poris pars  magis  laborat  in  iis,  quae  incipiunt 
fieri  vetulae,  quam  intestina,  quas  tunc  saepe 
affliguntur  doloribus,  nausea,  fastidio,  ardore, 
inflatione,  sensu  plenitudinis,  tenesmo,  et  ha> 

morrhoidibus.  Postremo  crura  inflammation!, 
et  malis  ulceribus  opportuna  sunt.  Minime  mi- 
rum  est  nonnullas  tot  tantisque  miseriis  fractas 
succumbere : veruntamen  alise,  postquam  pau- 
cos  annos  cum  pessimis  ex  his  malis  conflictatae 
sint,  feliciter  assurrexerunt,  et  in  integram  sani- 
tatem  restitutae  sunt.  Quae,  menstruis  in  perpe- 
tuum  finitis,  aut  liberse  fuerunt  ab  his  malis, 
aut  ea  superarunt,  nescio  an  non  valetudinem 
firmiorem  habeant,  et  diutius  supersint,  quam 
viri,  qui  ejusdem  sunt  xtatis. 

Postquam  menstrua  tempore  consueto  defe- 
cerint,  et  per  aliquot  annos  substiterint,  exin- 
sperato  quasdam  foeminas  reviserunt  sexagesi- 
mo,  septuagesimo,  atque  etiam  octogesimo 
anno ; nimirum,  ubi  conquievissent  viginti  vel 
triginta  annos.  Interdum  quoque  singulis  men- 
$ibus  repetiverunt.  Plerumque  vero  haec  intem- 
pestiva  profluvia  neque  ordinate  revertuntur, 
neque  modum  ullum  servant,  et  nonnunquam 
cum  profluvio  albo  contingunt.  Uterina  purga- 
tio  praeter  sortem  senects  postliminio  rediens, 
perseveravit  septem  annos,  integra,  ut  visum 
est,  valetudine.  Verum  non  raro  initium  habuit 
ab  ipsius  uteri  vitio.  Si  hujusmodi  profluvio 
accedant  dolores  graves  circa  os  pubis,  coxas,  et 
lumbosj  et  in  ejus  decessionibus,  mah  odoris 

humor,  coloratusque  distillet;  justa  erit  suspi- 
cio  ulceris  uteri,  quod  mox  fiet  insanabile  car- 
cinoma. 

Ubi  sanguis  oritur  a secundis,  vel  foetu,  ute*- 
rum  distendentibus,  et  impedientibus  ne  venae 
collapsae  cursum  ejus  cohibeant;  tunc  illud, 
quicquid  sit  in  utero  inclusum,  ante  omnia 
ocyssime  extrahendum  est.  At  si  nihil  hujus- 
modi  fuerit,  quies  imperanda  est,  cavendum- 
que  a calore  ignis,  aut  cibis,  potionibusve  qua- 
libuscunque  calefacientibus ; alvus  tenera  ser- 
vanda est ; et  ssepe  sorbillanda  sunt  quae  habent 
succum  limonum,  vel  acidum  vitriolicum.  Sy- 
rupi  papaveris  albi  drachmae  duas,  aut  plures, 
multum  saepe  conferent  ad  levandam  jactatio- 
nem,  et  solicitudinem,  quae  morbum  haud  me* 
diocriter  augent.  Cortex  Peruvianus  praeci- 
puum  locum  obtinuit  inter  remedia,  quae  contra 
hos  affectus  prosunt ; item  alumen,  et  gallae 
quercus,  aut  cortex  ejusdem,  modo  cum  cor- 
tice  Peruviano,  modo  sine  illo,  dantur.  Si  pro- 
fecto  id  persuasum  haberem,famamhorum  me- 
dicamentorum  ab  usu  natam  esse;  nihil  mora- 
rer,  quicquid  ratio,  utcunque  speciosa,  contra 
ostenderet : venim  si  ideo  nobis  commmendata 
fuerint,  quiasensuumjudicio  habentfacultatem 
astringendi;  jure  potest  dubitari  an  ex  ista  facul- 
tate  sperandum  sit  sanguinem  cohiberi  posse, 

cum  ad  ipsum  locum  pertingere  nequeunt,  do- 
nee multorum  humorum  copia  mista  fuerint  ac 
diluta.  At  qualis  demum  illis  restabit  astrin- 
gendi  vis  ? cum  medicamenta  ipsa  contrita  at- 
que  imposita  super  vulnusculum  ab  hirudine 
factum,  sanguinis  cursum  sistere  vix  valent. 
Crediderim  parum  auxilii  esse  in  sanguinis  mis- 
sione,  ob  rationes  alio  loco  allatas*.  Scrupulus 
aluminis  saepe  tuto  datus  fuit  quotidie : memini 
tamen  me  vidisse  quinquagenariam,  cuj  us  ven- 
ter, et  naturalia,  ut  audivi,  admodum  intumu- 
erant,  adeo  ut  vagina  fere  clauderetur ; idque, 
ut  ipsa  suspicabatur,  propterea  quod  ad  san- 
guinem  uterinum  cohibendum  semiscrupulus 
aluminis  quotidie  sumtus  fuerat : verius  forsit- 
an  ad  adversam  suam  et  conquassatam  valetu- 
dinem,  quam  ad  alumen,  tumor  esset  referen- 
dus.  Cerussse  acetatae  grana  quatuor  sanguinis 
uterini  profusionem  intra  quatuor  horas  sup- 
presserunt  in  foemina,  quam  ipse  postea  curavi 
colica  Saturnina  vebemente  ac  diuturna  afflic- 
tam:  propter  quern  certissimum  plumbi  effec- 
tum,  omnes  ab  ejus  usu  abhorrere  debent.  Al- 
teri  menstruis  nimiis  laboranti  datse  fuerant  tinc- 
turas  Saturninas  guttae  triginta,  quae  mox  eadem 
colica,  verum  mitiori,  torqueri  ccepit,  et  diu 


* Medical  Transactions,  vol.  ii.  qu.  4. 

male  habuit.  In  haud  paucis  aquae  chalybeatae 
profluvium  auxerunt:  idem  fecerunt  fiores  cha- 
maemeli;  atque  etiam,  quod  non  putavissem, 
in  lecto  conquiescere. 

Morbus  huic  contrarius,  nimirum  ubi  men- 
strua aut  parciora  sunt,  aut  ex  toto  suppressa, 
initium  saepe  habet  ex  aliis  morbis,  quorum  re- 
media huic  quoque  vitio  optime  medebuntur. 
Verum  ubi  nulla  alia  adversa  valetudo  est,  quam 
quae  ex  menstruis  fit  parcioribus,  aut  subsisten- 
tibus,  ibi  veterum  medicorum  et  recentiorum 
experientia  prsecepit  uti  medicamentis  acriori- 
bus  amaris  et  aloeticis,  quorum  compositiones  in 
omnibus  medicinse  libris  reperiuntur.  Radix 
hellebori  nigri  facultatem  movendi  menstrua 
sibi  vindicavit,  quam  tamen  nullo  satis  firmo 
argumento  usus  mihi  conftrmavit.  Nullus  au- 
tem  dubito,  quin  fiores  chamaemeli  in  nonnullis 
foeminis,  quanquam  perpaucis,  menstrua  ciere 
valeant.  Etenim  plus  semel  novi  fiores  hos  in- 
tus  datos  sanguinem  ex  utero,  utcunque  alieno 
tempore,  certissime  elicuisse.  Lavatio  tepida, 
pedes  in  tepidam  demissi,  et  vapor  aquae  calidae 
naturalibus  exceptus  per  horam  quotidie,  men- 
struas  purgationes  hserentes  interdum  expedie- 
runt;  easdem  quoque  movit  electrificatio.  Do- 
Jendum  autem  est  menstrua  tarda,  parca,  aut 


262 


suppressa,  his  omnibus  auxiliis  saepenumero 
parum  respondisse. 

Dolores,  qui  menstruis  instantibus,  vel  fluen- 
tibus,  oriuntur,  tuto  leniuntur  opio,  Itaque 
mulieres,  quae  illis  opportune  sunt,  debent  sem- 
per in  promptu  habere  semigranum  vel  granum 
opii,  sumendum  protinus  ut  dolor  ingruat,  et, 
si  opus  fuerit,  semel  aut  bis,  interposita  semi- 
hora,  repetendum.  Neque  opium  hoc  modo 
datum  purgationem  istam  cohibuit,  automnino 
perturbavit.  Quod  si  a stomacho  aegre  fertur, 
commode  infunditur  in  alvum.  Ouinetiam 
tinctura  opii  ventri  illita  vi  anodyna  non  fuit 
destituta.  Lavatio  tepida,  et  vapor  aquae  calidae 
naturalibus  exceptus  per  paucos  dies  ante  men- 
struorum  accessionem,  non  contemnendo  fue- 
runt  auxilio  ; nec  non  utiles  fuerunt  aquae  Ba- 
thonicae. 

Siquidem  menstrua  justa  state  deficiant,  et 
tandem  ex  toto  cessent,  atque  interea  mulier 
commode  valeat,  ab  omni  malo  graviore  libera, 
nihil  opus  erit  medicina.  Plerumque  sane  na- 
tura  per  se  sufficit  ad  sanguinem  uterinum  suo 

tempore  supprimendum,  sine  ullo  tumultu, 

qui  alienum  auxilium  postulet.  Nemini  vero 
in  hoc  casu  nocebit  ventrem  servare  teneriorem, 
sumto  identidem  medicamento  aliquo  leniter 

purgante.  Ouod  si  quam  menstrua  ex  im- 
proviso  deserant,  et  vel  ob  hanc,  vel  ob  aliam 
quamlibet  causam,  eo  tempore  invadant  do- 
lores  capitis,  vertigo,  lethargus,  vel  torpores, 
et  sensus  gravitatis,  oportebit  sanguinis  sex 
uncias  detrahere  per  cucurbitulas  super  scapu- 
las singulis  mensibus  impositas,  quamdiu  hxc 
mala  perseverent.  Aliis  morbis,  si  qui  forte 
inciderint,  propria  sua  remedia  sunt  adhi- 
benda.  In  malo  corporis  habitu,  ubi  verenda 
sunt  aut  cutis  vitia,  aut  carcinoma,  vel  resolu- 
tiones,  utile  erit  ulcus  aliquo  loco  excitatum ; in 
aliis  id  tuto  potest  omitti. 

Vetulas  interdum  revisit  menstrua  purgatio 
postquam  diutius  finita  esset ; turn  saepe  vel 
nimis  profusa  est,  vel  signum  ulceris,  aut 
carcinomatis  in  utero ; quibus  malis  auxilia, 
quae  supra  exposui,  sunt  admovenda.  Quod 
si  menstrua  consueto  tempore  deficientia,  et 
multos  annos  intermissa,  coeperint  renovari, 
circuitumque  certum,  etjustum  modum  ser- 
vent,  res  tota  nature  permittenda  est,  nullis 
medicamentis  turbat^. 

Cap.  03. 

De  Morbillis. 

Collecturo  mihi  quse  de  morbillis  annota- 
veram,  in  animoest  primum  tradere  historiam 
cujusdam  aegrae,  quae  hoc  morbo  maxime  ger- 
mano  laborabat,  et  in  qua  propter  cutis  pulchri- 

tudinem  licebat  ruboris  et  macularum  accessio- 

nem  decessionemque  accurate  notare  ; deinde 
recensebo  varietates,  quae  in  aliis  bene  multis 
aegris  observatae  sunt. 

Die  primo.  fEgra  hodie  ccepit  leviter  in- 
horrescere ; cibi  cupiditas  minor  erat,  non  sine 
quadam  nausea;  pulsus  erat  concitatus;  dolo- 
res  quoque  vagi  erant,  sitis  nonnulla,  tussis  ari- 
da;  nulla  autem  sternutamenta,  nullae  lacrymae, 
nullus  palpebrarum  rubor. 

Die  secundo.  Aiunt  noctem  fuisse  medio- 
criter  tranquillam.  Fastidium  cibi  manet ; 
pulsus  idem  ac  heri,  atque  etiam  tussis. 

Die  tertio.  Nihil  fere  novi. 

Die  quarto.  Maculae  dilute  rubentes  mani- 
festae  sunt  infra  mentum.  Febris,  jactatio,  et 
fastidium  augentur.  Tussis  haud  pej or.  Oculi 
minus  patientes  lucis.  Vomitus  nullus.  Fa- 
cies ardet,  et  praeter  consuetudinem  rubet. 

Die  quinto.  Maculae  subrubrae  rarae  in  men- 
to  et  facie,  multo  autem  magis  rubrae  in  collo 
et  pectore.  Figura  macularum  nequaquam 
certa  est,  et  definita.  Febris,  et  tussis  manent. 
Nullae  adhuc  sunt  notae  morbi  in  brachiis  et 
manibus. 

Die  sexto.  Maculae  faciei  paululum  super 
cutem  eminent,  sic  ut  tactu  aspretudo  levis  sen- 
tiatur.  Flae  maculae  constant  ex  pluribus  pustu- 
lis  exiguis,  semine  milii  minoribus.  Nunc  pri- 
mum  maculae  in  brachiis  conspiciuntur.  Febris, 
et  jactatio,  et  morositas  augentur.  Tussis  haud 
parummolesta;  tamen  sine  difficultate  spirandi. 
Oculi  sunt  debiles,  et  palpebrae  tument.  Cibi 
omnes  fastidiuntur.  Vespere  omnia  mala  exas- 
perabantur,  non  sine  levi  spiritus  angustia.  Ma- 
culae faciei  vivide  rubent.  Heri  menstrua  alieno 
tempore  duere  coeperunt,  et  manserunt  in  horas 
quatuor  et  viginti.  Flodie  vena  incisa  est  cum 
levatione  morbi. 

Die  septimo.  Nox  hesterna  paulo  pacatior: 
febris  tamen  et  jactatio  sunt  fere  eaedem.  Ma- 
culae in  facie  minus  rubent.  Prurigo  cutis  ac- 
cessit  satis  molesta. 

Die  octavo.  Mala  omnia  minuuntur,  et  cu- 
piditas  cibi  ccepit  redire.  Notae  morbi  sunt  pal- 
lidiores.  Languor,  et  febris  aegram  subinde 
male  habent. 

Die  nono.  Nox  tranquilla  acta  est ; et  robur 
corporis  animique  aliquantuminstauratur.  Fe- 
bris  tamen,  et  jactatio,  et  languor  identidem 
incursant  ; quae  omnia  sanguinis  missione  le- 
vantur. 

Die  decimo.  Nox  satis  pacata.  Macula*  ex 
toto  abierunt;  et  vix  ulla  febris  indicia  restant. 

Die  undecimo.  Tussis  nondum  prorsus  con- 
quievit. 

Die  duodecimo.  Somnus,  et  cibi  cupiditas 
restituuntur.  Tussis  tamen  levicula  paucos  dies 
mansit,  quae  sanguinis  missione  primum  minu- 
ta,  brevi  postea  finita  est. 

Absoluta  hujus  asgrse  historia,  transibo  ad  va- 
rietates,  quas  in  aliis  non  paucis  eodem  morbo 
occupatis  observavi. 

Principio,  quibusdam  morbillosis  oculi  sunt 
lacrymis  suffusi,  et  lucis  minus  patientes,  bi- 
duum  priusquam  morbi  signa  in  cute  conspici- 
untur;  porro  idem  acer  humor  saepe  depluitin 
nares,  et  movet  crebra  sternutamenta.  Tussis 
plerumque  incipit  esse  molesta  duos  tresve  dies 
antequam  pustulx  nascuntur  ; interdum  dies 
septem  aut  plures  praecedit,  qui  mos  erat  hujus 
morbi  anno  1753,  turn  temporis  epidemici. 
Dolores  faucium,  capitis,  et  dorsi,  in  signis  mor- 
billorum  numerati  sunt;  et  memini  quendam 
summe  excruciatum  dolore  dorsi,  qui  perseve- 

ravit  biduum  postquam  pustular  prodierant 
Nausea,  et  vomitus,  et  cibi  fastidium  accesse- 
runt  ipso  morbi  initio,  nec  multo  ante  finem 
ejus  desierunt;  hoc  tamen  rarum  est.  Non- 
nullis  res  adeo  bene  cessit,  ut  a febre,  et  ab  om- 
nibus fere  malis  liberi  fuerint ; neque  se  in  mor- 
bo  esse  suspicati  sint,  donee  illius  notis  cutis 
ruberet.  Quo  graviora  fuerint  signa  antece- 
dentia,  et  quo  diutius  manserint,  eo  pejor 
fuit  morbus. 

Die  primo.  In  uno  atque  altero,  morbilli  ipso 
primo  die  brachia  occupaverunt,  paucis  tan- 
tummodo  horis  post  faciem  et  collum.  Cum 
tamen  hoc  tarn  raro  contigerit,  fieri  potest  ut 
in  paucissimis  illis,  quibus  hoc  obtinere  visum 
est,  morbilli  revera  faciem  opinione  diutius 
occupavissent.  In  quodam,  nec  tussis,  nec 
sternutamentum  accessit,  nisi  ipso  pustularum 
die.  Morbillis  exeuntibus  aeger  non  levatur, 
quemadmodum  fit  in  variolis.  In  quodam,  sa- 
liva* profluvium  hoc  primo  die  factum  est,  et 
biduum  perseveravit,  neque  aegrum  sivit  in- 
terdiu  conquiescere,  aut  noctu  dormire ; tus- 
sis interea  fere  cessavit,  et  morbus  cursum 
suum  confecit  sine  quolibet  signo  graviore. 

Die  secundo.  Raro,  vel  nunquam  fit,  ut 
notae  morbillorum,  quae  secundo  die  in  brachiis 
et  manibus  conspici  solent,  non  ante  diem  ter- 

tium  in  his  locis  nascantur.  Ubi  hoc  fieri  visum 
est,  crediderim  erratum  fuisse  in  definiendo  die, 
quo  ccepissent  exire.  Semel  atque  iterum  mor- 
bus brachiis  pepercit,  quae  per  totum  ejus  spa- 
tium  nec  maculata  fuerunt,  neque  rubuerunt. 
Hodie  morbilli  maxime  vigent  in  facie  : mala 
tamen  inde  non  levantur,  sed  potius  augentur. 
Saepe  cursus  sanguinis  ex  naribus  hoc  tempore 
accedit,  aut  alvus  fluit,  quod,  si  non  prosit, 
certe  non  est  perniciosum.  Interdum  palpe- 
brae  adeo  intumuerunt,  ut  per  horas  quatuor 
et  viginti  aperiri  non  potuerint. 

Die  tertio.  Pustulae  plerumque  vigent  in 
aliis  partibus,  in  facie  incipiunt  minui.  Non- 
nunquam  tamen  etiam  in  facie  color  macula- 
rum  nondum  mutatur.  In  aliis  non  solum 
morbi  notae,  quae  in  cute  sunt,  sed  omnia  fere 
ejus  signa  decesserunt.  Veruntamen  tussis  et 
febris  in  plerisque  adhuc  perseverant ; et  si 
pauci  senserint  se  aliquantum  recreari,  alii  con- 
tra magis  languerunt.  Ubi  oculi  lacrymis 
abundarunt,  et  palpebrae  multum  rubuerunt, 
et  hae  et  illi  in  pristinum  statum  nondum  re- 
stituti  sunt.  Semel  vidi  sternutationem  hoc 
die  incidisse  molestissimam.  Puer  quinquen- 
nis,  hoc  morbi  tempore  lethargicus  factus, 
die  postero  extinctus  est% 

Die  quarto.  Notse  in  omnibus  fere  morbil- 

losis  fiunt  pallicliores  in  facie;  item  in  quorun- 
dam  brachiis  et  pectore:  in  aliis  brachia  adhuc 
saturrime  rubent.  In  facie  qnoque  unius  et 
alterius  color  rubicundus  permansit.  Quibus 
vix  ulla  morbillorum  vestigia  supersunt,  ii  edam 
caeteris  in  rebus  belle  habent:  tussis  vero  et  fe- 
bris  illos  magis  exercent,  in  quibus  maculae 
nondum  pallent.  Modo  tussis  minuitur ; modo 
tussis  et  febris  admodum  urgent,  Lacrymas 
nunc  fere  subsistunt,  praeterquam  in  illis,  quo- 
rum oculi  vel  natura  sunt  debiliores,  vel  mor- 
billis  majorem  in  modum  laesi  diu  postea  male 
habent.  Sternutamenta  in  hunc  diem  perseve- 
raverunt,  sed  non  nisi  rarissime.  Facies  jam 
fit  furfurea  cum  prurigine,  quae  prurigo  brevi 
cutem  universam  infestat,  et  est  praecipuum, 
vel  unicum  malum.  Hoc  die  menstrua  ante 
consuetum  tempus  profluxerunt. 

Die  quinto.  Rubor  macularum  admodum 
dilutus  est  et  in  facie,  et  in  brachiis ; tamen  in 
quibusdam  facile  percipitur ; in  aliis  prorsus 
decessit.  Cibi  cupiditas  redit,  et  morbus  jam 
fere  finitur.  Quo  magis  pallent  morbillorum 
notae,  eo  melius  valent  morbillosi.  Tussis  in 
plerisque  mitior  est,  in  quibusdam  prorsus 
conquiescit:  alios  autem  pergit  vexare  diu  post 
morbum  finitum.  Menstrua  etiam  hodie  tem- 
pore non  suo  fluere  coeperunt. 

Die  sexto.  Morbi  vestigia  adhuc  manent  in 
brachiis  paucorum  aegrorum,  atque  etiam  in 
facie,  non  sine  tusse,  sternutamento,  raucitate, 
et  febre.  Semel  atque  iterum  vidi  quasdam  re- 
liquias  macularum  etiam  decimo  die.  Verum 
hoc  sexto  die  omnes  fere  e morbo  evaserunt, 
prater  infelices  illos,  in  quibus  febris  circa  hoc 
tempus  adeo  non  mitescit,  ut  in  horas  crescat 
donee  occidit.  Oui  ex  hoc  praesente  periculo 
subtrahuntur,  interdum  pulmones  in  tantum 
afflictos  habent,  ut  tussi  diu  fatigati  in  tabem 
tandem  incidant.  Oculorum  debilitas,  palpe- 
brarum inflammationes,  tumores  glandularum, 
atque  alia  strumas  signa,  morbillos  interdum 
secuta  sunt.  Incertum  morbilline  ea  mala  ge- 
nuerint,  an  semina  eorum,  quae  diu  in  corpore 
latuerant,  hac  data  occasione  exierint.  Fieri 
etiam  potest,  ut  struma  hoc  praecipue  tempore 
manifesta,  ad  alias  prorsus  causas  referri  de- 
beat, et,  quamvis  non  fuissent  morbilli,  ho- 

minem  nihilo  secius  occupavisset. 

* 

Sanguinem  nullo  non  die  morbillorum  de- 
trahere  licet ; et  ubi  aeger  vehementius  laborat, 
semper  juvit,  turn  maxime  ubi  accesserit  spi- 
randi  difficultas,  cui  morbillosi  per  totum  mor- 
bum  subjectiores  sunt.  In  sanguinis  autem 
missione,  et  istis  remediis,  quae  propria  sunt 
malorum  huic  febri  cum  omnibus  aliis  commu- 

mum,  tota  morbillorum  curatio  continetur* 
Menstrua  fluentia  impedire  non  debent,  quo 
minus  vena  incidatur,  modo  tussis  et  spirandi 
difficultas  urgeant.  In  media  muliebri  pur- 
gatione  sanguinem  tuto  detractum  vidi;  sed 
inflammato  pulmone,  spirituque  intercluso, 
nemo  unquam  vidit  hoc  auxilium  impune 
omitti. 

Mulieribus  gravidis  longe  minus  periculi  est 
a morbillis,  quam  a variolis.  Gravidae  variolis 
correptae  plerumque  faciunt  abortum,  et  saepis- 
sime  moriuntur.  Tales  vero  curavi  consuetis 
morbillorum  malis  non  mediocriter  laborantes, 
e quibus  nemo  una  partum  elisit,  aut  propter 
graviditatem  minus  prospere  e morbo  assurgere 
visa  est.  Alia  in  re  magis  fortasse  morbillis 
convenit  cum  variolis ; nam  hae  eo  pejores 
sunt,  quo  pustulae  fuerint  frequentiores ; et 
eadem  esse  morbillorum  videtur  conditio. 

Signa  morbillos  praecedentia  accesserunt  tre- 
decim  dies  postquam  homo,  quantum  potuit 
judicari,  contagione  fuisset  afflatus.  In  duo- 
bus  aliis  decimo  quarto  die  prodierunt.  In  qua- 
tuor  aliis  morbi  semina  se  ostenderunt  cum  jam 
decern  omnino  dies  fuissent  intus  recepta. 

Quaedam  nutrix  morbillis  correpta  lactavit 
infantem  ad  eum  usque  diem,  quo  pustulae  in 
cute  apparebant,  neque  tamen  cum  illo  mar- 

bum  suum  communicavit.  Igiturne  hasc  pestis, 
pei  inde  ac  variolas,  contagiosa  non  est,  nisi  turn 
cum  spectat  ad  maturitatem  ? Fieri  quidem 
potuit,  ut  aline  causse  puerum  hunc  morbillis 
implicari  eo  tempore  vetuissent. 


Cap.  64. 

De  Narium  Hccmorrhagia. 

SANGUiNise  naribus  profusio  fit  potissimum 
in  illis,  qui  vel  adolescentiam  nondum  exces- 
serunt,  vel  ad  senectutem  propinqui  sunt.  In 
pueris  raro  fit  immodica ; at  in  adultis  saepe 
magno  impetu  fertur,  et  interdum  cohiberi  non 
potest  priusquam  anima  deficiat. 

Pueri  infirmi  huic  vitio  subjectiores  sunt, 
quam  qui  corporis  habitu  firmiore  gaudent. 
In  astate  adulta,  prasterquam  quod  oritur  ex 
scirrhoso  ebriosorum  jecore,  saspe  quoque  acce- 
dit  arthritidi,  capitis  dolori,  vertigini,  torpori- 

bus,  minisque  apoplexiae,  et  valetudini  quo- 

» * 

quo  modo  perditse. 

In  muliere  una  atque  altera  cursus  sanguinis 
ex  naribus  praecessit  menstrua,  et  perseveravit 
donee  ilia  desiissent ; in  aliis  functus  est  vice 
menstruorum ; in  aliis  semper  substitit  dum 
ilia  fluerent,  licet  nunquam  alias  tot  dies  con- 
quievisceret. 

Nescio  an  hie  affectus  signum  sit  potius, 
quam  remedium  mali  in  corpore  latentis ; nam 
mihi  visus  est  morbos,  quibus  accesserit,  non 
levare  ideoque  non  esse  expetendus.  Multum 
tamen  abest  tit  hoc  profluvium  sit  certum  indi- 
cium morbi  gravioris  vel  prassentis,  vel  futuri; 
quippe  perseveravit  subinde  redire  multos  an- 
nos  etiam  in  senioribus,  quibus  valetudo  interea 
fuit  satis  commoda.  Vetus  capitis  dolor  semel 
existimatus  est  sanguine  e naribus  fluente  le- 
vari; rectene,  an  secus,non  habeodicere;  verum 
idem  ssepe  aliis  contigit  sub  iisdem  doloribus, 
aliisque  capitis  morbis,  neque  omnino  profuit. 

Prsesentissimum  remedium  est  linamentum 
in  nares  demissum  sic  ut  osculum  arteriae  aut 
venae  patefactum  comprimat.  Ubi  hoc  fieri  ne- 
quit,  nulla  alia  medendi  ratio  mihi  potior  visa 
est,  quam  quae  alio  loco  a me  exposita  est*. 
Quod  si  habitus  corporis  istiusmodi  sit,  ut  san- 
guis e naribus  saepius  profundatur,  adultis  con- 
venit  sal  purgans  tertio  vel  quarto  quoque  die 
Sumtus  sic,  ut  alvus  ter  descendat. 

* Medical  Transactions,  vol.  ii./qu.  4. 

Cap.  65. 

I 

T)e  Nausea*. 

Graviditas,  arthritis,  ebrietas,  afFectus  hy- 
pochondriacus,  vertigo,  graves  capitis  dolores, 
tussis,  maxime  tussis  convulsiva,  lumbrici,  cal- 
culus renum,  menstrua  inordinata,  caput  vehe- 
mentius  percussum,febris,etcibus  modo  velge- 
nere  peccans,  solent  ventriculum  ofFendere,  at- 
que  nauseam  movere,  quam  sape  pracedit  os 
aqua  repletum.  Nausea  mane  pracipue  molesta 
est.  Nervi  ventriculi,  perinde  ac  alii  omnes,  hoc 
tempore  forsitan  imbeciliores  sunt.  Idem  ma- 
lum interdum  accedit  tribus  horis  post  cibum. 

Ouandoquidem  hie  afFectus  initium  habet  a 
tot  diversis  causis,  Facile  conjectare  licet,  quod 
quidem  usus  comprobat,  eandem  medendi  ra- 
tionem  non  omnibus  convenire.  V omere,  cu- 
bare,  aromatica  et  vinosa  sumere,  venter  natura 
vel  arte  solutus,  linimenta  ex  oleis  chemicis  et 
opio  abdomini  infricata,  vel  ex  iisdem  emplas- 
tra  super  stomachum  imposita,succus  limonum 
in  ipso  usu  kali  mistus  et  adhuc  spumans  epo- 
tus,  postremo  aqua  in  quam  demissa  est  herba 
mentha  sativa,  vel  sola,  vel  cum  tinctura  opii. 


* Vide  4use  iui’ia  prseceptu  sunt  capite  .99  de  Fbmitii. 

asepe  quidem,  set!  non  semper,  nauseanti  ven- 
triculo  snccurrent.  Aqua  e flgribus  chamaemeli 
non  raro  auxilio  est,  vel  vomitum  movendo,  vel 
stomachum  confirmando.  Ubi  nausea  ex  aliis 
morbis  pendet,  quicquid  his  medetur,  illam 
simul  toilet.  Aquae  Bathonicae  multas  nause- 
antis  ventriculi  causas  vel  minuunt,  vel  ex  toto 
summovent. 


Cap.  66. 

De  Morbis  Oculorum . 

Oculi  si  vel  levissime  sint  imbecilles,  quam- 
vis  nullam  morbi  notam  prse  se  ferant,  asgre  pa- 
tiuntur  ventum,  ignem,  pulverem,  aut  lectio- 
nem.  Ubi  imbecillitas  major  est,  tenui  humors 
madent ; qui  concretior  fit,  et  glutinosus,  si 
tarn  lente  defluat,  ut  spatium  habeat  coeundi 
in  hanc  crassitudinem. 

Inflammationes  palpebrarum  strumosse  longo 
spatio  detinent,  absque  eo  ut  oculus  ipse  mul- 
tum  laboret,  vel  impatiens  fiat  lucis  aut  lectio- 
nis.  Ubi  oculus  ipse  infiammatur,  quod  in  eo 
album  esse  debet,  fit  rubrum,  venis  sanguine 
distends.  Sic  affectis  sensus  est  tanquam  pul- 
veris  vel  arenas  in  oculum  illapsse.  Lux,  pul- 
vis,  calor,  et  ventus,  intendunt  dolorem  et  in- 
flammationem.  Inflammationes  leviores  sine 

multo  dolore,  quamdiu  lux  ab  oculis  arcetur, 
perseverarunt  annum,  vel  diutius,  neque  casci- 
tatem  intulerunt : ssepe  tamen  ortum  dant  un- 
guibus  OGulorum,  qui,  si  cornese  praetendantur, 
hebetant  visum,  et  ubicunque  sint,  oculum  de- 
formant. Post  diuturnas  vero  et  vehementes  in- 

i 

flammationes  lumen  plerumque  amissum  est. 
Cum  pili  nascantur  in  interiore  parte  palpebra- 
rum, atque  oculum  irritant,  inflammentque, 
■ unicum  remedium  est  eos  evellere. 

Oculi  subjecti  sunt  vehementi  ac  perseveranti 
dolori  sine  ulla  morbi  nota.  Isque  dolor  pau- 
cos  dies  permansit ; item  fundum  oculi  crucia- 
vit  annum  integrum,  acie  eorum  illassa.  Ple- 
rumque tamen  istiusmodi  casus  non  vacat  peri- 
culo  : quippe  intra  biduum  induxit  caliginem> 
et  post  breve  spatium  cxcitatem.  Similis  dolor 
subinde  infestabat  oculum,  qui  post  sex  annos 
caecus  factus  est. 


Interdum  evenit  ut  oculi  sensim  hebetati 
fuerint,  et  tandem  prorsus  occaecati  intra  pau- 
corum  dierum  spatium,  propter  resolutionem* 
ut  visum  est,  nervorum  opticorum.  In  uno 
regroto  hoc  malum  ortum  est  ex  quodam  fungi 
simili  in  cerebro  nato,  quod  nervos  opticos 
comprimebat,  Csecitatem  modo  antecedit  ver- 
tigo; modo  species  ob  oculos  versantes,  velut 
iridis  circa  candelas,  vel  flammularum,  vel 

muscarum,  vel  pilorum  in  aere  volitantium 
(quae  nigrae  sunt  in  luce,  et  igneae  in  tenebris), 
vel  rerum  multicolorum,  vel  multiplicatarum. 
Meminisse  tamen  oportet  has  omnes  visus  per- 
turbationes  contigisse,  et  ex  iis  nonnullas  decern 
annos  perseverasse,  integra  videndi  facilitate, 
oculisque  prorsus  illaesis. 

Caecitas  accessit,  et  post  paucas  horas  decessit, 
quod  identidem  factum  est,  sed  inordinate,  nul- 
lis  cert' s spatiis  interpositis ; eoque  dissimilis 
nyctalopias,  quae  singulis  noctibus  eadem  ferme 
hora  redit.  Vidi  paucas  hujusmodi  caecitates, 
quae  tandem  omnes  prospere  finitae  sunt,  oculis 
in  pristinum  statum  restitutis.  Vir  quidam, 
dextro  oculo  captus,  post  quatuordecim  dies  re- 
creatus  est ; at  laevus  oculus  protinus  caecus 
factus  est,  et  ad  mortem  usque  permansit. 

Suffusionem,  sive  cataractam,  praecedit  cali- 
go,  quasi  oculis  tenue  velum  obductum  esset. 
Signum  hujus  vitii  est  pupilla  colorata,  quae 
debet  esse  nigra. 

In  quadam  oculorum  imbecillitate  xgris  saspe 
omnes  res  videntur  duplicatas ; cuidam  autem 
videbantur  quadruplicatae. 

Pupilla,  quam  maxime  fieri  potest,  dilatata, 
quae  quoque  admoto  sublatove  lumine  haud 
omnino  movetur,  dicitur  gutta  serena;  et  vide- 
tur  esse  nervorum  opticorum  resolutio.  Modo 


sensim  incedit,  modo  fit  repente,  et  cum  vehe- 
niente  capitis  dolore.  Initio  hoc  vitium  occu- 
pat  alterum  ex  oculis;  at  ssepe  post  paucoruni 
annorum  spatium  ambos  occaecat.  Gutta  serena 
vacat  dolore ; et  tantillum  interest  uno,  an  duo- 
bus  oculis  res  cernamus,  ut  tres  quatuorve  ho- 
mines cognoverim,  qui  casu  deprehenderunt  se 
altero  oculo  captos  esse ; quanquam  lumen,  ut 
cum  ratione  conjiciebamus,  multos  ante  men- 
ses amissum  erat.  Hoc  contigit  et  in  gutta  se- 
rena, et  in  suffusione ; sed  in  hac  rarius,  quia 
caligo  sensim  obrepens  aegrum  vix  potest  latere. 

Istius  generis  caligines  oculis  interdum  ofFun- 
duntur,  in  quibus  modo  maculae  nigrae  in  aere 
videntur  volitare;  modo  dimidia  tantum  pars 
rerum  cerni  potest:  quae  cum  duraverint  circi- 
ter  tcrtiam  horae  partem,  desinunt  in  vehcmen- 
tem  capitis  dolorem  multas  horas  saevientem ; 
simul  quoque  in  quibusdam  nausea  et  vomitus 
sunt.  Angor  harum  accessionum  vix  est  tole- 
rabilis,  periculum  autem  prorsus  nullum,  quan- 
tum conjicio  ex  iis,  qui  vixerunt  annos  viginti 
saape  tentati  hac  aegrotatione,  et  tamen  cessante 

dolore  satis  commode  valuerunt.  Hoc  malum 
\ m 

nulla  certa  tempora  redeundi  servat ; nec  mve- 
nire  potui  quibus  de  causis  repetat,  quibusve 
remediis  sanetur,  aut  etiam  leniatur ; nisi  quod 
cubanti  in  lecto  dolor  citius  finitur,  et  im~ 

petus  ejus  aliquantum  minuitur.  ^Estate,  et 
regionibus  tepidioribus,  rarius  est ; item  in 
astate  provecta  vel  mnltum  minuitur,  vel  pror- 
sus  finitur.  Vomitus  parum  ant  nihil  juvat : 
sunt  qui  putant  eum  nocuisse. 

Vertigo  vehementior  subito  istam  oculorum 
perturbationem  fecit,  ut  remote  tantummodo 
res  distincte  cerni  possent,  quemadmodum  fit 
in  senectute.  Binas  cognovi  mulieres,  quse 
postquam  multos  annos  sine  vitris  convexis  le- 
gerenon  potuissent,  in  ultima  senectute,  oculis 
sponte  sua  restitutis,  vitrorum  usum  haud  am- 
plius  desiderabant.  Vertigo  subito  fecit  quen- 
dam  strabonem  ; simul  res  omnes  visse  sunt 
duplicate  : utrumque  hoc  vitium  post  viginti 
dies  finitum  est.  Idem  singulis  auroris  alteri 
contigit,  protinus  ut  experrectus  esset,  et  ali- 
quantisper  duravit. 

Nonnullis  persuasum  est  exulcerationem  per 
cantharidas  diu  servatam  oculos  debilitare.  Ta- 
men  in  variis  oculorum  morbis  novimus  em- 
plastra  cantharidis  utiliter  esse  admota ; et  certe 
imbecillitas  oculorum  locum  non  habet  inter  ef- 
fectus  cantharidum,  quos  usu  cognitos  et  com- 
pertos  habemus.  Postremo  multi  hujusmodi 
exulcerationem  servarunt  decern  annos  sine  ulla 
oculorum  injuria.  Veruntamen  tot  segrorum 
animos  subiit  hsec  suspicio ; et  nonnullorum 

quibus  iterum  iterumque  oculi  laborarunt  im- 
positis  cantharidibus,  et  his  remotis  sani  facti 
sunt;  ut  haec  opinio,  si  prorsus  esset  inanis,  vix 
nasci  et  in  tantum  crebrescere  potuisset. 

Variae  partes  oculorum  opportune  sunt  ulce- 
ribus,  et  carcinomati. 

Imbecillis,  et  aqua  suffusis  oculis  saepe 
auxilio  sunt  aquae  qu3e  purgandi  vim  habent 
quarto  quoque  mane  epotag  et  eodem  tempore 
aquae  in  qua  cortex  Peruvianus  decoctus  est 
unciae  duae  bis  quotidie  sumtae.  Multa  collyria 
dicuntur  prodesse  adversus  imbecillitatem  et 
dolorcs  oculorum,  quae  habent  zincum  vitriola- 
tum,  vel  calcinatum,  aut  tutiam,  aut  cerussam 
acetatam,  aut  denique  spiritum  vini  lacte  et 
aqua  mistum.  Quae  omnia,  ut  interdum  pro- 
fuerint,  multo  saepius  aegrum  frustrantur. 

Inflammationes  palpebrarum  strumosae,  ubi 
oculus  ipse  vix  lasditur,  sanguinis  missionem 
baud  postulant ; quod  si  oculi  ipsi  inflammen- 
tur,  maximum  prsesidium  est  in  crebra  san- 
guinis detractione,  quae  convenientissime  fit  per 
liirudines  temporibus,  vel  post  aures,  admotas 
septimo  vel  etiam  quarto  quoque  die  quamdiu 
infiammatio  maneat. 

Cataplasmata  e conserva  rosarum,  vel  pomis 
coctis,  vel  interiore  parte  panis  lacte  subacta, 
teniTi  linteo  inclusa,  et  super  oculos  singulis 

noctibus  imposita,  mihi  visa  sunt  plus  profe- 
cisse  ad  discutiendam  inflammationem,  quam 
quselibet  collyria.  Ubi  inflammatio  postula- 
verit,  cataplasmata  octava  quaque  liora  admo- 
veri  debent.  Cortex  Peruvianus,  et  aquas  pur- 
gantes,  valent  adversus  bos,  et  omnes  alios  do-r 
lores  oculorum.  Ubi  palpebrae  inhasrescunt, 
singulis  noctibus  oportebit  margines  earum  in- 
ungere  adipe  suillo  aqua  emollito,  ne  mane 
glutinentur,  et  vi  quadam  diducendas  sint,  unde 
dolor  et  inflammatio  intendentur.  Setacea,  fon- 
ticuli,  et  vesicatoria,  ssepe  non  contemnendam 
opem  prasbent  ad  bos  morbos  summovendos, 
et  ad  prascavendum  ne  repetant. 

Adversus  guttam  serenam  omnigena  nervo- 
rum remedia,  pul  veres  sternutamenta  moventes, 
exulcerationes,  emplastra  cantharidis,  et  argen- 
tum vivum  datum,  sic  ut  salivam  excitet,  nibil 
omnino  profecerunt.  Aiunt  electrificationem 
interdum  fuisse  utilem. 

Ad  cataractam  unicum  remedium  est  bumo- 
rem  crystalbnum  vel  deprimere,  vel  extrahere. 

Veteres  medici  ocularii,  ut  ex  Celso  discimus, 
collyriis  suis  fere  semper  admiscuerunt  lacry-; 
mam  papaveris.  Ouod  si  perpendamus  opii 
potestates,  quae  sensibus  patent,  turn  vires  me- 
dicas,  quas  usu  cognitas  babemus,  vix  praesidii 
aliquid  ex  opio  adversus  morbos  oculorum  licet 

sperare.  Acor  hujus  succi  manifestus  dolori 
parum  convenit;  et  vis  ejus  anodyna,  nisi  in- 
tus,  et  in  visceribus,  meo  judicio  nulla  est. 
Quid  quod  antiquorum  autoritas  haud  potuit 
impedire  ne  colly ria  opiata  jamdiu  exoleverint? 
quod  non  leve  est  argumentum  contra  eorum 
utilitatem.  Usu  tamen  recenti  aiurit  fuisse 
compertum  tincturae  opii  guttas  tres  oculis  quo- 
tidie  instillatas  contra  obstinatas  infkmma- 
tiones  multum  profuisse. 

Ungues  oculorum  saepe  sponte  sua  sensim 
decedunt.  An  manu,  aut  medicamentis  quae 
erodendi  facultatem  habent,  felicius  tollantur, 
non  possum  affirmare, 

De  Nyctalopia. 

Vir  natus  triginta  annos  verno  tempore  im- 
plicitus  est  febre  intermittente,  quae  diu  traxit, 
propterea  quod  satis  corticis  Peruviani  non 
sumserat.  Itaque  in  frigidam  bis  descendit, 
Ct  ex  illo  febris  nunquam  repetiit.  Triduo 
post  ultimam  accessionem,  dum  in  navi  quae 
in  portu  erat  occuparetur,  circa  solis  occasum 
res  omnes  coeperunt  colore  infici  coeruleo,  ca- 
ll goque  nubis  specie  paulatim  increvit,  donee 
candelse  lumen  cerni  vix  posset.  Crastino 
mane  acies  oculorum  restituta  est.  Cum  vero 
advesperasceret,  lumen  simili  modo  amissum 

est : et  eodem  ordine  perrexit  amitti,  et  recipi, 
duodecim  dies.  Dein  navem  reliquit,  et  nycta- 
lopia panlatim  minuta  est,  et  intra  triduum 
cessavit.  Post  mensem  cum  jam  aliam  navem 
conscendisset,  quarta  nocte  eadem  capitate  oc- 
cupatus  est,  quae  perseveravit  novem  noctes 
scilicet  quamdiu  in  navi  mansit.  Egressus 

i 

iterum  convaluit.  Non  ita  din  post  in  tertiam 
navem  intravit,  ubi  restitit  decern  dies,  et  bis 
tantummodo  morbo  laboravit ; quo  nunquam 
postea  tentatus  est.  Idem  vir  bis  inciderat  in 
resolutionem  manimm  a plumbi  tractatione 
ortam. 


Cap.  67. 

De  Ozcena , sive  Ex-ulcer  atione  Make. 

Pus  multos  annos  manavit  e cavo,  quod  an- 
trum Highmori  vocant.  Crebra  ablutio  sor- 
dium  per  aquam  chamsemeli  in  cavum  in- 
fusam,  visum  est  unicum  hujus  mali  alleva- 
mentum. 


Cap.  68. 

De  Palpitatione  Cordis. 

t 

Infantes  interdum  nascuntur  palpitatione 
cordis  occupati;  atque  his  plerumquq  pectoris 


284 


quasdam  deformitas,  vel  alia  ad  vers  se  valetu- 
dinis  indicia  sunt.  Verum  in  nulla  non 
aetate  reperitur  hoc  malum,  quod  etiam  infe- 
runt  asthma,  affectusque  hypochondriacus  et 
hystericus,  podagra,  vitia  cutis,  occupationes 
nimise,  inflatio,  vertigo,  defectiones  animae, 
importuna  cupiditas  urinae,  et  ilia  universe  va- 
letudinis  conquassatio,  ubi  omnes  vitae  vires 
languent.  iEgris  his  arteriae  fere  semper  inor- 
dinate moventur,  et  palpitatio  interdum  tanta 
fuit,  ut  sonum  quoque  aliquem  effecerit. 

- His  affectus  manifesta  cognatione  conjunctus 
est  cum  istis  morbis  qui  existimantur  nervorum 
proprii  esse,  quique  sanguinis  missione  augen- 
tur ; hoc  igitur  remedium  plertimque  omitten- 
dum  cst,  licet  id  semel  atque  iterum  vidi  im- 
pune  saltern,  si  non  (quod  aegro  visum  est) 
utiliter  adhibitum.  Unus  jacendo  levatus  est: 
casteris  omnibus  in  lecto  morbus  auctus  est, 
turn  praecipue  molestus  fuit  expergiscentibus  ; 
nocet  etiam  venter  cibo  potuque  onustus. 

Si  animadvertamus  quam  celeriter  nonnulli 
ex  his  aegris  ad  ultima  veniant ; quamdiu  autem 
cordis  palpitatio  trahat  in  aliis,  cum  satis  levi 
sanitatis  perturbatione  ; turn  longas  ejus  inter- 
missiones ; postremo  palpitationem  vel  in  sa- 
nissimis  excitari  posse  sola  cogitatione ; ex  his 
omnibus  manifestum  est  earn  ex  variis  causis 

oriri,  ratione  periculi  multum  inter  se  diversis. 
Ubi  remediis.  locus  est,  ea  sunt  adhibenda,  quae 
conveniunt  affectibus  hypochondriacis : verum 
palpitatio  cordis  plerumque  est  istiusmodi,  ut 
vel  nullam  medicinam  postul£t,  vel  omnem 
vincat. 

-i»  l ..  ..  „ - - ..-T 

Cap.  69. 

De  Tarahjsi  et  Apoplexia. 

Paralysis  et  apoplexia  sunttantum  diversi 
gradus  ejusdem  morbi.  Ouicquid  hominem 
repente  occidit  sine  causa  manifesta,  vocatur 
vulgo  apoplexia  ; quanquam  mors  subita  saepe 
illata  fuerit  ab  arteriis  aut  venis  intus  in  corpore 
ruptis  ; vel  a pituita,  aut  pure,  pulmones  re- 
plente,  et  spiritus  vias  intercludente ; vel  ab 
aliis  causis  dissimillimis  ejus  cui  vera  apoplexia 

/ f 

debetur. 

Paralysis  est  debilitas  repentina  musculorum 
quibus  movendi  facultas  continetur.  Quod  si 
musculi  universi,  prater  illos  qui  ad  cor  et  pul- 
mones pertinent,  fiant  inutiles,  et  sensus  omnes 
simul  extinguantur,  morbus  dicitur  apoplexia; 
cujus  causa  interdum  est  adeo  potens,  ut  cordis 
quoque  et  pulmonis  motum  deleat,  et  mortem 
momento  temporis  arcessat. 

Facultas  movendi  per  musculos,  sive  qui  vo- 

liintati  subjecti  sunt,  seu  qui  non  sunt  sub  ejus 
imperio;  turn  variae  perceptiones  a sensibus 
profectae ; postremo  illae  mentis  facilitates  dictas 
memoria,  imaginatio,  attentio,  judicium,  cum 
affectibus  animi ; nervorum  beneficio  exerceri 
videntur;  et  proinde  debilitantur,  perturbantur, 
vel  prorsus  pereunt,  pro  modo  injuriarum  cere- 
bro,  medullas  spinali,  vel  nervis  illatarum ; sive 
illae  fiant  a propriis  nervorum  morbis,  nobis 
parum  cognitis ; seu  a vi  aliqua,  vulneribus,  ul- 
ceribus,  distortione,  autveneno.  Veruntamen 
cum  amissa  facultas  movendi  evidens  est,  et 
maxime  insignis  conditio  hujus  morbi,  inde 
factum  est  ut  in  hac  tota  ejus  natura  contineri 
vulgo  existimetur  ; et  profecto  interdum  eve- 
nire  videmus  ut  unum,  vel  plura  membra  resob 
vantur,  dum  nervi  qui  sunt  instrumenta  sen- 
suum  mentisque,  ofEciis  suis  rite  funguntur. 
Alias  tamen  accidit,  quanquam  paulo  rarius, 
ut  unus,  vel  plures  sensus  hebetentur,  aut  per- 
eant,  vel  ut  mens  evadat  socors,  obliviosa,  et 
fere  stupida,  viribus  musculorum  integris  ma- 
nentibus,  et  illaesis.  Multo  ssepius  animus,  et 
sensus,  et  corporis  vires,  simul  laborant,  ubi- 
cunque  paralysis  gravior  incident.  Debilitas 
sensuum  animique,  prout  major  sit,  vel  levior, 
dicitur  carus,  coma,  aut  lethargus.  Intellec- 
tus,  et  ratio  paralyticorum,  modo  adeo  hebe- 

tantur,  modo  adeo  perturbantur,  ut  fiant  tristes* 
fatui,  vel  prorsus  insani.  Modo  insania  et  pa- 
ralysis eundem  vicissim  occupaverunt.  In 
nonnullis  epilepsia  tam  prope  abest  a paralysi, 
ut  difficile  dictu  sit  ad  utrum  morbum  signa 
sint  referenda.  Idem  pari  jure  dici  potest  cle 
Chorea  Sancti  J it i. 

Paralysis  maxime  invadit  illos,  qui  aetate  sunt 
inclinata,  quorumque  vires  senectute,  vel  mor- 
bis  fractae  fuerunt.  Neque  tamen  juniores  se- 
curi  sunt  ab  hac  peste,  praecipue  si  a majoribus- 
paralytieis  orti  sint,  vel  curis,  aut  intemperan- 
tia  valetudinem  corruperint.  Pueri  et  puellae  a 
natu  usque  ad  pubertatem  interdum  membris- 
capti  sunt ; verum  horum  valetudo  vel  semper 
fuit  infirma,  vel  crebris  distentionibus,  acces- 
sionibusve  epilepticis,  aut  chorea  Sancti  Viti 
conquassata.  Arthritis  homines  apoplexiae  op- 
portunos  reddit,  vel  quia  vires  omnes  debilitat, 
vel  quia  morbiutriusque  causae  cognatione  qua- 
dam  inter  se  junguntur.  Nervi  hypochondria- 
corum  et  hystericarum  nonnunquam  adeo  at~ 
teruntur,  frangunturque,  ut  resolutioni  paraly- 
ticae  proximi  videantur.  Verum,  ut  usus  do- 
cuit,  longo  intervallo  proximi  sunt,  cum  per- 
quam  raro  factum  est  ut  hi  morbi  in  paralysin 
desinant.  Longus  rheumatismus,  et  arthritis 
vaga,  postquam  diutius  aegros  detinuerint,  red- 

diderunt  membra  imbecilla,  ac  pene  mortua  ; 
sed  base  resolution^  species  ultra  arcus  vix  pro- 
cedi t ; sensus  et  animi  integri  manent,  vigent- 
que.  Artus  quidem  inferiores  saepius  resolvun- 
tur  ab  arthritide,  et  rheumatismo  ; colica  Pic- 
tonum  manus  et  brachia  potissimum  debili- 
tat.  Mulieres  valetudinis  alioquin  secundse, 
dum  gravida  fuerint,  aut  puerperae,  toties  inci- 
derunt  in  mala  paralytica,  ut  vix  liceat  dubitare 
quin  graviditas  et  puerperium  faveant  accessioni 
hujus  moi'bi.  Memini  puerperam  Loc  modo 
afFectam,  quse  biennio  post  vix  restituta  fuit : 
hoc  autem  rarum  est : pleraeque  enim  sic  aegro- 
tantes  brevi  tempore  veniunt  ad  samtatem,  ne- 
que  morbus  solet  repetere.  Infans  sanus  vali- 
dusque  natus  est  ex  matre,  quam  gravidam  oc- 
cupaverat  paralysis. 

Resolutio  membri  unius,  vel  corporis  dimi- 
dii,  saepe  incipit  ab  apoplexia,  sive  snbita  vi- 
1'ium  et  sensuum  extinctione,  quae  perseveravit 
modo  horas  multas,  modo  exiguam  horse  par- 
tem ; atque  hoc  malum  homo  interdum  adeo 
non  praesentit,  ut  per  aliquot  horas,  vel  etiam 
paucos  dies  ante  ejus  adventum,  sibi  solito  me- 
lius valere  visus  sit.  Multo  tamen  saepius  hie 
morbus  sensim  obrepit,  absque  eo  ut  aegrotus 
subito  conciderit  motu  et  sensibus  destitutus. 
Porro  ejus  accessio  haud  impediit  quo  minus 

nonnulli,  mentis  integri,  artus  sibi  resolvi  sen- 
serint.  Vox  balbntiens  et  inexplanata,  veternus, 
memoria  labans  vel  amissa,  leve  delirium,  oculi 
caligantes,  vel  sic  afFecti  ut  res  omnes  cernant 
duplicatas,  tremor,  torpor  sensirn  ad  caput  ascen- 
dens,  crebra  oscitatio,  debilitas,  oris  distortio, 
animae  deficientis  metus,  sunt  ilia  signa,  quo- 
rum nonnulla  paucas  horas,  vel  etiam  paucos 
dies  paralysin  antecesserunt.  Quinetiam  debi- 
litas vel  unius  membri,  vel  corporis  dimidii,  per 
multos  menses,  aut  etiam  per  aliquot  annos 
paulatim  aucta,  tandem  desiitin  consummatam 
hemiplegiam.  Sensuum  vocisque  privatio  ter- 
tio  post  die  consecuta  est  veternum,  et  visum 
duplicem,  cum  vehemente  capitis  dolore,  et  sen- 
su  tanquam  fasciae  illud  comprimentis  ; quarto 
autem  die  aeger  extinctus  est.  In  quodam  aegro, 
primo  die  manus  torpuit,  secundo  lingua  facta 
est  inexplanata,  tertio  accessit  paralysis.  Hi- 
storia  medicinae  plena  est  hujusmodi  exemplis. 
Minae  paralyseos  invasurae  accesserunt  et  reces- 
serunt  identidem  per  aliquot  horas,  tanquam 
certatio  quaedam  esset  corpori  cum  morbo,  pri- 
usquam  vel  minae  illae  finitae  sint,  vel  nervi 
resoluti.  Pondus  capitis,  vel  dolor  gravis, 
vel  sensus  fasciae  caput  comprimentis,  vertigo,  \ 
torpores,  aures  intus  sonantes,  et  crebri  cursus 
sanguinis  ex  naribus  in  adultis  aut  senioribus, 

possunt  quidem  oriri  ex  infimo  gradu  cujusdam 
causae  paralyticae : cum  vero  haec  omnia  per  ho- 
minis  aetatem  fuerint  sine  quovis  malo  graviore 
subsequente ; etsi  locum  aliquem  cautioni, 
nullum  tamen  terrori  dare  debent.  Flammulas, 
vel  maculae  nigrae,  ob  oculos  visae,  interdum 
praecesserunt  apoplexiam,  plerumque  tamen 
parum,  aut  non  omnino  pertinent  ad  hunc 
morbum ; sunt  $nim  saepissime  solius  oculi  af- 
fectus,  dum  reliquum  corpus  recte  valet.  Ex- 
crucians dolor  lumborum  saepe  antecessit  reso- 
lutionem  artuum  inferiorum. 

Ubi  stirps  et  communis  origo  nervorum  laesa 
fuerit,  ibi  omnia  eorum  officia  perturbantur. 
Nervis  autem,  qui  proprii  sunt  partis  alicujus 
ad  vitam  minus  necessariae,  saepe  fit  injuria,  cae- 
teris  omnibus  inviolatis.  Iis  qui  inter  aegrotos 
versantur,  contingit  videre  innumeros  gradus 
resolutionis  nervorum  ab  usque  torpore  seu  de- 
bilitate articuli  unius  digiti  ad  consummatam 
apoplexiam,  in  qua  sensus  et  motus  per  uni- 
versum  corpus  pereunt;  atque  infinita  est  series 
paralyticorum  malorum,  quae  haec  duo  extrema 
interjacent,  Musculi  labri  inferioris  resoluti 
Y fuerunt,  dum  reliquum  corpus  similis  mali 
prorsus  esset  expers.  Idem  interdum  patiuntur 
palpebrae  alterius,  vel  utriusque  oculi.  Multo 
r saepius  laborant  musculi  loquelae,  unde  vox  fit 

balbutiens,  et  inexplanata,  vel  ex  to  to  suppressa. 
Nervi  quoque  alterius  partis  faciei  soli  ex  om- 
nibus ssepissime  resol  vuntur;  in  quo  casu  labri 
angulus  affectus  depressior  fit,  quam  angulus 
sanus;  item  cibus  aegre  manducatur,  hasret 
enirti  ad  istam  genam  quas  mortua  est ; turn 
cibus  et  potio  ex  ore  saspe  elabuntur.  In  uno 
asgroto,  cum  resolutione  dextras  partis  faciei 
dolor  fuit  acutissimus  post  aurem  ejusdem  late- 
ris;  in  alio  similis  dolor  post  aurem  sinistram, 
ubi  paralysis  erat  a parte  faciei  sinistra.  Para- 
lysis modo  occupat  solos  musculosdevorationis,  .j 
aut  linguas,  modo  alterum  brachium,  manum 
alteram,  vel  unicum  digitum.  Musculi  femo- 
rum  et  crurum  ssepe  fuerunt  sedes  hujus  morbi, 
et  simul  sphincteres  ani  et  vesicas,  quibus  resolu- 
tis  urina  et  stercus  nolentibus  elabuntur.  Con- 
tra, ubi  nervi  inferiorum  artuum  affecti  sunt, 
interdum  stercus  et  urina  non  sine  summa  diffi- 
cultate  excerni  potuerunt,  cum  musculi  qui  base 
eXpellere  deberent  magis  debilitati  sint  quam 
sphincteres.  Haud  alia  species  resolutionis  fre- 
quentior  est,  quam  hemiplegia,  in  qua  motus 
dimidii  corporis  minuitur,  aut  perit,  a vertice 
capitis  usque  ad  imum  pedem.  Dextra  et  si- 
nistra pars  pariter  opportuna  est  huic  affectui ; 
hoc  saltern  ita  visum  est  ex  non  paucis  hemi- 


plegiacis,  ubi  huic  rei  diligenter  attendebatur. 
Causa  paralyseos,  qualiscunque  fuerit,  levissima 
re  impellitur  hoc  potius  quam  illud  corporis  la- 
tus  occupare  ; etenim  octies  contigisse  novi,  ut 
qui  ex  hemiplegia  evaserant,  postea  correpti  fu- 
erint  resolutione  oppositi  lateris. 

Quinque  sensus  externi  omnia  fere  obscure, 
et  confuse  percipiunt  in  paralyticis.  Unum 
tamen  curavi,  cujus  olfactus  adeo  non  hebe- 
tatus,  ut  longe  acutior  factus  esset,  et  occasiones 
molestise  et  offensse,  satis  interdum  ridiculas, 
perpetuo  prseberet.  In  alio  ex  lethargo  vigilia 
erat,  et  simul  omnes  sensus  externi  prseter  con- 
suetudinem  vigebant,  et  acuebantur.  In  reli- 
quis  omnibus,  quos  vidi,  universe  facultates 
quae  a nervis  pendere  existimantur,  siquidem 
omnino  mutatae  fuerint,  languidiores  factae  sunt, 
nisi  quod  in  nonnullis  cibi  cupiditas-  aucta  est. 

Torpor,  sive  imminutio  sensus  tactus,  satis 
familiaris  est  huic  morbo:  tamen  non  nisi  raris- 
sime  ex  toto  perit.  Ex  ingenti  numero  paraly- 
ticorum,  quibus  adfui,  septem  omnino  fuerunt, 
in  quibus  hie  sensus  prorsus  extinctus  est.  In 
tribus  ex  his  motus  aliquis  supererat.  Alteri 
tactus  nunquam  restitutus  est,  etsi  motus  aliquis 
rediisset.  In  quinto  tactus  post  semiannum  re- 
ceptus  est.  In  duobus  reliquis,  quantum  intel- 


lexi,  neque  sensus,  nec  motus  unquam  recupe- 
ratus  est*. 

Nulla  est  animi  facultas  quam  paralysis  infir- 
mare  non  possit : ea  autem  quae  moderatur 
afFectibus,  et  memorise,  prae  caeteris  omnibus 
debilitari  consuevit.  Neque  tamen  valde  ausim 
affirmare  afFectus  et  memoriam  opportuniores 
esse  injuriis,  quam  imaginationem  et  judicium: 
verum  innumerae  occasiones  arguunt  memo- 
riam amissam,  vel  puerilem  is  tarn  animi  impo- 
tentiam,  quae  sinit  hominem  dedere  se  lacrymis, 
vel  ira  aut  gaudio  inaniter  efFerri ; dum  vires 
imaginationis  et  judicii  rarius  exercentur, 
neque  sane  earum  debilitas  tarn  maniFeste  ap- 
paret.  Itaque  detrimentum  haud  mediocre 
his  animi  facultatibus  inFerri  potest  diu  ante- 
quam  deprehendatur. 

Infiniti  Fere  sunt  gradus  imbecillitatis,  quos 
animus,  perinde  ac  corpus,  paralyticorum  ex- 
peritur.  Nonnullis  ex  sinistra  parte  corporis 
laborantibus,  quibus  vox  etiam  perierat,  mens 
adeo  constitit,  ut,  cum  dextra  manus  esset  in- 
columis,  scribendo  satis  declarare  valerent,  quid 
sentirent,  et  quid  sibi  fieri  vellent.  In  aliis 


* Ramazzini  refert  se  olitorem  quendam  curavisse  paralyti- 
cum,  in  cujus  altero  crure  extinctus  omnis  motus  erat,  ilkeso 
sensu,  in  altero  abolitus  sensus,  movendi  potestate  integra  ma- 
nente.  De  Mori.  Artif.  p.  286.  E. 

autem  ratio  et  intelligentia  adeo  perturbatae 
sunt,  et  confuse,  ut  et  verba  sensibus  expri- 
mendis  defuerint,  et  ipsae  forms  literarum  e 
memoria  excidisse  visae  sint.  Alii  inter  duos 
priores  quasi  medii  fuerunt,  et,  quod  loqui  non 
potuerunt,  potuerunt  scribere,  etsi  paulo  confu- 
sius.  Denique  idem  homo  diversis  diebus,  vel 
diversis  horis  ejusdem  diei,  prout  vis  morbi 
major  fuerit  vel  minor,  modo  verba  satis  apte 
descripsit,  modo  chartis  illevit  notas  rudes,  et 
prorsus  non  intelligendas.  Mens  horum  aegro- 
torum  adeo  interdum  conquassata  est,  ut  non 
solum  impares  fuerint  describendis  verbis  affir- 
mandi  et  negandi,  verum  cum  liaec  ab  assisten- 
tibus  scripta  fuissent,  non  potuerint  vel  digitum 
ad  haec  vel  ilia  intendere  sic,  ut  sensus  suos  ex- 
plicarent.  Impotentia  loquendi  oritur  quidem 
interdum  ex  resolutione  musculorum  vocis  pro- 
priorum;  interdum  vero  ex  aliis  causis.  Etenim 
nonnullis  paralyticis  omnis  memoria  etiam  ver- 
nacular suae  linguae  excussa  est,  adeo  ut  nulla 
verborum  aut  literarum  notitia  in  mente  super- 
sit. Quam  quidem  notitiam  alii  celeriter  arri- 
piunt,  alii  tarde  et  sensim  redintegrant.  Igitur 
paucarum  literarum  vocabula,  et  quae  usu  max- 
ime  trita  sunt,  primo  discunt,  et  diu  est  quod 
verba,  quae  vellent,  prompta  non  habent;  sed 
eorum  loco  aliena  prorsus  efferunt,  tanquam 

qui  sermone  utuntur  vel  sibi  parum  cognito, 
vel  cujus  longa  desuetudine  fere  obliti  sunt. 
Juvenis  capite  graviter  colliso  aliquot  dies  atto- 
nitus  jacuit ; tandem  resipiscens  omnem  etiam 
vernaculse  suae  linguae  memoriam  amiserat, 
quam  aegre,  et  sensim,  iterum  discebat ; forma 
tantummodo  literarum,  a quibus  nomen  et  cog- 
nomen suum  inceperunt,  in  animo  manserat ; 
reliquarum  notio  adeo  penitus  excussa  fuerat, 
ut  iis  legendis  et  scribendis  non  secus  operam 
daret,  ac  si  eas  antea  prorsus  nesciisset. 

Brachio  resoluto  interdum  tarn  gravis  dolor 
fuit  in  humero  ejusdem  lateris,  ut  aegris  persua- 
deri  vix  posset  quin  os  aut  fractum  esset,  aut 
excidisset.  Alvus  paralyticorum  solet  esse 
astrictior  ; urina  autem  solito  copiosius  fertur. 
Incisis  quorundam  hemiplegiacorum  cadave- 
ribus,  deprehendi  modo  partem  illam  cerebri 
quae  respondebat  lateri  affecto,  modo  oppositam 
partem,  vi  aliqua,  vel  morbo  vitiatam. 

In  iis  qui  assurgunt  ex  hemiplegia,  motus 
cruris  plerumque  recuperatur  prius,  quam  bra- 
chii : hoc  tamen  non  est  perpetuum.  Linguae 
leviter  resolutas  sensus  idem  fuit,  ac  si  aqua  fer- 
vente  perfusa  esset.  Apoplexia  raro  discutitur 
sic,  ut  nullum  membrum  relinquatur  paraly- 
ticum.  Prima  accessio  apoplexiae,  aut  para- 
lyseos,  raro  est  mortifera.  Ouisquis  autem 

hanc  vel  illam  semel  expertus  sit,  ille  posthac 
eidem  malo  vivet  opportunior  : et  quo  saepius 
hi  affectus  reversi  sint,  eo  citius  nova  accessio 
erit  expectanda.  Contigit  tamen  aliquando,  ut 
homines  e gravi  hemiplegia  emerserint,  et  de- 
inde  liberi  fuerint  ab  omnibus  ejusdem  genefis 
mails  quatuordecim,  octodecim,  aut  etiam  vi- 
ginti  annos.  Fatendum  autem  est  hos  casus 
felices  raro  evenire : etenim  gravis  paralysis, 
quanquam  videatur  ex  toto  recessisse,  fere  re- 
petit  intra  paucos  annos,  et  nonnunquam  intra 
paucos  menses. 

Paralysis  levis  exiguse  partis  corporis,  qualis 
est  resolutio  dimidiae  faciei,  saepe  finitur  illaesa 
prorsus  valetudine.  Juvenes  istiusmodi  affectu 
tentati  fuerunt,  qui  ad  extremam  senectutem 
pervenerunt  expertes  ejusdem  recidivi.  Oui 
semel  occupatus  est  gravi  paralysi,  saspe  expe- 
ritur  leviores  morbi  accessiones,  quae,  cum 
noctu,  vel  per  quietem  invadant,  facile  latent 
eos,  qui  sgrotis  famulantur.  Harum  vero  jus- 
tissima  erit  suspicio,  ubi  ea  mala,  quae  secuta 
sunt  accessiones  priores,  denuo  intra  paucas 
horas  plurimum  ingravescunt.  Nusquam  au- 
tem majus  instat  periculum  morbi  recrudes- 
centis,  quam  per  paucos  dies  post  graviorem 
accessionem,  donee  vires  coeperint  recolligi,  et 
valetudo  aliquantum  fuerit  confirmata.  Para- 

lysis  gravis,  quanquam  non  repetat,  sxpe  sola 
sufficit  debilitandis  omnibus  facultatibus  quae  a 
nervis  pendent.  Valetudo,  quantum  sensibus 
nostris  manifesta  est,  non  semper  respondet  mag- 
nitudini  morbi.  Oui  enim,  cum  primum  homi- 
neminvadat,  satis  mediocris  visus  est;  eum  in- 
terdum  consecuta  est  summa  et  insanabilis  cor- 
poris animique  infirmitas.  Qualiscunque  vero 
nervorum  resolutio  plerumqueinfert  capitis  do- 
lores,  vertiginem,  attentionis  impotentiam,  me- 
moriam  labefactatam,  veternum,  mentis  aliena- 
tionem,  vocem  inexplanatam,  singultum,  tre- 
mores,  debilitatem,  distentiones,  et  risus  fletus- 
que  sine  voluntate.  ( Inter  plurima  autem  mala, 
quse  secum  ferunt  affectus  apoplectici,  aliquid 
inde  boni  semel  visum  est  oriri : nam  epilepticus 
quidam,  attonitus  factus,  deinde  revixit,  et  ve- 
terem  suum  morbum  nunquam  postea  expertus 
est.  Contra,  aliis  contigit,  ut  ex  hemiplegia 
assurgentes,  turn  primum  coeperint  cum  epi- 
lepsia conflictari.  In  puero  etiam  chorea 
Sancti  Viti  orsa  est  ex  hemiplegia.  Virum  quen- 
dam,  cujus  dextra  manus  diutius  tremere  et 
quassari  solita  fuerat,  occupavit  hemiplegia  si- 
nistra ; et  protinus  rediit  robur  et  firmitas  dex- 
trae,  adeo  ut  iterum  literas  belle  et  eleganter 
describere  valeret,  qua  laude  olim  excelluerat. 

Incerta  prorsus  res  est,  ubi  quie  paralysi  aut 

apoplexia  corripitur,  quot  dies  intercesSuri  sint, 
priusquam  vel  morbo  victus  succumbat,  vel  in- 
cipiat  ad  se  redire.  Justa  apoplexia,  in  qua 
nulla  vitae  signa  supersunt  praeter  motum  cordis 
et  pulmonis,  raro  fit  nisi  paucis  horis  ante  mor- 
tem. Imperfectior  accessio,  in  qua  tamen  sen- 
sus  omnis,  et  vox,  et  facultas  devorandi  peri- 
erant,  non  nisi  decimo  die  morte  finita  est.  He- 
miplegia occidit  modo  paucis  mensibus,  modo 
paucis  diebus,  vel  etiam  intra  paucas  horas  desiit 
in  apoplexiam.  Attamen  qui  initio  correp- 
tus  est  hemiplegia,  vel  qui  in  earn  emersit  ex 
apoplexia,  ille  plerumque  sensim  se  recolligit  a 
mulds  morbi  sui  malis,  et  interdum,  sed  raris- 
sime,  ex  omnibus.  His  aegris  morbus  incipit  re- 
cedere  modo  intra  exiguam  horae  partem,  modo 
non  nisi  post  paucos  dies,  vel  etiam  post  aliquot 
menses ; interdum  valetudo  pelrexit  ire  in  me- 
lius per  paucos  annos.  Octogenarius  quidam 
ex  hemiplegia  restitutus  fuit  intra  duos  menses. 
In  sene  motus  crurum,  qui  amissus  fuerat,  sen- 
sim rediit,  donee  post  novem  menses  ambulare 
valeret.  In  uno  hemiplegiaco  robur  partium 
affectarum  fine  demum  secundi  anni  coepit  red- 
integrari.  Binae  accessiones  paralyticae  reces- 
serunt  nulla  sui  vestigia  relinquentes  in  sene 
asthmatico,  qui  deinde  plus  decern  annos  sanus 
§uperfuit.  Plurimi  qui  ex  hemiplegiacis  facti 

sunt  pene  attoniti,  noctes  atque  dies  brachio 
suo  sano  nihil  aliud  egerunt,  quam  vestes  de- 
trudere,  et  pectus  tali  onere  levare.  Si  hemi- 
plegiacus  monetur  experiri  an  manum  reso- 
lutam  movere  possit ; nemo  est,  qui  non  ma- 
num  mortuam  sana  manu  continuo  appre- 
hendat,  et  susque  deque  moveat.  Verum  tris- 
tissima  hujus  morbi  facies  turn  demum  est, 
cum  viribus  animi  et  corporis  admodum  de- 
bilitatis,  et  afFectibus  fere  ad  insaniam  effrae- 
nis,  homo  sibi  ipsi  quasi  supersit,  ad  summam 
miseriam  redactus,  si  modo  suam  miseriam 
norit;  quippe  non  amplius  valet  stare,  aut  loqui, 
verum  digitis  alienis  cibum  capit,  et  alvum  et 
urinam  sine  voluntate  reddit,  dum  mors  cessat 
venire,  ab  oilmibus  asgroti  amicis  invocata. 

Apoplectici,  qui  prope  absunt  a morte,  in 
spirando  ambas  buccas  inflare  solent. 

Credibile  est  plerosque  paralyticos  et  atto- 
nitos,  corporis  ipsius  viribus,  in  aliquam  par- 
tem sanitatis  restitutum  iri : unde  oritur  haud 
mediocris  diflicultas  aestimandi  veros  effectus 
qualiumcunque  remediorum,  quibus  aegrotus 
usus  sit;  donee  ea  crebro  repetita  eundem  sem- 
per exitum  habuerint.  Invadente  apoplexia  / y</ 
aut  paralysi,  continuo  laxare  oportet  omnes 
istas  vestium  partes,  quae  collum  cingunt ; id 
enim  nonnunquam  his  morbis  advenientibus 

adeo  tumet,  ut  ab  arctiore  quovis  vinculo  “Stran- 
gulatioiiis  periculum  instaret. 

Sanguinis  missio  vulgo  existimatur  esse  prx- 
sentissimum  attonitorum  auxilium ; et  profecto 
ubi  aeger  florente  sit  setate,  et  sanguine  abun- 
det,  et  lautioribus  epulis  assuetus  fuerit,  vena 
sine  mora  est  incidenda.  Veruntamen  largae  et 
repetitse  sanguinis  detractiones  omnibus  apo- 
plecticis  et  paralyticis,  nullo  delectu  ,habito, 
utiliter  aut  tuto  adhiberi  certe  non  possunt. 
Etenim  juniores,  et  robusti,  non  tam  obnoxii 
sunt  his  morbis,  quam  pueri  infirmi,  et  effceti 
senes,  in  quibus  vires  nutriendx  sunt,  et  exci- 
tandx,  potius  quam  minuendx ; dum  multa 
sanguinis  profusio,  quemadmodum  in  submer- 
sis  fieri  dicitur,  omnes  naturx  conStus  reprimit, 
et  tenues  vitx  reliquias  penitus  extinguit.  Quod 
si  consulamus  experientiam,  hxc,  quantum  pos- 
sum judicare,  testatur  copiosas  sanguinis  missi- 
ones  sxpe  nocuisse,  easque  in  non  paucis  asgro- 
tis  tutius  fuisse  prxtermissas. 

Nonnullis  persuasum  est  apoplexias  omnes 
initium  habere  a nimio  sanguine,  qui  venis  et 
arteriis  distends,  vel  ruptis,  cerebrum  compri- 
mit ; neque  aliam  quamlibet  hujus  morbi  cau- 
sam  admittunt.  Attamen  huic  opinioni  parum 
favet  infirma,  ac  perdita  valetudo  plerorumque 
in  quos  afiectus  apoplectici  incidunt.  Turn 

quoque  multa  venena  nervorum  vires  pertur- 
bant,  aut  abolent,  eodem  prorsus  modo  ac  apo- 
plexia ; quorum  tamen  efFectus  a sanguine 
cerebrum  comprimente  proficisci  vix  possunt. 
Potest  quidem  apoplexia  interdum  fieri  ex  ar- 
teria  aut  vena  in  cerebro  rupta ; verum  non 
video  qui  fieri  possit  ut  homo  ex  isto  casu  non 
moriatur ; et  tamen  novimus  perpaucas  apo- 
plexias  illico  fuisse  mortiferas. 

Si  nonnullos  audiamus,  febris  haud  mediocri- 
ter  prodest  paralyticis,  quam  igitur  vel  gaudent 
invenire,  vel  student  excitare.  Huic  certe  doc- 
trinse  parum  convenit  cum  illorum  placitis,  qui 
omnem  horum  morborum  curationem  in  pur- 
gatione  alvi,  et  sanguinis  missione  contineri  opi- 
nantur.  Sed,  ut  verum  fatear,  jam  diu  est  quod 
usus  mihi  ex  animo  delevit  hanc  opinio'nem'de 
febris  utilitate;  neque  enim  hie,  nec  alibi  us- 
quam,  febris  utilis  visa  est.  Quo  magis  segrotus 
febricitat,  eo  semper  gravius  est  malum,  cujus- 
cunque  id  generis  sit,  sive  extrinsecus,  seu  intus 
in  corpore  latens : et  quo  magis  naturaliter  ordi- 
natur  arteriarum  motus,  eo  res  erunt  meliores. 

Arthritis  paralysi  superveniens  ne  minimum 
adjuvit,sed  miseredelusit  spem  segrotorum,  qui 
nescio  quid  magnum  ex  ejus  adventu  sibi  polli- 
citi  fuerant.  Nemini  autem  mirum  videri  debet; 

arthritidem,  quse  ssepe  gignit  apoplectica  mala, 
eorundem  remedium  non  esse. 

In  nulla  hujus  morbi  specie  vomitum  elicere 
oportet  per  vehementius  medicamentum  quam 
aquam  ex  carduo  benedicto ; atque  haec  turn  so- 
lum expedit,  cum  nausea  aegrum  fatiget : tunc 
enim  ejus  beneficio  nausea  discutietur,  et  quic- 
quid  ventriculum  gravabat,  summovebitur. 
Medicamentum  leniter  purgans,  vel,  ubi  hoc  de- 
vorari  non  potest,  aliquid  infusum  in  alvum 
proderit  intestina  exinaniendo,  pariterque  ex- 
citando.  Medicamenta  autem  valentiora  sunt 
aliena.  Emplastra  cantharidis  super  caput, 
scapulas,  artusque  resolutos,  imponenda  sunt. 

Ubi  facultas  devorandi  restituta  fuit,  vel  nun- 
quam  amissa,  opitulantur  ilia  remedia,  quse  vires 
languenti  corpori  reddant,  quale  est  quod  reci- 
pit  olei  cinnamomi,  vel  caryophyllorum,  gut- 
tam  unam  cum  tantillo  sacchari  tritam,  decocti 
vel  infusi  corticis  Peruviani  sequiunciam,  spiri- 
tus  lavendulae  compositi  drachmam,  quod  etiam 
dandum  est  quarta  quaque  hora.  Moschus  quo- 
que,  et  radix  valerianse  sylvestris,  et  camphora 
laudantur,  tan  quam  quae  proprie  nervis  arnica 
sunt,  quorum  motus  languidos  excitant,  et  in- 
ordinatos  moderantur.  Radix  valerianae  saepe 
data  est  sine  quovis  evidente  efFectu ; cognovi 


303 


tamen  nonnullos,  quorum  ammos  semper  red- 
didit mire  agitatos ; ut  clare  pateret  earn  nequa- 
quam  esse  fatuam,  et  omni  potestate  destitutam. 
Prasterea  feles  odore  ejus  admodum  delectantur, 
et  tandem  quasi  mente  motae  in  ludos  abnor- 
mes  aguntur.  Feles  autem  promtissime  sen- 
tiunt  vim  earum  rerum  quae  nervos  vehementer 
movent ; et  nescio  an  sit  ullum  animal  paris 
magnitudinis,  in  quod  tantos  effectus  edunt  ve- 
nenatse  barbararum  gentium  sagittae,  nicotiana, 
opium,  spiritus  vini,  et  caetera  hujus  generis 
venena. 

Postquam  impetus  morbi  transient,  et  aeger 
haud  amplius  in  aperto  periculo  versetur,  opera 
dandaestut  reliquiae  ejus  dissipentur,  et  aeger  a 
nova  accessione  securus  prsestetur.  Quern  ad 
finem  quidam  putant  plurimum  conferre  aquas 
Bathonicas.  Medici  autem  de  hac  re  inter  se 
dissentiunt : cum  enim  usus  harum  aquarum 
aliis  videtur  esse  praesens  paralyticorum  praesi- 
dium  ; alii  sine  ulla  dubitatione  declarant  eo 
ipso  modo  homines  ex  paralyticis  fieri  apoplec-. 
ticos.  Quantum  egomet  usu  didici,  Bathonia 
quidem  his  xgrotis  neque  prodest,  neque  nocet. 
Alii  dum  illic  vivunt  paulatim  recreantur  ; alii 
nova  accessione  correpti  pereunt : prorsus  uti 
factum  fuisset  quovis  alio  loco.  Quamobrem, 

nequeo  suadere  iter  ad  Bathoniarti;  quod  si  illud 
ab  asgris  ipsis,  vel  ab  eorum  propinquis  expeta- 
tur,  per  me  licet  eant.  Lavatio  frigida  vix  am- 
pliorem  commendationem  meretur.  Novi  bene 
multos  qui  ex  paralysi  emergentes  sperarunt  se 
inventuros  esse  remedium  ad  vertiginem,  et 
debilitatem,  atque  alia  mala  ex  hac  valetudine 
orta,  si  in  mare  descenderent.  Et  quidam,  ut 
ipsis  videbatur, levati  sunt:  aliorum  valetudo  in 
pejus  ruensfrigidae  imputataest.  Veriorforsitan 
sententia  esset,  hanc  neque  nocuisse,  nec  mul- 
tum  profuisse.  Medici  igitur  qui  in  reprehen- 
sionis  periculum  incurrere  nolunt,  cavebunt 
a suadenda  lavatione  frigida,  cum  paralytici, 
quicquid  fecerint,  tarn  obnoxii  sunt  morbo  re- 
cidivo.  Quod  si  vel  inter  lavandum,  vel  brevi 
postea  fiat  nova  accessio,  in  illam  causam,  ut- 
. cunque  immerito,  omnis  culpa  conferetur. 

Somnus  est  imprimis  necessarius  ad  renovan- 
das  vires  animosque,  labore  et  curis  exhaustas; 
et  tamen  procul  dubio  hominem  opportuniorem 
reddit  omnibus  illis  affectibus,  qui  ex  nervorum 
infirmitate  oriri  existimantur ; in  quibus  quo- 
que  numeranda  est  apoplexia,  quae  saepe  per 
quietem  crescit,  vel  turn  primum  invadit.  Illos 
itaque  omnes  qui  in  his  morbis  sunt,  et  cu- 
piunt  amoliri  praesentia  mala,  vel  futura  prs- 

eavere,  oportet  abstinere  a nimio  somno  : op- 
timus  ejus  modus  erit,  qui  minimus  salva  vale- 
tudine  capi  potest. 

Exulceratione  ex  emplastris  sanata,  fonticu- 
lus  in  collo  fieri,  et  per  reliquam  vitam  servari 
debet.  Vertigo  levabitur  missis  sanguinis  sex 
unciis  per  cucurbitulas  al terms  mensibus  sca- 
pulis  admotas ; quse  sanguinis  detractio  bene 
fertur  ab  illis,  qui  venam  incidi  non  sustinent. 
Saepe  salutare  fuit  hoc  remedium;  turn  prseci- 
pue  in  foemina  nata  octo  et  sexaginta  annos, 
quam  vertigo  adeo  gravis  identidem  arripuerat, 
ut  illico  contideret,  et  in  stimmo  apoplexise  peri-- 
culo  versaretur.  Hoc  demum  vitas  anno  coepit 
uti  cucurbitulis,  quae  deinde  admovebantur  sin- 
gulis sesquimensibus  usque  ad  annum  quintum 
et  octoge'simum,  quodecessit.  Nunquam  autem 
alii  opus  fuit  monitore  : etenim  si  forte  paucos 
dies  dilatum  esset  boc  remedium,  apertissime 
sentiebat  se  minus  recte  valere,  atque  ejus  desi- 
derium  diutius  ferre  sine  periculo  non  posse. 
Hujus  beneficio  per  septendecim  postremos  vitse 
annos  vertigo  non  nisi  raro  et  lev-iter  reversa  est. 
Finem  autem  vitse  attulit  paralysis,  a qua,  tit 
mihi  videbatur,  cucurbitulse  earn  multos  annos 
securam  prsestiterant. 

Cum  juvenis  adhuc  essem,et  medicinam  ex 
libris  prsecipue  hausissem,  abhorrebam  ab  opio 

paraly ticis  dando.  Doctrina  enim,  veri  certe 
speciem  prse  se  ferens,  in  medicorum  scholis 
tradita,  rejicit  opium  tanquam  prorsus  alienum, 
ubi  languentes  et  semimortuos  nervos  cupimus 
excitare:  quippe  cujus  vis  omnis  cernitur  in 
refrsenando  et  consopiendo  vires  animales. 
Hanc  tamen  opinionem,  utcunque  speciosam, 
usus  mihi  ex  ammo  excussit.  Cognovi  enim 
segros,  qui  a paralysi  convalescentes  multum 
opii  sumserant,  et  deinde  sibi  indulserant  tinc- 
ture opii  guttas  triginta  singulis  noctibus  per 
haud  paucos  annos.  Hi  interea  bene  value- 
runt  ; et  si  opium  presidio  non  fuit,  at  certe 
non  obfuit  sanitati.  His  doctus  exemplis,  ubi 
jactatio  postulaverit,  paraly  ticis  sepe  dedi  opiata, 
cum  non  minore  fructu,  quam  in  alia  quavi9 
, egritudine*. 

Quantum  valeat  electricitas  ad  paralysin  sa- 
nandam,  nondum  usu  satis  compertum  habeo; 
hec  tamen  procul  dubio  aliquam  vim  in  nervos 
exercet. 

i 

Inter  febris  intermittentis  signa  semel  atque 
iterum  vidi  mala  quedam  paralytica ; verum 
hec  omnia,  simul  cum  febre,  cortici  Peruviano 
cesserunt. 

* M.  Chapelain,  modecin  de  Montpellier,  avoit  gueri  un 
homme  en  apoplexie  par  un  grain  de  laudanum.  Ac.  R.  Sc. 
1703  Hist.  p.  57. 

Historic,  Fee, mince  Cataleptic^ 

T)ie  Junii  c2Qt0 , anno  1764.  In  nosocomio 
S.  Thomse  vidi  feetninam  sex  et  triginta  annos 

natam,  accessione  cataleptica  congelatam.  Pul- 
sus erat  plane  naturalis.  Placide  spirabat.  Aspec- 
tus  oris  erat,  qualis  illorum  qui  iiitentis  ocu- 
lis  etimmotis  palpebris  aliquid  contemplantur ; 
non  qualis  moribundorum,  aut  segrotantium, 
aut  cum  dolore  aliquo  aut  moestitia  conflictan- 
tium.  Omnia  membra  istum  situm  servabant, 
quern  astantes  cuique  dedissent,  utcunque  in- 
commodum.  Extendi  brac.hium,  et  vidi  illud 
extentum  permanere  in  tertiam  horse  partem : 
audivi  id  antea  ita  permansisse  ultra  horam ; 
quod  vix  quisquam  sanus  facere  valeret.  Immo 
fertur  extenta  manu  septem  librarum  pondus 
sustinuisse.  Si  aegra  in  rectum  constituta  fuisset, 
recta  maneret ; neque  levi  impulsu  concideret. 
Sedenti  ambo  crura  extenta  sunt,  et  a terra 
sublata,  quge  in  hoc  situ  incommodo  restabant, 
quasi  ex  argilla  sequaci  aut  cera  facta  fuissent. 
Os  clausum  est,  neque  ulla  vi  potui  maxillas 
diducere.  Palpebrse  apertse  fuerunt ; aut  si  vi 
clauderentur,  cessante  hac  vi,  illico  diductae 
sunt.  Nictavit,  sed  levissime,  ubi  digitus  oculo 
repente  admoveretur ; semper  alias  palpebrse 
immotse  fuerunt.  NAdmota  candela  pupilla 
oculi  sese  contraxit.  Vi  compressis  naribus, 

post  nisum  aliquem,  et  quasi  luctam,  labra  aper- 
ta  sunt  ad  spiritual  transmittendum.  Audivi 
illam  hoc  morbo  impeditam  fuisse  per  aliquot 
menses.  Mane  et  vespcre  fere  quotidie  redi- 
bant  accessiones,  et  manebant  modo  horam, 
modo  tres  horas  ; et  famula  alfirmavit  quandam 
duodecim  horas  perseverasse.  Morbus  repente 
solebat  invadere,  nullo  signo  antecedente* 


Cap#  70. 

De  Dolorc  Pectoris . 

Pectus  saspe  fit  sedes  dolorum,  minus  qui- 
dem  periculosorum,  quam  quos  peripneumo- 
nia et  tabidi  experiuntur,  verum  admodum 
molestorum,.  cum  propter  vehementiam,  turn 
praecipue  propter  moram.  Etenim  in  quibus- 
dam  permanserunt  sex,  in  aliis  octoy  vel  novem, 
vel  quatuordecim  annos.  Non  defuerunt  exem- 
pla,  ubi  certum  habuerunt  circuitum,  singulis 
noctibus  revertentes ; aut  ubi  invicem  modo  hi, 
modo  capitis  dolores  vexarunt.  V arie  appellati 
sunt,  prout  ad  arthritidem,  rheumatismum,  aut 
distentionem  propius  accedere  existimati  sunt. 
Cum  autem  febre  prorsus  vacent,  nihil  est  quod 
aeger  ab  illis  metuat,  aut  vitas  suae,  aut  valetu- 
dini. 

Praesentis  doloris  molestia,  praesertim  si  noctu 

saeviat,  ct  somnos  abrumpat,  saepe  postulat  leniri 
exiguo  opii;  cui,  si  visum  fixer  it,  licebit  adji- 
cere  vel  pilulam  purgantem,  vel  calcem  anti- 
monii,  vel  gummi  foctidum.  Auxilio  fuit  parti 
dolenti  admovere  emplastrum  cantharidis  ses- 
quipollicis  amplitudine,  et  diutius  servare  exul- 
cerationem;  item  contegere  earn  partem  emplas- 
tro  cymini  amplo  per  mensem  integrum.  Quos- 
dam  etiam  juvit  linimentum  ammonite,  vel  sa- 
ponis,  bisquotidie  pectori  infricatum;  et  lavatio 
frigida,  sive  in  aqua  dulci,  sive  in  mari. 

Verum  dolores  pectoris  quos  supra  proposui 
sunt  leviculi : superest  alius,  qui  propter  condi- 
tiones  suas  minime  quotidianas,  turn  propter 
exitum  singularem,  paulo  fusius  exponi  mere- 
tur ; quo  pectus  adeo  angitur,  ut  non  immerito 
angina  pectoris  appellari  possit. 

Oui  hoc  morbo  tenentur,  occupari  solent 
inter  ambulanduni  (turn  maxime  si  per  accli- 
vem  locum  ambulent,  et  statim  post  cibum)  in- 
gratissimo  pectoris  angore,  vitse  extinctionem 
intentante,  siquidem  augeretur,  vel  persevera- 
ret.  Ouamprimum  autem  gradus  sistatur, 
totus  angor  momento  conquiescit. 

Initio  hujus  segritudinis  caetera  omnia  homi- 
nes valent ; et  seorsim  nulla  tenentur  spirandi 
difficultate,  a qua  hie  pectoris  angor  prorsus  est 
diversus.  Dolor  saepissime  pertinet  a pectore 

usque  ad  cubitum  lsvum.  Mares  praecipue 
tentantur  hoc  morbo,  qui  annum  quinquagesi- 
mum  excesserunt.  Sedes  ejus  estmodo  supre- 
ma  pars,  modo  media,  modo  ima  ossis  sterni, 
non  raro  tamen  inclinatior  ad  sinistrum,  quam 
ad  dextrurn  latus.  Arteriae  eorum,  qui  in  hoc 
dolore  sunt,  naturaliter  prorsus  moventur. 

Poscquam  haec  pestis  annum,  vel  diutius  in- 
hseserit,  non  adeo  protinus  quiescit  cum  aeger 
constitit ; turn  quoque  ipvadit  non  solum  am- 
bulantes,  sed  etiam  cubantes,  maxime  autem 
qui  in  sinistrum  latus  jacent,  et  proinde  saepe 
cogit  aegros  e lecto  surgere.  In  nonnullis,verum 
non  in  omnibus,  ubi  malum  inveceraverit,  an- 
gor  inducetur  vectione  in  curru,  aut  in  equo, 
item  devoratione,  tusse,  solutione  alvi,  loquela, 
aut  qualibet  mentis  perturbatione. 

Haec,  quam  modo  descripsi,  usitatissima  est 
morbi  facies.  In  nonnullis  vero  quaedam  varie- 
tates  inveniuntur.  Nam  non  solum  ambulan- 
tes,  sed  et  stantes,  et  sedentes,  et  expergiscen- 
tes  ex  somno,  correpti  sunt  hoc  malo;  quod 
porro  ad  dextrurn  pariter  ac  laevum  cubitum 
pertigit,  atque  etiam  usque  ad  manus;  sed  hoc 
rarius  evenit;  rarissimum  autem  est,  ut  bra- 
chiurn  simul  torpeat  et  tumeat. 

In  aegro  tino  aut  altero  dolor  permansit  ali- 
quot horas,  aut  eti^m  dies  j nimirum  cum  jam 

vetus  fuerit,  et  altius  in  corporis  habitn  inse- 
derit.  Memini  tamen  in  quodam  dolorem  vel 
prima  sua  accessione  totam  noctem  perseve- 
rasse. 

Crediderim  me  vidisse  non  pauciores  quam 
centum  hoc  morbo  segrotantes  ; in  quibus  nu- 
meravi  tres  foeminas,  et  unum  puerum  duode- 
cennem,  qui  aliquid  simile  hujus  afFectus  ex- 
perti  fuerant.  Caeteri  omnes  fuerunt  viri,  qui 
vel  prope  accedebant  ad  annum  quinquagesi- 
mum,  vel  eum  excesserant. 

Qui  ambulare  perseverarunt,  donee  angor 
quater,  aut  quinquies  reversus  esset,  iis  vomi- 
tus  interdum  excitatus  est. 

Vir  quidam  sexagesimum  annum  agens  coe- 
pit  inter  ambulandum  affligi  ingratissimo  sensu 
angoris  in.  brachio  sinistro : qui,  postquam  de- 
cern annos  molestus  fuisset,  tertia  aut  quarta 
quaque  nocte  invasit  cubantem,  adeo  ut  azger 
necesse  haberet  sedere  in  lecto  per  horam,  aut 
diutius,  priusquam  dolor  adeo  mitigaretur, 
ut  liceret  recubare.  Csetera  erat  sanissimus,  et 
valetudo  semper  fuerat  secunda ; pectus  autem 
nunquam  doluerat.  Hoc  malum,  si  sedem 
ejus  excipias,  per  omnia  referebat  anginam  pec- 
toris, eodem  modo  sensim  ingravescens,  et  iis- 
dem  omnibus  causis  exasperatum,  et  levatum. 

Porro  hie  vir,  cum  liaberet  quinque  et  septua- 
ginta  annos,  repentina  morte  periit. 

Hx  sunt  exceptiones,  et  varietates,  quas  inter 
segrotos  interdum  reperi,  aliquantulum  disc.e- 
dentes  ab  usitatiori  morbi  historia. 

Exitus  hujus  affectus  est  perquam  memora- 
bilis.  Oui  enim  eo  tenentur,  siquidem,  nullo 
casu  interveniente,  angina  pectoris  ad 
pervenerit,  omnes  repente  corruunt,  et  fere 
momento  pereunt,  Cujus  quidem  mortis  non 
obscuras  significations  dant  crebri  metus  deli- 
quii,  et  perceptiones  quasi  vitas  jamjam  defec- 
turas,  his  aegris  familiares. 

Angina  pectoris,  quantum  adhuc  illius  natu- 
ram  intellexi,  ad  distentionem,  non  autem  ad 
indammationem  videtur  pertinere. 

Nam,  primo,  subito  accedit,  et  recedit. 

Deinde,  longas  habet  et  integras  intjermissN 
ones. 

Turn,  non  contemnendam  opem  praebent; 
vinum,  et  potiones  meraciores,  et  opium. 

Turn,  perturbatione  animi  augetur. 

Turn,  multos  annos  molestaest  sine  alio  va- 

letudinis  detrimento. 

■ * 

Turn,  principio  non  excitatur  vectione  iia 
curru,  aut  in  equo,  ut  fieri  s.olet  ubi  scirrhus^ 
gut  indammatio  est. 

Turn  in  ipsa  accessione  pulsus  non  concL 
tatur. 

Postremo,  nonnullos  adoritur  post  primum 
somni  tempus  ; quod  in  morbis  §x  distentione 
frequens  est. 

Non  tamen  dissimulandum  est  me  ex  uno 
atque  altero  aadivissepus  et  sanguinemsubinde 
exscreatum  esse,  et  ab  ipsa  doloris  sede  visum 
esse  proficisci.  Porro  ex  uno,  qui  subito  eon- 
cidit,  et  extinctus  est,  odor  pessimus,  tanquam 
ex  rupta  vomica,  astantium  nares  feriebat. 

Inciso  cadavers  hominis,  qui  hoc  morbo 
subito  perierat,  expertissimus  anatomicus  nul- 
lum vitium  deprehendere  potuit  in  corde,  aut 
in  valvulis,  aut  in  arteriis,  venisve  vicinis,pr?eter 
exigua  rudimenta  ossea  in  aorta.  Neque  porro 
in  cerebro  ulla  morbi  indicia  reperta  sunt.  In 
hoc  autem  homine,  sicat  in  aliis  eodem  morbo 
peremtis,  sanguis  per  biduum  triduumve  post 
mortem  perstitit  esse  Hindus,  neque  in  partes 
crassas  tenuesque  divisus  est,  verum  lentua 
fuit,  tanquam  cremor  lactis.  Hinc  factum  est, 
ut  ex  vena  quae  paulo  ante  mortem,  vel  forsitan 
paulo  post  earn  aperta  est,  sanguis  non  ces-r 
saverit  distillate,  quamdiu  cadaver  fuit  inhu- 
matum. 

Quod  attinet  ad  remedia  hujus  afFectus,  pa- 
rum  aut  nihil  habeo  quod  praecipiam ; neque 

sane  sperari  potest  nos  multum  profecissc  ad 
sanandum  morbum,  qui  vix  adhuc  locum,  aut 
nomen  in  medicorum  libris  invenit.  Ouies,  et 
tepor,  et  spiritus  vini,  aegrotos  fere  deficienteS 
recreant,  et  angorem,  ubi  diutius  manet,  discu- 
tiunt.  Opium  hora  somni  datum  impedit  ne 
morbus  noctu  invadat.  Memini  unum  ex  his 
jegris  laborem  sibi  knperasse  dividendi  serra 
ligna  per  semihoram  quotidie,  et  tantum  non 
sanatum  fuisse.  Unicuni  vidi,  in  quo  hoc 
malum  sponte  sua  finitum  est.  Sanguinis  mis- 
sio,  vomitus,  et  purgantia,  mihi  visa  sunt 
alien  a. 

Recens  scriptor  itineris  per  Alpes  facti  base 
liabet:  “ Oui  Alpes  scandunt,  cum  jam  perve- 
“ nerint  ad  loca,  quorum  altitudo  maris  super- 
“ ficiem  prope  ter  mille  passus  superat,  eos 
“ saepe  occupat  ingratissimus  sensus  quasi  lassi- 
tudinis,  adeo  ut  prorsus  non  valeant  quatuor 
u amplius  passus  ambulare  ; et  si  pedem  pro- 
<c  ferre  contendant,  conti nuo  anima  deficiat. 
“ Sin  gradus  sistatur  modo  vigesimam  horse 
u partem,  qua m vis  non  consederint,  omnis  iste 
“ vitae  deficientis  sensus  transit,  et  vires  redin- 
tegrantur  A”  His  certe  non  mediocris  inter- 
cedit  similitudo  cum  afFectu  de  quo  sermo  est. 

* Saussure,  Voyages  dans  les  Alpes,  tome  i.  p.  4S2. 

Callus  Aureliamus,  solus  quantum  scio  antiquorum,  pnuca  ha- 

Cap.  71. 

Dc  Morbo  Pediculari. 

Die  August!  23i0,  anno  1762.  Hodie  mild 
narravitEdwardus  Wilmot  Baronettus  sevidisse 
virum  morbo  pediculari  implicitum.  Tumores 
exigui  sparsi  erant  per  cutem,  in  quibus  motus 
quidam  facile  cernebatur,  et  ingens  erat  pru- 
rigo. Ubi  acu  aperti  fuissent,  inventi  sunt 
pleni  pediculis,  per  omnia  referentibus  pedi- 
culos  vulgares,  nisi  quod  albiores  erant.  Doc- 
tor Wilmot  extrinsecus  admoveri  jussit  medica- 
mentum  quod  habuit  spiritus  vini,  olei  terebin- 
thinse  rectificati,  singulorum  uncias  quatuor, 
camphorae  drachmas  sex. 

Augusti  24t0.  Idem  medicus  hodie  retulit 
omnes  pediculos  fuisse  necatos  attactu  hujus 
liquoris,  et  omnem  pruriginem  fuisse  sublatam. 


Cap.  72. 

De  Phthisi  Pulmonis. 

\ 

Si  qua  fides  rationi  mortuorum,  quae  Lon- 
dini  quotannis  vulgatur,  tabes  in  ilia  urbe  longe 

bet  quas  ad  hunc  morbum  pertinere  videutur  : “ Erasistratus  me- 
“ morat  paralyseos  genus,  et  paradoxon  appellat,  quo  ambulantes 
“ repente  sistuntur,  utambulare  non  possint,  et  turn  rursum  am- 
**■  bulare  sinuntur.’’  Chron.  lib.  ii.  c.  i.  p.  348.  Ed.  Amman , 

maxim  as  strages  edit;  quarta  enim  pars  homi- 
num,  qui  ad  advdtam  astatem  perveniunt,  ilia 
•feruntur  perire.  Veruntamen  horum  omnium 
mors  phthisi  pulmonis  nequaquam  est  impu- 
tanda.  Ouotquot  enim  cum  obscuro,  aut  pro- 
broso  morbo  diu  conflictati,  tandem  made 
confecti  sunt,  in  numerum  phthisicorum  refe- 
runtur,  quanquam  pulmones  omni  vitio  ca- 
ruissent.  . 

Phthisis  pulmonum  fere  incipit  a tussicula 
arida,  quse,  cum  videtur  parvi  interesse,  negli- 
gitur,  donee  spatium  habuit  aliquod,  et  paulatim 
aucta  periculi  metum  incutere  coepit.  Hujus- 
modi  tussis  duravit  aliquot  annos  sine  aliis 
malis  ; immo  interdum  penitus  conquievit,  et 
post  intermissiones  modo  breviores,  modo  lon- 
giores,  reversa  est.  iEger  autem,  postquam 
inter  spem  metumque  diutius  traxit,  tandem 
novorum  malorum  accessione  infestatur  ; qux 
quoque  interdum  ipsum  primum  tussis  adven- 
tum  prope  sequuntur.  Hsec  autem  sunt,  spi- 
ritus  creber,  raucitas,  fastidium,  macies,  debi- 
litas, dolores  pectoris,  sudores  effusi  per  qui- 
etem,  sputa  cruenta  et  purulenta,  horrores,  et 
postea  calores,  ardores  faciei,  manuum,  et  pe- 
dum, pulsuum  numerus  superans  nonaginta  in 
sexagesima  horse  parte,  crurum  tumor,  et  men- 
strua in  feeminis  suppressa.  Calculus  exiguus 


317 


interduin  extussitus  est;  et  cum  ad  ultima  ven~- 
turn  est,  sxpe  supervenit  alvus  fusa,  quse  tenues 
virium  vit-seque  reliquias  prsecipitat. 

Sputum  cruentum  nonnunquam  fuit  pri-* 
mum  incipientis  morbi  indicium : attamen  hoc, 
tibi  solum  reperitur  sine  quo-vis  alio  malo,  plus 
interduin  terroris,  quam  periculi  adfert,  etiam 
ubi  cruor  certissime  ex  ipsis  pulmonibus  effiux- 
erit  2 notissimum  vero  est,  sputa  ssepe  sanguine 
tingi,  qui  a naribus,  gingivis,  aut  faucibus  di- 
stillaverit,  dum  pulmones  fuerint  integerrimi. 
Verum  sanguis  exscreatus,  siquidem  alia  tabis 
signa  non  defuerint,  naturam  morbi  clarissime 
indicabit*.  Sputa  quoque  purulenta  vrx  ullum 
dubitandi  locum  relinquerent,  modo  pus  ab 
ulcere  manans  discerni  posset  ab  humore  puru- 
lento  qui  ex  membrana  infiammata  effunditur. 
Sed  in  hac  re  error  non  semper  vitafi'  potest  j 
et  cognovi  expertos  et  sagaces  medicos  falsos 
fuisse, 

Signa  morbi  periculosissima  sunt  spiritus  cre- 
ber,  et  motus  arteriarum  concitatus.  Vidi  Co- 
bem  mortiferam,  ubi  pulmones  inventi  sunt 
penitus  corrupti,  et  tamen  per  totam  segrota- 
tionem  sanguis  nullus  exscreatus  erat,  nullus 
fuerat  pectoris  dolor,  neque  ulla  difficultas  in 
utrumlibat  latus  cubandi. 

* De  Sputis  cruentk  vide*  qua*  infra  praeccpla  sunt  cap.  81, 

OmneS  alias  phthiseos  notas,  prsetef  Sputa 
cruenta  et  purulenta,  memini  me  vidisse  in  mu- 
liere,  in  qua  glandulse  mesenterii  post  mortem 
repertse  sunt  scirrhosas,  et  pulmones  integri 
fuerunt.  Huj  usmodi  exempla  sunt  quidcm  tam 
rara,  ut  haud  multum  dubitare  liceat  de  vitio 
pulmonis,  ubi  cetera  signa  fuerint,  licet  hasc 
duo  desiderentur. 

Tabes  inillis  morbis  numeratur,  qui  a paren- 
tibus  procul  omni  dubio  saepe  derivati,  raro 
tamen  se  produnt  ante  pubertatem.  Ab  hoc 
tempore  ad  annum  trigesimum  praecipue  pes- 
tifera  est.  Sed  nonnulli  jam  quadragenarii  ea 
coeperunt  occupari,  et  perierunt  postquam  cum 
signis  hujus  morbi  consuetis  quatuor  vel  quin- 
que  annos  conflictati  fuerant.  Alios  tussis  fati- 
gavit  amplius  viginti  annos,  qui  tandem  quin- 
quagenarii  facti  vera  phthisi  pulmonis,  cujus 
omnia  signa  prce  se  tulerunt,  mortui  sunt.  Usi- 
tatior  quidem  exitus  est,  ut  quos  juvenes  et 
adultos  longa  tussis  vexaverit,  eos  in  senectute 
reddat  asthmaticos.  Fieri  potest  ut  morbilli  gra- 
viores,  vel  peripneumonia,  vel  tussis  convul- 
siva,  vel  alia  adversa  valetudo,  latentia  tabis  se- 
rnina  excitent,  vel  etiam  gignant,  tam  in  ul- 
tima senectute,  quam  in  pueritia;  cujus  rei  ex- 
empla ubique  obvia  sunt. 

Illi  maxime  objiciuntur  phthisi  pulmonum. 

qui  parentibus  tabidis  nati  sint,  aut  qui  in  state 
puerili  occupati  fuerint  glandulis  lymphaticis 
tumidis  et  induratis.  Corporis  animalis  leges 
nondum  satis  nobis  perspects  sunt,  ut  dicere 
possimus,  quare  glanduls  maxillarum,  colli, 
axillarum,  inguinis,  et  mesenterii,  ad  vitia 
prons  sint  in  pueritia;  et  quare  in  juvenibus  et 
adultis  gland  uls  pulmonum  sint  morbis  oppor- 
tuniores ; dum  inclinata  state  glanduls  mam- 
marum  et  uteri  in  foeminis,  in  viris  autem 
prostata,  et  in  ulrisque  viscera  abdominis  prs- 
cipue  laborent.  Mulieribus  tabidis  graviditas 
videtur  tussim,  et  reliqua  phthiseos  mala  prope- 
rare,  qus  in  dies  singulos  intenduntur  usque 
ad  partum  ; perdurant  enim  tamdiu,  et  deinde 
brevi  moriuntur. 

Qusnam  sit  natura  tussis,  et  quid  in  ea  peri- 
culi,  nullo  alio  indicio  clarius  significatur, 
quam  arteriarum  pulsu.  Nam  gravis  tussis, 
siquidem  ills  tarde  moventur,  non  impediet 
quo  minus  sger  sit  in  bona  spe : levis  autem 
cum  pulsu  concitato  haudquaquam  vacabit  pe- 
riculo.  Juvenis  octodecim  annos  natus  bien- 
nium emacuerat,  tussi,  sputis  cruentis,  difficul- 
tate  spirandi,  vomitu,  doloribus  pectoris,  et 
sudoribus  nocturnis  occupatus : pulsus  interea 
erat  vix,  aut  ne  vix,  justo  concitatior : atque 
illi  valetudo  intra  tres  annos  in  i n term  cate  m 

t’estituta  est.  Neque  hoc  est  unicum  hujus  fei 
exemplum,  quod  mihi  contigit  videre.  Sani- 
. tatem  his  aegris  redditam  tribuerim  non  tam 
medicamentorum  auxilio,  quam  constitution! 
corporis  firm?,  qua;  a parentibus  tabidis  non 
derivata  fuit,  neque  str  umosa  labe  inquinata  i 
itaque  morbus  illis  accidens,  vix  discrepat  a 
vulnere  sani  hominis  pulmoni  inflicto ; quod, 
quanquam  multa  phthiseos  mala  accesserint, 
posse  tamen  ad  integram  sanitatem  venire  usu 
didicimus.  Sic  quoque  in  gravi  peripneumonia* 
inflammatio  pulmonis,  et  tussis,  et  sputa  cru- 
enta,  non  impediunt  ne  aegroti  ex  tam  ancipiti 
morbo  assurgant,  et  prorsus  convalescant. 

Phthisin  contagione  cum  aliis  communicari 
posse,  nonnullis  Europe  gentibus  persuasis- 
simum  est;  verum  Britanni  vix  unquam  sibi 
cavent  a consuetudine  tabidorum,  sive  quod 
isti  opinioni  fidem  non  habent,  seu  quod  hujus- 
modi  cogitatio  nunquam  eorum  animos  subiit. 
Ouid  in  hac  re  verum  sit,  viderint  alii : equi- 
dem  nondum  usu  magistro  eo  progressus  sum, 
tit  aliquid  cefti  de  ea  mecum  statuere  potuerim: 
fateor  autem  me  vidisse  nonnullos  tabe  pereun- 
tes,  quorum  morbus  non  aliud  probabilius  ha- 
buit  initium,  quam  quod  assidue  una  fuissent, 
aut  etiam  dormiissent  cum  tabidis. 

Quanquam  hie  morbus  quotidie  nascatur,  et 


321 


omnis  generis  remedia  tentata  sint,  quae  vel 
ratio,  vel  temeritas,  vel  spes,  vel  desperatio, 
vel  superstitio  potuerint  excogitare,  tamen  pa- 
rum  profecimus  in  sananda  vera  pulmonis 
phthisi.  Neque  mirum  videri  debet  pulmo- 
nem  tabidum  a parentibus  acceptum,  aut  ubi 
corpus  strumos9  vitio  contaminatum  est,  segre, 
vel  non  omnino  cedere  medicinas.  Guam- 
obrem  ea  remedia  fere  sola  his  aegris  succur- 
rent,  quae  poterunt  importuna  quaedam  mala 
phthisi  saepe  accedentia  levare,  unde  si  vita 
non  fiat  longior,  morbus  saltern  sit  tolerabilior. 
Lac  asininum  suavem  tabidis  cibum  prsebet, 
qui  febris  hecticse  calorem  temperat,  et  corpus 
viresque  amissas  reparat.  Acidum  vitriolicum 
dilutum  decocto  corticis  Peruviani  instillatum 
prsesens  est  remedium  nocturni  sudoris,  et, 
quantum  mihi  visum  est,  tuto  dari  potest  quo- 
libet  morbi  tempore.  Spiritus  angustia  non 
debet  impedire  ne  seger  utatur  hoc  remedio,  vel 
etiam  opio,  quod  tussim  praster  omnia  alia 
medicamenta  compescit,  et,  si  detur  cubituro, 
efficit  ne  diem  tsedii  plenum  vigilia  nocturna 
sequatur.  Urgens  dolor  lateris  postulat  detrac- 
tionem  quinque  unciarum  sanguinis,  et  huic 
plerumque  cedit.  Ouod  si  dolor  hebes  sit,  et 
diuturnitate  sua  potius,  quam  vehementia  fa- 
tiget,  emplastrum  cantharidis  parvum  super 


ipsum  locum  impositum  satis  efficax  remedium 
erit.  Alvo  fusae  supervenienti  raro  non  mede- 
buntur  tincturae  opii  guttae  tres  post  singulas 
dejectiones  sumtae.  Ad  raucitatem,  crurum 
tumorem,  aut  menstrua  suppressa,  nihil  opus 
est  remediis,  cum  haec  semper  fiant  in  morbo 
pulmonis  tracheaeque,  et  in  extenuato  exhaus- 
toque  corpore,  et  proinde  ante  summoveri  non 
possint,  quam  ipse  morbus  fuerit  sanatus.  Fe- 
bris  et  inflammatio  adeo  graves  esse  possunt,  ut 
non  nisi  sanguinis  missione  solvendae  sint;  ve- 
rum  crebrae  sanguinis  detractiones,  quantumvis 
exiguae,  tabidis  videntur  nocere,  et  ruentes  eo- 
rum  vires  praecipitare. 

Incisis  phthisicorum  cadaveribus  vidi  pul- 
monem  refertum  glandulis  tumefactis,  quarum 
aliae  inflammatae  erant,  alias  suppurate,  aut 
etiam  ruptae.  Quae,  quanquam  haud  multum 
discedere  videntur  a strumosis  tumoribus  glan- 
dularum  lymphaticarum  in  collo,  aliisque  par- 
tibus  exterioribus,  longe  tamen  sunt  periculo- 
siores ; quoniam  pulmonis  officium  est  ad  vi- 
tam  tarn  necessarium,  ut  gravem  injuriam  sub- 
ire  sine  summo  discrimine  non  possit. 

Remedia  strumosorum  malorum  multa  nobis 
a majoribus  tradita  fuerunt,  quae  omnia  usus 
adeo  parum  comprobavit,  ut  verear  tie  adhuc 
desideretur  medicamentum  quod  tumores  pub 

inonis  vel  nascentes  discutiat,  vel  sanet  suppu- 
ratos,  vel  impediat  quo  minus  novi  subnas- 
cantur.  Quamobrem  in  hoc  morbo,  sicut  in 
aliis  omnibus,  quorum  certa  remedia  nondum 
inventa  sunt,  aeger  contentus  esse  debet  iis  prae- 
Ceptis,  quae  docent,  qualis  vitae  victusque  ratio 
fugienda  sit,  qualisque  eligenda,  ut  totius  corpo- 
ris valetudini  quam  optime  consulatur.  Ouippe 
his  rite  institutis,  vis  ilia  sui  conservatrix  omni- 
bus animantibus  innata  maxime  vigebit,  et  pul- 
moni  laboranti  felicissime  subveniet.  Neque 
debet  quisquam  desperate  de  bono  hujus  cura- 
tionis  exitu.  Mammae  mulierum,  perinde  ac 
pulmo,  glandulis  plenae  sunt,  neque  scio  an 
facilius  saneiitur,  ubi  induruerint  in  tubercula 
scirrhosa  ; attamen  haec,  nihil  non  mali  mini- 
tantia,  vidi,  dolore  sensim  mitigato,  tandem 
conquiescere,  aut  etiam  penitus  discuti ; et  per 
vires  corporis  naturales,  victumque  salutarem, 
morbus  vel  funditus  sublatus  fuit,  vel  omni  fa- 
cultate  nocendi  spoliatus.  Idem  obtinere  posse 
in  pulmonis  quoque  tuberculis  scirrhosis  veri 
haudquaquam  dissimile  est.  Etenim  nonnulli 
juvenes  neque  pauca,  nec  levia  phthiseos  indh 
cia  experti,  restituti  fuerunt,  et  ad  senectutem 
incolumes  pervenerunt.  Ouidam  adolescens 
sedecim  annos  natus  per  multos  menses  con- 
flictatus  est  cum  phthisi  pulmonis;  et  cum  jam 

ad  ultima,  ut  videbatur,  ventum  esset,  magna 
copia  puris  erumpente  fere  suffocatus  est ; sed 
post  paucos  dies  exscreata  tunica  unde  id  efflux- 
erat,  vires  et  corpus  brevi  recollegit,  athlcticeque 
valuit,  et  robustus  senex  factus  est,  auctus  mul- 
tis  liberis  et  nepotibus  bene  valentibus.  Atta- 
men  levi  quacunque  de  causa  tussi  oppojtunus 
erat,  et  ssepiuscule  quotannis  cruenti  aliquid 
exscreavit.  Summits  etiam  ille  medicus  Ed- 
wardus  Wilmot,  cum  nondum  vigesimum  com- 
plevisset  annum,  tabe  adeo  graviter  aegrotabat, 
ut,  quod  ipse  mihi  narravit,  non  solum  pro- 
pinqui,  sed  etiam  expertissimi  medici  de  salute 
ejus  desperarent ; vixit  tamen,  viguitque  nona- 
gesimum  annum  egressus.  Ouotidianum  est  ut 
mala  phthisica  leniantur,  vel  conquiescant,  per 
totam  estatem,  vel  etiam  per  paucos  annos;  et 
deindefrigore  saeviente,  auttemperantie  legibus 
parum  servatis,  revertantur,  et  brevi  hominem 
necent.  Ouod  si  haec  irritamenta  solicite  fuis- 
sent  vitata,  non  video  cur  morbus  per  totam 
vitam  non  siluisset.  Ouam  rem  non  medio- 
criter  confirmat  liistoria  cujusdam  tabe  heredi- 
taria occupati ; qui  in  regionem  tepidiorem 
profectus  convaluit,  et  viginti  annos  sanus  vixit, 
neque  scio  an  morbus  unquam  redierit. 

Optime  provisum  est,  ut  quae  partes  corporis 
ad  vitam  necessarian,  vel  summopere  utiles 

sunt,  eae  modo  valde  amplae  factae  sint,  modo 
duplices,  ita  ut  si  ex  his  una,  vel  pars  aliqua, 
casu  morbove  laedatur,  supersit  tamen  quantum, 
ad  usus  nostros  non  male  suppeditet.  Hujus 
providi  benevolique  consilii  exemplum  habe- 
mus  in  pulmone  : qui  cum  in  partes  duas  fere 
aequalfcs  dividatur,  altera  extenuari,  et  fere  in 
nihilum  redigi  potest,  et  altera  simul  haud  medi- 
ocriter  labefactari ; quod  patuit  incisis  tabido- 
rum  cadaveribus,  et  factum  fuisse  credibile  est 
aliquamdiupriusquam  morerentur.  Multi  quo- 
que  tussiunt,  et  vehementer  spirant,  et  subinde 
cruorem  exspuunt,  per  totam  aetatem,  qui  non 
solum  vivunt,  sed  etiam  vita  fruuntur.  Unde 
credibile  fit  vitam  posse  constare,  atque  etiam 
valetudinem  non  magnopere  perturbari,  licet 
bona  pars  pulmonis  aut  inutilis  facta  fuerit,  aut 
perierit.  Itaque  postquam  tubercula  strumosa 

pulmonem  vitiaverint,partesque  nonnullas  cum 
aliis  conglutinaverint,  quasdam  etiam  penitus 
absumserint ; homo  tamen  vivere,  et  non  in- 
commode valere  posset,  modo  daretur  reme- 
dium, quod  morbum  intra  certos  fines  conti- 
neret.  Phthisis,  quae  ex  labe  Venerea  orta  est, 
saepe  gravissimas  noxas  intulit,  et  vitam  in  pro- 
pinquum  discrimen  adduxit ; adhibito  tamen 
proprio  istius  veneni  remedio,  asger  praster  om- 
nium spem  convaluit,  quanquam  pulmo  omnia 

tulerit  signa  vitii  non  levioris,  qnam  quod  fac- 
tum est  in  deplorata  tabe  strumosa.  Posteris 
utinam  ad  virus  strumosumaeque  certum  reme- 
dium aut  det  ratio,  aut  fors  objiciat.  lnterea 
multa  sunt,  quse  tabidum  de  salute  desperare 
vetant ; modo  victus  ratio  bene  constituatur,  et 
solicite  vitentur  qusecunque  aut  vires  corpori 
demant,  aut  morbo  addant. 

Frigus  asperum,  et  venti  brumales,  valentis- 
simos  pulmones  tentant,  et  tusses  movent ; 
ideoque  summopere  vitanda  sunt  ab  iis,  quo- 
rum pulmones  sunt  infirmiores.  Nonnihil  ju- 
vabit  amictus  tepidior,  qualis  est  vestis  interior 
lanea ; utilissimum  autem,  si  fieri  potest,  ex 
frigido  in  mitius  coelum  transire.  Tabido  pras- 
ter  omnia  loca  convenerit  insula  haud  magna, 
in  qua  montes  nulli  excelsi  sunt,  quae  etiam 
procul  remota  est  a montibus  nivalibus  aliarum 
terrarum,  et  cujus  denique  ea  est  temperies,  ut 
mercurius  in  thermometro  Fahrenheitano  raro 
excedat  gradumnonagesimum,aut  infra  sexage- 
simum  descendat.  Per  quatuor  sestivos  menses 
is  est  Britanhici  coeli  tepor,  ut  tabidus  frustra 
quaereret  aliud  sibi  convenientius.  Itaque  nemo 
Britannus  e pulmone  laborans  solum  vertere 
debet  a mense  Maio  usque  ad  Octobrem  ; per 
reliquos  menses  ire  juvabit  in  locum,  qualis 
modo  propositus  fuit.  Exercitationis  genus  illud 

eligendum  est,  quod  ipsi  aegro  maximam  ferat 
delectationem,  et  lassitudinem  minimam. 

Tabidum  oportet  imprimis  abstinere  a vino 
quocunque,  et  ab  omni  potione  meraciore, 
item,  quantum  commode  fieri  potest,  carnem 
cibo  subtrahere ; cum  vero  nonnullis  odiosa 
sint  quae  e terra  gignuntur,  aliquid  conce- 
dendum  est  sive  consuetudini,  sive  naturae,  ne 
forte  si  caro  ex  toto  sublata  sit,  vires  aegroti 
magis  minuantur,  quam  ipse  morbus.  Ouam- 
vis  enim  cibi  cupiditati  non  semper  indulgen- 
dum  sit ; tamen  segrotantium  vota  non  sunt 
nimis  severe  rejicienda,  aut  prorsus  negligenda. 
Potui  aptissima  erit  aqua  pura,  qualem  prae- 
bent  fontes  montis  Malvernensis,  vel  distillata. 
Qux  vero  copiam  magnam  habet  calcis,  et 
acidorum  mineralium,  veneno  pejus  est  vi-r 
tanda  ; cum  hujusmodi  aqua,  ut  mihi  videtur, 
corpori  praecipue  inimica  est,  glanduias  lym- 
pliaticas  impediendo,  et  exulcerando,  etiam  in 
adultis,et  qui  ab  omni  labe  strumosa  liberi  sunt. 
Porro  haec  vitia,  nisi  fallor,  vidi  aquae  purioris 
usu  discuti. 

Navigatio  longaa  quibusdam,  quos  curabam, 
tentata  fuit,  et,  ut  ipsis  videbatur,  non  sine 
morbi  levatione:  tamen  aliis  certe  parum  pro- 
fuit.  Tuta  quidem  semper  est;  neque  ausim 
jnajus  quicquam  ex  ilia  polliceri.  Nonnulli, 

qui  sanguinem  quotidie  exscreabant,  in  navi  fu- 
erunt  sesquimensem,  et  licet  nausea  summa 
fuisset,  et  vomitus  tota  via  nunquam  cessasset, 
tamen  sputa  cruenta  non  aucta  sunt. 

Sensus  nescio  quis  infaucibus,  tussimassidue 
movens,  interdum  est  admodum  molestus  ; et 
varia  remedia  excogitata  fuerunt  ad  hoc  im- 
portunum  malum  deliniendum;  sicut  uvse  pas- 
ses comestse,  et  lente  devoratas ; vel  aqua  ex  gly- 
cyrrhiza;  vel  humor  ejus  spissatus;  item  suc- 
cus  spissatus  sambuci,  aut  ribesiorum;  vel 
aqua  in  qua  semen  cydonii  decoctum  est,  cum 
syrupo  aliquo  jucundo  mista;  vel  mel  cum 
succo  limonis  ; vel  sacchari  frustum  tnctuai 
opii  camphorata  madefactum:  plurima  alia 
ejusdem  generis  sunt ; quibus  omnibus  parce 
utendum  est,  cum  breve  tantummodo  prxbeant 
auxilium,  sed  nihil  conferant  ad  morbi  sana^. 
tionem  ; et  quanquam  gustui  jucunda,  ventrh 
culo  tamen  parum  utilia  sint. 

Cap.  73. 

De  Colica  Pic  ton  um. 

Colic je  Pictonum  duse  videntur  species  esse ; 
quarum  alteram  recte  vocaveris  acutam,  alteram 
longam.  In  priore  dolor  ventriculi  et  viscerum 
subito  invadit,  et  vehementer  urget,  cum  alvo 

astrictissima,  et  interdum  cum  stupore,  vel 
amentia ; turn  stepe  desinit  in  resolutionem  ma- 
nuum,  vel  in  mortem.  Angor,  jactatio,  et  vi- 
gilia,  fatigant  tegrotos  haud  multo  minus,  quam 
ipse  dolor.  In  lecto  nunquam  conquiescunt, 
et  assidue  inambulant  ubi  a lecto  abstinere  pos- 
sunt.  Ad  haec  saepe  accedunt  dolores  univer- 
sorum  musculorum,  maxime  prope  scapulas, 
languor  summus,  singultus,  fastidium,  vomitus, 
et  umbilicus  intus  ad  viscera  retractus.  Deli- 
rium leve,  et  loquacitas  In  quibusdam  manent 
aliquantisper  postquam  impetus  morbi  trans- 
ient. 

In  longa  specie  alvus  non  semper  dura  est, 
turn  morbus  incipit  ab  hebete  dolore  viscerum, 
qui  modo  exiguus  est,  vel  nullus,  modo  fit  tan- 
tus,  quantus  in  hominem  maximus  cadere  po- 
test. Has  vehementes  accessiones  durarunt  vel 
paucos  dies,  vel  mensem,  item  redierunt  tertio 
vel  quarto  quoque  mense,  modo  per  annum, 
modo  per  decern  annos,  priusquam  manus  re- 
solutae  sunt.  Morbo  autem  crescente,  et  viri- 
bus  corporis  minutis,  accessiones  doloris  fiunt 
crebriores,  et  etiam  per  intermissiones  languor 
non  mediocris  manet.  Urgente  hac  colica  pul- 
sus opinione  minus  concitatur.  Purgata  alvo 
aeger  nonnihil  quidem,  sed  haud  multum  le- 

vari  se  sentit.  Ouidam  hoc  morbo  jam  jam 
perituri  visi  sunt,  qui  tamen  intra  triduum  in 
tantum  restituti  sunt,  ut  foras  exire  potuerint. 
Contigit  interdum,  ut  qui  colica  Pictonuin 
laborabant,  repentina  morte  perierint : siquidem 
vis  ilia  plumbi  venenata,  nervis  inimicissima, 
quse  manus  et  brachia  fere  semper  resolvit, 
interdum  cor  ipsum  invadat,  motumque  ejus, 
et  simul  vitam  subito  extinguat. 

Postquam  manus  paralyticse  factas  fuerunt, 
tarn  in  acuta,  quam  in  longa  specie,  assurgere 
consuevit  in  dorso  alterius,vel  utriusque  manus, 
prope  initium  ossiametacarpalismedii  digiti, tu- 
mor ad  nucis  parvas  magnitudinem,  sine  dolore, 
vel  colons  mutatione.  Verum  hoc  non  est  per- 
petuum.  Ubi  dolores  atrociores  finiti  sunt,  et 
paralysis  accessit,  obscurus  dolor  in  ventriculo 
remanet,  cum  vagis  doloribus  universi  corporis ; 
simul  cupiditas  cibi  languet,  et  non  raro  nausea 
est,  aut  vomitus.  Corpus  et  vires  sensim  amit- 
tuntur,  prascipue  vero  extenuatur  musculus  qui 
pollicem  adducit.  Paulo  ante  mortem  asgri 
delirant,  et  hunt  cxci.  Crura  ad  breve  tempus 
interdum  resolvuntur ; et  in  quibusdam,  sed 
perpaucis,  vidi  crura  haud  minus  quam  manus 
perenni  resolutione  occupata.  Inciso  cadavere 
hominis  hac  colica  peremti,  nullum  vitium  in- 

. tus  in  corpore  deprehensum  est,  quod  ad  liunc 
morbum  pertinere,  mortemque  inferre  potu- 
-isset. 

Plumbum  in  pulverem  comminutum,  vel  ex 
quovis  humore  liquatum,  procul  omni  dubio 
hunc  morbum  gignere  potest.  Acuta  species 
fortasse  nasciturubi  multumplumbi  intra  breve 
spatium  sumtum  fuerit : contra,  si  quis  parum 
-sumserit,  et  diutius  idem  facere  consueverit, 
turn  fit  morbus  longus.  Usus  ante  bis  mille 
annos  homines  docuerat  hanc  venenatam  plum- 
bi  facultatem ; et  quanquam  fuerit  suspicio  alias 
quoque  res  eadem  vi  prtcditas  esse,  nondum 
•tamen  certo  cognitam  et  exploratam  habemus 
quamlibet  aliam  hujus  morbi  causam.  Guam 
etiam  sententiam  video  placere  Georgio  Baker 
baronetto,  qui  doctissime  hujus  morbi  naturam 
■illustravit*.  Illud  vero  animadversione  dig- 
num,  quod  in  eadem  domo,  in  qua  etiam 
cuncti  eodem  victu  utuntur,  morbus  ssepe  unum 
aliquem  arripiat,  caeteris  omnibus  intactis.  Ex 
quo  tamen  evinci  non  potest  plumbum  non 
fuisse  in  culpa ; quoniam  idem  argumentum 
contra  causam  qualemcunque  extrinsecus  illa- 
tam  aeque  valeret.  Cum  vero  dici  vix  possit 
quantillum  hujus  metalli  morbo  gignendo  suf- 

ficiat ; inde  oritur  non  levis  difEcultas  investi- 
gandi  aditum  ejus  in  ventriculum.  Cerussae 
acetate  granatria  singulis  diebus  sumta  per  qua- 
tuor  ies,  initium  dederunt  alvo  astrictissimae, 
fastidio,  et  torminibus.  Colica  Pictonum,  tan- 
dem quidem  sanata,  sed  quae  diu  molesta  fue- 
rat,orta  est  ex  tincturae  Saturninae  guttis  triginta 
quotidie  sumtis  per  mensem ; plumbi  autem 
pondusinhis  guttis  triginta  vix  crediderim  ex- 
cedere  unum  granum  ; quae  tamen  res  aegre 
potest  certo  definiri.  Vasa  cuprea  vix  unquam 
stanno  sic  obducuntur,  quin  simul  aliquid 
plumbi  admisceatur;  quare  si  quispiam,  saepius 
quam  reliqui  ejus  convictores,  vescatur  iis  quae 
in  his  vasis  cocta  sunt,  turn  maxime  si  quid  aci- 
di  est,  consequetur  eum,  vel  solum,  vel  praeci- 
pue  colica  occupari.  Aceta  etiam,  et  quae  ac.eto 
condiuntur,  si  serventur  in  fictilibus  pi  umbo 
illitis,  semper  inquinantur  hoc  metallo  ; quae 
condimenta  cum  aliis  jucundissima  sint,  aliis 
vero  displiceant,  itaque  iisdem  in  aedibus  illi 
torminibus  pl^ctentur,  aquibus  hi  prorsus  liberi 
sunt.  Idem  etiam  venenum  latere  potest  in  uno 
genere  potionis,  non  autem  in  reliquis,  quae 
eisdem  mensis  bibenda  apponuntur  ; et  dispar 
erit  convivarum  sors,  nisi  parem  omnes  vene- 
nati  liquoris  modum  biberint:  ne  dicam  venena 
omnia,  quae  nervis  officiunt,  di versos  admodum 

effectus  in  diversis  hominibus  edere.  Aiunt 
vinum  album  plumbo  scepius  vitiari,  quam  ru- 
brum;  etproindeejuspotores  opportuniores  esse 
huic  collect;  quod  ipse  in  quibusdam  aegris  sus- 
picatusfui : horum  certe  unus  tumdemummor- 
bo  suo  liberatus  est,  cum  vinum  album  Ulyssi- 
ponense  bibere  desierat. 

Acutam  colics  speciem  nunquam  mihi  vi- 
dere  contigit,  nisi  inter  pictores,  et  plurabarios, 
atque  alios  artifices,  qui  plumbo,  vel  ejus  fumo 
objecti  fuerant. 

In  longa  specie  plumbum  secreto  itinere  in 
ventriculum  se  insinuat : quod  quidem  est  cclla- 
mitosum,  et  facit  summam,  et  sspe  inelucta- 
bilem  difficultatem  hos  aegros  sanandi.  Oui 
enim  nec  sciunt,  nec  suspicantur,  quo  pacto 
hcec  pestis  in  viscera  illabatur,  ideoque  ab  ilia 
cavere  non  possunt,  eos,  nisi  fors  quaedaminter- 
cedat  quo  minus  causa  mali  assidue  renpvetur, 
nulla  ars,  et  nemo  medicus  in  pristinam  sanita- 
tem  restituere  poterit.  Non  est  itaque  mirum, 
quod  homines  ex  hoc  casu  plerumque  morjan- 
tur.  Inter  alia  intestinorum  mala  quibus  infan- 
tes conflictantur,  colica  Pictonum  forsitan  non 
ultimum  locum  tenet ; quam  scilicet  contra- 
hunt,  dum  crepundia  sua,  minio,  aut  cerussa 
fucata,  ori,  ut  fit,  scepe  admovent,  et  lingunt. 


Artifices  horum  crepundiorum  interdum  curavi 
eodem  morbo  tentatos. 

Prima  accessio  acutas  colicse  non  semper  desi- 
nit  in  paralysing  Illi  itaque  qui  tali  admoni- 
tione  edocti  in  posterum  sibi  sedulo  cavent  ab 
ejus  causa,  quanquam  periculosissime  laboras- 
sent,  postea  tamen  vivere  possunt  liberi  ab  hoc 
malo. 

Urgente  dolore  colico,  dare  oportet  medica- 
mentum  purgans,  quod  viam  sibi  faciat  per  in- 
testina  spasmis  contorta,  et  astricta;  atque  etiam 
opium,  ubi  dolor  praeter  solitum  sseviat.  Pro- 
sunt  quoque  balneum,  et  emplastrum  canthari- 
dis  super  ventrem  impositum.  Postquam  im- 
petus morbi  transient,  conveniunt  aromatica, 
et  amara,  cum  ad  concoctionem  moliendam 
et  ventriculum  confirmandum,  turn  ad  praeci- 
dendam  paraly  ticae  debilitatis  causam,  vel  etiam 
ad  paralysin,  jam  factam,  sanandam.  Aqua 
Bathonica  ventriculis  infirmis  arnica  est,  et  non 
contemnendum  auxilium  his  asgris  pollicetur : 
quod  si  nonnullis  haud  multum  opitulata  est, 
alii  tamen  Bathonias  convaluerunt,  et  ideo  for- 
sitan  citius,  quia  istis  aquis  intus  et  extrinsecus. 
usi  fuissent.  Quin  alium  usum  capient  aegroti 
ex  itinere  ad  Bathoniam,  cum  non  tantummodo 
locum,  sed  potionem  quoque  mutent,  et  cibus 


aliis  ^asis  coquatur,  et  condimenta  alia  appo- 
nantur : itaque  sperandum  est,  omnes  plumbi 
aditus  fore  interclusos,  contra  quos,  utpote  igno- 
tos,  aegroti  non  poterant  defendi,  dum  domi 
manerent. 


Cap..  74. 

De  Pituita. 

Pituita  fauces  implens,  et  prope  strangu- 
lans,  multos  exercet,  maxime  tempore  matu- 
tino  ; illos  vero  praecipue,  quorum  vires  et  vale- 
tudinem,  vel  senectus  ingravescens,  vel  morbi 
conquassaverint. 

Vomitus  multum  prodest  pituitosis,  minu- 
endo  pituitae  copiam : dein  vero  causae  mall 
occurritur  dato  quotidie  radicis  Colombo  in 
pulverem  contritae  semiscrupulo,  adjectis  grano 
uno  et  altero  vel  piperis  longi,  vel  radicis  zin- 
giberis  : aloes  etiam  granum  cum  his  commode 
adhibetur,  ubi  venter  est  astrictior ; haec  enim 
ventris  conditio  in  hoc  vitio  est  prorsus  aliena. 


Cap.  75. 

> 

/ 

De  Prostate  Scirrho. 


Prostatje  scirrhus  est  morbus  adultae,  vel 
potius  inclinatse  setatis.  Signa  sunt,  tenesmus, 
3 

dolor  in  expellendis  dims  stercoribus,  et  cupi- 
ditas  crebra  uriilae,  quae  redditur  cum  dolore  ab 
extrema  urethra  usque  ad  renes  pertinente. 
TJbi  scirrhus  suppuraverit,  mucus  etiam  cruen- 
tus  post  urinam  exit,  et  testiculi  tument.  Ulcus 
liujus  partis  in  intestinum  rectum  interdum 
penetravit ; unde  factum  est  ut  spiritus  per  ure» 
thram  exierit. 

Malis  ex  hoc  vitio  ortis  magna  intercedit 
similitudo  cum  illis,  quae  hunt  ex  calculo  vesi- 
cx ; nec  ubique  facile  est  alterum  morbum  ab 
altero  discernere.  Ad  hoc  scitu  utile  est  dolo- 
rem  ex  prostata  sentiri  initio  meiendi ; in  cal- 
culo autem  non  nisi  sub  fine  : turn  vectione  in 
curru,  vel  in  equo,  mucus  cruentus  non  auge- 
bitur  in  prostatae  morbo,  neque  dolor  intende- 
tur ; quod  utrumque  contra  fit,  ubi  vesica  cal- 
culo laborat*. 

Cum  suspicio  hujus  morbi  oborta  fuerit,  chi- 
rurgus  arcessendus  est,  qui  manu  plerumque 
scirrhum  prostatae  deprchendet,  si  tumor  et  du- 
rities  sint  majusculae.  At  ubi  initio  morbi  haec 
signa  sint  obscura,  et  dubia,  facile  fieri  potest, 
ut,  exploratione  facta,  non  eadem  sitdiversorum 
chirurgorum  sententia  de  natura  mali. 

Parum  opis  est  in  medicina  ad  solvendum 

* . 

* De  Calculo  Urintc  supra  dictiun  est  capite  16. 

prostata?  scirrhum.  Medicamenta  ex  hydrar- 
gyro  nocent.  Decoctum  corticis  Peruviani  cum 
foliorum  cicutae  quantum  sine  vertigine  ferri 
potest,  tutum  saltern  remedium  est.  Utilissi- 
murn  vero  est  aqua?  uncias  sex  cum  tincturae 
opii  guttis  triginta,  vel  pluribus,  in  alvum  in- 
fundere.  Hoc  certissimum  doloris  remedium 
singulis  noctibus  adhiberi  debet ; unde  nox  fiet 
tranquilla,  et  plerumque  somnus  movebitur. 
Idem  etiam  interdiu  commode  iteratur,  si  angor 
postulet.  Praeter  hasc  auxilia  vix  est  quod  me- 
dicina  efEcere  possit  amplius.  Neque  enim 
aegri  monitore  opus  habent,  ut  discant  summain 
in  victu  moderationem  servandam  esse,  et  abs- 
tinendum  esse  ab  omnibus  cibis  et  potionibus 
calefacientibus,  et,  quantum  fieri  potest,  etiam 
a perturbationibus  animi. 


Cap.  76. 

De  Cutis  Pruriiu. 

I 

Naturalia  foeminarum,  et  virorum  scro- 
tum, saepe  tentantur  prurigine  molestissima, 
quae  interdum  pin  res  annos  occupat.  In  fcemi- 
nis  hoc  malum  saepe  accedit  profiuvio  albo,  et 
interdum  forsitan  ex  illo  nascitur,  siquidem 
acer  humor,  non  satis  ablutus,  exsiccetur,  et 
Cviti  adhaereat. 


7. 

Scapulas  quoque,  vel  universam  cutem,  pru- 
rigine  tentari  contigit,  licet  nec  icterus,  nec 
quselibet  manifesta  cutis  vitia  fuerint.  Hoc  ma- 
lum praecipue  exercet  senes,  et  illos  quorum 
valetudo  et  vires  morbis  fractae  sunt ; quos  in- 
terdiu  male  habet,  et  noctu  dormire  prohibet. 

Usus  docuit  parum  auxilii  esse  his  aegris  in 
balneo.  Spongia  spiritu  vini  madefacta,  et  cuti 
admota,  aliquando  pruriginem  per  horam  unam 
solvit.  Aqua  in  qua  radix  hellebori  albi  de- 
cocta  est,  quo  modo  propositum  fuit  in  capite 
de  cutis  vitiis,  hunc  morbum  in  nonnullis  pror- 
sus  sustulit.  Profuit  etiam  loca  affecta  lavare 
aqua  vel  marina,  vel  picea,  vel  in  qua  staphi- 
dos  agriae  semen  decoctum  est,  vel  in  qua  alu- 
men  dissolutum  est.  Interdum  utile  fuit  ulcus- 
culum  in  ima  et  interiore  fern  oris  parte  excita- 
tum.  Vix  locus  est  medicamentis  intus  datis. 


Cap.  77. 

De  Puerperio. 

Omnes  norunt  ex  partu  difficili  fieri  so- 
lere  summam  debilitatem,  et  febrem,  et  vale- 
tudinem  adversam.  Pustulae  ad  magnitudinem 
seminis  milii,  qua!  in  febribus  puerperarum 
interdum  nascuntur,  unice  debentur,  ut  n>ultis 
videtur,  calori  nimio,  quern  famularum  sedu- 

litas,  victusque,  vestesque,  et  aer  conclusus,  in 
his  mulieribus  excitant.  Pustulas  istse  interdum 
oriuntur,  et  paucos  dies  manent,  quamvis  febris? 
et  omnis  adversa  valetudo  absit.  Exacto  mense 
uno,  vel  sesquimense,  a partu,  femur  alterum 
in  quibusdam  cccpit  dolere,  et  dein  in  magnum 
dunimque  corpus  intumuit,  ita  ut  crus  extendi 
non  potuerit.  Hujusmodi  tumor  vix  post  inte- 
grum mensem  adeo  subsederat,  ut  sua  femori 
movendi  facultas  redderetur. 

Paralysis,  et  insania,  quibus  mulieres  brev* 
post  partum  sunt  opportune,  ocyus  finiuntur, 
et  rarius  revertuiltur,  quam  ubi  iidem  morbi  ex 
quavis  alia  causa  habuerint  initium.  Febres 
puerperarum  similes  sunt  aliis  febribus,  et  simi- 
lem  medendi  rationem  postulant.  Principio 
saepe  convenit  venam  incidere. 


Cap.  78. 

])c  Purpureis  Maculis. 

Cutis  puerorum  interdum  ubique  distingui- 
tur  maculis  purpureis,  similibus  earum  quse  in 
quibusdam  febribus  nascuntur.  Tamen  cum 
his  adversa  valetudo  nulla  est,  neque  prsecessit, 
neque  subsequitur.  Alise  pustulae  vix  sunt  se- 
mine  milii  majores,  alias  sunt  tres  pollices  am- 
plse.  Post  paucos  dies  cunctce  sine  mcdicamen- 

torum  auxilio  sua  sponte  plerumque  recedunt. 
In  quodam  puero  sic  affecto,  si  modo  digitus 
leviter  cuti  imprimeretur,  continuo  sanguis  ex 
vasis  vicinis  exiit,  et  sugillatio,  tanquam  in  col- 
lisis,  facta  est. 

Simul  cum  his  maculis  vidi  tumores  in  artu- 
bus  inferioribus  oriri  ejusdem  colons  ac  reliqua 
cutis,  et  sine  dolore,  nisi  turn  cum  membrum 
moveretur.  Hi  tumores  post  decern  dies  subse- 
derunt ; at  notae  purpureae  paucos  adhuc  dies 
superfuerunt. 

Fuerum  quinquennem  hujusmodi  tumores  et 
dolores  pessime  habuerunt.  Penis  adeo  intu- 
muerat,  ut  urina  segre  reddi  posset.  Ad  haec, 
tormina  interdum  erant,  cum  vomitu,  et  simul 
stercora  lineis  cruentis  notabantur,  urina  quoque 
sanguine  colorabatur.  Dolore  crura  occupante, 
aeger  non  poterat  ingredi,  et  brevi  post  doloris 
accessum  crura  punctiunculis  cruentis  referta 
erant.  Post  intermissiones  paucorum  dierum, 
tumores,  et  notae  cruentse  reverti  solebant. 
Haec  mala  diu  puerum  fatigabant.  Quae  alvum 
leniter  moverunt,  videbantur  aliquantulum  ju- 
vare.  In  decocto  corticis  Peruviani  parum, 
aut  nihil  erat  auxilii. 

In  quodam  sexagenario  femora,  et  mox  cru- 
ra, hie  illic  purpurascebant,  et  simul  cutis 
durior  et  crassior  fiebat,  cum  magno  dolore  ubi 

-stare  conaretur.  Post  sesquimensem  cibi  cupi- 
ditas,  somnusque  minuebantur,  pulsus  concita- 
batur,  accedebat  spirandi  difficultas,  et  paucis 
post  diebus  aeger  extinctus  est.  Alios  vidi  eo- 
dem  pene  modo  laborantes,  sed  multo  acutius, 
sic  ut  paucos  tantummodo  dies  superfuerint. 


Cap.  79. 

De  lihmmcitimio. 

Multi  dolores,  quibus  nomina  nondum  pro- 
pria imposita  sunt,  quanquam  inter  se  distent, 
ex  causis  longe  diversis  orti,  tamen  ad  rheuma- 
tismum  pariter  referuntur.  Quern  morbum  non 
semper  facile  est  discernere  a quibusdam  aliis, 
qui  etiam  certam  appellationem  classemque  ob- 
tinuerunt.  Etenim  non  rare  locus  est  dubi- 
tandi  aegrorum  dolores  ad  arthritidem,  luemne 
Veneream  pertineant,  an  ex  illis  sint  qui  strumse 
quoque  interdum  accedunt. 

Rheumatismi  duae  species  sunt,  acuta  altera, 
altera  longa  vel  chronica.  In  acuta,  jactatio  est 
ingens,  membrumque  affectum  brevi  tumet,  et 
quoties  movetur  impatibili  dolore  cruciatur. 
Turn  rubor  aliquis  fere  sublucet ; interdum 
color  vix  mutatur.  Magnitudo  febris  rheuma- 
ticae,  siquidem  ex  arteriis  aestimanda  sit,  minus 
nocet  omnibus  facultatibus  mentis  et  corporis, 

quam  aeque  gravis  febris  ex  quovis  alio  morbo 
orta.  Nam  isti  motns  arteriarum  qui  cogunt 
alios  desipere  aut  furere,  adeo  parum  officiunt 
rheumatico,  nt  neque  languorem  afFerant  insig- 
nem,  neque  semper  cibi  cupiditatem  tollant. 
Dolores  et  tumores,  contra  ac  fit  in  arthritide, 
in  ipsa  prima  accessione  omnes  corporis  partes 
aliam  ex  alia  invadunt,  nunquam  diu  manentes 
in  una  sede;  atque  hoc  modo  vaganturinterdum 
amplius  duos  menses.  In  his  aegris  sudor  mul- 
tus  oriri  consuevit,  neque  morbum  levat.  Est 
ubi  lecti  tepor  rheumaticos  dolores  vehementer 
auget;  sed  hoc  non  est  perpetuum  : alias  enim, 
turn  praecipue  in  longa  specie,  idem  tepor  artus 
dolentes  blande  fovet  recreatque. 

Rheumatismus  acutus,  qualis  mihi  videbatur, 
in  uno  et  altero  rediit  semel  vel  bis  in  anno  per 
complures  annos.  Nonnulli  forsitan,  ob  hanc 
ipsam  conditionem,  talem  morbum  contendent 
fuisse  arthriticum  ; et  fateor  hunc  certum  cir- 
cuitum  rarissime  accidere,  et  multo  saepius  fieri, 
Ut  qui  una  accessione  liberatus  fuerit,  ille  nun- 
quam experiatur  secundam.  Rheumatismus 
certe  propinqua  cognatione  conjunctus  est  cum 
arthritide,  et  solet  seorsim  invadere  pueros  ar- 
thriticis  majoribus  ortos,  tanquam  esset  tu  o-pixpot 
t yjg  Tto^xyijug  vnvipux . Nec  longa  ejus  species 
minus  affinis  est  paralyseos : nam  sequitur  fere 

diuturna  debilitas  cum  tremoreet  torpore  mem- 
bri  affecti,  donee  artus  interdum  resolvantur, 
et  fiant  prorsus  inutiles.  Rheumaticus  dolor 
mulieris  cujusdam  humerum  occupabat,  mus- 
culosque  vicinos  sensim  adeo  debilitabat,  ut 
vix  superesset  facultas  brachium  movendi : post 
septem  menses  brachium  coepit  aliquantulum 
moveri,  et  aditis  aquis  Buxtonicis  tandem  in- 
tegre  restitutum  est. 

Habitus  corporis  strumosus  non  raro  reddit 
homines  obnoxios  tumoribus  et  doloribus,  qui 
vel  sunt  rheumatici,  vel  certe  omnibus  notis 
rheumatismurh  mentiuntur.  Hujusmodi  tu- 
mores,  et  dolores,  modo  antecesserunt  absces- 
sus  strumosos,  modo  cum  illis  simul  facti  sunt. 
Inflammationes  quoque  oculorum  strumosa: 
nonnunquam  commutatse  fuerunt  cum  dolori- 
bus membrorum  rheumaticis.  Tumor  et  dolor 
inhserentes  in  aliqua  corporis  parte,  et  in  aliam 
nunquam  versi,  raro  dici  debent  rheumatici ; 
quin  potius  ad  distentionem  referendi  sunt,  vel 
ad  distortionem,  vel  ad  strumam.  Sciatica  ta- 
men,  quanquam  eandem  certam  sedem  usque 
occupet,  est  vere  rheumatica.  Lumbago  per- 
tinet  potius  ad  spasmum,  vel  ad  distortionem. 

Rheumatismus  longus,  sicut  acutus,  ex  alio 
in  alium  articulum  facile  transit.  Sed  in'  hoc 

exigua  vel  nulla  febris  est,  dolor  fere  obscurus, 
rubor  nullus;  tumores  vero  diu  manent,  et  mor- 
bus nonnullos  detinet  per  plures  annos  : ssepius 
accessiones  nullis  certis  spatiis  interpositis  rever- 
tuntur,  donee  miserrimam  tandem  debilitatem 
intulerint,  aut  valetudinem  penitus  corruperint, 
Ouibus  nods  longa  species  ab  acuta  discernitur, 
Utrumque  morbi  genus  tarn  foeminas  quam 
mares,  tarn  pauperes  quam  divites  infestat. 

Haud  insolitum  est  pucros  circa  nonum  aetatis 
annum  in  rheumatismum  incidere  ; et  memini 
me  curasse  quadrimum  cum  hoc  morbo  conflic- 
tantem;  qua  quidem  re  plurimum  distat  ab  ar- 
thritide.  Hac  enim  alBictum  ante  pubertatem 
vidi  neminem. 

Plerumque  fit,  ut,  dum  rheumaticorum  artus 
gravissimis  cruciatibus  torquentur,  viscera  in- 
terea  omni  dolore  vacent,  Tamen  nonnullos 
curavi,  in  quibus  rheumatismus  fines  consuetos 
transiliens  in  ventriculum,  aut  cerebrum,  versus 

i 

fuit.  Cum  autem  inter  quamplurimos  rheuma- 
ticos  hoc  tarn  raro  evenerit,  fieri  potest,  ut  me 
natura  morbi  fefellerit,  et  ut  ille  revera  fuerit 
stnimosus,  vel  arthriticus,  vel  ad  longum  potius 
quam  ad  acutum  rheumatismum  pertinuerit. 
Vomitus  assiduus,  jactatio  ingens,  et  summum 
cibi  fastidium,  in  mortem  tandem  desinentia, 

virum  quendam  exercebant,cujus  morbus  mul- 
tis  nominibus  rheumaticus  potius  quam  arthri- 
ticus  dici  merebatur. 

Nec  usus  docuit,  neque  ratio  excogitavit  certa 
rbeumatismi  remedia ; quo,  non  minus  quam 
facie  sua,  nimis  similis  est  arthritidi.  Hoc  licet 
ex  aliqua  parte  illis  tribuere,  qui  diversis  malis 
idem  nomen  imposuerunt.  In  acuta  specie 
plerisque  medicis  placuit  venam  incidere ; quod 
in  cognato  morbo  arthritico  adeo  reformidant, 
Et  proculdubio  iis  imperandum  est  qui  florentis 
sunt  aetatis,  corporisque  robusti,  quique  mor- 
bum  suum,  quo  modo  alios  morbos  cum  inflam- 
matione,  contraxerint,  maxime  ubi  corpus  la- 
bore  calefactum  frigido  ae'ri  diutius  objectum 
fuerit.  Veruntamen  usu  mihi  comprobatum 
est  copiosas  et  iteratas  sanguinis  detractiones 
plerisque  in  hoc  casu  haudquaquam  convenire, 
Memini  gravissimum  rheumatismum  in  quen- 
dam incubuisse  paulo  post  ingentem  sanguinis 
ex  naribus  profusionem,  quae  hominem  pene 
exhauserat,  et  vitam  in  summum  discrimen  ad- 
duxerat.  Idem  propemodum  alteri  quoque 
contigisse  novi/ 

Linum  catharticum,  et  alia  quae  vehementer 
alvum  movent,  a populo  in  rheumatismi  reme- 
diis  numerata  fuerunt ; quae  tamen  adeo  parum 
profecerunt,  ut  jam  diu  est  quod  in  desuetu- 

dinem  abierunt.  Medicamenta  etiam  sudorem 
moventia  adhibitasunt  et  in  acuto,  etin  longo 
rheumatismo;  et  interdum  prodesse  visa  sunt: 
nemo  autem  nesc.it  lios  aegros  sua  sponte  pro- 
clives  esse  in  nimios  sudores,  neque  inde  ju- 
vari.  Balneum  multis  visum  est  nocere ; ne 
uni,  quantum  judicare  potui,  opitulatum  est. 
Lavatio  frigjda  modo  nullum  attulit  auxilium, 
modo  non  mediocriter  juvit.  Emplastrum  can- 
tharidis  levavit  dolores  inveteratos  longi  rheu- 
matismi  j ad  quern  etiam  profuerunt  linimenta 
volatilia,  et  saponacea,  partibus  affectis  infri- 
cata.  Motus  vehiculi  adeo  non  auget  hos  dolores, 
ut  saepe  cognoverim  aegrotos  graviter  afflictos, 
qui  melius  habuerunt  dumincurru  veherentur, 
quam  domi  in  sedili  conquiescentes, 

Medicamenta  ex  argento  vivo  mixto  cum 
purgantibus,  vel  cum  opio,  saspe  data  fuerunt 
rheumaticis:  quam  medendi  rationem  repre- 
hendere  nolo,  quia  video  earn  peritis  medicis 
placere  ; laudare  tamen  non  possum,  quoniam 
me;'curialia  medicamenta,  ssepe  teutata,  nun- 
quam  non  conjecerunt  nonnullos  in  rheumatis- 
mum : unde  etiam  fit  ut  morbum  Venereum  in 
quibusdam  corporibus  semper  sequatur  rheu- 
matismus;  quern  scilicet  argentum  vivum  al- 
terius  causa  adliibitum  invexit. 

Cortex  Peruvianus,  gummi  guaiaci,  pulvis 

Portlandicus,  remedia  ex  antimonio,  nitrum 
cum  sale  volatili  mixtum,  trifolmm  paludosum 
in  pulverem  tritum,  vel  aqua  in  quam  id  im- 
missum  est,  item  herbae  aliae  amarse,  existi- 
mata  sunt  vi  propria  valere  contra  rheumatism- 
mum.  Verum  haec  omnia  censenda  sunt,  tan- 
quam  quae  candidatorum  partes  sustinent,  non- 
dum  in  numero  remediorum  efficacium  repo- 
nuntur.  Sydenhamus  opio  uti  prohibet  in  hoc 
afFectu ; pace  tamen  tanti  medici  dixerim  do- 
lores  sic  impune  leniri,  et  somnum  tuto  invi- 
tari.  Praeterea,  meo  judicio,  opium  non  tan- 
tummodo  importuni  mali  prsesidium  est,  sed 
multum  confert  ad  ipsum  morbum  tollendum. 
Vires  autem  ejus  antirrheumaticae  cum  in  sudo- 
ribus  eliciendis  poni  non  videntur,  aeque  vale- 
bunt  in  simplici  medicamento,  ac  ubi  in  Do- 
veri  pulvere  adhibetur,  vel  mixtum  cum  anth- 
monialibus. 

Dolores  coxarum  sa?pe  initium  habent  ab 
inflammatione,  aut  exulceratione  vicini  artb 
culi:  quod  vitium  prorsus  diversum  est  a 
rheumatismo  *. 


* Vide  supra  cap.  21. 


348 


r» 


Cap.  80. 

De  Semine  Virili . 

Qui  Venereis  voluptatibus  praeter  modum 
dediti  sunt,  poenas  dant  hujus  intemper  ant  iae 
haud  mediocri  languore  corporis  animique  af- 
flicti.  Semen  his  solet  nimis  promte  elabi,  in- 
terdum  etiam  sine  sensu,  et  noctu,  et  interdiu. 
Lavatio  frigida  aliquantulum  prodest.  Praeci- 
puum  autem  hujus  affectus  presidium  est  vita 
casta,  quaE  longe  fugit  omnem  occasionem  libi- 
dinis  inflammandae  : huic  remedio  qui  fidunt, 
rarissime  spe  sua  destituentur.  Memini  duos 
mihi  narrasse  semen  suum  fuisse  coloris  fusci ; 
quod  forsitan  factum  est  ex  venula  quadam 
rupta.  Qualiscunque  autem  fuerit  causa,  hie 
color  diutule  perstitit,  illassa  horum  virorum 
valetudine. 


Cap.  81. 

De  Sing ul tu. 

Singultus  et  longis  et  acutis  morbis  ali- 
quando  accedit.  Interdum  praecessit  acces- 
siones  epilepticas,  et  cum  paralysi  simul  factus 
est ; raro  etiam  abest  ab  hepate  scirrhoso,  et 
nonnunquam  reperitur  in  ictero  simplice,  in 

quo  ductus  biliferi  impediuntur,  quanquam 
hepar  ipsum  integrum  est.  Morbi  etiam  ven- 
triculi  et  viscerum  solent  arcessere  hoc  malum, 
sive  oriantur  ab  herniis,  scirrhis,  et  uiceribus, 
sive  a medicamentis  acribus  et  exedentibus, 
sive  a venenis.  Singultus  ex  omnibus  his  cau- 
sis  interdum  factus  est ; et  permansit  non  so- 
lum plures  menses,  sed  etiam  aliquot  annos, 
modo  assiduus,  modo  spatiis  incertis  interpo- 
sitis.  Unus  et  alter  fatigati  sunt  hoc  incom- 
modo  multos  menses  sine  quibusvis  aliis  adver- 
se valetudinis  signis. 

In  morbis  acutis  singultus  sspe  indicat  fe- 
brem  haud  levem  esse,  neque  prorsus  vacare 
periculo.  Accessit  ipso  primo  morbi  die,  et 
duravit  septem  omnino  dies,  nimirum  quamdiu 
aegrotus  vixit,  omnia  consueta  remedia  vincens* 
Alius  minus  vehementer  febricitans,  qui  tamen 
morbo  tandem  succubuit,  perrexit  singultire 
totos  viginti  dies. 

Sanatio  hujus  mali  saepe  non  expectanda  est, 
nisi  sanato  morbo  a quo  pendet.  Mixtura 
moschata  ante  alia  valere  existimatur  ad  coer- 
cendum  hunc  affectum ; opium  vero  remedium 
est  multo  efficacius. 

Cap.  82. 

De  Siti. 

Sitis  insedabilis,  non  secus  ac  hydrops,  et 
diabetes,  quibtis  saepe  accedit,  vix  ipsa  morbus 
dicenda  est,  tamen  raro  deest  inter  signa  mor- 
borum  periculosorum,  aut  immedicabilium, 
quibus  viscera  abdominis  urgentur.  Morbus 
vero,  qui  etiam  hominem  tandem  occidit, 
interdum  tarn  lente  crescit,  ut  aeger  non  nisi 
triennio  post  occumbat;  et  toto  hoc  tempore 
pejus  multatur  siti,  quam  aut  febre,  aut  diffi- 
cultate  spirandi,  ant  macie,  aut  debilitate,  quae 
in  plerisque  siinul  hunt. 

Est  itaque  metuendum  hoc  malum,  neque 
tamen  semper  mortiferum.  Etenim  morbus,  a 
quo  pendet,  quanquam  saepissime  omnia  medi- 
camenta  vincat,  tamen  interdum  solvitur,  et 
aeger  assurgit.  Verum  ubi  vitium  est  insana- 
bile,  hoc  quoque  malum,  sicut  alia  ab  eodem 
fonte  oriunda,  minui  quidem  et  leniri  potest, 
vix  autem  ex  toto  summoveri.  Sitis  visa  est 
augeri  in  iis  qui  poculis  indulgent,  et  aliquan- 
tum  levari  momento  salis  nitri  lingua  im- 
posito. 


Cap.  83. 


JDe  Spasm  o,  sive  Distent  tone  Nervorum . 

Nervorum  distentiones,  sive  convulsiones, 
et  spasmi,  fiimt  ubi  arms  moventur  et  agi- 
tantur  sine  voluntate,  et  musculi,  qui  animi 
imperio  subjici  debent,  ultro  sese  contrahunt. 
Musculos  omnes  exteriores  distentionibus  ob- 
noxios  esse  cernimus  ; et  verisimile  est  idem 
obtinere  in  musculis  qui  intus  sunt.  Hujus- 
fhodi  morbidae  musculorum  actiones  interdum 
rumpunt  exiguam  venam  aut  arteriam,  sic  ut 
sanguis  exprimatur,  cutemque  inficiat  colore 
livido,  qualis  eonspicitur  in  collisis. 

Distentiones,  et  membrorum  motus  sine  vo- 
luntate, familiares  sunt  in  arthritide,  et  affectu 
hysterico : saepe  etiam  praecedunt  paralysin, 
aut  cum  ilia  simul  fiunt ; et  sunt  magna  pars 
malorum  quae  secum  ferunt  epilepsia,  et  chorea 
Sancti  Viti.  Causae  horum  motuum  inordina- 
torum  sitae  esse  videntur  nunc  in  nervis  partis 
affectae,  nunc  in  cefebro,  vel  medulla  spinali. 
Distentio,  quae  chorda  penis  dicitur,  praecipue 
nascitur  ubi  virus  acre  morbi  Venerei  nervos 
penis  irritat ; tamen  alise  quoque  horum  ner- 
vorum offensae  idem  malum  inferre  possunt ; 
etenim  duos  homines  curavi  chorda  penis  occu- 


I 


352 


patos,  qui  ab  omni  labe  Venerea  liberi  erartt, 
Assidua  jactatio  brachii  et  cruris  sinistri,  ini- 


tra  pars  cerebri  conversa  erat.  Hujusmodi  ex- 
empla  multa  sunt,  in  quibus  modo  pars  ipsa, 
modo  origo  nervorum  in  cerebro,  aut  medulla 
spinali,  morbo,  aut  vi  laesa  fuit. 

Quidam,  postquam  a febre  periculosa  aegre 
convaluisset,  solebat  a somno  identidem  excita- 
ri  distentionibus  crurum  vehementibus.  Turn 
biduo  triduove  priusquam  illae  accederent,  as- 
surgebat  circa  mediam  tibiam  tumor  exiguufr 
mollis  ad  pisi  magnitudinem,  qui  certissimo 
semper  indicio  fuit  distentionis  mox  invasurae. 

Exciso  testiculo  scirrhoso,  sexto  die  accessit 
difficultas  quaedam  devorandi,  seupotius  sensus 
suffocationis ; biduo  postea  maxilla  facta  est 
immobilis  ; et  aeger  brevi  periit.  Idem  fere 
malum  vidiin  foemina  hysterica,  quamvis  nulla 
esset  exulceratio,  et  nullum  vulnus.  Haec  aegra 
extincta  est  decimo  morbi  die,  opio  et  balneo 
incassum  tentatis. 

In  aetate  puerili  non  tantummodo  febres 
continuae,  sed  saepe  etiam  intermittentes,  fa- 
ciunt  caput  ad  alterum  humerum  inclinari. 
Quanquam  non  raro  mihi  occurrerit  hujus- 
modi capitis  inclinatio,  nunquam  novi  earn 
permanere  febre  finita.  In  quibusdam  vetuli#* 

quae  caeteroquin  recte  valebant,  caput  sua 
sponte  voluta  fuit  ita,  ut  facies  ad  humerum 
spectaret.  Hoc  in  aliis  fit  ad  laevum,  in  aliis 
ad  dextrum  humerum  ; et  diu  plerumque  per- 
severat.  Vis  autem,  quae  trahit  faciem,  adeo 
lenis  est,  ut  facillime  sUperari  possit.  Itaque 

i 

caput,  dum  in  pulvinar  reponitur,  fit  rectum. 

Febres  in  insulis  Americanis,  ut  fama  refert, 
mire  perturbant  cerebri  officia,  et  excitant  istos 
terribiles  visu  spasmos,  qui  dicuntur  empros- 
thotonus,  et  opisthotonus . Hi  rarissimi  sunt  in 
Anglia ; neque  ausim  dicere  febres,  quas  ipse 
vidi,  multum  valuisse  aut  ad  gignendas,  aut 
ad  augendas  distentiones.  Etenim  si  alii  post 
ancipites  febres  distentionibus  occupati  fuerint; 
alii  tamen  hoc  ipso  tempore  ab  illis  praster  con- 

suetudinem  liberi  fuerunt. 

/ 

Somnus  distentionibus  amicus  est,  ut  et  om- 
nibus malis  quas  ex  nervorum  affectibus  oriun- 
tur.  Itaque  hse  quoque  noctu  prascipue  mo- 
lests sunt.  Alios  invadunt  in  somnum  labentes, 
alios  expergiscentes,  multos  etiam  dormientes 
excitant.  Potus  acidi  nonnullis  visi  sunt  dis- 
tentiones intulisse. 

Distentiones  leves  solvuntur  mutando  mem- 
bri  situm.  Nonnullis  praesidio  fuit  spiritus  vini 
subtilissimus  suris  infricatus.  Item  tincturas 
opii  guttse  quinque  cum  tincturae  asae  foetidae 

guttis  quadraginta  hora  somni  sumtae  summo- 
verunt  distentiones  quae  singulis  noctibus  redire 
consueverant  diutius.  Interdum  accedente  po 
dagra  distentiones  existimatae  sunt  aliquantum 
conquiescere  : multo  saepius  ex  ilia  novas  vires 
acquisiverunt.  Manus  mulieris,  quae  multos 
menses  fuerat  distentione  clausa,  et  nulla  vi 
aperiri  potuit,  digitis  adeo  foftiter  compressis 
lit  ungues  in  volam  manus  penetravissent,  in 
balneo  protinus  soluta  est.  Ejusdem  quoque 
mulieris  corpus  cilm  simili  modo  fuerat  incur- 
vatum,  eodem  auxilio  in  ereetum  situm  resti- 
tutum  est.  Balnea  Bathonica  nescio  an  solo 
calore  aegris  ibi  lavantibus  opitulantur ; etenim 
nihil  videtur  interesse,  in  has  aquas*  an  in  alias 
quascunque  aeque  tepidas  descendant.  Lavatio 
frigida  in  his  morbis  inutilis  fuit. 


Cap.  84. 

De  Sputis  crueiitisi 

Sputa  cruenta,  ubi  sanguis  e pulmonibus 
fertur,  et  tussiendo  ejicitur,  non  injuste  terrent. 
At  cura  opus  est,  ut  ab  illo  morbo  discernatur, 
in  quo  cruor  sine  tusse  a stomacho  vomitur,  vel 
e naribus  in  fauces  destillat.  Impuberes  raro 
occupantur  hoc  malo.  Etiam  qui  tabidis  pa- 
rentibus  nati  sunt,  et  ipsi  tabe  pereunt  ante 

vigesimum  actatis  annum,  saepe  liberi  sunt  ab 
hoc,  et  quolibet  alio  signo  phthiseos  pulmonis. 
Usque  ad  pubertatem.  A pubertate  autem  us- 
que ad  ‘senectutem,  nullus  est  annus,  quo  spu- 
turn  cruentum  non  incident. 

Periculum  eo  majus  erit,  quo  plura  et  gra- 
viora  tabis  signa  accesserint,  et  quo  seger  minus 
aetate  provectus  sit.  Sputa  cruenta  interdum 
hunt  sola,  sine  quibusvis  aliis  adversse  valetu- 
dinis  s ignis ; neque  majorem  conatum  postu- 
lant, quam  pituita,  quae  facillime  exscreatur. 
Et  fit  aliquando  ut  sanguis  paucus  exeat  e tra- 
chea, vel  pulmonibus,  ubi  hse  partes  sunt  satis 
sanse ; et  proinde  periculum  non  majus  est, 
quam  si  ferretur  e venis  hasmorrhoidalibus,  vel 
e naribus,  prasertim  si  hoc  fiat  in  senioribus. 
Novi  septuagenarium  secundae  valetudinis,  qui 
per  annos  quinquaginta  raro  biennium  liber 
fuit  a sputo  cruento.  Alii  quoque  per  idem 
fere  spatium  eum  morbum  subinde  experti 
sunt.  Peripneumonici,  morbo  jam  inclinato, 
mucum  cruentum  exscreare  consueverunt,  et 
tamen  convalescunt  sine  ullo  tussis,  aut  cujusvis 
injuria:  vestigio.  Ex  his  nonnulli, quorum  mor- 
bus diutius  traxit,  et  qui  conflictati  sunt  cum 
tusse,  et  spirandi  difficultate,  et  macie,  conva- 
luerunt  tamen,  et  multos  annos  integri  vixerunt. 
Gravia  vulnera  sanorum  hominum  pulmonibus 

inflicta  fuerunt,  quae  neque  mors,  nec  tabes 
secuta  est : etsi  tenuis  pulmonum  fabrica,  et  in- 
gens vasorum  sanguiferorum  numerus,  turn 
motus  eorum  assiduus,  et  sedes,  ad  quam  per- 
tinere  remedia  non  possunt,  metum  incuterent 
ne  largior  sanguinis  profusio  nulla  arte  esset 
medicabilis.  Credibile  tamen  est  hujusmodi 
vulnera  consanuisse  * j quoniam  per  annos 
quadraginta  sanguis  non  rediit.  Illud  etiam 
memorabile  est,  quod  inter  quamplurimos,quos 
vidi  sanguinem  exspuentes,  unus  tantummodo 
fuit,  qui  ingente  et  repetita  profusione  exhaus- 
tus  periisse  videbatur.  Ouidam  superstes  fuit 
biennium,  et  forsitan  diutius,  qui  exscreaverat 
libram  sanguinis  quotidie  per  mensem  inte- 
grum. Non  modo  pulmonis  motus  naturalis 
fertur  sine  notabili  sanguinis  augmento,  sed 
etiam  vomitus  in  nave  assiduus  per  sesquimen- 
sem  non  omnino  exasperavit  hoc  malum. 

Quae  jam  dicta  sunt,  non  sinunt  omnes  hos 
aegros  de  salute  sua  desperare.  Verum  non  est 
dissimulandum  sputa  cruenta  plerumque  desi- 
nere  in  tabem  brevi  mortiferam  ; vel  saltern  in- 
ferre  tussem  et  spirandi  difficultatem,  quae  sin- 
gulis hiemibus  in  pejus  vertuntur. 

* Vide  Transactions  of  a Society  for  the  Improvement  of  Medi- 
cal and  Chirurgical  Knowledge,  vol.  ii.  p.  169.  Corpus  incisum 
est,  in  quo  vulnus  pulmonis  glutinatum  erat.  E. 

Quantum  intelligo  ex  iis,  qua;  de  hoc  morbo 
annotavi,  nihil  singulare  mihi  obvenit,  quod 
usitatse  medendi  rationis  autoritatem  vel  con- 

1 i 

firmet,  vel  levet.  Constat  abstinendum  esse 

ab  omni  motu  vehementiore,  et  calore,  ideoque 

vitanda  esse  vinum,  fercula  lautiora,  conclave 

* - 

calidum,  alvum  nimis  astrictam,  et  qualem- 
cunque  vocis,  aut  virium  contentionem.  Ju- 
vat  subinde  sorbere  infusum  rosse;  et  interdum 
opus  erit  tincture  opii.  Si  tantum  tribuam  opi- 
nioni  populari,  ut  non  repugnem  quo  minus 
exiguus  sanguis  bis  aut  ter  mittatur,  ubl  mor- 
bus non  fuerit  gravis  ; attamen  summe  caven- 
dum  esse  censeo  a largaet  crebra  sanguinis  de- 
tractione,  quse  cum  morbo  conspirabit  ad  segro- 
turn  exhauriendum. 


Cap.  85. 

De  Steatomate. 

Tu mores  steatomatosi,qui  magnitudine  sua 
deformes  et  incommodi  sunt,  tuto  exscindun- 
tur,  et  vix  aliam  admittunt  curationem.  In- 
terdum sponte  sua  suppurati  consumuntur. 

Duo  pueri,  alter  quatuor,  alter  octo  annos 
natus,  ubique  per  corpus  universum  ferebant 
tumores,  alios  nucis  parvse,  alios  nucis  mos- 
chatse  magnitudine,  qui  ad  steatomata  referendi 

videbantur.  In  altero  ex  his  pueris  cibi  cupi- 
ditas  erat  naturali  major:  ambo  erant  tenuis, 
seu  potius  nullius  valetudinis,  et  indies  infir- 
miores  facti,  brevi  perierunt. 

Tumores  molles  ad  magnitudinem  pisi,  aut 
paulo  grandiores,  et  sine  dolore,  nunc  in  bra- 
chiis  fuerunt,  alias  in  malleolis,  cubitis,  et  ge- 
nubus,  non  sine  suspicione  labis  Venereas.  Vidi 
hujusmodi  tumores  in  brachiis,  qui  post  sex 
annos  recesserunt : in  aliis  autem  decern  annos 
perseverarunt. 


Cap.  86. 

De  Stranguria. 

Stranguria,  sive  crebra  et  urgens  cupidi- 
tas  urinas,  cum  summo  dolore,  interdum  fit  ex 
graviditate,  saspe  ex  morbis  uteri,  prostatas,  aut 
vesicas ; initium  quoque  ducit  ex  stercoribus 
duris  rectum  intestinum  implentibus,  et  ab  in- 
juriis  urethras  factis  a recentibus,  vel  crebris,  vel 
male  curatis  gonorrhceis. 

Ouinetiam  nonnulli  cibi  ortum  dederunt 
huic  malo,et  quasdam  medicamenta;  cujus  ge- 
neris sunt  piper,  semen  sinapios,  radix  raphani 
rusticani,  et  alia  acria  quas  e terra  gignuntur, 
item  vina  aspera.  Kali  acetati  drachma;  sex  ex- 
citarunt  hunc  dolorem,  quod  fere  semper  fecit 

drachma  olei  terebinthina*  rectificati.  Omnes 
norunt  cantharides  hac  facultate  donatas  esse, 
non  solum  intus  sumtas,  sed  etiam  ubi  extrin- 
secus  imponuntur.  Quae  quidem  res,  sicut 
aliae  non  paucae,  documento  est,  quam  parum 
cognitam  habemus  corporis  animalis  naturam  : 
prorsus  enim  nescimus  quo  pacto  fiat,  ut  can- 
tharides viam  sibi  faciant  ad  vesicam  per  tot 
canales,  et  quidem  tarn  tenues,  sine  minimo 
eorum  detrimento,  quanquam  vesica  ipsa  mi- 
serabiliter  crucietur,  lacereturque ; quemadmo- 
dum  ex  emplastro  cantharidis  nimis  saepe  fieri 
experimur.  Neque  minus  mirum  videtur,  uno 
emplastro  imposito  stranguriam  gravem  fuisse 
excitatam  ; postea  vero  in  eodem  homine,  et  in 
eadem  segrotatione,  quinque  simul  admoveri 
potuisse  impune.  Quinetiam  postquam  cutis  ex-* 
ulceratio  per  cantharides  septem  annos  servata 
fuerat  sine  difficultate  urin2e,  tanta  subito  stran- 
guria orta  est,  ut  non  nisi  sanatione  exulcera*- 
tionis  potuerit  leniri. 

Ita  comparata  sunt  nonnullorum  hominum 
corpora,  ut  levissima  de  causa  incidant  in  stran- 
guriam. Emplastrum  cantharidis  per  diem 
unum  et  alterum  cuti  admotum  excitavit  stran- 
guriam quae  multos  menses  perseverabat  esse 
moLesta.  Alii  per  totam  33tatem  ab  infantibus 

saepe  hoc  malo  cruciati  fuerunt,  turn  praecipue 
quoties  aegrotaverint,  quanquam  neque  cantha-r 
rides,  neque  alia  quaelibet  manifesta  hujus  do- 
loris  causa  fuerit.  Hoc  vitium  familiare  est 
utrique  sexui  in  senectute,  et  non  immerito 
forsitan  in  malis  arthriticis  numeratum  fuit. 

Adversus  stranguriam,  ut  mihi  videtur,  pa- 
rum  utilia  sunt  quae  intus  sumuntur.  Haud 
valde  negaverim  oleum,  et  gummi  Arabicum, 
ailiquantulum  juvare;  camphora  autem,  pariter 
ac  alia  resinosa,  aptior  est  ad  earn  gignendam, 
quam  ad  tollendam.  Uvae  ursi  vires  ad  hunc 
affectum  incertae  sunt ; neque  tamen  diffiten- 
dum  est  hanc  herbam  quodammodo  afficere 
posse  istas  corporis  partes,  quae  urinam  excer- 
nunt ; etenim  cum  saepe  data  esset  cuidam  cal- 
culoso,  urinam  ejus  semper  infecit  colore  vi- 
ridi.  Urinae  difficultatem  a Venereis  malis  or- 
tam  candelas  in  urethram  immissae  multum 
levant  potius,  quam  tollunt.  Oleum  in  ure- 
thram  infusum,  vapor  aquae  calidae  natura- 
libus  exceptus,  fomenta  tepida,  et  emollientia 
perinaeo  et  pubi  admota,  saepe  utilia  fuerunt 
ad  mitigandum  hunc  dolorem.  Optimum  vero 
remedium  est,  aquae  tepidae  uncias  sex  cum 
tincturae  opii  guttis  viginti,  vel,  si  opus  sit,  sex- 
aginta,  in  alvum  infundere ; quod  exoptatissi- 

mum  praebet  solatium  in  affectibus,  qui  licet 
sint  insanabiles,  levari  tamen  ad  breve  quoddam 
tempus  non  recusant. 


Cap.  87. 

De  Struma. 

Iste  corporis  habitus  appellatur  strumosus, 
in  quo  glandulae  lymphaticae  tument  cum  exi- 
guo,  vel  nullo  doloris  sensu.  Hoc  fit  sspis- 
sime  in  collo,  interdum  in  axillis,  rarius  in  in- 
guine.  Glandule  quoque  mesenterii  eidein 
vitio  opportunae  sunt,  et  fortasse  omnes  aliae 
hujus  generis  glandulae  quae  intus  in  corpore 
sitae  sunt.  In  his  aegris  labra  etiam,  et  nares 
solent  tumere,  et  palpebrae  saepe  inflammantur, 
et  exulcerantur.  Quibus  malis  interdum  acce- 
dunt  cutis  vitia,  et  curs  us  puris  ex  auribus. 
Hue  quoque  referenda  sunt  istiusmodi  tonsillae 
quae  diutius  tument  cum  quadam  devorandi 
molestia,  vel  quae  subinde  inflammantur  ad 
breve  tempus  non  sine  febre. 

TEtas  puerilis  majorem  in  modum  opportuna 
est  aflfectibus  strumosis,  turn  ii  praecipue  qui 
sunt  imbecilliores,  et  quorum  cutis  est  coloris 
candidioris  ac  venusti.  Exactis  annis  pubertatis, 
tumores  glandularum,  et  palpebrarum  inflam- 
mationes  minui  incipiunt,  et  in  media  xtate 

Sffipe  prorsus  finiuntur.  In  nonnullis  autem 
baecvitia  relictis  partibus  exterioribus  intus  ver- 
ti^ntur,  et  pulmonem  invadentia  tabi  insanabili 
ortum  dant.  Tumores  glandularum  exteriores, 
et  inflammationes,  praecipue  qnidem  dominant 
tur  in  pueros,  non  tamen  in  illos  solos ; etenim 
vidi  circiter  decern  homines  valetudinis,utvide- 
batur,  secundae,  in  qnibus  glandulae  lympha- 
ticae  non  nisi  post  trigesiipum  astatis  annum  in- 
tumescere  coeperunt ; in  uno  etiam  et  altero 
jam  fere  sexagenario  tumor  primum  conspectus 
est.  Origo  hujus  mali  in  illis,  qui  bonam  aeta- 
tis  partem  sani  egerunt,  tribuenda  videtur  mu- 
tationi  victus  in  minus  salutarem.  Aqua  im- 
pura,  ac  saponis  impatiens,  unum  saltern  ex  his 
adultis  in  strumam  conjecisse  jure  censebatur. 
Hie  enim  vir  plus  triginta  annos  vixerat  integer 
ab  omni  labe  strumosa,  cujus  signa  turn  demum 
veneruntinconspectum,cum  hujusmodiaquam 
paucos  annos  bibisset.  Glandulae  vero  lympha-r 
ticae  in  collo  et  axilla  pergebant  tumere,  et 
interdum  suppurabant,  quamdiu  his  aquis  ute- 
batur:  verum  postquam  puriorem  bibere  coepe- 
rat,  tumores  paulatim  recedentes,  tandem  om- 
nes  consumti  sunt ; neque  post  triginta  annos 
redierant*.  Glandule  thy  roidis  tumor  frequens 

* Incolffi  cujusdam  urbis  Gallicae  (Rheims),dum  aquis  putea- 
libus  utebantur,  adeo  afflicti  erant  malis  struraosis,  ut  nosocomium 

est  in  quibusdam  Angliae  locis,  quem  equidem 
aquis  insalubribus  deberi  crediderim.  Alpes 
ejusmodi  tumoribus  infames  sunt.  Errant 
autem  longe,  mea  quidem  sententia,  qui  tumi- 
dum  Alpium  guttur  nivi  jmputant ; etenim  vix 
aliud  praesentius  hujus  vitii  remedium  excogi- 
tari  possit,  quam  potus  aquae  nivalis,  eximise 
scilicet  puritatis. 

Praeter  illam  strumae  speciem  quae  continetur 
in  modo  memoratis  glandularum  tumoribus, 
alia  est  quae  incipit  in  artubus  ab  exiguo  tu- 
more,  qui  interdum  biennium  permansit,  prius- 
quam  cceperit  exulcerari.  Virus  autem  hujus 
ulceris  in  quibusdam  aegris  adeo  acre  est  et 
exedens,  ut  erosis  cartilaginibus,  et  ossibus  carie 
corruptis,  membra  fiant  inutilia,  vel  etiam,  dis- 
solutis  articulorum  nexibus,  digiti  pedum  ma- 
nuumque  excidant.  Ad  hanc  strumae  speciem 
pertinere  videtur  malum  illud  puerile,  quod 
articulo  femoris  superiori  insidet,  et  tandem  in- 
sanabili  ulcere  facto,  lenta  tabe  asgrum  consu- 
mit.  Inferior  quoque  femoris  articulus,  ubi 
cum  tibia  committitur,  non  dissimili  vitio  inter- 
dum laborat ; quod  multo  diutius  trahere  con- 


haberent  solis  his  regris  destinatum  : vcrum  aqua  e fluvio  vicino 
ad  urbem  deducta  in  usum  incolarum,  numerus  sic  acgrotantium 
minui  cccpit,  et  post  triginta  annos  dimidio  minor  factus  est. 
Soc.  Reg.  Med.  Paris,  vol.  ii.,  Hist.  p.  280. 

suevit,  et  non  raro  manet  usque  ad  senectutem : 
xger  interea,  genu  tumefacto,  et  interdum  do- 
lente,  aliquantulum  claudicat,  et  subinde  male 
habet;  licet  non  paucae  intermissiones  sint,  in 
quibus  satis  commode  valet.  Utrique  affectui 
saepe  accedunt  signa  strumosi  habitus  consueta. 
' Contigit  interdum  mala  strumosa  sequi  mor- 
billos  et  variolas  ; unde  nonnulli  suspicati  sunt 
hos  morbos  nescio  quam  noxam  corpori  impri- 
mere,  quae  neglecta  tandem  adolescit  in  stru- 
mam.  Hanc  opinionem  usus  mihi  satis  incer- 
tam  reliquit ; quam  tamen  aegroti,  et  corum 
propinqui  eo  avidius  amplectuntur,  quia  ma- 
lunt  existimare  hoc  vitium  fuisse  adventitium, 
quam  innatum,  et  haereditarium. 

Struma  et  lues  Venerea  nonnunquam  eun- 
dem  hominem  simul  occupant : quod  ubi  fit, 
altera  alterius  nocendi  vim  plurimum  auget. 

Tumores  glandularum  lymphaticarum  in 
collo  et  axillis  manserunt  viginti  annos  immu- 
tati,  nisi  quod  aliquantulum  grandiores  facti 
sunt,  quoties  frigus  fuisset  collectum.  Attamen 
hoc  rarum  est.  Saepius,  vel  paulatim  minuti, 
modo  post  aliquot  menses,  modo  post  paucos 
annos,  finiuntur ; vel  inflammantur,  et  suppu- 
rant.  Tumores  grandiores,  priusquam  se  sub- 
ducant,  fatiscunt,  et  in  complura  tubercula 
parva  resol vuntur,  cum  levi  prurigine.  Tumo- 

fes  minores  primum  mollescunt,  dein  subsi- 
dunt,  et  in  statum  naturalem  revertuntur.  Ex- 
empla  horum  omnium  quotidie  occurrunt. 
Ouod  si  glandulae  tumefactae  coeperint  rubere 
et  inflammari,  longe  abest  ut  cito  in  bonum  pus 
concoquantur : lentissime  enim,  et  imperfecte 
suppurant,  atque  ita  tabescentes  tandem  consa- 
nescunt.  Has  glandularum  exulcerationes  nun- 
quam  vidi  fieri  carcinomata  in  puerili  aetate,  et 
non  nisi  bis  terve  in  adulta. 

Nullus,  ut  mihi  videtur,  locus  est  cataplas- 
matibus,  emplastris,  aut  vestimento  tepidiori, 
ubi  glandular  strumosae  nondum  ruptae  sunt. 
Dolor  enim  multo  levior  est,  quam  ut  tale  auxi- 
lium  requirat ; et  parum  constat  iis  inesse  vim 
aliquam  tumores  discutiendi.  Ouod  si  quis 
calorem,  et  remedia  extrinsecus  adbibeat  eo 
consilio,  ut  pus  moveat ; nae  ille  id  molitur  effi- 
cere,  quod  ne  fieret,  summis  viribus  contendere 
deberet : neque  enim  temere  reperies  magis  in- 
faustum  hujus  morbi  exitum.  Fit  tamen  ali- 
quando  ut  glandular  vitiosae  sponte  sua  spectent 
ad  suppurationem,  quam  nullo  modo  vitare 
licet : sub  quo  casu  res  tota  naturae  permittenda 
est,  quae  sine  ferro,  vel  ustione,  ulcus  rite  ape- 
riet,  et,  modo  lenissimo  quovis  emplastro  conte- 
gatur,  ad  sanitatem  perducet. 

Inflammationes  palpebrarum  et  oculorum 

strtimosai  interdum  sanguinis  missionem  postu- 
lant, quem  per  hirudines  detrahere  convenien- 
tissimum  est : quatuor,  vel  plures,  temporibus 
sunt  admovendae  quarto,  vel  septimo  quoque 
die,  in  mensem  integrum,  vel  diutius.  Plu- 
- rima  collyria  celebrantur,  et  veterum,  et  recen- 
tiorum  medicorum  scriptis,  quae  omnia  spem 
meam  plerumque  destituerunt.  Optimum  au- 
tem  remedium,  ut  mihi  videtur,  ad  levandum 
dolorem,  et  ad  inflammationem  mitigandam, 
est  cataplasma  ex  interiore  parte  panis,  vel  ex 
seminibus  lini  contritis,  duplici  linteo  inclusum, 
et  super  oculos  impositum.  Neminem  poeni- 
tuit  margines  palpebrarum  exulceratarum  adi- 
pe  suillo  emollito  singulis  noctibus  inungere  ; 
quod  nisi  fiat,  palpebral  sibi  invicem  noctu  ag- 
glutinabuntur,  et  vi  quadam  mane  diducendae 
crunt,  cum  doloris  et  ulcerationis  incremento. 

Medicamenta  ex  argento  vivo  sunt  aliena  in 
morbis  strumosis  : et  nescio  an  hi  praecipue  in- 
tendantur  a lue  Venerea,  propter  remedia  ad 
hujus  curationem  necessaria.  Lavatio  in  mari, 
potus  aquae  marinae,  succus  spissatus  cicutae, 
cortex  Peruvianus  vel  per  se,  vel  ex  aquis  pur- 
gantibus  datus,  spongia  usta,  sal  sodae,  fonti-^ 
culj,  et  alise  exulcerationes  diu  servatae,  sunt 
praecipua  strumosi  habitus  praesidia ; quae  qui- 
dem  omnia  usus  docuit  tuta  esse,  et  interdum 

Utilia,  Quod  si  cui  desit  ista  animi  constantla, 
qua  opus  est  ad  diutissime  perseverandum  in  U9U 
horum  remediorum,  ille  non  male  sibi  consulet, 
dum  summse  in  cibis  temperantias  unice  confi- 
dat,  et  nullo  alio  potu  utatur  praster  aquam  pu- 
tissimam,  qualis  est  quam  prasbent  fontes  collis 
Malvernensisi 

- • ■■■  - - 

Cap.  88. 
i)e  Teriesmo. 

Tenesmus,  seufrequens  desidendi  cupiditas, 
dum  interea  parum  aut  nihil  dejicitur,  ex  variis 
causis  oritur:  nam  primo  illrtm  excitant  stercora 
dura  iriteStiiium  rectum  implentia,  et  non  nisi 
aliena  ope  expellenda : deinde  scirrhus  sive 
uteri,  seu  intestini  recti,  seu  prostatas : turn 
stranguria,  seu  fiat  a calculo  vesicas,  sive  a can- 
tharidibus  : denique  debilitas  musculorum  ani, 
vel  sensus  eorum  nimis  acer,  qui  interdum  ac- 
cedit  colicae  Saturninae,  aut  intestino  prolapso, 
et  non  raro  sequitur  apoplexiam,  et  partum 
difficilem,  et  dysenteriam. 

Tenesmus  exasperatur  stando,  aut  ambulan- 
do  ; et  levatur  sedendo.  Tinctura  opii  in  alvum 
infusa,  est  plerumque  praesentissimum  hujus 
mali  remedium,  vel  saltern  allevamentum ; 

nam  ubi  &b  alio  morbo  pendet,  finiri  non  potest 
priusquam  ille  fuerit  sanatus. 


Gap.  89. 

Dc  Testiculorum  Vitiis . 

Testiculi  tument  non  solum  ex  ictu,  et 
inalis  Venereis,  sed  interdum  quoque  ex  febre 
intermittente,  quacum  tumor  simul  accedit,  de- 
ceditque,  et  febre  sanata  protinus  finitur.  Hoc 
plus  vice  simplici  contigisse  memini.  Idem  in 
nonnullis  intulit  gravedo  ex  frigore  collecto. 
Prostata  scirrho  laborans  testiculos  tumefecit, 
atque  etiam  calculi,  et  alii  renum  affectus. 
Interdum  tumor  occupavit  testiculum  sine  qua- 
vis  manifesta  causa,  et  post  paucos  menses 
sponte  sua  desedit : in  aliis  perrexit  augeri  per 
aliquot  annos,  et  tandem  in  scirrhum  desivit, 
qui  modo  annis  viginti,  modo  multo  citius, 
carcinomate  factQ,  hominem  occidit.  In  testi- 
culo  scirrhoso  ulcus  fistulosum  interdum  fac- 
tum fuit,  quod  asgrum  diu  fatigavit. 

Medicamentis  purgantibus  lenioribus  locus 
nonnun quam  esse  potest ; validiora  sunt  aliena. 
Ubi  dolor  est  vehementior,  cataplasmata  adhi- 
bere  oportet.  Ubicunque  vel  dolor,  vel  tumor 
est,  scrotum  sacculo  idoneo  sustineri  debet. 

Unicum  remedium  est  testiculum  scirrhosum 
excidere,  modo  chorda  spermatica  integra  sit ; 
sin  haec  quoque  malo  eodem  vitiata  fuerit,  nul- 
lus  remedio  locus  est.  Hydrocele,  ut  habeat 
aliquid  incommodi,  periculo  tamen  vacat ; sed 
quoties  opus  fuerit,  ferrum  tuto  adhiberi  potest, 
et  fere  sine  dolore.  Chirurgi  interdum  utuntur 
curatione,  quae  prohibet  ne  aqua  iterum  renas- 
catur ; de  quo  eorum  libri  sunt  consulendi. 


Cap.  90. 

De  Tor  pore . 

Torporem  dicimus,  ubi  sensus  tactus  hebes 
est  et  obscurus.  ' Nulla  quidem  corporis  hu- 
mani  pars  est,  quae  non  interdum  torpet ; max- 
ime  autem  artus  huic  casui  sunt  opportuni. 
Quanquam  innumeri  sunt  torporis  gradus,  raris- 
sime  tamen  fit,  ut  tactus  ex  toto  amittatur,  et 
penitus  pereat,  etiam  in  paralyticis  deploratis. 

Torpor  saepe  oritur  ex  causis  omnino  levibus, 
velut  ex  situ  membri  incommodo,  et  mox  dis- 
cutitur,  nullo  periculo  intentato  : nonnunquam 
initium  duxit  ab  istis  nervorum  vitiis,  quae  va- 
letudinem  subruunt;  et  praecessit  distentiones 
nervorum,  paralysin,  et  apoplexiam.  Senectus 
vid,etur  subjectior  huic  affectui,  tarn  in  viris^ 
quam  in  sexu  debiliore : in  juventute  foeminae 

cum  eo  conflictantur  saepius,  quam  mares. 
Noctu  praecipue  membra  solent  torpere,  turn 
quia  per  quietem  diutius  manent  in  eodem  situ, 
turn  quia  somnus  favet  omnibus  illis  malis  quae 
ad  nervos  pertinent. 

Torpores  familiares  sunt  veletudine  conquas- 
sata,  et  illis,  qui  a parentibus  paralyticis  nati 
sunt.  Modo  antecesserunt,  modo  secuti  sunt 
paralyses  et  apoplexias,  interdum  quoque  cum 
his  simul  facti  sunt ; et  jure  numerantur  in  sig- 
nis  horum  morborum.  Cumulo  malorum  hypo- 
chondriacorum  et  hystericarum  vulgo  accedit 
artuum  torpor,  qui  et  in  his,  et  in  aliis  per- 
mansit  non  solum  multos  menses,  sed  etiam  an- 
nos  non  paucos,  et  tandem  illsesa  valetudine  se 
subduxit.  Sinistra  pars  corporis  in  quodam 
torpuit  quinque  et  viginti  annos. 

Quaenam  sit  natura,  et  qualis  futurus  sit  exi- 
t.us  torporis,  optime  intelligitur  ex  ejus  sociis. 
Si  enim  cum  aliis  malis  paralyticis  accesserit,  et 
non  exiguam  corporis  partem  stupefecerit,  max- 
ime  in  iis  qui  parentibus  nati  sunt  paralyticis, 
subest  procul  dubio  periculum,  et  ad  paraly- 
seos  praesidia  sine  mora  confugiendum  est.  Ubi 
autem  minima  qusedam  pars  laboret,  et  vel 
nulla  alia  mala  sint,  vel  ea  tantum,  quas  hypo- 
chondriaconjm  et  hystericarum  propria  sunt ; 
praestabilius  erit  negligere  hunc  affectum,  quam 

medicinam  adhibere.  Si  quis  tamen,  nescio 
quid  metuens,  nequeat  sibi  temperare  a medi- 
cina,  ilium  scire  oportet  emplastra  quae  exe- 
dunt,  et  balnea,  aliquotiesprofuisse;  lavationem 
frigidam,  et  sanguinis  missionem  fuisse  alienas; 
arthritidem  esse  inutilem ; vires  autem  electri- 
citatis  nondum  usu  satis  esse  compertas. 


Cap.  91. 

De  Tremore . 

Caput  et  manus  interdum  tremunt,  et  spe- 
ciem  aliquam  paralyseos  prse  se  ferunt ; usu 
autem  comperimus  hujusmodi  tremores  majo- 
rem  vitae  partem  perseverasse  sine  quolibet  alio 
morbo  subsequente.  Quamobrem,  si  forte  ali- 
quantulum  spectent  ad  paralysin,  procul  ta- 
men ab  ea  distant : et  profecto  incommodi 
plus  est,  quam  periculi.  Hypochondriaci  saspe 
hoc  vitium  experiuntur  ; ebriosi  ab  eo  raro 
liberi  sunt : idem  quoque  in  senectutis  malis 
frequentissimum  est. 

Hie,  perinde  ac  alii  nervorum  affectus,  mane 
post  somnum  consuevit  molestissimus  esse;  et 
qualibet  mentis  perturbatione  augetur.  These 
folia,  baccasque  coffseae  faciunt  nonnullorum 
manus  tremere  ; sed  hoc  nequaquam  est  perpe- 
tuum.  Cognovi  virum,  qui  aquam  ex  his  bac- 

cis  biberat  fere  quotidie  per  quadraginta  annos, 
cujus  manus  etiam  in  ultima  senectute  ne  mi- 
mme  tremuerunt.  Ouamplurimis  aliis  has  po- 
tiones  impune  bibuntur : quod  ni  ita  esset, 
Sinenses  Turcseque  omnes  ad  hunc  modum 
laborare  deberent.  Verum  historia  horum  po- 
pulorum  non  ostendit  artus  trementes  esse  mor- 
bum  istarum  regionum  proprium. 

Qux  paralyticis,  et  hypochondriacis  affec- 
tibus  medentur,  eadem,  si  qua  postulantur, 
tremoribus  quoque  convenient. 


Cap.  92. 

De  Tusse. 

Tussis  modo  ortum  suum  habuit  a nimio 

vel  nimis  acri  humore  destillante  in  tracheam, 
sine  vitio  pulmonis  ; modo  a morbis  ventriculi, 
aut  intestinorum,  quales  sunt  lumbrici,  et  glan- 
dularum  mesentericarum  tumores  ; quod  nos 
docuit  cadaverum  incisio.  Non  raro  tamen  fit  a 
pulmonis  infiammatione,  scirrho,  aut  ulceratio- 
ne:  atqueeaest  interdum  pulmonis  conditio,  ut 
morbus  totum  intra  breve  spatium  corripiat,  cor- 
pusque  immedicabili  tabe  celeriter  consumat : 
in  aliis  vitia  pulmonis  videntur  in  eodem  fere 
statu  permanere,  viginti,  vel  triginta,  vel  etiam 
quadraginta  annos ; interea  corpus  impletur,  et 

cEger  satis  commodae  valetudinis  est,  vix  aliud 
malum  querens  praeter  tussim.  In  aliis  morbus 
pulmonis  serpit  quidem,  sed  tardisssime  ; et 
quanquam  tussis  singulis  hiemibus  ab  usque 
juventute  fiat  paulo  molestior,  pulmo  tamen 
non  adeo  laborat,  ut  gravis  spirandi  difficultas 
accedat,  nisi  matura  jam  senectute.  Sed  et 
pulmonis  ulcus,  ut  conjectare  fas  erat  ex  hu- 
more  purulento,  et  cruore  exscreatis,  multos 
annos  intra  veteres  terminos  sese  continuit,  vel 
eosdem  lentissime  superavit.  Interdum  ulcus 
tunica  inclusum  fuit,  quam  tandem  sger  extus- 
siit  non  sine  magna  contentione,  et  strangula- 
tionis  periculo  j quo  facto,  pulmo  videtur  con- 
sanuisse. 

Nervorum  distentiones,  et  perturbationes  hy- 
stericae,  quemadmodum  caeteros  omnes  corpo- 
ris musculos  exercent,  sic  quoque  musculos  spi- 
randi ; unde  fit  tussis  vi  sua  molestissima  ; pul- 
mo interea  non  magis  violatur,  quam  aliae  cor- 
poris partes,  quae  postquam  gravissime  fuerunt 
convulsae,  vel  statim,  vel  brevi,  ad  pristinum 
statum  revertuntur.  Hujus  generis  tusses,  ut  et 
illae  quae  a destillatione  nascuntur,  vehemen- 
tiores  sunt,  et  magis  sonorae,  quam  quae  fiunt 
ex  tabe,  sive  incipiente,  seu  deplorata.  Idem 
dici  potest  de  ista  tusse,  quae  proficiscitur  a 
corpore  quovis  duriore  in  tracheam  delapso. 

Memini  tussim  ssvam,  et  inclomabilem  menses 
aliquot  ursisse  hominem,  in  cujus  tracheam 
particula  ossis  deciderat,  qua  tandem  extussita, 
ilia  protinus  conquievit. 

Tussis  nonnullos  nunquam  cessat  occupare, 
quamdiu  liberi  sunt  ab  oculorum  inflamma- 
tione,  podagra,  tinea,  atque  aliis  vitiis  cutis. 
In  animo  semper  tenendum  est,  lpngas  tusses 
haud  procul  abesse  a periculo  tabis,  et  proinde 
postulate  victum  refrigerantem,  ne  forte  pars 
sana  pulmonis  vitiatae  contagio  corrumpatur. 
Haud  defuerunt  exempla  eorum,  quos  tussis  in 
annos  viginti  exercuerat,  quique  alios  forsitan 
viginti  annos  perdurare  potuissent  satis  com- 
mode valentes,  nisi  gravis  quidam  error  in 
ratione  victus,  aut  frigus  collectum,  eos  in 
phthisin  prascipitaverat,  et  citam  mortem  intu- 
lerat.  Sa?pe  difficile  dictu  est,  tussis  phthisica 
sit,  an  levis,  et  nullius  momenti.  Pleraeque 
omnes  tusses  quodammodo  spectant  ad  phthi- 
sin ; in  quam  profecto  nonnullae  tain  rapido 
gradu  feruntur,  ut  exitus  nemini  dubius  esse 
possit ; aliae  vero  non  paucae  sunt,  de  quibus 
nemo  medicus  sine  dubitatione  pronuntiare 
potest,  nisi  antea  sciverit  segrum  vivendi  ratione 
salutari  semper  usurum  esse,  et  semper  tutum 
fore  a colligendo  frigore,  et  a peripneumonia. 

Venam  incidere,  et  opium  adhibere,  pro 


. 


375 

ratione  morbi,  victu  tenui  uti,  et  ex  alio  in 
alium  locum  transire,  optima  praesidia  sunt,  vel 
ad  tussim  molestam  leniendam,  vel  ad  prohi- 
bendum  ne  fiat  periculosa. 


Cap.  93. 

De  Tusse  convulsiva. 

Tussis  convulsiva  praecipue  fit  in  aetate  pue- 
rili,  et  est  procul  dubio  contagiosa.  Hie  mor- 
bus diu  trahit,  saepe  menses  haud  paucos  ma- 
nens  ; et  quanquam  interdum  levis  sit,  et  omni 
periculo  vacet,  interdum  tamen  occidit.  Pi- 
tuitse  abundantia,  vel  vomitus,  et  vehementia 
accessionum,  et  intermissionum  integritas,  ipso 
initio  hanc  tussim  ab  aliis  satis  plerumque  distin- 
guunt : postea  autem  errori  nullus  est  locus, 
cum  tussis  perseverat,  donee  aegri  pene  defici- 
ant  priusquam  spiritum  attrahere  possint;  quod 
cum  inusitato  quodam  sono  fit,  proprio  hujus 
tussis  indicio,  unde  etiam  nomen  apud  nonnul- 
las  gentes  impositum  est.  In  quodam  puero 
tussis  fuerat  tres  menses,  priusquam  hie  sonus 
accessit.  Prae  vehementia  tussis,  saspe  sanguis 
e naribus  exprimitur,  vultus  nigrescit,  et  inter- 
dum oculis  ea  vis  infertur,  quae  reddit  eos  sem- 
per in  posterum  imbecillos.  Hie  afFectus  raro 
eundem  plus  semel  invadit;  attamen  curavi. 

nonnullos,  qui  mihi  fidem  fecerunt  se  bis  eo 
fuisse  implicitos. 

Senectus  minus  quidem  opportuna  est  huic 
morbo,  nec  tamen  prorsus  secura.  Vidi  fcemi- 
nam  septuagenarian^  et  senem  octogenarium, 
hac  tusse  occupatos,  Puer  advenientem  prae- 
sentit,  et  ad  matrem,  vel  famulam,  accurrit ; 
at  adulti,  accessione  victi,  momento  temporis, 
velut  attoniti  concidunt ; illico  vero  resipiscunt ; 
atque  hoc  est  proprium  hujus  affectus  signum 
in  adultis.  Qui  enim  prater  solitum  tussiunt, 
et  nuper  versati  fuerunt  inter  aliquos  tusse  con- 
vulsiva  laborantes,  siquidem  morbo  concidant, 
nullum  relinquunt  locum  dubitandi  de  natura 
sgrotationis.  iEgri  de  quibus  sermo  est,  majo- 
rem  in  modum'queruntur  inflationes. 

Usu  didicimus  mutationem  cceli  maxime  va- 
lere  ad  vim  morbi  leniendam,  et  finem  ejus  ac- 
celerandum.  Ventriculus  adeo  laborat  pituita, 
et  inflatione,  ut  rheum  purgando,  et  amara 
confirmando,  non  possint  non  esse  utilia.  Tus- 
sis  convulsiva  cognata  est  aliis  nervorum  disten- 
tionibus,  ideoque  verisimile  est  opium  mixtum 
cum  moscho,  lacte  ammoniaco,  et  vino  anti- 
monii,  contra  earn  profuturum.  Nondum  ta- 
men eos  horum  medicamentorum  effectus  vidi, 
ut  certum  auxilium  iis  inesse  confidam.  Multa 
quidem  ubique  jactantur  hujus  pestis  remedia^ 

ut  fieri  solet  adversus  ipnorbos,  quorum  nulla 
certa  remedia  inventa  sunt.  De  talibus  auxiliis 
vetus  illud  nimis  verum  est,  u (piKoi,  xhig  (piXog. 


Cap.  94. 

De  Valet udine  conquassata . 

i 

Mo rbi  graves,  et  multas  alias  causas,  vires 
vitas  labefactant,  et  valetudinem  damno  nun- 
quam  resarciendo  multant,  quas  ex  illo  quotidie 
it  in  pejus.  Valetudinis  sic  affiictas  et  conquas- 
satas  hasc  fere  signa  sunt : pallor,  facies  modo 
tumidior,  modo  macie  extenuata,  sitis,  diffi- 
cultas  spirandi,  palpitationes  cordis,  inflationes, 
fastidium,  nausea,  frequens  cupiditas  urinae, 
stercus  et  urina  sine  voluntate  reddita,  crurum 
tumores,  dolores  vagi,  distentiones  corporis,  et 
virium  amissio,  lassitudo,  prurigo  cutis,  tremo- 
res,  torpores,  febricula,  languor,  animas  defec- 
tiones,  veternus  interdiu,  vigilia  noctu,  mens 
obliviosior. 


Cap.  95. 

De  Variolis, 

De  summa  variolas  inoculandi  utilitate,  turn 
de  ratione  curandi  inoculatos,  jam  inter  omnes 
medicos  Britannos  convenit;  et  nihil  liabeo 


quod  addam  illis,  qus  nuper  tradita  fuerunt  de 
his  rebus  in  multorum  medicorum  libris,  qui  in 
omnium  manibus  sunt.  Scrupulus  autem  ali- 
quis  mihi  restat  de  securitate  eorum,  in  quibus 
pustulae  vel  nulls  eruperint,  vel  nunquam  rite 
maturuerint,  licet  in  loco  inoculato  ulcus  fac- 
tum sit  cutem  erodens,  et  non  nisi  post  multos 
dies  sanatum.  Vidi  enim  fceminam  variolis 
numerosis  occupatam,  qus  solito  more  suppu- 
raverunt,  et  exaruerunt ; quamvis  mihi  fidem 
fecit  se  ante  annos  decern  fuisse  inoculatam, 
et  post  quinque  dies  febricitasse  cum  quodam 
capitis  dolore,  quern  secutas  sunt  pustulae  pau- 
cae,  cito  quidem  recedentes  sine  suppuratione ; 
at  pars  inoculata  alte  exulcerata  fuerat  per  de- 
cern dies,  et  dein  lata  cicatrice  notata,  quam 
ipse  vidi. 

Ouae  de  bene  multis  sgrotis  annotaveram, 
qui  non  fuerant  inoculati,  sed  variolas  fortuito 
contraxerant,  ea  omnia  non  in  librum  cum 
ceteris  morbis,  verum  in  chartas  seorsim  con- 
jeceram,  quas  fere  omnes  nescio  quo  casu  in- 
terciderunt.  Amissis  his,  cogor  abjicere  con- 
silium tradendi  primohistoriamvariolarum  usi- 
tatissimam,  deinde  varietates  earum,  et  dissi- 
militudines.  Paucas  quas  supersunt  charts 
prscepta  sequentia  suppeditarunt. 

Multa  me  exempla  docuerunt  eos  qui  nun- 


quam  passi  sunt  variolas,  tuto  posse  versari,  at- 
que  etiam  dormire  cum  infectis  per  duos  tresve 
primos  pustularum  dies.  Tamdiu  enim  ab  his 
asgrotis  nihil  videtur  periculi  esse.  Mulier 
qusedam  puerum  lactabat  biduum  postquam 
variola  in  cute  ortse  erant ; deinde  vero  puer 
amotus  est,  et  evasit  incolumis : at  ille  certe 
infici  poterat,  quoniam  sesquianno  exacto  in 
eum  morbum  incidit. 

Parentibus  aliquibus  visum  est,  siquidem 
unus  ex  liberis  in  variolas  incidisset,  non  amo- 
vere  reliquos,  sed  sinere  ut  omnes  una  mane- 
rent  in  eadem  domo,  aut  etiam  in  eodem  cu- 
biculo.  At  sexto  plerumque  die  postquam 
morbus  ad  ax^v  pervenerit,  sani  pueri  coepe- 
runt  segrotare  ; unde  verisimile  fit,  hoc  potis si- 
mum  tempore  variolas  fieri  contagiosas,  atque 
idem  spatium  intercedere  ante  initium  aegrota- 
tionis,  ac  fieri  novimus  in  plerisque  inoculatis. 
Veruntamen  segrotandiprincipium  longe  magis 
incertum  est  in  his,  quam  in  illis  qui  inoculan- 
tur  ; quippe  non  omnes  qui  in  eodem  conclavi 
sunt,  asque  objiciuntur  halitibus  variolosis,  aut 
contrectationi  vestium  aut  linteorum.  Memini 
binos  pueros,  qui  cum  altero  variolis  aegrotante 
conclusi  fuerant,  neque  tamen  hoc  morbo,  nisi 
post  mensem,  correpti  sunt.  Ouotidianum  est, 
ut  ii  qui,  ut  videtur,-  eodem  tempore  conta- 

gioni  objecti  fuerint,  multum  di verso  tempore 
incipiant  segrotare. 

Dolorem  lumborum  acutum  semper  fere  se- 
quuntur  periculosas  variolas ; et  quo  pejor  fu- 
erit  dolor,  eo  morbus  quoque  periculosior  est. 
Multo  tutior  est  dolor  inter  scapulas : tutissi- 
mum  vero,  ubi  nullus  per  totum  dorsum  dolor 
sentitur. 

Vomitus  vehementior  ab  ipsa  morbi  acces- 
sione  usque  ad  exitum  pustularum,  haudqua- 
quam  praenuntiat  mites  variolas  : quod  si  pus- 
tulis  omnibus  enatis  vomitus  perseveret,  even- 
tus  morbi  anceps  erit,  quanquam  variolae  non 
fuerint  confluentes  ; quod  in  plus  uno  asgroto 
expertus  sum. 

Nervorum  distentiones,  dum  pustulae  parant 
exire,  non  raro  antecedunt  mitissimas  variolas 
in  pueris,  et  interdum,  sed  rarius,  in  adultis  ; 
ideoque  non  nisi  inexpertos  terrent. 

Variolas  vim  aliquam  inferunt  canalibus  san- 
guiferis,  e quibus  menstrua  effunduntur ; et 
cum  morbus  fuerit  admodum  periculosus,  pro- 
fluvium  uterinum  immodicum  tempore  alieno 
factum  est  biduum  ante  exitum  pustularum,  et 
perseveravit  diutius.  In  nonnullis  cursus  san- 
guinis e naturalibus  fuit  ipso  primo  pustularum 
die.  Verum  haec  sunt  rariora.  Maxime  usita- 
tum  est  in  plerisque  omnibus  foeminis,  ut  san- 

guis  ex  uter o turn  ferri  incipiat,  cum  pustule 
omnes  exierint,  et  ut  fluat  modo  unum,  modo 
quinque  dies.  Hoc  profluvium,  quanquam  na- 
turali  copiosius,  non  videtur  maturitati  pustu- 
larum  obfuisse,  neque  vires  aegrotis  subduxisse ; 
ideoque  nihil  moliri  oportet  ad  sanguinem  sup- 
primendum,  etiamsi  nobis  suppeterent  reme- 
dia, quae  certo  et  tuto  id  efficere  valerent. 

Urina  cruenta,  quae  jure  numeratur  in  pes- 
simis  variolarum  signis,  accessit  die  quinto  ab 
initio  aegrotationis : pustulae  interea  vix  eminu- 
erunt  super  reliquam  cutem,  nisi  leviter,  et  in 
paucissimis  locis ; in  plerisque  aliis  corporis 
partibus  cutem  tantummodo  notaverunt  ma- 
culis  purpureis,  aut  vibicibus.  Venter  in  his 
aegrotis  reddit  cruenta  ; et  ipsse  lacrymae  inter- 
dum  fuerunt  sanguine  tinctae.  Quod  si  cutis 
alicubi  forte  detrita  sit,  sanguis  e vulnusculo 
multos  dies  exstillavit,  et  aegre  cohiberi  potuit. 
Hujusmodi  aegri  deplorati  omnes,  quotquot 
vidi,  tertio  vel  quarto  pustularum  die  decesse- 
runt.  Verum  ubi  omnia  alia  infausta  signa  ab- 
fuerunt,  urina  interdum  fusca,  vel  nigra,  im- 
pune  reddita  est,  etiam  in  illis  qui  ab  arena  aut 
calculo  liberi  fuerunt.  In  variolis,  quae  inter 
bonas  malasque  mediae  erant,  urina  quinto  pus- 
tularum die  nigra  fuit,  nec  ad  colorem  natura- 
lem,  nisi  post  quatuor  dies,  rediit.  In  alio  urina 

atra  erat  secundo  die  ab  accessione  morbi,  et 
quod  ex  ea  desidebat,-  pulverem  atrum  referebat. 
Ambo  hi  aegri  ex  morbo  recreati  sunt,  sine  quo- 
vis  sinistro,  aut  insolito  casu  interveniente. 
Pustulse  interdum  vix  diverse  fuerunt  ab  iis 
quae  in  mediocribus  variolis  conspici  solent 
attamen  earum  interstitia  notata  fuerunt  macu- 
lis  rotundis  purpureis,  et  tertio  die  ab  exitu  pus- 
tularum  aegri  extincti  sunt. 

Supra  memoratum  est  virus  variolosum  pro- 
priam  habere  vim  menstrua  movendi ; atquo 
hinc  fieri  potest,  quod  gravidas  variolis  correptae 
septimo,  vel  octavo  die  ab  initio  pustularum 
plerumque  abortum  faciant,  et  intra  biduum 
triduumve  moriantur.  Foetus  sic  elisos  saepe 
contemplatus  sum  attentissime : cutis  eorum 
fuit  multum  mutata,  hie  obscure  rubra,  illic 
purpurea,  et  in  quibusdam  locis  color  fuit  pe- 
ne  naturalis:  sednunquam  potui  deprehendere 
vel  minima  vestigia  pustularum  variolosarum. 
Ouasdam  etiam  gravidas  curavi,  quae  variolas 
expertae  sunt,  et  nonfecerunt  abortum,  sed  justo 
tempore  pepererunt:  at  neque  in  his  infantibus 
ullas  pustularum  cicatrices  vidi ; quin  a testibus 
fide  dignis  accepi  eorum  nonnullos  variolis 
postea  fuisse  tentatos.  Inciso  adolescentulae 
cadavere,  qua^  variolis  confluentibus  perierat, 
viscera,  et  partes  corporis  interiores  attentis 

oculis  perlustravi ; nusquam  vero  reperienda 
erant  vel  minima  variolarum  indicia,  licet  cor- 
pus extrinsecus  ubique  illis  contectum  esset.  At 
profecto  foetus  in  utero  matris  vix  differt  ab 
aliis  partibus  interioribus ; et  siquidem  hse 
nunquam  fiant  sedes  variolarum,  haud  verisi- 
mile  est  eas  in  foetu  deprehendi  posse.  Alii 
vero  de  hac  re  aliter  sentiunt. 

Diflicultas  spirandi  accedens  circiter  quintum 
pustularum  diem,  haud  multum  spei  locum  re- 
linquitj  hi  enim  aegri  plerumque  morbo  sue- 
cumbunt.  Hasc  interdum  adeo  gravis  est,  ut 
segri  nequeant  jacere,  et  vix  pauca  verba  loqui 
possint  antequam  spiritus  illis  deficit. 

Tumor  faciei  repente  desidens,  sic  ut  oculi 
aperiri  queant ; salivas  cursus  repressus ; fre- 
quens  urinae  cupiditas,  licet  parum  excernitur; 
corpus  fere  omnis  mali  odoris  expers ; et  cre- 
bri  horrores,  sunt  quidem  indicia  non  medio- 
cris  periculi,  quamvis  non  semper  mortifera. 
Vesiculse  aqua  Hava,  sive  sero  plenas,  quales 
ab  emplastro  cantharidis  fieri  consueverunt,  in- 
terdum inter  pustulas  oriuntur,  et  ostendunt 
morbum  a regula  tutarum  variolarum  aliquan- 
tum  aberrantem,  et  forsitan  periculo  vicinum ; 
hi  tamen  aegri  ssepe  evadunt. 

Inclinato  jam  morbo,  cum  plerasque  pustulae 
arefactas  excidissent,  bis  vidi  subnasci  in  volis 

manuum,  et  in  plantis  pedum,  pustulas  paucaa 
aqua  plenas,  vacuas  ab  inflammatione,  aut  ru- 
bore,  quae  ad  modum  variolarum  consuetum 
maturuerunt.  In  puero  etiam  quodam  pus- 
tulae  erant  majusculae,  paucaeque,  per  quatuor 
dies,  dein  numerosse  et  parvae  prodierunt,  et 
puer  a*gre  a morbo  emersit.  In  alio  puero 
rarae  pustulae  principio  ortae  sunt ; at  mansit 
jactatio,  et  xge r male  habuit;  deinde  primis 
exsiccatis  aliae  exierunt,  et  maturuerunt ; post 
has  etiam  una  atque  altera  eruperunt.  Puer 
hie  obiit,  quanquam  omnes  pustular,  si  simul 
corpus  occupavissent,  adeo  paucae  erant,  ut 
neminem  alium  variolis  occisum  meminerim, 
qui  non  pluribus  laborasset.  Haec  sunt  sola  ex- 
empla  quae  mihi  observata  sunt  secundae  messis, 
ut  dicitur,  variolarum. 

Tres  homines  variolis  aegrotantes  vidi,  qui 
morbo  jam  adeo  inclinato,  ut  propositum  esset 
intra  biduum  carnem  cibo  adjicere,  et  dare 
medicamentum  purgans,  repente  facti  sunt 
tristes,  et  suspiciosi,  et  vix  biduo  exacto,  in- 
sani  prorsus  et  furibundi  morte  occubuerunt. 

Salivas  profluvium  copiosissimum,  quod  in 
variolis  confluentibus  solet  contingere,  et  max- 
ime  prodest,  in  nonnullis  finito  morbo  impune 
perseveravit  plures  dies. 

Lac  mulieris,  quae  infantem  lactabat,  minui 

coepit  prius  paulo  quam  morbus  ad  summum 
pervenisset,  et  deinde  prorsus  defecit;  interjectis 
vero  paucis  diebus,  iterum  ubertim  fluxit. 

In  morbo  quocunque  spes  salutis  jure  vide- 
tur  augeri,  si  seger  ab  omnibus  aliis  morbis  li- 
ber, et  firmi  corporis  habitus  sit : tunc  enim 
vires  maxime  vigebunt,  et  nulla  re  impedien- 
tur,  quo  minus  totse  incumbant  in  hunc  unum 
affectum  debellandum.  Veruntamen  variolas 
aliis  etiarn  gravibus  affectibus  supervenientes, 
non  ideo  visse  sunt  pejores,  neque  vi  nocendi 
majore  prasditas  esse  ; neque  seger  cum  iis  mi- 
nus fortiter,  aut  minus  feliciter  conflictatus  est. 
Variolas  ssepe  accesserunt  lui  Venerese,  et  ni- 
hilo  minus  mites  fuerunt ; nec  profecto,  ubi 
pestiferse  fuerint,  seger  visus  est  aut  gravius 
solito  afRigi,  aut  periculosius  segrotare.  Vidi 
quosdam  variolis  occupatos,  cum  jamjam  tabe 
strumosa  essent  perituri,  qui  tamen  mitem  ex- 
perti  sunt  morbum,  et  eum  feliciter  depulerunt ; 
neque  idcirco,  quantum  potui  judicare,  veteri 
suo  morbo  citius  succubuerunt. 

In  urbem  quandam,  quo  tempore  febres  in- 
termittentes  frequentissimse  erant,  accidit  vari- 
olas inferri  multosque  corripere  qui  febre 
intermittente  laborabant.  In  his  omnibus  fe- 
bris  sponte  sua  conquievit,  protinus  ac  variolse 
incidissent;  et  his  finitis  denuo  reversa  est. 

Alter  horum  morbortim  in  alterum  nullam 
aliam  vim  exercere  visns  est. 

Paucorum  morborum  certa  remedia  hao 
tenus  humano  generi  tributa  sunt.  In  numero 
eoruiti,  ad  quos  proprium  remedium  desidera- 
tur,  variolae  quoque  censendae  sunt.  Et  si  re- 
periatur  aliquando  medicamentum,  quod  pri- 
vatim  valeat  adversus  hanc  pestem,  posterorum 
vel  fortune,  vel  ingenio,  acceptum  referendum 
erit.  Quidam  multum  sibi  polliciti  sunt  a cor- 
tice  Peruviano,  antimonio,  aut  argento  vivo. 
Verum  usus  docuit  has  spes  fuisse  fallaces,  et 
vanas.  Ouamobrem  ratio  victus  et  curationis 
in  variolis,  haud  diversa  erit  ab  ilia,  quae  om- 
nium febrium  communis  est.  Mala  quaedam, 
et  incommoda,  quae  subinde  accedunt,  iisdem 
auxiliis  levanda  sunt,  viresque  perinde  nutrien- 
dae,  ac  in  aliis  febribus  ardentibus.  Illud  au- 
tem  admonere  oportet,  alvum  astrictam  non 
esse  minus  inutilem  in  variolosa,  quam  in  alia 
quavis  febre;  quanquam  contraria  sententia 
olim  vicerit,  et  vix  adhuc  satis  explosa  sit. 

Cap.  96. 

De  Variolis  Pusillis;  nos  vocamus 
The  Chicken-Vox. 

Variolas  pusills  in  quibusdam  oriuntur 
sine  febre,  aut  ullo  signo  antecedente  ; in  aliis 
fit  levis  horror,  lassitudo,  vigilia,  dolores  vagi, 
fastidium  cibi,  et  quae  dam  febricula ; rarius 
dolor  dorsi,  lumborumve,  aut  vomitus.  Pus- 
tuls  prims  fere  conspiciuntur  in  dorso. 

In  eodem  sgro  varis  sunt  magnitudinis  : 
plersque  habent  eandem,  ac  variols  vers, 
quibus  initio  prorsus  similes  sunt ; nonnulls: 
his  minores  sunt.  Nunquam  eas  valde  nume- 
rosas  vidi,  nedum  confluentes.  Vix  unquam 
numeravi  ultra  duodecim  in  facie,  aut  ultra 
ducentas  corpore  universo. 

Principio  rubrs  sunt;  postridie  in  plerarum- 
que  apicibus  exigua  vesicula  est,  ad  milii  se- 
minis  magnitudinem,  plena  humore  modo  aqus 
simili,  modo  flavo,  qui  continetur  inter  cuti- 
culam  et  cutem  veram.  In  quibusdam  pustulis 
plus  humoris  subest,  qui  interdum  flavescit,  et 
pus  refert,  adeo  ut  secundo,  vel  certe  tertio  die 
ab  exitu  pustularum,  hs  variols  videantur  ad 
maturitatem  pervenisse  ; et  qus  humore  flavo 
maxime  turgent,  prorsus  tales  sunt,  quales  vers 

variolae  die  quinto,  vel  sexto.  Ssepe  fit,  ut  eo- 
dem  die  quo  nata  est  hsec  vesicula,  vel  po- 
stridie,  tenuis  ejus  cuticula  rumpatur,  partim 
vestium  attritu,  partim  scabendo  (nam  pruritus 
fere  est)  et  crusta  levis  succedat : reliqua  autem 
pars  pustulse  subsidit,  et  nunquam,  sicut  in 
veris  variolis,  in  pus  mutatur.  Proinde  quinto 
pustularum  die  crusta  tenuis  plerasque  ex 
his  pustulis  occupat.  Paucas  qusedam  non 
ruptae  humorem  suum  spissescere,  et  exa- 
rescere,  sinunt.  Cum  vero  hie  humor  non, 
quemadmodum  in  veris  variolis,  ex  cute  ipsa 
suppurata  oriatur  ; sed,  ut  credibile  est,  ex  va- 
sis  cutis  serosis  inter  cuticulam  cutemque  effun- 
datur ; itaque  non  mirum  est,  si  vel  secundo 
die  appareat,  vel  rupta  cuticula  tarn  cito  in 
crustam  desinat.  Turn  vero  cicatrices  nullae 
relinqui  possunt,  cum  cutis  ipsa  non  afficitur, 
nisi  forte  in  una  aut  altera  pustula,  in  quibus 
humor  acrior  factus  ulcusculum  excitaverit. 

Per  totum  morbi  spatium  interdum  vix  ulla 
incommoda  aegri  patiuntur,  si  excipias  languo- 
rem  quendam  virium  et  animorum,  et  cibi  cu- 
piditatem  minorem,  somnumque  minus  altum; 
quae  omnia  magna  ex  parte  debentur  commo- 
rationi  in  cubiculo. 

Hie  morbus  mihi  videtur  prorsus  alius  a vari- 
olis veris.  Oui  variolas  passi  sunt,  huic  tamen 

opportuni  sunt : qui  autem  semel  experti  sunt 
hunc  morbum,  ab  ejus  contagione  in  posterum 
securi  sunt ; quanquam  ab  inexpertis  facillime 
contrahitur.  Filum  linteum,  humore  variola- 
rum  pusillarum  concocto  madidum,  insertum 
fuit  vulnusculo  facto  in  brachio  cujusdam  qui 
olim  hoc  morbo  laboraverat ; et  neque  vulnus- 
culum  propterea  tardius  sanatum  est,  neque 
ullae  prorsus  venenati  vulneris  notae  secutae 
sunt. 

Mater  duorum  puerorum,  qui  variolis  pu- 
sillis  implicati  erant,  octavo  vel  nono  die  a ma- 
turitate  pustularum,  coepit  eodem  morbo  segro- 
tare.  Spatiumne  igitur  idem  semper  intercedit 
inter  contagionem,  et  morbi  initium  ? 

Curatur  hie  morbus  quiete  animi  et  corporis, 
et  abstinentia  a carne,  vinoque. 

Verse  variolas,  cum  paucae  sunt,  et  distinct^, 
quales  semper  mihi  visse  sunt  variolas  pusillas, 
ab  his  discerni  possunt  tribus  potissimum  con- 
ditionibus.  Nam  primo,  verae  nunquam  ante 
quartum  diem  exeunt : deinde,  in  earum  api- 
cibus  nullus  humor  est  secundo,  tertiove  die : 
nec  denique  crustae  sunt  quinto. 

Cap.  97. 

De  Ventriculi  Morb.is ; 
et  primo  de  Ardore  et  Acore. 

Nulla  corporis  pars  saepius  laborat,  quam 
ventriculus.  Unus  ex  ejus  morbis,  isque  non 
minimus,  est  acor  ad  os  assurgens : cui  fere 
accedunt  nausea,  et  vomitus,  dolor,  seu  potius 
angor,  sensus  gravitatis,  cupiditas  cibi  modo 
naturali  major,  modo  nulla,  inflatio,  capitis 
dolor,  pituita ; denique  qui  hoc  vitio  tenentur, 
saspe  expergiscuntur  cum  terrore. 

Si  chemicos  audiamus,  nihil  videtur  facilius, 
quam  acidum  corrigere  et  extinguere,  cum 
promtus  ad  id  aditus  est,  ita  ut  ei,  quodcunque 
libitum  fuerit,  liceat  adjicere.  Verum  stoma- 
chus  vivus,  et  vas  inanimatum  adeo  inter  se 
distant,  ut  quod  chemici  putant  esse  facilli- 
mum,  medici  interdum  deprehendant  fieri 
prorsus  non  posse.  Unde  evenit,  ut  quidarn  per 
annos  viginti  vexati  fuerint  acore  ventriculi  nul- 
lis  remediis  cedente.  Aqua  calcis,  magnesia, 
pulvis  e testis  piscium,  et  sales  alcalini,  ssepe 
votis  xgrorum  parum  responderunt. 

Lac,  olus,  pisces,  pinguia  omnia,  et  ventri- 
culus  cibo  onustus,  maxime  si  homo  sta- 
tim  a plena  mensa  exercitetur,  acido  ventri- 

culo  parum  conveniunt,  et  acorem  augent. 
Potus  acidi,  prseter  opinionem,  non  semper 
nocent  his  aegris  ; nonnnnquam  etiam  anxilio 
sunt.  Vomitus,  et  aqua  Bathonica,  aliis  profu- 
erunt,  aliis  fuerunt  supervacua.  Pulvis  e testis 
piscium,  et  rhabarbarus,  plerumque  juvant.  Al- 
vus  astricta  semper  est  aliena.  Foemina,  cujus 
ventriculus  indomabili  acore  afficiebatur,  om- 
nigenis  medicamentis  tentatis,  tandem  his  duo- 
bus  contenta  fuit ; nempe  singulis  auroris  sumsit 
testarum  ostreorum  in  pulverem  tenuissimum 
contritarum  unciam,  singulis  autem  vesperis 
vomitum  movit  per  aquam  tepidam,  cujus  con- 
gium  partitis  haustibus  bibebat.  His,  quibus  in 
multos  annos  usa  est,  acor  aliquantum  levatus 
est,  et  valetudo  caeteroquin  non  fuit  incom- 
moda.  Rhei  etiam  pauca  grana  adjecta  sunt, 
quoties  alvus  cocpit  esse  tardior. 

Sensus  ardoris  injucundus  cum  acore  ventrir 
culi  fieri  consuevit ; et  interdum  molestus  est, 
quanquam  nullus  fuerit  acor.  Remedia  hujus 
mali  sunt  fere  eadem,  ac  superioris.  Saepe 
quoque  haud  minus  sanatu  diiircile  est.  Simul 
interdum  nascuntur  singultus,  ructus,  et  inso- 
litus  salivae  cursus.  Ardor  ventriculi  saepe  fati- 
gat  gravidas,  et  non  raro  accedit  arthritidi ; 
ji^que  icterus  semper  ab  eo  liber  est.  Ffaec 

molestia  nonnullis  per  totam  fere  aetatem  ad- 
hxsit.  Idem  homo  invicem  modo  cutis  vitia, 
modo  ardorem  stomachi  expertus  est.  Foemina 
quae  dam,  dum  ventrem  ferret,  gravissime  con- 
flictabatur  cum  hoc  malo,  adversus  quod  cum 
remedia  consueta  nihil  profecissent,  acidum 
vitriolicum  tentatum  est,  et  brevi  illud  sanavit. 

§ 2.  De  Dolore  VentriculL 
Inflammationes,  scirrhi,  et  carcinomata  je- 
cinoris,  lienis,  et  pancreatis ; dolores  denique 
omnes  siti  inter  pectus  et  umbilicum,  pariter 
ad  ventriculum  referuntur ; qui  porro,  praeter 
ista  mala,  quae  sui  propria  sunt,  saepe  cum 
aliis  multis  corporis  partibus  simul  dolet.  Ar- 
thritis, et  fortasse  rheumatismus,  vagi  dolores 
artuum,  et  interdum  qui  uni  loco  diutius  inse- 
derunt,  ulcera  etiam,  et  cutis  vitia,  saepe  vel 
prima  sua  sede  relicta  in  ventriculum  incubu- 
erunt,  vel  mala  sua  cum  ventriculo  communi- 
carunt.  Vertigo,  et  capitis  dolores,  saepe  qui- 
dem  fuerunt  causae,  saepius  forsitan  effectus  ven- 
triculi  minus  recte  valentis.  Uteri  affectus  fere 
omnes  ventriculo  nocent ; qui  proinde  raro  vacat 
vel  dolore,  vel  fastidio,  ubi  menstrua  non  bene 
respondent.  Affectus  hysterici  et  hypochon- 
driaci,  graviores  animi  peturbationes,  et  lum- 

brici,  etiam  illi  qui  solum  in  crassioribus  intesti- 
nis  reperiuntur,  ventriculum  in  societatem  ma- 
lorum  fere  semper  assumunt. 

Ouod  si  nulla  ex  causis  praedictis  in  culpa 
fuerit,  et  dolor  non  oriatur  a veneno,  neque  a 
cibo  minus  salutari,  si  interdum  sit  fere  impati- 
bilis,  at  multas  habeat  nec  breves  intermissiones, 
si  denique  valetudo  caeteroquin  bona  sit ; illic 
justissima  erit  suspicio  calculi  in  bilis  canalibus 
hasrentis.  Saepe  equidem  vidi  dolores  ventri- 
culi,  postquam  multos  annos,  interdum  non 
pauciores  viginti,  molesti  fuerant,  tandem  vel 
in  icterum  desiisse,  vel  calculo  fellis  dejecto 
finitos  esse ; ut  dubitatio  omnis  de  eorum  cau- 
sa esset  sublata.  In  aliis  autem,  qui  incide- 
rant  in  icterum,  quern  praecesserat  dolor  saevis- 
simus,  et  nunquam  obliviscendus,  sensus  ejus- 
dem  doloris  inordinate  rediit  modo  cum  ictero, 
modo  sine  eo,  per  duodecim  annos,  aut  am- 
plius.  Nonnulli  per  maximam  aetatis  partem 
identidem  experti  sunt  obscurum  dolorem  in 
ventriculo,  vel  in  ejus  vicinia ; post  quorum 
mortem  in  vesica  fellea  calculus  repertus  est. 
Hie  forsitan  dum  leviter  in  vesica  moveretur, 
vel  minus  commode  situs  esset,  dolorem  ilium 
obscurum  inferre  potuisset ; et  tamen  cum  in 
canalem  biliferum  nunquam  impulsus  fuisset, 

ideo  icterum,  et  atrocissimum  dolorem  nun- 
quam  excitasset. 

Multi,  ut  vidimus,  dolores  ad  ventriculum 
falso  referuntur  ; etcausae  eorum  qui  revera  ad 
ilium  pertinent  sunt  multum  diverse.  Hinc 
igitur  petendum  est,  cur  facies  horum  malorum 
tam  varia  sit,  et  cur  eadem  medendi  ratio  tam 
diversos  exitus  habeat. 

Aquae  Bathonicae,  vinum,  calefacientia,  vic- 
tus  ex  frugibus  et  fructibus  quos  terra  gignit, 
purgantia,  vomitus,  graviditas,  arthritis,  acida, 
anthelmintica,  et  emplastra  quae  erodunt  super 
stomachum  imposita,  modo  profecerunt,  modo 
nocuerunt,  et  interdum  fuerunt  supervacua. 
Postquam  attente  inquisitum  fuerit  in  naturam 
doloris ; si  ille  revera  a ventriculo  oriatur,  et 
neque  inflammatio  sit,  nec  scirrhus,  saepe  utile 
est  primo  vomere,  deinde  sumere  vel  aquam 
Bathonicam,  vel  pulverem  amarum  et  aroma- 
ticum,  aut,  si  aegro  jucundius  fuerit,  aqua  in 
quam  eaedem  herbae  missae  sunt,  cui,  ubi  opus 
est,  adjici  potest  vel  rheum,  vel  aloe,  sic  ut 
alvus  tenera  servetur.  Tincturae  quoque  cu- 
juslibet  aromaticae  guttae  sexaginta,  vel  bis  toti- 
dem,  ex  aquae  cochleario  sumtae  statim  post 
prandium,  stomacho  laboranti  saepissime  fue-r 
runt  auxilio. 

Bene  qnidem  factum  est,  quod  hujusmodi 
remediorum  copia  non  exigua  reperiatur  in 
omnibus  medicamentorum  libris  : quippe  ex 
tanto  numero  haud  difficile  erit  eligere  quae 
plerisque  stomachis  conveniant,  et  vel  satis  ju- 
cunda  sint,  vel  tolerabilia.  Remedia  stoma- 
chi  maxime  utilia  sunt  in  arte  medica ; et 
eorum  compositiones  plures  ad  manum  semper 
esse  debent ; non  solum  quia  hujus  visceris 
morbi  quotidie  nascuntur ; verum  etiam  quia  in 
morbis  obscuris,  aut  incognitis,  aut  in  quibus 
nullus  locus  est  exinanientibus,  et  nulla  certa 
remedia  inventa  sunt,  nihil  superest  agendum, 
nisi  ut  corporis  vires  nutriamus,  maxime  per 
eas  res  quae  facultatem  habent  ventriculum  refi- 
ciendi. 

§3.  De  Morbis  Lienis. 

Vir  quinquagesimum  annum  agens  coepit 
amittere  corpus,  et  vires,  non  sine  quadam  fe- 
bricula.  Modo  leviter,  modo  vehementer  in- 
horruerat  per  totum  morbum ; horrores  vero 
nullum  certum  habuerant  circuitum.  Cibi  cu- 
piditas  perierat.  Nullus  erat  vomitus.  Alvus  erat 
naturalis,  nisi  per  duos  postremos  vitse  menses. 
Urina  neque  colore,  nec  copia  peccabat.  Pul- 
sus rarissime  erat  justo  concitatior.  Venter  non 
erat  intentus.  Secundo  segrotationis  mense  ven- 


396 

triculus  dolore  torquebatur.  Dolores  lumbo- 
rum,  coxarum,  et  dorsi,  subito  solebant  inva- 
dere,  vix  semihoram  manentes.  Dextera  ma- 
ims in  dies  paucos  tumebat,  et  dolebat.  Sura 
laeva  in  biduum  adeo  dolebat,  ut  tangi  non 
sustineret ; tamen  nullus  erat  calor,  nec  rubor, 
nec  tumor.  Dextra  pars  ventris  dolebat.  Per  ' 
duos  postremos  vitae  menses  alvus  erat  sine 
modo  fusa,  et  nullis  remediis  comprimenda. 
Mors  finem  horum  malorum  fecit  sexto  morbi 
mense.  Lien  late  exulceratus  erat,  et  reliqua 
ejus  pars  in  saniem  nigram  versa : item  praeter 
naturam  adhaerebat  peritonaeo.  Nulla  alia  cor- 
poris pars  videbatur  esse  vitiosa. 

Vir  duos  et  quadraginta  annos  natus,  multos 
menses  occupatus  fuerat  fastidio,  inflatione,  de- 
jectionibus  modo  alb  is,  modo  cruentis,  urina 
fusca,  tenesmo,  nausea,  vomendi  cupiditate, 
maxime  si  stomachus  esset  jejunus,  jactatione 
summa,  vigilia,  cursu  sanguinis  e naribus,  siti, 
et  delirio,  quamvis  febris  non  magna  esset. 
Tandem  vomitus  sanguinis  accessit,  qui  vix 
quinque  horas  substiterat,  priusquam  rediit,  et 
finem  vitae  attulit.  Lien  erat  insolitae  magni- 
tudinis,  sine  duritie.  Interior  ejus  pars  tota 
tabefacta  erat  in  saniem  cruentam.  Glandulae 
mesenterii  eadem  sanie  distentae  erant.  Hepar 
erat  sanum.  Stomachus,  qua  lienem  contingit, 

inflammatus  erat ; et  signa  inflammation’^  in 
reliquis  quoque  visceribus  reperta  sunt. 

Foemina  qusedam  sex  menses  segrotaverat. 
Cibi  cupiditas  minuta  erat,  et  sinistra  pars  ven- 
tris  intumuerat.  His  accedebant  nausea,  ven- 
triculi  dolor,  fastidium,  alvus  fusa  cum  dolore, 
quse  non  potuit  cohiberi,  et  ingens  jactatio  ; 
quse  mala  alios  sex  menses  perseverarunt.  Lien 
pendebat  duas  et  quinquaginta  uncias  ; non  ta- 
men  erat  exulceratus,  nec  scirrliosus. 

§ 4.  De  Morbis  Pancreatis. 

Mulier  diu  questa  fuerat  dolorem  ventriculi, 
qui  per  ultimum  vitae  annum  majorem  in  mo- 
dum  saeviebat.  Cibi  cupiditas  nulla  erat ; et  quic- 
quid  sumtum  fuerat,  statim  vomebatur.  Vigilia 
fere  perpetua  erat.  Pancreas  erat  scirrhosum. 

Pancreas  etiam  repertum  est  scirrhosum  in 
foemina,  qux  septem  annos  conflictata  fuerat 
cum  doloribus  ventriculi,  et  intestinorum,  et 
coxarum.  Femur  quoque,  et  crus  torpuerant, 
cum  sensu  frigoris.  Cupiditas  cibi  perierat;  et 
acida  ssepe  vomebantur*. 

* Vir  quartum  et  vigesimum  annum  agens,  per  quinque  men- 
ses afflictus  erat  doloribus  ventris,  quibus  conquiescentibus  intu- 
muit  ventriculus,  cruditas  fuit,  urina  parca,  et  debilitas  sensim 
aucta,  denique  alvus  fusa  quae  cohiberi  non  potuit.  Mense  ter- 
tio  a tumore  ventriculi  extinctus  est.  Pancreas  in  magnitudinem 
enormem  auctum  erat,  et  exulceratum.  E. 

Cap.  98. 

Be  Vertigine. 

Vertigo  utrumque  sexum  infestat.  Se- 
nectuti  quidem  est  maxime  familiaris ; juni- 
oribus  tamen,  praecipue  foeminis,  non  est  in- 
cognita. 

Hie  morbus  mihi  visus  est  istiusmodi,  quem 
crediderim  saepe  oriri  ex  ofFensa  quadam  ventri- 
culi,  saepius  ex  affectu  capitis,  saepissime  autem 
a totius  corporis  infirma  atque  adversa  valetu- 
dine.  Ouantum  intellexi  ex  aetate  et  constitu- 
done  segrorum ; atque  ex  iis,  quae  vel  nocu- 
erunt,  vel  opitulata  sunt ; perpaucae  sunt  verti- 
gines, quae  a sanguine  nimio,  et  habitu  pleno 
nascuntur.  Ouamobrem  in  iis,  quibus  sanguis 
abundare  videatur,  caute  agendum  est,  et  prin- 
cipio,  quae  leniter  tantummodo  exinaniunt,  sunt 
tentanda,  ex  quibus  documentum  capiendum 
est,  quam  valida  remedia  adhibere  liceat,  et 
quoties  repetenda  sint. 

Fastidium,  cruditas,  inflationes,  dolor,  et  sen- 
sus  gravitatis  in  ventriculo,  nausea,  vomitus, 
alvus  astricta,  et  lumbrici,  modo  antecedunt 
vertiginem,  modo  cum  ilia  simul  facta  sunt. 
Ubi  haec  sunt  vel  sola,  vel  praecipua  mala  pra> 

ter*  vertiginem,  credibile  erit  morbum  ventriculi 
primum  fuisse,  et  vertiginem  secundum  locum 
obtinere. 

Dolores  capitis  atroces,  surditas,  aures  intus 
sonantes,  rerum  omnium  ante  oculos  du- 
plicatio,  csecitates  breves,  caligines,  maculae 
nigrae,  vel  flammulae  versantes  ob  oculos,  cur- 
sus  sanguinis  ex  naribus,  mala  hypochondriaca 
et  hysterica,  minae  vel  accessiones  paralyseos, 
spasmi  et  nervorum  distentiones,  sunt  mani- 
festa  capitis  laborantis  signa  ; et  ubi  nonnulla 
ex  his,  ut  saepe  fit,  cum  vertigine  nascuntur, 
vix  dubium  erit  quin  morbus  in  cerebro  situs 
sit. 

Vertigo  modo  fuit  cum  languore,  tremori- 
bus,  animse  defectionibus,  et  palpitationibus ; 
modo  supervenit  arthritidi  vetustae,  longis  fe- 
bribus  intermittentibus,  asthmati  inveterato, 
profusionibus  sanguinis,  aut  alvi,  et  aliis  mor- 
bis  diuturnis  ; saepe  etiam  reperta  est  in  magno 
illo  malorum  concursu,  quae  accedunt  valetu- 
dini  perturbatae,  seu  fiat  a menstruis,  vel  hae- 
morrhoidibus  suppressis,  sive  ab  humore  ulce- 
rum  et  vitiorum  cutis  intus  verso,  seu  denique 
intemperantia,  morbis,  aut  senectute  penitus 
conquassata  sit.  Quinetiam  vertigo  interdum 
sola  incidit  sine  quibusvis  aliis  adverse  valetu- 
dinis  signis. 

Siquidem  certa  res  sit  vertiginem  ex  alio 
morbo  pendere,  ad  hunc  tota  curatio  procul 
dubio  erit  dirigenda.  Non  tamen  est  dissimu- 
landum,  signa  in  vertigine  adversa  interdum 
adeo  esse  perplexa,  at  difficile  sit  jadicare  ad 
qnam  potissimum  causam  vertigo  sit  referenda; 
vel  rationem  reddere  cur  eadem  omnibus  in 
similibus  casibus  non  opitulentur. 

Ex  iis  quae  de  hoc  affectu  annotavi,  video 
vomitum,  et  alvum  fusam,  sponte  sua  super- 
venientes,  semper  fuisse  auxilio ; ea  autem  quae 
sequuntur  semper  nocuisse  ; nimirum,  pulve- 
rem  ex  nicotiana  naribus  haustum,  occupa- 
tiones  nimias,  defatigationem,  turbam  homi- 
num,  somnum,  corporis  inclinationem,  stare 
diutius,  ambulare,  corporis  situm  in  lecto  mu- 
tare,  calorem  coeli,  jejunia  longa,  et  pleraque 
remedia  exinanientia. 

In  numero  prxsidiorum  contra  hanc  aegritu- 
dinem  habentur  cucurbitulx  admotas  cum  fer- 
ro,  haemorrhoides,  sanguinis  detractio  per  him- 
dines,  vel  incisa  vena,  emplastra  cantharidis,  vi- 
tia  cutis,  vomitus,  ulcuscula,  lavatio  frigida,  et 
arthritis.  Sed  molestum  est  quod  pleraque  ex 
his  saepe  spem  aegrorum  destituerunt,  maxime 
arthritis,  et  emplastra  cantharidis.  Venae  inci- 
sio,  et  quae  vehementius  purgant,  saepius  fue- 
lunt  detrimento,  quam  auxilio;  vel  saltern  pa- 

rum  profecerunt.  Vix  ausim  affirmare  aquas 
Bathonicas  non  esse  alienas  : at  certe  nunquam 
mihi  visas  sunt  profuisse.  Cucurbitulas  saspe 
nihil  profecerunt  ad  prassentem  vertiginem  ; 
sed  multis  insigni  fuerunt  praesidio,  vel  prohi- 
bendo,  vel  mitigando  accessiones,  ubi  alternis 
mensibus  admotae  sunt  sic  ut  sanguinis  sex  un- 
cise  detraherentur. 

Periculum  intentatum  a verdgine,  et  diffi- 
cultas  ei  medendi,  sestimanda  sunt  ex  genere 
et  numero  malorum  accedentium.  Siquidem 
hasc  pauca  fuerint,  et  a stomacho  solo  orta, 
multo  facilius  erit  morbo  succurrere,  quam  si 
signa  sint  capitis  graviter  affecti,  cujus  curatio 
est  taedii  plena,  et  incerta.  In  affectibus  hypo- 
chondriacis  vertigo  nullum  periculum  habet, 
quanquam  promte  summoveri  nequeat.  Quod 
siunum  tantummodo  ex  plurimis  malis  sit,  quae 
corpus  morbis  et  annis  fractum  ad  sepulchrum 
deducunt,  nihil  spei  reliquum  erit  aut  in  medi- 
cina,  aut  in  natura. 

Ubi  vertigo  per  se  sola  fit,  saspe  videtur  oriri 
ex  causis  omnino  levibus,  quae  valetudinem 
corporis  haud  multum  perturbant,  nedum  in 
periculum  adducunt.  Cognovi  juvenes  tarn 
vehementer  laborantes,  ut  fere  conciderent,  in 
quibus  morbus  sua  sponte  recessit,  nec  impe- 
diit  quo  minus  ad  summam  senectutem  perve- 

nirent ; aliis  quoque  identidem  molcstus  fuit 
triginta  annos,  qui  caeteris  in  rebus  satis  com- 
moda  valetudine  fruebantur. 


Cap.  99. 

% 

De  T omit u*. 

Facultas  vomendi- admodum  diversa  est 

in  diversis  hominibus.  In  quibusdam  vomitus 

nullo  modo  excitari  potest  ; in  aliisi  movetur 

aegre,  et  non  sine  magno  dolore ; dum  alii  prom- 

tissimi  sunt  ad  vomendum  levissima  de  causa, 

et  cum  minima  contentione.  Unum  vidi 

in  quo  ruminatio  quae  dam  contigit  similis 

illius,  quae  fit  in  pccoribus  ; et  cibus  siquando 

nimis  diu  in  stomacho  maneret  priusquam  in 
\ 

os  ascenderet,  solcbat  acescere,  et  nauseam 
facere,  et  tandem  vomebatur. 

Vomitus  videtur  adeo  naturae  adversari,  ut, 
nisi  crebro  usu  edocti  essemus,  vix  credibile 
esset  cum  impune  moveri  posse  bis  terve  quo- 
tidie  per  multos  annos,  quod  factum  novi.  Fce- 
mina  quaedam  omnia,  quee  sumserat,  vomere 
videbatur  per  triginta  annos.  Ouinetiam  in- 
terdum,  quanquam  omnis  cibus  vomi  apparu- 
erit,  homo  tamen  commode  valuit,  aut  etiam 

* J/ide  quae  de  Nausea  supra  praecepta  sunt. 

impletus  est.  Gravidis  non  paucis  visum  est 
illud  quod  vomunt,  superare  modum  cibi 
potusque,  idque  diutius,  incolumi  matris  et 
foetus  salute. 

Ebriosi,  et  prsegnantes,  matutino  tempore 
prsecipue  nausea  tentantur.  Idem  malum  so- 
brios  interdum  exercet : sed  in  his  frequentius 
est,  ut  vel  statim,  vel  paucis  horis  a cibo  nau- 
sea fiat,  quae  deinde  brevi  desinit  in  vomitum. 

Ventriculus  ssepe  laborat  malis  non  suis,  si- 
mul  dolens  cum  aliis  corporis  partibus.  Multis 
etiam  vitiis  sibi  propriis  opportunus  est,  quse 
prohibent  cibum  vel  capere,  vel  retinere.  Non- 
nulla  ex  his  in  cadaveribus  deprehenduntur, 
qualia  sunt  scirrhi,  qui  cardiam  aut  pylorum 
impediunt.  Alii  hujus  visceris  morbi  pendent 
ex  nondum  cognitis  ejus  facultatibus,  et  nul- 
lum sui  vestigium  sensibus  obvium  post  mor- 
tem relinquunt ; quemadmodum  nec  relinque- 
retur  ab  ista  nausea,  quam  movet  nuntius  tris- 
tis,  vel  res  foeda  oculis  aut  memorise  subjecta. 
Memini  virum,  qui  annos  non  paucos  vomendo 
reddidit  fere  quicquid  devorarat,  et  prseterea 
multum  cruoris ; cujus  tamen  ventriculus  et 
intestina  post  mortem  nullum  morbi  indicium 
ferebant,  quod  duo  expertissimi  ac  sagacissimi 
anatomici  possent  detegere. 

Ventriculus  modo  reddit  cibum  crudum; 
modo  humorem  salsum,  vel  acidum  ; interdum 
pituitam;  et  post  magnos  conatus  bilis  quoque 
in  stomachum  propulsa  vomitur.  Nescio  quid 
pingue,  et  in  igne  flammam  concipiens,  non- 
nunqmam  post  cibum  pergit  ad  breve  tempus  e 
ventriculo  in  os  ascendere.  Postremo  sanguis, 
vel  cruentum  aliquid,  a quibusdam  rejectus  est 
quotidie  per  multos  dies  ; ex  quo  magna  debi- 
litas secuta  est.  Idem  malum  in  aliis  semel  et 
iterum  quotannis  reversum  est  ; et  quanquam 
dolorem  ventriculi  aliquantum  levarit,  semper 
tamen  signum  fuit  vitii  nec  levis,  nec  periculo 
vacantis.  Copia  cruoris,  qualis  videtur,  plus 
terreret,  siquidem  totus  purus  putus  sanguis 
esset,  qui  fortasse  exigua  tantummodo  pars  est 
ejus  quod  vomitur.  Hujus  generis  vomitus, 
quern  alii  quotannis  subinde  experti  sunt  diu- 
tius,  alios  intra  triduum  sustulit.  Stercora  in 
his  segris  vel  cruenta,  vel  atra  sunt. 

Non  aliam  hujus  casus  curationem  novi, 
quam  quae’  a me  alio  libro  exposita  est  *. 
Quantum  autem  praesidii  sit  in  quiete,  et  animi 
tranquillitate,  et  refrigerantibus,  praeclare  intel- 
lexi  ex  quadam  aegrota,  in  qua  vel  minimum 
vini  snmtum,  vel  aqua  tepida  manibus  injecta, 


* Medical  Transactions,  vol.  it.  qu.  4. 

vel  accessio  prope  ad  ignem,  vel  lectus  tepefac- 
tus,  vel  emplastrum  cantharidis,  vel  solutio  alvi, 
et  qualiscunque  mentis  perturbatio,  profusio- 
nem  sanguinis  semper  induxerunt. 

Vomitui  tango,  qui  sine  sanguine  fit,  pur- 
gantia,  equitatio,  et  pinguia  omnia  sunt  aliena: 
quod  stomachus  ultro  reddit,  nihil  profecit ; et 
vomitus  medicamento  excitatus  modo  fuit  su- 
pervacuus,  modo  forsitan  perniciosus.  Unus 
ex  his  aegrotis  mihi  retulit  se  ea  fuisse  constan- 
tia,  ut  vomere  perseverasset  circiter  quadragies, 
sine  minimo  mali  levamento.  Neque  tamen  id- 
circo  in  his  casibus  semper  abstinendum  esse  cen- 
seo  ab  hoc  remedio  ; quin  potius  ubique  ab  eo 
incipere  oportebit.  Ad  nauseam  recentem  re- 
medium prsesentissimum  est  vomere  cogere  ; 
et  vix  definire  possumus  quo  demum  tempore 
morbus  incipiat  esse  inveteratior,  quam  ut  eo 
modo  levari  possit.  Turn  vero  noxam,  si  qua 
sit,  in  vomitu  movendo,  crediderim  semper  esse 
perquam  levem.  Aquae  Bathonicae  vi  propria 
valent  adversus  vomitum  matutinum  ebrioso- 
rum : ad  aliorum  nauseam  saepe  non  profue- 
runt.  Medicamentum,  quod  habet  linimenti 
saponis  partes  tres,  tincturse  opii  partem  unam, 
ventri  illitum,  multis  fuit  utilissimum.  Em- 
plastrum quoque  cantharidis  impositum  prox- 
ime  ventriculum  his  asgris  subvenit.  Aliis  aux- 

ilio  fuerunt  acida,  aliis  sales  alcalini,  et  pulvis  e 
testis  piscium,  vel  creta.  Abstinentia  a pane 
cuidam  fuit  utilis  : alium  juvit  aqua  glacie  re- 
frigerata.  Dolendum  autem  est  stomachum, 
et  vicina  viscera,  vitiis  insanabilibus  saepe  ten- 
tari,  ex  quibus  vomitns  nascitur  ejusmodi,  ut 
nullus  mcdicinse  locus  sit. 


Cap.  100. 

De  l oce. 

Vox  sine  quovis  dolore,  aut  valetudine  ad- 
versa,  interdum  fit  adeo  summissa,  ut  audiri 
vix  possit.  Ubi  liaec  susurratio  levis  est,  in  ri- 
dendo  sonus  natural  is  eliditur  : in  afFectu  gravi- 
ore  sonus  tam  risus,  quam  vocis,  supprimitur. 
Qui  hoc  semel  experti  sunt,  eidem  recidivo 
sunt  subjectiores.  In  quibusdam  vox  subito 
perit  sine  quovis  signo  prascedente  ; nec  minus 
subito  restituitur  sine  quavis  causa  manifesta. 
Decern  vidi  sic  laborantes,  in  quo  numero  no- 
vem  fuerunt  foeminse,  et  plerasque  hystericae, 
vel  infirmiores. 

Impotentia  dare  loquendi  duravit  modo  plures 
menses,  modo  aliquot  annos ; turn  in  quibus- 
dam semper  fuit  eadem  ; in  aliis  mane  tantum, 
in  aliis  vespere  molesta  fuit ; denique  singulis 
annis  rediit,  et  paucos  menses  permansit. 

Lavatio  frigida,  et  exulcerationes,  nonnullis 
visas  sunt  profuisse.  Medicamenta  irritantia, 
et  purgantia,  et,  ut  verbo  dicam,  omnia  alia, 
meo  judicio  fuerunt  supervacua. 

Hasc  subita  vocis  mutatio  in  susurrum,  de 
qua  jam  sermo  est,  prorsus  diversa  est  a rauci- 
tate,  quam  spirandi  difficultas,  et  destillationes 
secum  ferunt. 


Cap.  101. 

Be  Urinci  * 

UriistA2  cupiditas  praster  consuetudinem  a 
variis  causis  proficiscitur,  quarum  nonnullas  su- 
pra expositas  sunt.  Idem  vitium  interdum  ori- 
tur ex  scirrho  lienis,  et  ex  morbis  hystericis,  et 
paralyticis,  et  jure  habetur  in  malis  senectutis. 
Alios  noctu  tantum  vexavit,  somnos  molestis- 
sime  abrumpens ; alios  pejus  habuit  interdiu, 
et  noctu  fere  conquievit. 

Urinas  difficultas  non  solum  fit  ex  causis  ante 
recensitis,  sed  etiam  ex  resolutione  musculorum 
qui  illam  expellere  debent.  In  quodam  urina 
sine  cathetere  reddi  non  potuit  per  biennium, 
quo  tempore  elapso,  vires  partium  resolutarum 
restitutas  sunt,  et  morbus  finitus  est. 

* Consulantur  capita  de  Calculo,  Graviditate , Ischuria,  et 
Stranguria. 

Urina  coloris  lactei  fuit  in  prostatae  morbis,  et 
in  ali is  quoque  casibus,adjecto,  utvidetur,pure. 

Multi  multa  loquuntur  de  facultate  corpori 
tributa  resorbendi  pus  ex  ulceribus  dissitis,  et 
transferendi  in  renes.  Semel  tantum  mihi  con- 
tigit  videre  aliquid  hujusmodi  injuvene,  cujus 
tonsilla  inflammata  fuerat,  et  dein  suppurave- 
rat.  Per  triduum  enim  quoddam  in  urina  sub- 
sidebat  puri  simile ; rupto  vero  abscessu,  et  pure 
effuso,  purulentum  hoc  in  urina  non  amplius 
conspiciebatur. 

In  nonnullis,  qui  valetudinis  erant  conquas- 
satas,  ac  perditas,  urina  nunquam  reddi  potuit, 
quin  statim  incideret  haud  mediocris  languor 
cum  nausea. 

Ulcus  uteri  saepe  viam  sibi  facit  in  vesicam, 
et  in  intestinum,  adeo  ut  spiritus,  et  stercus, 
simul  cum  urina  exeant.  Idem  viris  contigit 
ab  ulcere  prostatas.  Semel  mihi  suspicio  fuit 
alvum  pertinaciter  clausam  id  effecisse,  ut  pa- 
ries inter  intestinum  et  vesicam  ageret  rimam, 
et  similem  calamitatem  inferret. 

Calculus  vesicas,  morbus  prostatas,  proflu- 
vium  album,  abortus  crebri,  et  potus  acer  irri- 
tansque,  insignem  urinse  ardorem  excitaverunt, 
ubi  nullus  fuit  locus  suspicando  morbum  Ve- 


nereum. 

Natura,  cavens  ne  urina  lsedat  vesicam,  totam 
ejus  faciem  interiorem  muco  illevit;  qui  irri- 
tamentis  a quacunque  causa  profectis  ita  au- 
getur,  ut  cum  urina  simul  copiosissime  exeat, 
et  interdum  matulse  fundo  adhsereat,  instar 
amyli  aqua  diluti;  longe  autem  alius  est  a pure, 
quod  in  urina  subsidet,  velut  cremor  lactis. 
Attamen  nec  mucus  ille,  neque  humor  puru- 
lentus  semper  indicat  aliquid  in  viis  urinse  ex- 
ulceratumj  utrumque  enimnasci  potest  exirri- 
tamento  vehementiore,  aut  levi  inflammatione, 
sine  suppuratione ; ut  ssepe  fit  in  illis  qui  cre- 
bris  malis  Venereis  tentati  fuerunt,  quive  arena, 
aut  calculo  infestantur.  Ren,  et  prostata,  ple- 
rumque  sunt  sedes  ulcerum ; quse  turn  conji- 
ciuntur  subesse,  cum  multum  sit  humoris  pu- 
rulenti  male  olentis,  et  lineis  cruentis  notati. 
Ouod  si  prostata  nullum  chirurgo  exploranti 
morbi  indicium  prsebeat,  ren  erit  in  culpa. 
Sententia  tamen  de  hac  re  caute  ferenda  est, 
utpote  dubia  semper,  et  obscura. 

Urinae  incontinentia  periculo  quidem  vacat, 
verum  admodum  incommoda  est,  et  molesta. 
Pueritia,  et  senectus,  illi  maxime  opportune 
sunt.  Pueris  quibusdam  infirmioribus  adhsesit 
zb  infantibus  usque  ad  pubertatem.  Puellse 
vero  et  ssepius,  et  diutius  hac  infirmitate  tenen- 

tur  ; et  nonnullae,  quibus  caeteroquin  bona  est 
valetudo.  Foeminis  omnibus  urina  sine  volun- 
tate  ferri  videtur  promtius,  quam  viris.  Risus, 
et  tussis,  saepius  illam  invitis  expellunt;  et 
nonnullas  vidi,  quae,  cactera  sanae,  nunquam 
per  totam  vitam  potuerint  urinam  continere. 
Ouamobreminmorbis  foeminarum  ancipitibus 
hoc  signum  minus  terrere  debet,  quam  si  viris 
pariter  aegrotantibus  contingeret.  In  causis  hu- 
jus  vitii  numerantur  cuncti  morbi  qui  vias  uri- 

i 

nae  occupant ; sicut  calculi  extractio,  seu  fiat  se- 
cando  vesicam,  sive  dilatando  urethram  ; item 
partus  difficilis,  prolapsus  vaginae,  morbi  Ve- 
nerei,  epilepsia,  paralysis,  et  quicquid  denique 
vel  corpus  universum,  vel  has  tantummodo 
partes  debilitat. 

Decoctum  corticis  Peruviana,  et  lavatio  fri- 
gida,  vires  corpori  addendo,  aliquich  conferre 
possunt  ad  hoc  incommodum  summovendum. 
Emplastrum  cantharidis  super  lumbos  imposi- 
tum,  partibus  ipsis  affectis  auxilio  erit.  Ubi  his 
nihil  prohcitur,  aliquid  forsitan  in  natura  spei 
sit,  vix  quicqnam  in  medicina.  Interea  ad 
levandos  eos  qui  sic  laborant,  fibula  quaedam 
excogitata  fuit,  quae  urethram  sic  comprimeret, 
ut  urinam  distillate  prohiberet.  Nemini  eorum, 
quos  vidi,  arrisit  hoc  inventum ; qum  potius, 

post  usum  brevem,  ipso  morbo  molestius  visum 
est.  Quamobrem  maluerunt  interdiu  penem 
vesicas  immittere,  in  quam  urina  distillaret ; 
quae  quidem  commodior  est,  sed  minus  munda, 
quam  vas  stanneum,  quod  itaque  aliis  magis 
placuit.  Noctu  vero  multo  commodissimum 
fuit  matulam  parvam  secum  habere  inlecto,  in 
quam  penem  et  scrotum  imm  ttant  dormituri, 
quo  lintea  sua  ab  urina  secura  sint.  Omnes, 
postquam  liuic  paululum  assuefacti  sunt,  se 
haud  minima  calamitatis  parte  liberatos  existi- 
marunt. 

Urina  nigra,  vel  manifeste  cruenta,  quantum 
intellexi,  raro  habuit  initium,  nisi  a calculo 
haerente  alicubi  in  viis  urinae.  Ouapropter,  ubi 
sanguis  cum  urina  fertur,  illico  ad  hanc  cau- 
sam  respicio  ; et  si  consueta  calculi  indicia  si- 
mul  accesserint,  nullus  mihi  dubitandi  locus 
relinquitur. 

Stranguria,  utcunque  excrucians,  quas  oritur  a 
cantharidibus  intus  datis,  seu  extrinsecus  impo- 
sitis,  non  nisi  diluto  rubore  urinam  inficit,  aut 
mucum  ejus  paucis  lineis  cruentis  distinguit. 

Glandula  quas  vocatur  prostata,  scirrhosa 
facta,  et  exulcerata,  interdum  cruentat  uri- 
nam ; verum  sanguis  ab  ea  exstillans  admodum 
exiguus  est,  neque  augetur  equitando,  aut  am- 
bulando.  Turn  vero  hanc  urinas  cruentse  cau- 

sam  indicant  prostatae  magnitude),  et  durities, 
digito  explorantis  satis  manifesto.  Carcinomata 
quoque  alia,  ad  vias  urinae  pertinentia,  earn 
quidempauco  sanguine  tingerepossunt;  verum 
horum  natura  non  obscure  apparebit  ex  hoc 
ipsopauco  sanguine;  ex  constantia  doloris;  ex 
eo,  quod  nec  dolor,  nec  cruor,  motu  auge- 
tur  ; ex  muco  male  olente,  vel  sanie,  quae  cum 
urina  exit ; postremo,  quod  desiderantur  om- 
nes  notas  quae  ex  calculo  fieri  consueverunt. 

Lumbis  vehementius  ictis,  interdum  sanguis 
e renibus  fertur;  et  par  est  credere  arteriam  aut 
venam  in  renibus  aut  vesica  rumpi  posse  non 
multo  majore  vi,  quam  saepe  fit  in  naribus ; 
quanquam  nullum  hujus  rei  exemplum  vidi. 
Memini  tamen  bis  evenisse,  ut  venae  vel  arte- 
riae  in  urethra  sponte  sua  dehiscentes,  nullo 
morbo  aut  ictu  antecedente,  sanguinem  profu- 
derint,  sine  ulla  cupiditate  urinae  assidue  ma- 
nantem.  In  altero  ex  his  &gris  sanguis  saepe 
rediit  per  biennium ; interea  valetudo  indies 
gravescebat,  et  fine  secundi  anni  mors  access) t. 
Concretus  cruor  saepe  implebat  urethram,  et 
aegre  expellebatur. 

In  pessimis  variolis,  omnes  norunt  sangui- 
nem saepe  ubertim  fluere,  cum  ex  aliis  corporis 
partibus,  turn  etiam  ex  viis  urinae. 

In  libris  medicorum  multae  alias  causae  urinae 

cruentae  numerantur ; quae  verse  sint,  necne, 
viderint  alii.  Inter  aegros,  quos  ipse  vidi,  tales 
certe  nunquam  inciderunt. 

Ouies,  et  frigus,  et  alvus  solutior,  sunt  prae- 
cipua  hujus  mali  auxilia. 


Cap.  102. 

De  Morbis  Uteri. 

Ubi  vagina,  aut  uterus  prolabitur,  non  nisi 
pessario  sanari  potest.  Huic  vitio  fere  accedit 
incontinentia  urinae. 

Foeminis  quibusdam  contigit  repentmum, 
neque  exiguum  aquae  ex  utero.  profluvium ; 
quod  etiam  in  eadem  saepius  rediit.  Hoc  fit 
plerumque  statim  post  menstruorum  tempus, 
et  cum  ilia  prope  sunt  ad  finem.  Vires  inde 
multum  labefactantur. 

Interdum  in  utero,  aut  vagina,  nascitur  caro 
pyriformis,  cujus  pars  angustior  cum  utero 
cohaeret.  Haec  tandem  adeo  augetur,  ut  dum 
alvus  cum  aliqua  contentione  solvitur,  pars  ejus 
extra  naturalia  descendat.  Vagina  atque  utero 
sic  diductis,  fit  jugis  distillatio  cruoris,  non  co- 
hibenda  donee  haec  caro  sublata  fuerit.  Vir 
artis  obstetriciae  peritissimus  mihi  fidem  fecit 
se  viginti  foeminas  hoc  vitio  liberasse,  filo  com- 

preher.sa  angusta  ejus  parte  quam  proxime  ute- 
rum  cui  annectebatur.  Hoc  facto,  post  paucos 
dies  caro  excidit,  et  reliquiae  ejus  in  utero 
putruerunt,  et  abscesserunt : neque  aliud  reme- 
dium postulatum  est,  praeter  aquam  ex  flori- 
bus  chamsemeli  ssepius  infusam.  Hanc  cura- 
tionem,  quam  aiebat  periculo  vacate,  ipse  vidi 
fuisse  efficacem. 

Furor  uterinus  non  semper  initium  ducit  a 
vitio  uteri,  sed  interdum  nihil  distat  ab  insania 
vulgari ; in  qua,  cum  mens  haud  amplius  sit 
suipotensjistiusmodi  cogitationes  subeunt,  quse 
modo  libidinem,  modo  ambitionem,  iramve, 
aut  alios  affectus  accendunt:  turn  in  omni  insa- 
nia lingua  potest  verba  proferre,  quorum  mens 
non  conscia  est.  Furorem  certe,  quern  vocant, 
uterinum,  non  solum  novi  invasisse  juniores, 
sed  etiam  vetulam  moribundam,  qua;  diu  fuerat 
tenuis,  aut  nullius  valetudinis,  et  cujus  mores 
pudici,  et  mtas  grandis,  cupiditatum  ardorem, 
ut  fas  est  credere,  jam  olim  restinxerant,  et 
Veneris  voluptates  oblivione  deleverant.  Prse- 
terea  homines  insanos  cestro  V enereo  haud  mi- 
nus percitos  videmus,  quam  metu,  ultionis 
amore,  et  aliis  animi  perturbationibus. 

Uterus,  haud  secus  ac  mammae  feeminarum, 
tumoribus  scirrhosis  interdum  infestatur,  in 

narcino  mata  desinentibus.  Hsec  malatam  ute- 
ruHij  quam  mammas,  eodem  fere  setatis  tempore 
tentant;  nimirum,  post  annum  quadragesimum. 
Primum  hujus  pestis  signum  est  proflu vium 
uterinum  revertens,  postquam  diutius  substitis- 
set : neque  tamen  hoc  certum  est  indicium. 
Menstrua  enim  longo  post  tempore  redeuntia, 
non  semper  ex  utero  scirrhoso,  sed  ex  aliis 
quoque  causis  proficiscuntur  Principio,  non- 
null  se  mulieres  experiuntur  cursum  e naturali- 
bus,  vel  muci  lenti,  vel  humoris  dilutions,  si- 
milis  profluvio  albo  ; qui  manat  modo  annum, 
modo  biennium,  priusquam  mala  qusevis  gra- 
viora  incidant.  Hasc  vero  sunt,  febris  hectica, 
cupiditas  vana  desidendi,  dolores  uteri,  ingui- 

num,  lumborum,  alterius  vel  utriusque  coxse, 

% 

et  femorum  ; porro  neque  alvus  solvitur,  nec 
urina  redditur,  sine  dolore  ; et  venter  sxpe  dis- 
tenditur,  cum  sensu  inanitacis.  Ouod  ex  utero 
fertur,  fit  postea  luteum,  viride,  vel  atrum,  et 
mali  odoris.  Tandem  dolores  impatibiles  oriun- 
tur,  qui  non  nisi  opio  leniri  possunt ; vix  tamen 
augentur  in  vehiculo.  Interdum,  sed  rarius, 
ulcus  uteri  viam  sibi  facit  et  in  intestinum  rec- 
tum, et  in  vesicam.  Sed  hsc  signa  non  omnia 


* Dc  his  supra  prasceptum  est  capite  62. 

semper  fiimt  in  eadem  aegrota  : verum  ubi  ex 
his  pauca  sunt,  satis  indicabunt  morbi  naturam, 
quanquam  obstetrix  uterum  nondum  explora- 
verit,  et  omnem  dubitandi  ansam  sustulerit. 

Folia  cicutse  arefacta  et  in  pulverem  contrita, 
vel  succus  ejus  spissatus,  cum  aqua  in  qua  cor- 
tex Peruvianus  decoctus  est,  tuto  dari  possunt: 
verum  haec,  et  alia  omnia  medicamenta,  quan- 
tum me  usus  docuit,  parum,  aut  nihil  profece- 
runt,  vel  ad  medendum  carcinomati,  vel  ad 
impetum  ejus  cohibendum.  Quandam  autem 
curavi,  quas  visa  est  multum  levari,  dum  su- 
meret  cicutam,  et  simul  aquam  in  qua  ea  de- 
cocta  erat  in  vaginam  infunderet : dolores  enim 
fere  conquiescebant,  et  uterus  per  annos  aliquot 
adeo  vacabat  molestia,  ut  nec  vitse  muniis  ob- 
eundis,  nec  solids  oblectamentis  fruendis,  mu- 
lier  hsec  impar  esset.  Plerisque  aliis  opium 
unicum  solatium  fuit. 


H^c  fere  sunt,  quse  usu  magistro  dklici  de 
natura  morborum,  et  remediorum.  Fateor 
equidem  ea  esse  rudia,  inchoata,  et  manca : 
cujus  rei  culpa,  ut  maximam  partem  in  me 

recidat,  partlm  tamen  in  ipsius  artis  conditio- 
nem  erit  rejicienda.  Nemo  naturae  studiosus 
nescit  in  quantis  tenebris  etiam  brutae  hujus  tel- 
luris  scientia  jaceat,  et  quam  parnm  adhuc  pro- 
fecerimus  in  cognitione  rerum  inanimatarum. 
At  vero  in  corporis  humani  scientia,  et  eadem 
omnia,  et  multa  praeterea,  quae  sunt  animan- 
tium  propria,  nos  latent.  Etenim  corporis  leges 
sunt  multo  plures,  et  longe  aliae,  quam  quibus 
res  inanimatae  subjiciuntur  ; neque  harum  mo- 
dus, et  conditiones,  ad  actiones  vitales  explican- 
das  sufficiunt,  aut  ad  animantia  recte  transferri 
possunt.  Quamobrem  usum,  tardum  sane  du- 
cem,  fere  solum  hue  usque  secuta  est  ars  me- 
dendi*;  et  nulla  illustria  incrementa  ex  ratione 
vel  cepit,  vel  captura  est,  donee  humano  ge- 
neri  a Deo  immortali  tributus  fuerit  vir,  qui, 
quemadmodum  Newtonus  inanimata,  sic  ani- 
mantia contemplando,  principium  illud  vitae 
detegat,  a quo  omnes  naturales  actiones  pen- 
dent, et  gubernantur. 

Operae  pretium  fuisset  comparationem  insti- 
tuere  inter  hos  commentaries,  et  ea  quae  in  ali- 
orum  medicorum  libris  continentur ; et  sicubi 
discordia  esset,  de  ea  aliquod  ferre  judicium. 

* E vpiipujv  o lotfpos  spujr^Qsi^  rov  $i$a.<rxa\ov,  itap'  uj  eTfcuSeuQrji 
K&pa.  Tuj  Xpovw,  etpr).  Stobcei  Eclog.  Pliys . lib.  i.  pag.  19. 

Nec  inutilis  foret  labor  subjicere  quae  ex  cada- 

• veribus  didicimus  de  causis  ac  sedibus  morbo- 

• / 

rum.  Verum  spatium  vitae,  jam  fere  decur- 
sum,  me  ab  hujusmodi  incepto  monet  absis- 
tere. 

Datum  1 5t0  Augusti  1782. 


I 


